A

**Α και Ω** (Αποκ. 1, 8. 22, 13): Αυτοαποκάλυψη του Θεού: η (δημιουργική) αρχή και το τέλος του σύμπαντος. Συνδέθηκε με το πρώτο και τελευταίο γράμμα του εβραϊκού αλφαβήτου, την αρχή και το τέλος των λέξεων Emeth (αλήθεια-πιστότητα), τα αρχικά Elohim (= Θεός) και Tsebaoth (= των δυνάμεων) ή των δύο κλήρων Ουρίμ και Θουμμίμ.

**Ααρων** (ορειβάτης, όρος δύναμης/φωτισμού): Υιός του Άμβραμ και της Ιωχαβέδ εκ της φυλής Λευί (Έξ. 6, 20), πρεσβύτερος (κατά τρία έτη) αδελφός του προφήτη Μωυσή αλλά νεότερος της Μαριάμ (Έξ. 2, 1. 4. 7, 7), νυμφεύθηκε την Ελεσεβά εκ της φυλής Ιούδα με την οποία απέκτησε τέσσερις υιούς. Συμμετείχε κατά την έξοδο και την πορεία στην έρημο (Έξ. – Δτ.). Στο Σινά ορίστηκε πρώτος αρχιερεύς από τον Θεό (Έξ. 28, 1-30. 38. Αρ. 8-10). Μαζί με τον Σαδώκ συνιστούν τις απαρχές του επίσημου ιερατείου του Ναού. Κοιμήθηκε 40 έτη μετά την έξοδο στο όρος Ωρ (Αρ. 20, 25-28) ή Μοσερά (Δτ. 10, 6).

**AΒΒΑ:** αραμαϊκά Πατέρας. Προσφώνηση εμπιστοσύνης σε οικογενειακό κύκλο. Ενώ στην ιουδαϊκή φιλολογία δεν απαντά καμιά μαρτυρία για αυτή την προσφώνηση του Θεού, ο Ιησούς έτσι αποκαλούσε τον Θεό (με εξαίρεση την κραυγή του Σταυρού Μκ. 14, 36) αποκαλύπτοντας τον εσώτατο δεσμό με Εκείνον. Τον μιμήθηκαν οι πρώτοι χριστιανοί (Γαλ. 4, 6. Ρωμ. 8, 13) με τη συνείδηση ότι υιοθετήθηκαν από τον Θεό και έγιναν οικείοι του.

**ΑΒΕΛ** (< ανάσα)**:** δευτερότοκος υιός των πρωτοπλάστων, ποιμένας, φονεύθηκε υπό του πρωτότοκου γεωργού Κάιν, τύπος του Ι. Χριστού (Λκ. 11, 51. Εβρ. 11, 4. 12, 24)

## Aβίβ (μήνας θερισμού [κριθαριού]) - Έξ. [13, 4](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/2/130004/130004/ch/d12fc78b3302d3d837572269f1a16f96/)): ο έβδομος μήνας του παλαιοεβραϊκού έτους (Μάρτιος-Απρίλιος) κατά τον οποίο εγκαινιάστηκε η Έξοδος. Ονομάστηκε Νισάν μετά τη βαβυλώνια αιχμαλωσία και θεωρήθηκε ως πρώτος μήνας ([Έξ. 12,2](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/2/120002/120002/ch/eb8b94c01aefe7122aae2fa09198c7cf/)).

**Αβιμέλεχ** (Ο πατέρας μου είναι βασιλιάς): τίτλος των Φιλισταίων βασιλέων.

**Αβραάμ** (< πατήρ εθνών ενώ πριν ονομαζόταν Άβραμ = ο πατέρας είναι ευγενής): Υπακούοντας στην κλήση από τον Θεό, εγκατέλειψε τον οίκο του ([Γέν. 12,1-7](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/1/120001/120007/ch/6b720c17ff23015835f5572f055e7c37/). [17,1-8](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/1/170001/170008/ch/a540760edc128308f25ed034d3845965/)). Μετανάστευσε περί το 2.000 π.Χ. από την πατρίδα (Ουρ Χαλδαίων/Ν Βαβυλωνία) βόρεια στη Χαράν (Μεσοποταμία). Πατέρας του Ισραήλ, εγγυητής του ελέους προς εκείνον. Η πίστη του δοκιμάστηκε μέσω της μη απόκτησης απογόνου ([Γέν. 15–18](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/1/150001/189999/ch/a4bcd3a82e4b73b00fd25f8cf0151dc4/)) αλλά και την πρό(σ)κληση της θυσίας του πρωτότοκου υιού του (Γέν. [22,1-19](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/1/220001/220019/ch/20a60aa3337415f22f87268a5259c1f8/)). Έζησε 175 έτη, αφού μετά το θάνατο της Σάρρας, από την Χεττούρα απέκτησε έξι υιούς-φυλάρχους Αραβίας. Για τον Παύλο συνιστά τον *πατέρα των πιστευόντων* στον *ζωογονούντα τους νεκρούς* ([Ρωμ. 4](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/55/40001/49999/ch/e345239caad2420bef602d40bbe803d7/)). Στο Μτ. το γενεαλογικό δέντρο του Ι. Χριστού φθάνει μέχρι εκείνον, στον Λκ. *τέκνα του Αβραάμ* αποκαλούνται «ακάθαρτοι» όπως ο Ζακχαίος (19, 9. 13, 16). Βλ. κόλπος Αβραάμ.

**ΑΒΥΣΣΟΣ** (< α+βυσσός/ θάλασσα χωρίς βυθό/ tehom: υδάτινος βυθός): α) Ο ωκεανός , ο οποίος κατά τη δημιουργία κάλυπτε τη στερεά γη ενώ κατόπιν περιορίστηκε στην υπόγεια άβυσσο (Γεν. 1, 2 Ψ. 32 (33), 7. Προσευχή Μανασσή 3). β) Ο θαλάσσιος δράκων Λεβιάθαν, ο κατεξοχήν «αντικείμενος» του Θεού κατά τη δημιουργία (Ησ. 51, 9. Ψ. 73 (74), 13). γ) Βαθύ πηγάδι, χώρος κατοικίας των νεκρών και βασάνων (Ησ. 24, 2. 22. Ψ. 70 (71), 20). δ) προσωρινός χώρος τιμωρίας των πεπτωκότων αγγέλων (Β’ Πε. 2, 4. Πρβλ. Α’ Ενώχ 18, 12-16. 19, 1-2).

**ΑΓΓΕΛΟΙ:** Οι αγγελιοφόροι/κήρυκες (Μαλ. 3, 1. πρβλ. Έξ. 33, 14. Λκ. 1, 76 (Βαπτιστής). 7, 27 κ. παρ. 9, 52. Αποκ. 2-3), και ιδίως τα «πνευματικά» όντα που λειτουργούν επιπλέον ως **(α)** μεσίτες (ιδίως οι τέσσερις ή επτά παρεστώτες ενώπιον του θρόνου του Θεού) ενώ **(β)** μετέχουν και στη σύναψη διαθηκών (π.χ. ως μάρτυρες όρκου). Ως αθάνατοι μη υποκείμενοι στους νόμους της φθοράς (ήτοι της επιβίωσης και του πολλαπλασιασμού) συνήθως γίνονται διδάσκαλοι-ερμηνευτές μυστηρίων εφόσον είναι κάτοχοι σοφίας που δεν διαθέτουν οι βροτοί.

## Άγια των Αγίων. Ο εσώτερος χώρος της Σκηνής και του Ναού των Ιεροσολύμων, που θεωρούνταν τόπος κατοικίας – της αόρατης παρουσίας του Γιαχβέ. Εισερχόταν μία φορά τον χρόνο ο αρχιερεύς κατά την φθινοπωρινή εορτή του Εξιλασμού. Περιγραφή των μερών του Ναού και του τελετουργικού βλ. Εβρ. 8-10.

## ΑΓΙΟΣ (qadoš): χαρακτηριστικό του Θεού και των αφιερωμένων σε Αυτόν προσώπων ή αντικειμένων. Δεν έχει καταρχάς πνευματική αλλά νομική και λατρευτική έννοια: αφιερώνω/αγνίζω, προσφέρω/θυσιάζω, θέτω επί τινος πράγματος ή και προσώπου την σφραγίδα ιδιοκτησίας του Θεού (θυσία Έξ. 13, 2. Δτ. 15, 19. χειροτονία σε ιερέα Έξ. 28, 41). ενίοτε συνώνυμο του *ένδοξος*. δευτερευόντως αποκτά και ηθική/ πνευματική έννοια: η εκλογή από τον Κύριο συνεπάγεται βιοτή κατά το θέλημά του για να σωθεί ο κόσμος. Ο αγιασμός του ονόματος του Κυρίου (Λευ. 22, 32. Ιεζ. 36. 44. Ησ. 29, 23. Κυριακή Προσευχή) συνδέεται με τον δοξασμό Του στην οικουμένη μέσω της σύναξης των διεσκορπισμένων δώδεκα φυλών, της κάθαρσης του λαού από την ανομία, της πλήρωσης με Άγ. Πνεύμα, της απροϋπόθετης υπακοής στο θέλημά Του. Ο αρχαίος τίτλος *άγιος* για τα μέλη της πρώτης Εκκλησίας (Φιλ. 4, 22) χρησιμοποιείται στον Ιουδαϊσμό κατεξοχήν για τους αγγέλους με τους οποίους κοινότητες, όπως το Κουμράν, πίστευαν ότι συλλειτουργούσαν.

**Άγναφος** (Μκ. 2, 21): άπλυτος, ολοκαίνουργιος.

Αγοράζω: μεταφορά από την απελευθέρωση των δούλων. Επίσης ο όρος χρησιμοποιούνταν είτε για την απαλλαγή από ένα δυσβάστακτο χρέος, είτε για την απελευθέρωση των αιχμαλώτων πολέμου, η οποία (απελευθέρωση) είχε ως συνέπεια την επιστροφή στην πατρίδα και την ανάκτηση των πολιτικών τους δικαιωμάτων.

**ΑΔΑΜ** (κοκκινόχωμα καλλιεργήσιμης γης σε αντίθεση προς την λευκή έρημο): Αρχικά δεν ήταν κύριο όνομα, καθώς στα εβραϊκά σημαίνει γενικά τον άνθρωπο (ανεξαρτήτως φύλου). Σύμφωνα με τον Παύλο, ο Αδάμ «προσδιορίζει» ολόκληρη την ανθρωπότητα όχι μέσω κάποιας κληρονομικής αμαρτίας αλλά εισάγοντας το κράτος της αμαρτίας και του θανάτου. Αντιθέτως ο έσχατος Αδάμ, ο Χριστός, ως Θεός και τέλειος **άνθρωπος,** χορηγεί τη ζωή στους πάντες (Ρωμ. [5, 12-19](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/55/50012/50019/ch/aa487b7c7e64ddb4e811d0c7ac04c695/). [Α’ Κορ. 15, 45-49](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/56/150045/150049/ch/99d49f46bdd03b03e25468d5ad4c3c3a/)). Ως ο κατεξοχήν άνθρωπος – βασιλεύς (πρβλ. Ψ. 8, 5, Εβρ. 2, 6) παρουσιάζεται ο μαστιγωμένος και εμπαιγμένος «βασιλεύς των Ιουδαίων» στο Ιω. 19, 5 (πρβλ. Α’Βασ. 9, 17 (χρίση Σαούλ, του πρώτου βασιλέα)).

## Αδαμα Σεβωιμ: πόλεις όμορες των Σοδόμων και Γομόρων που είχαν το ίδιο τέλος ([Δτ. 29, 22](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/5/290022/290022/ch/2404617aa8416bb48340bfe95a3e9e7c/)).

## ΑΔΑΡ: Ο δωδέκατος μήνας στο θρησκευτικό ημερολόγιο (Φεβρουάριος-Μάρτιος). Συνδέθηκε με την επιχείρηση αφανισμού και την απολύτρωση των Ιουδαίων μέσω της Εσθήρ (Πουρίμ < κλήρος. Εσθ. 3, 13. 8-9. πρβλ. αποπεράτωση ναού Ζοροβάβελ. Εσδρ. 6, 15).

**Aδης** (< **ἅ**ιδης = ο κοινός τόπος όπου κάποιοι συνενώνονται και μπορούμε να τους δούμε όλους μαζί/ < ἄιδης = αθεάτος, αόρατος, απρόσιτος): (α) ο μετά θάνατον τόπος παραμονής των ψυχών των κεκοιμημένων ([Ιώβ 26, 6](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/18/260006/260006/ch/5c6ca5a73ec0a14b9a6cdf317ee978c5/). [Παρ. 15, 11](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/20/150011/150011/ch/edb1df1317a758b4d691ba011a1f36ec/). [27, 20](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/20/270020/270020/ch/90a0ebf9010225b6dfda670047f9b993/). Αποκ. 6, 8. 20, 13-14 (+ θάνατος)), (β) τόπος χωρισμού του ανθρώπου από τον Θεό, βασανισμού για τους καταδικασμένους χωρίς ελπίδα σωτηρίας (στον ύστερο Ιουδαϊσμό).

**ΑΔΡΙΑΣ:** Πέλαγος που εκτείνεται (α) κατά μήκος της ανατ. Ιταλίας και της Ιλλυρίας μέχρι τον κόλπο της Υδρούντας (σημ. Οτράντο), ενώ (β) στην ευρύτερη εκδοχή του, περιλαμβάνει και το Ιόνιο Πέλαγος από τους Λοκρούς μέχρι και το β.δυτικό τμήμα της Κρήτης (Στράβων, Γεωγρ. 2.5.20. πρβλ. Ιωσ., Βίος 15-16). Ο Πτολεμαίος (3.4.1. 17.1) διακρίνει το Αδριατικό πέλαγος από τον ομώνυμο κόλπο, το γνωστό σήμερα ως Αδριατική.

**ΑΖΑΖΗΛ:** Ο αποδιοπομπαίος τράγος του Αζαζέλ φορτώνεται κατά την εορτή του Εξιλασμού τις αμαρτίες και εκδιώκεται στην έρημο (Λευ. 16, 8).

**Αι** (σωρός ερειπίων): 3 χλμ. Α της Βαιθήλ, πόλη με ισχυρά τείχη και ναό που καταστράφηκαν το 2400 π.Χ. κατελήφθη από τον Ιησού του Ναυή ([Ιησ 7,1–8,30](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/6/70001/80030/ch/5f042c33b59ccbf86abc162423435a76/)) ενώ κατόπιν μετατράπηκε σε μικρό συνοικισμό. Αργότερα ονομάζεται και Αγια ([Α’Παρ. 7, 28](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/13/70028/70028/ch/8f8ccbc82512c226a5e1f892e6b9f9dd/). [Nεεμ 11, 31](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/16/110031/110031/ch/e59181e79f068ef16b2b247a4e9fdaf7/). [Ησ 10, 28](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/23/100028/100028/ch/de33650fe07fe830892ee3a86c183aa8/)).

**Αιθίοπας** (< **αίθω**, καίω +οψ-όψη = αυτός που έχει καμένο πρόσωπο): όνομα κατοίκων στη Νουβία (Σουδάν) υπό την αιγίδα της Κανδάκης (= βασίλισσα). Πρωτεύουσα η Μερόη. Ήδη στον Όμηρο (Ιλ. 1.423) εντοπίζονται στις παρυφές/εσχατιές της γης, τόπος προσφιλής στους θεούς (πρβλ. Γέν. 2, 13), όπου ξεκινά και καταλήγει το καθημερινό ταξίδι του Ήλιου. Ο πρώτος αλλοδαπός που ασπάζεται τον Χριστιανισμό (Πρ. 8, 27).

**Αιλάμ:** πρόναος (-των στύλων = αίθουσα).

**ΑΙΜΑ:** Πηγή και έδρα της ζωής, φορέας της ψυχής (Λευ. 17,14) που και μετά θάνατον ζητά εκδίκηση από τον χορηγό της (ζωής) Θεό ([Γέν. 4, 10](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/1/40010/40010/ch/8311f3744f4bf5f79bce6b8e92cefaa2/). 9, 5. [Δευ. 21,1-9](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/5/210001/210009/ch/7af68b8312764376c0e57a58571b531b/)). Απαγορεύεται η βρώση κρέατος (πνικτού) με αίμα ([Γέν. 9, 4](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/1/90004/90004/ch/1840053939a26caa19514ee581c912f2/). [Έξ. 22, 30](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/2/220030/220030/ch/69565af692e3901c52401cd0a07af2b5/). [Δτ. 14, 21](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/5/140021/140021/ch/8ed09315867f9b8b8633a000dc716dc5/)). Ο ραντισμός δι’ αίματος καθαίρει από τις ανομίες και εξιλεώνει, επισφραγίζει τη σύναψη και ανανέωση της διαθήκης. Το αίμα των θυσιών χυνόταν στη βάση του θυσιαστηρίου των ολοκαυτωμάτων (Λευ. 4, 7. 18. 25. 30. 34), όπου και οι ψυχές των μαρτύρων στην Αποκ. (6, 9).

**Αίνιγμα** (< αίνος λόγος): αρχικά λόγια με νόημα και όμως δύσληπτα. υπαινιγμός, μόνο κατά μια μικρή ιδέα.

**Αινών:** τόπος νοτίως της Σκυθοπόλεως (Μπεθ Σην) *ἐγγὺς* (περίπου 12 χλμ.) *τοῦ Σαλείμ* όπου ο Ιωάννης ο βάπτιζε πριν τον θάνατό του το 28 μ.Χ. (Ιω. 3, 23).

**Αιών** (<aiw\* ζωτικότητα, διάρκεια): Από τη σημασία της ζωτικής δύναμης, η λ. δήλωσε αργότερα τη διάρκεια της ζωής, την αιωνιότητα και τον κόσμο. Στον Ιουδαϊσμό διακρίνεται ο παροντικός ([olam ha'zeh](http://en.wikipedia.org/w/index.php?title=Olam_Ha%27zeh&action=edit&redlink=1)) από τον μελλοντικό-ερχόμενο (olam ha-ba) όταν και θα πραγματοποιηθεί η αποκατάσταση των δικαίων στον κήπο της Εδέμ (Gan Eden). Ο όρος σημαίνει επίσης **ζωή**.

**Άκαμπα** (ή Βερενίκη/ Aila - Aelana): Κόλπος της Ερυθράς Θάλασσας Α της χερσονήσου του Σινά και Δ της Αραβίας, όπου οι Ισραηλίτες στρατοπέδευσαν όταν δεν τους επετράπη να περάσουν από τον Εδώμ. Γεωλογικά αποτελεί την προέκταση του ρήγματος του Ιορδάνη.

**Ακροβυστία** (< ακρος+πόσθη (πιθ. κατά παρετυμ. σύνδεση με το ρ. βύω/βύνω = φράζω)): αυτός που έχει το άκρον βύσμα του γεννητικού του όργανο, το περίβλημα της βαλάνου, ο απερίτμητος, ο εθνικός, ο ειδωλολάτρης.

## Ακροθίνια: οι κεφαλές των ηττημένων, τα λάφυρα.

**Αλάβαστρο:** λεπτή, κοκκώδης ποικιλία γύψου, συχνά λευκή και ημιδιαφανής, όμοια με μάρμαρο αλλά πιο μαλακή/ άρα επεξεργάσιμη από το Αλάβαστρον της Αιγύπτου. Γι’ αυτό χρησιμοποιείται για διακοσμητικές εργασίες και αντικείμενα. Τελικά δήλωνε τα μυροδοχεία και κατεξοχήν το μικρό αγγείο με μακρύ και στενό λαιμό συνήθως μιας χρήσεως (Μκ. 14, 3). Συνδέεται με τη γυναίκα και τη χρίση της κεφαλής του Ιησού στην οικία Σίμωνος του λεπρού πριν το πάθος (Mτ. 26, 7. Μκ. 14, 3. Λκ. 7, 37) με άρωμα αξίας 300 δηναρίων (= ημερομισθίων).

**ΑΛΑΤΙ** (< αλς = θάλασσα):Στην Π.Δ. το άλας (προερχόμενο κατεξοχήν από τη Νεκρά Θάλασσα) συνδέεται άρρηκτα με τη θυσία/παράδοση στον Θεό και επισφραγίζει συμφωνίες/διαθήκες ως εγγυητής της διάρκειας και μέσον ενάντια στη σήψη («σημείο» καινούργιας αιώνιας ζωής).

**Αλεπου:** Χαρακτηρισμός του Ι. Χριστού για τον Αντίπα, όταν πληροφορείται στο Λκ. 13, 31-33 από τους Φαρισαίους ότι αποτελεί και ο ίδιος αντικείμενο του διωγμού του. Ο χαρακτηρισμός συνδέθηκε με τις αμαρτωλές ορέξεις του (πρβλ. Λκ. 3, 19 κε.), τον εγωισμό και την αλαζονεία, με την πονηρία ή την πανουργία ή/και τη δολοφονία του ανυπεράσπιστου Ιωάννη. Αυτή η αναφορά του Ιησού τίθεται σε αντιθετικό παραλληλισμό προς την αυτοπαρομοίωση (13, 34) με την κλώσα που συνάζει τα κλωσόπουλα, τους Ιεροσολυμίτες, κάτω από τις φτερούγες της.

**ΑΛΗΘΕΙΑ:** Εκτός της συνηθισμένης εννοιας, σημαινει συνεπεια και το καλό, την αρετή (Ιω. 3, 21).

**ΑΛΛΗΓΟΡΟΥΜΕΝΟ:** το δυνάμενο να εννοηεθί και αλληγορικά.

**Αλληλούια:** αινείτε τον Κύριο/δόξα στον Κύριο με αγαλλίαση.

**ΑΛΛΗΛΟΥΣ:** αλληλοπαθής αντωνυμία που εκφράζει την εξισωτική αμοιβαιότητα των πάντων στην πρώτη Εκκλησία (Γαλ. 5, 13 Γαλ. 6, 2 Ρωμ. 12, 10 15, 7). Στα ελληνορρωμαϊκά χρόνια συνηθιζόταν για να εκφράσει τις σχέσεις μεταξύ ίσων: στην **οικογενειακή ηθική** (σχέση μεταξύ αδελφών) και **την ηθική της φιλίας**, δηλ. σε όσα οφείλουν να κάνουν οι φίλοι ο ένας για τον άλλο..

**Αλόη:** (α)ευωδιαστό ξύλο (Aquilaria agallochum Αρ. 24, 6. Ψ. 45, 8. Παρ. 7, 17), ευδοκιμεί στη Κίνα και τη βόρεια Ινδία με ύψος 36, 5 μέτρα από το οποίο εξάγεται πολύτιμη κόμμι ή άρωμα. (β) θαμνώδες, ποώδες (και σπάν. δενδρώδες) πολυετές καλλωπιστικό φυτό με κίτρινα, κόκκινα ή πρασινωπά άνθη που ευδοκιμεί σε ξηρά περιβάλλοντα. Η ουσία (λάδι εύοσμο) που βρίσκεται στις νευρώσεις των φύλλων χρησιμοποιείται στη φαρμακευτική και για ταρίχευση νεκρών σωμάτων ([Ιω. 19, 39](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/53/190039/190039/ch/2e026caef83536aab909afe519c35a85/): Ο Νικόδημος κομίζει 30 λίτρα).

## Αμαληκίτες: νομαδική φυλή Ν της Ιουδαίας (με κέντρο την Κάδης-Βαρνή στην έρημο Νεγκέμπ) εκ του Αμαλήκ, υιού του Ελιφάς, πρωτοτόκου του Ησαύ, από την παλλακίδα του τη Θιμνά ([Γέν. 36, 15-16](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/1/360015/360016/ch/08659c580c00b87790d25b01dbd4d0cc/)). Η εχθρότητα μεταξύ αυτών και των Ισραηλιτών παύει την εποχή του Δαυίδ (Β ‘ Βασ. 8, 12. [Α’ Παρ. 4, 43](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/13/40043/40043/ch/92c90361e48cdedfd44248fbd36d50e3/)).

**ΑΜΗΝ** (amanah, ειλικρίνεια, πίστη ή πεποίθηση): (α) Καταφατική απάντηση και αποδοχή της λειτουργικής ευχής: Ναι, αλήθεια, γένοιτο (Α’ Κορ. 14, 16). β) Κατακλείδα δοξολογίας. γ) Εισαγωγική φράση υμνητικού κειμένου με την οποία (φράση) γίνεται αποδεκτός ο προηγούμενος ύμνος (Αποκ. 7,12). δ) Όνομα του Ι. Χριστού (Αποκ. 3, 14) ως Κυρίου, μάρτυρος αξιόπιστου και αληθινού (πρβλ. Ησ. 65, 16). Μόνον στην περίπτωση του Ιησού παραδίδονται λόγοι που δεν καταλήγουν αλλά ξεκινούν με το *Αμὴν λέγω ὑμῖν* (Mκ. 3, 28) ή με το διπλό *ἀμὴν ἀμὴν λέγω ὑμῖν* (Ιω. 1, 51. 3, 3. 11).

## αμμωνίτες: αραμαϊκή φυλή εκ του Αμμών, γιου του Λωτ και συγγενείς των Μωαβιτών αλλά και των Εβραίων. Λάτρευαν με ανθρωποθυσίες τον Μόλεχ ή Μιλκόμ. Έδρα τους οι πηγές παραποτάμου του Ιαβώκ (κύρια πόλη Ραββά-Αμμών (σημ. Αμμάν)) και Α. Συγκρούσθηκαν με τους Ιουδαίους για εδαφικές διεκδικήσεις στο Γαλαάδ και βόρειο Μωάβ (Κρ. 10-11 Α’ Βασ. 11). Νικήθηκαν από τον Δαυίδ και ενσωματώθηκαν στο βασίλειό του (Β’ Βασ. 10-12), αλλά ανεξαρτητοποιήθηκαν μετά τον θάνατο του Σολομώντα.

**ΑΜΝΟΣ:** μηρυκαστικό ζώο πολύτιμο για την οικιακή οικονομία (αφού προσφέρει τροφή και ένδυση). Καθημερινά προσφέρονταν ως μόνιμη προσφορά ολοκαυτώματος δύο μονοετή κριάρια ([Εξ 29, 38‐42](http://wol.jw.org/el/wol/bc/r11/lp-g/1200003981/38/0)) Το πάσχα η οικογένεια έσφαζε (=θυσίαζε με τομή στην αρτηρία του λαιμού προκειμένου ο θάνατος να είναι ανώδυνος και η κένωση του αίματος πλήρης) ένα υγιές, μονοετές, άμωμο, αρσενικό πρόβατο ή κατσίκι. Ράντιζαν με το αίμα του και δέσμη από ύσσωπο τους παραστάτες και το ανώφλι της θύρας της κατοικίας όπου θα το έτρωγαν χωρίς θραύση των οστών του. Ο άφωνος αμνός (Ησ. 53, 7. πρβλ. Ιερ. 11, 19) παρομοίωση του πάσχοντος Δούλου. Τύπος του Ι. Χριστού που αίρει (= σηκώνει και καταργεί) τις αμαρτίες του κόσμου **(**Α’ Κορ. 5, 7. Α’ Πέ. 1, 18κ.ε. και Ιω. 19, 36).

**ΑΜΟΡΙΤΕΣ** (ορεσίβιοι):απόγονοι ενός υιού του Χαναάν,ισχυρός λαός μεγάλου αναστήματος «σαν το ύψος των κέδρων», με έδρα τη δυτική περιοχή της Νεκράς Θάλασσας (Γεν. 14, 7) έως τη [Χεβρώνα](http://el.wikipedia.org/wiki/%CE%A7%CE%B5%CE%B2%CF%81%CF%8E%CE%BD%CE%B1) (Δτ. 3, 8. 4, 46-48) και κατόπιν την επικράτεια Α και Δ του Ιορδάνη. Ο βασιλιάς τους [Ωγ](http://el.wikipedia.org/wiki/%CE%A9%CE%B3) (κ) ήταν ο τελευταίος των γιγάντων (Δτ. 3, 11). Μάλλον ταυτόσημοι με τους Χαναναίους.

## ΑΝΑΘΕΜΑ (< ανατίθημι «αφιερώνω». herem: αφιέρωμα, δώρο στους θεούς): Κατά τον ιερό πόλεμο όλα τα λάφυρα συμπεριλαμβανομένων και των ανθρώπων αφιερώνονταν στον Θεό χωρίς δυνατότητα ανάκλησης. (Λευ 27, 29). Η σημασία «καταραμένο πράγμα» (Α’Κορ. 12, 3. 16, 22) οφείλεται ίσως στον αποτρεπτικό χαρακτήρα που έχει η πράξη του αφιερώματος ή της θυσίας προκειμένου να αποφευχθεί το κακό.

**ΑνακεφαλαίωσΗ** (Ρωμ. 13, 9): τελείωση (= τελεσφόρηση) των πάντων, (α) εν Χριστώ ενοποίηση - ειρήνευση επί γης Ιουδαίων και Ελλήνων στο ένα καινούργιο Σώμα και (β) υποταγή των ουρανίων δυνάμεων σε Αυτόν ως κεφαλής.

## Ανακίτες: φυλή στη Χεβρώνα με γιγαντιαία δύναμη που τρόμαξε τους ισραηλίτες κατασκόπους ([Δευ. 1, 28](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/5/10028/10028/ch/512ef6893aeace2a478745817d41cbef/). [9, 2](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/5/90002/90002/ch/c42c529d750f8c80262a2be370ef7620/)). Κατόπιν κατατροπώθηκαν από τον Ιησού και τον Χάλεβ ([11, 21-22](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/6/110021/110022/ch/a602cf8f10040f42362f83e7565dc098/). [14, 12-15](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/6/140012/140015/ch/0521adb1f8ab80c72edbe785eb7325af/).  [15, 14](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/6/150014/150014/ch/420c852c98a60fa3c6b65cab27e0b1dd/)).

**ΑΝΑΛΗΨΗ:** Αναλήψεις/**αρπαγές** αναφέρονται στην Π.Δ. αναφορικά με τον Ενώχ (A’ Ενώχ 70, 1-2), τον Ηλία (Δ’ Βασ. 2, 1-15). Όπως ο όρος *ύψωσις* στο Ιω., έτσι και ο όρος *ανάληψη* στο Λκ. 9, 51 είναι περιεκτικός του πάθους, της ανάστασης και της ανόδου στον ουρανό (Mκ. 16, 19) απαρχή της ανάληψης των δικαίων (που συνιστούν το Σώμα του Αναστάντος) η οποία θα συνοδεύσει την τελική έγερση αυτών εκ των νεκρών (πρβλ. Α’Θεσ. 4, 17). Η τελευταία (άνοδος) σήμανε ταυτόχρονα την είσοδο στην επουράνια δόξα (Πρ. 7, 55. Ψ. 109 (110)). Σύμφωνα με το Φιλ. 2, 10 (= Ησ. 45, 23), το Εφ. 1, 21, το Α’ Πέ. 3, 22 και το Απ. 5, 11 κε., ο δοξασμένος Ιησούς με την ανάληψη και την ενθρόνισή του στον Ουρανό παρουσιάστηκε πανηγυρικά στον επουράνιο κόσμο ο οποίος και έκαμψε ευλαβικά το γόνυ ενώπιον Αυτού ως Κυρίου/ Γιαχβέ.

**ΑΝΑΣΤΑΣΗ:** η έγερση εκ του τάφου. τρεις στην ΠΔ (από τους Ηλία και Γ΄ Βασ 17, 17-24· Δ΄ Βασ 4, 18-37· 8, 1·13, 21) καὶ πέντε στην ΚΔ: (τρεις από τον Χριστὸ Λκ 7, 11-17· 8, 40-56· Μκ 5, 21-43· ᾿Ιω 11, 1-44· 12, 1-9· 11· 17), μία ἀπὸ τὸν Πέτρο (Πρ. 9,36-42), και μία από τον Παύλο (Πρ. 20,9-12). Πρόκειται για επιστροφή στη φυσικὴ και φθαρτὴ ζωὴ αφού μετὰ λίγα χρόνια πέθαναν οριστικά. Πρωτοτότοκος των νεκρών είναι ο Ιησούς Χριστός.

## ΑΝΤΙΛΥΤΡΟΝ (πρβλ. *αντίψυχον*): Το λύτρο για να εξαγοραστεί κάποιος αιχμάλωτος από τη σκλαβιά ή εκείνο που υποκαθιστά τη θυσία του ενόχου (Έξ. 21, 30), ισοδύναμο με αυτό που θα δινόταν εάν πουλιόταν ως σκλάβος. Στην καθημερινή λατρεία-θυσία του αμνού (ταμίντ) συμμετείχαν οι Ιουδαίοι απανταχού της γης μέσω του κατά κεφαλήν φόρου προς αυτόν (δίδραχμο/σίκλον/στατήρ Μτ. 17, 27) ως μέσου εξιλασμού και αντίλυτρον των Ιουδαίων (Έξ. 30, 12: *λύτρα της ψυχής*). Ο Ι. Χριστός (Μκ. 9, 31. 10, 45 = Λκ. 9, 44β. 10, 42-44. πρβλ. Α΄ Τιμ. 2, 5-6) καθιέρωσε την Ευχαριστία και παρέδωσε το πνεύμα στις 15:00, την ώρα της αναφοράς της εσπερινής θυσίας (ταμίντ). Αντί λύτρου πρόσφερε εκούσια τον ίδιο τον εαυτό του προκειμένου να επιτευχθεί απελευθέρωση από το ζυγό της αμαρτίας, του διαβόλου και του φόβου του θανάτου/Άδη ολόκληρης της ανθρωπότητας (όπως ερμηνεύεται το «ευχαριστιακό» συνοπτικό *ὑπὲρ* (Μκ. 14, 24)/*περὶ* *πολλῶν* (Μτ. 26, 68). Αποκ. 5, 9. Α’Κορ. 6, 20. πρβλ. Α’ Πέ. 1, 17-19).

**ΑΝΤΙΧΡΙΣΤΟΣ** (όποιοςπολεμά είτε υποκαθιστά τον Χριστόστην Α.Γ. μόνο στο Α’ Ιω. 2, 18. 22. 4, 3. Β’ Ιω. 7). Συγκεκριμένος άνθρωπος στον οποίο ο διάβολος μεταβιβάζει όλη την εξουσία του και δύναμή του. Θα εξυψωθεί ως θεός όπως ο βασιλιάς της Τύρου στον Ιεζεκιήλ (28, 2), ο βασιλιάς της Βαβυλώνας στον Ησαΐα (14, 13-14), ο Αντίοχος ο Επιφανής στον Δανιήλ, ο Ηρώδης Αγρίππας στις Πράξεις (12, 21), ο Καλιγούλας και ο Νέρων στη Ρώμη.

**απογραφή:** Καταχώρηση με βάση το όνομα και τη γενεαλογική γραμμή, τη φυλή και τον πατρικό οίκο. Η απογραφή (πρβλ. Σινά  ([Εξ 30, 11‐16·](http://wol.jw.org/el/wol/bc/r11/lp-g/1200003676/0/0) Αρ 1) αποσκοπούσε στην φορολογία, στρατολόγηση ή ανάθεση λευιτικών καθηκόντων στο αγιαστήριο. Απογραφή προς το τέλος της βασιλείας του Δαυίδ προκάλεσε τον θυμό του Γιαχβέ ([Β’ Βασ. 24, 1](http://wol.jw.org/el/wol/bc/r11/lp-g/1200003676/8/0) Α’ Παρ. 21, 1 Σατανάς). Στα ελληνορρωμαϊκά χρόνια μέσον επιβολής φορολογίας αλλά και επίδειξης αυτοκρατορικής κυριαρχίας.

Αποκάλυψη: πλήρες ξεσκέπασμα ακρότατου μυστικού (πρβλ. *ἀποκαλύπτειν τὴν ἀσχημοσύνη* = παντελής αφαίρεση ρούχου/σχήματος). Αφαίρεση του καλύμματος που εμποδίζει την όραση, φωτισμός (πρβλ. Ψ. 118(119) 18). Στην Κ.Δ. σχετίζεται με την ήδη πραγματοποιηθείσα στα τέλη των αιώνων παγκόσμια φανέρωση του προαιώνιου σχεδίου της σωτηρίας του (Μτ. 11, 25.27. Λκ. 2, 32) δια του Ιησού Χριστού (Μτ. 16, 17). Στον Παύλο το ρήμα αφορά (α) τη φανέρωση του εσταυρωμένου Ιησού ως του αναστάντος Μεσσία και Θεού μέσω του θαυμαστού οράματος στις πύλες της Δαμασκού (Γαλ. 1, 12. πρβλ. Α‘ Κορ. 9, 1. 15, 8) και (β) την έλευση, τη δευτέρα παρουσία του Κυρίου και όλα τα γεγονότα που θα συνοδεύσουν αυτό το κοσμογονικό γεγονός (Ρωμ. 2, 5. 8, 19. Α’ Κορ. 1, 7. Β’ Θεσ. 1, 7. 2, 1-3.Α’ Πετρ. 1, 5-7. 12-13. 4, 13. 5, 1). Το ουσιαστικό αποκάλυψη σημαίνει επίσης στον απόστολο των Εθνών τη φανέρωση του θεϊκού σχεδίου και θελήματος από τους προφήτες κατά τη διάρκεια της επίγειας σύναξης με σκοπό την παρηγοριά των πιστών και την παραίνεση σε εγρήγορση (Α’ Κορ. 14, 6. 26) και την εκστατική θέα επουράνιων μυστηρίων (Β’ Κορ.12,1.7), αλλά και άλλες αποκαλύψεις / επεμβάσεις του Θεού στη ζωή του (Γαλ. 2, 2. πρβλ. Φιλ. 3, 15).

**ΑΠΟΛΛΥΩΝ - ΑΒΒΑΔΩΝ** (< abad=καταστροφή): τόπος τής αβύσσου (ἀπώλεια Ο’ Παρ. 15, 11. 27, 20. Ψ. 87 (88), 12. Ιώβ 31, 12. 1QH 3. 16.19.32. 4q280 10 ii7). στο Ιώβ 28, 22 σημαίνει τον ηγεμόνα της καταστροφής (πρβλ. Α’ Ενώχ 20, 2. Αποκ. Σοφ. 10, 3 άγγελος Ερεμιήλ) που είναι «γυμνός» ενώπιον του Θεού (26, 6). Στην Αποκ. 9 (ε’ σάλπιγξ = β’ ουαί) άρχων στρατεύματος ποικιλόμορφων ακρίδων εκ του φρέατος της αβύσσου που επί πέντε μήνες βασανίζουν τους μη σφραγισμένους (πρβλ. 7, 1). ανακαλεί με τη δράση του τον άγγελο **Ολοθρευτή** που πυρπόλησε τα Σόδομα (Γέν. 19), θανάτωσε τα πρωτότοκα των Αιγυπτίων (Έξ. 12, 23) και τον πολιορκητή της Σιών ασσυριακό στρατό του Σενναχηρίμ (Δ΄ Βασ. 19, 25. Ησ. 37). Το ελληνικό του όνομα *Απολλύων* παραπέμπει στον Απόλλωνα (ίσως < ἄπελος «δύναμη» ή < ἀπέλλαι «ιερά» < ἀ- αθροιστ. + πέλλα «λίθος» επειδή οι ιεροί λίθοι ήταν σημαντικοί στη λατρεία του) του οποίου ενσάρκωση στη γη ο Καίσαρας. Ετυμολογική συσχέτιση του θεού του φωτός (> Φοίβος Ιλ. 3. 277) με το *ἀπόλλυμι* απαντά ήδη στον Αισχύλο (Αγαμ. 1028. 1081. πρβλ. Ευρυπ., Απ. 781. Πλάτων, Κρατ. 404e-5e). στην Εισαγωγή της Ιλιάδας εκτοξεύει λοιμό εναντίον των Αχαιών, γι’ αυτό και μέσω θυσιών και ύμνων καθαίρει το μίασμα (Ιλ. 1. 48-52.450-6). Ο θεός της μαντικής (πρβλ. τα μαντεία στους Δελφούς, Δίδυμα και Κλάρο. Ιάμβλ., Περί Μυστ. 3, 11), της έννομης τάξης της Πόλης και του φωτός στην Αποκ. προκαλεί σκότος και καταστροφή.

**ΑΠΟΛΛΩΣ** (< Απολλώνιος D)**:** γνωστός λόγιος Ιουδαίος κήρυκας της πρώτης Εκκλησίας από την Αλεξάνδρεια με επιρροή ιδίως στην Κόρινθο (Α’ Κορ. 1, 12).

**ΑΠΟΛΥΣΗ:** απαλλαγή από καθήκον (POxy 2760.2–3), απελευθέρωση από σκλαβιά, ο θάνατος (Γέν. 15, 2. Αρ. 20, 29. Β’ Μακ. 7, 9. Τωβ. 3, 6 Αππιανός, Πόλ. 5.1.7. Πλάτων, Μενεξ. 245α. Ιώσηπος Αρχ. 12.11.46).

## ΑΠΟΣΤΑΣΙΑ: Η έξαρση της ανομίας/αποστασιοποίησης από τον Θεό πριν τα τελικά έσχατα.

**Αποστολική Σύνοδος** των Ιεροσολύμων (Γαλ. 2, 7-10. Πρ. 15, 4-29): το 48 μ.Χ. ασχολήθηκε με την κοινωνία των χριστιανών Ιουδαίων και των μη Ιουδαίων χριστιανών επιτρέποντας στα έθνη να εντάσσονται στην Εκκλησία χωρίς να γίνουν Ιουδαίοι. Προϋπόθεσεις οι εξής: ***ἀπέχεσθαι*** *εἰδωλοθύτων καὶ αἵματος καὶ πνικτῶν* (= ζώο το οποίο πνίγεται διά στραγγαλισμού για να παραμείνει το αίμα του) *καὶ πορνείας* (Πρ. 15, 29) και η **λογεία** που αναλαμβάνεται (Α’ Κορ. 16, 1-4. Β’ Κορ. 8-9. Ρωμ. 15, 25-31) και δεν αποτελεί απλώς έρανο αγάπης χάριν των ενδεών αλλά πραγματικό σύμβολο του συνδέσμου της αγάπης-φιλίας μεταξύ εθνών και Ιουδαίων.

**ΑΠΟΣΤΟΛΟΣ:** Ο όρος δεν έχει θρησκευτική έννοια στην ελληνική γραμματεία, αλλά δηλώνει γενικότερα τον αγγελιοφόρο και ειδικότερα τον αρχηγό της ναυτικής αποστολής ή την ίδια τη ναυτική αποστολή ή μια ομάδα αποίκων. Στον ιουδαϊκό κόσμο απαντά ο όρος shaliah που δηλώνει τους αντιπροσώπους του Μ. Συνεδρίου με αποστολή να επιθεωρήσουν, να κηρύξουν, να συλλέξουν φόρους και να μεταφέρουν οδηγίες αλλά όχι για να ασκήσουν ιεραποστολή και κήρυγμα. Στο Γ’ Βασ. 14, 6 (Ο’ Αλεξανδρινός Κώδικας) ο προφήτης Αχίας ως θεϊκός απεσταλμένος ονομάζεται απόστολος. Στο Λκ. 11, 49 συνδυάζεται με τον όρο προφήτηςΣτην Κ.Δ. στο Λουκά ο όρος προσδιορίζει αυστηρά τους Δώδεκα (Λκ. 6, 13) με μοναδική εξαίρεση το Πρ. 13, 1-3 όπου μνημονεύεται η αποστολή του Βαρνάβα και του Παύλου από την κοινότητα της Αντιόχειας. Στον Παύλο ο όρος χαρακτηρίζει εκείνους που είχαν θέα του Αναστάντος (Α΄Κορ. 9, 1. 15, 7 κ.ε.), διακονούν το κήρυγμα του Ευαγγελίου, κοπιάζουν και πάσχουν για τον Κύριο (Γαλ. 2, 7 κ.ε.. Β’ Κορ. 11, 23-33. Ρωμ. 11, 13 κ.ε.. πρβλ. Β’ Κορ. 4, 7-12. Γαλ. 6, 17). Ως απόστολοι ορίζονται ακόμη και αυτοί που μεταφέρουν δώρα αγάπης είτε προς τον Π., είτε προς την Εκκλησία των Ιεροσολύμων (Β’ Κορ. 8, 23. Φιλ. 2, 25). Ως απόστολο χαρακτηρίζει ο Π. ίσως και μια γυναίκα την Ιουνία (Ρωμ. 16, 7).

**Αραβία** (νομάς): Εκτεταμένη περιοχή από τον ισθμό του Σουέζ και την Ερυθρά Θάλασσα μέχρι τη βόρεια Συρία, τη Μεσοποταμία, τον περσικό κόλπο και τον Ευφράτη. Διαιρούνταν (α) στην αχανή ερημική Αραβία (el-Badieh όπου περιφέρονται οι νομάδες Βεδουίνοι μέσω και των λεωφόρων των καραβανιών (πρβλ. οδός θυμιάματος)), (β) στην «ευτυχή» Αραβία (Υεμένη) και (γ) στην Πετραία Αραβία (περιοχή Ναβαταίων). Σύμφωνα με τον Ιώσηπο ολόκληρη τη γη Α του Ιορδάνη ονομάζεται Αραβία, ενώ η **Ναβαταία** εκτείνεται από τον Ευφράτη μέχρι τη Νεκρά Θάλασσα (Αρχ. 1.221) με σημαντικότερες πόλεις την Πέτρα, τη Ζοάρ και τα Βόστρα. Στις Πράξεις 2, 11 Ιουδαίοι - Άραβες είναι παρόντες κατά την Πεντηκοστή στα Ιεροσόλυμα. η πλειονότητα των ερευνητών θεωρεί ότι ο Παύλος μετά τη μεταστροφή του (Γαλ. 1, 17 35-37 μ.Χ.) έμεινε στην Πετραία.

## Αράμ (ύψος): εγγονός Νώε. Ο τελευταίος από τους πέντε γιους του Σημ ): Αραμαίοι, σημιτική φυλή, συγγενείς του Αβραάμ με καταγωγή από τη Μεσοποταμία και έδρα κυρίως τη Συρία ([Κρ 10, 6·](http://wol.jw.org/el/wol/bc/r11/lp-g/1200000331/5/0)[.](http://wol.jw.org/el/wol/bc/r11/lp-g/1200000331/5/1)[12·](http://wol.jw.org/el/wol/bc/r11/lp-g/1200000331/5/2)[15, 8·](http://wol.jw.org/el/wol/bc/r11/lp-g/1200000331/5/3)[Ωσ. 12, 12](http://wol.jw.org/el/wol/bc/r11/lp-g/1200000331/5/4)). Περιλάμβανε την περιοχή που εκτείνεται από τα όρη του Λιβάνου ως τη Μεσοποταμία και από τα όρη του Ταύρου στο Β ως τη Δαμασκό και ακόμη νοτιότερα. Η Δαμασκός ανταγωνιζόταν τον Ισραήλ για τον έλεγχο της βόρειας Υπεριορδανίας (Βασάν και Γαλαάδ). Η αραμαϊκή γλώσσα έγινε διεθνής γλώσσα. Χρησιμοποιούνταν στη διπλωματία και την επιστολογραφία στο νεοασσυρικό, βαβυλωνιακό και περσικό βασίλειο. η καθημερινή διάλεκτος την εποχή του Ιησού στην Παλαιστίνη. Σε αυτήν έχουν γραφεί και βιβλικά κεφάλαια ([Έσδρ. 4,8–6,18](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/15/40008/60018/ch/e41b02505463e674406cdf731a906fc6/); [7,11-26](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/15/70011/70026/ch/d1266f2e0351078db972ae6088455cd5/); [Δαν. 2,4–7,28](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/27/20004/70028/ch/1832e374487332e880e8faa3d38068ff/)) αλλά και Ταργκούμ.

**ΑΡΕΘΑΣ Δ’** (9 π.Χ.-38 μ.Χ.): βασιλεύς των Ναβαταίων Α-νοτιοΑ της Παλαιστίνης με επιρροή μέχρι τη Δαμασκό ([Β’ Kορ. 11, 32](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/57/110032/110032/ch/be4ed6865c15eac996b492cea581c757/)). Ο Ηρώδης Αντύπας απέπεμψε την κόρη του για να νυμφευθεί τη σύζυγο του αδελφού του και εκείνος συνέτριψε τα στρατεύματά του.

**ΑΡΕΙΟΣ ΠΑΓΟΣ** (πάγος = πεπηγός, εμπεπηγμένον, στερεώς τεθειμένον, ακίνητον πράγμα). λόφος (ύψους 115 μέτρων ΒΔ της Ακρόπολης) Άρειος, επειδή κατά τη μυθολογία εκεί δίκασαν οι θεοί τον Άρη, διότι σκότωσε τον γιο τού Ποσειδώνα Αλιρρόθιο. Συνδέθηκε και με τις [Αρές Ερινύες](http://el.wikipedia.org/wiki/%CE%95%CF%81%CE%B9%CE%BD%CF%8D%CE%B5%CF%82) ή «Σεμνές» Ευμενίδες, χθόνιες θεότητες της τιμωρίας και της εκδίκησης. Η νομοθεσία του Σόλωνα (6ος αι. π.Χ.) καθιέρωσε τον Άρειο Πάγο ως βουλή με ισόβια μέλη, αρμόδια για την εφαρμογή του νόμου και τη διεξαγωγή *φονίων δικῶν*, εμπρησμών και καταλύσεως του πολιτεύματος. Εκεί οδηγήθηκε ο απ. Παύλος ένεκα της αρμοδιότητας της εποπτείας των ιερών και την πρόνοια περί της ακριβούς τελέσεως της λατρείας.

**ΑΡΜΑΓΕΔΩΝ:** Χώρος συγκέντρωσης των αντίθεων δυνάμεων στο Αποκ. 16. Στα Ελληνικά σημαίνει Όρος Μαγεδώνπουδεν υπάρχει στη Γεωγραφία της Αγίας Γης. Ίσως πρόκειται για το όρος Κάρμηλοςπου σχετίζεται με τη Μεγγιδώ και τις φονικές μάχες που διεξήχθησαν εκεί. **σύμβολο** (α) του όρους των θεών, στο οποίο επιτίθενται οι δαιμονικές δυνάμεις, (β) των ορέων γενικά του Ισραήλ, όπου θα διεξαχθεί η τελική εσχατολογική μάχη (Ιεζ. 38, 8-28), (γ) του όρους των Μακεδόνων (του Αλεξάνδρου του Μέγα) και (δ) του όρους της συνάξεως (**har moed** Ησ. 14, 12-13). Έχει ερμηνευθεί (ε) επίσης ως το **har-migdo**, το γόνιμο όρος (Σιών. πρβλ. 14, 1) ή (6) η επιθυμητή πόλη (Ιερουσαλήμ ή Ρώμη;). Άλλοι συσχετίζουν τον Αρμαγεδώνα (7) ετυμολογικά με τα εβραϊκό ρήματα gada ή gadad, που σημαίνουν **συνάζω και συντρίβω**, κατακόπτω, κατασφάζω, (Ιερ. 51, 25. Μασ.. πρβλ. **Ζαχ. 12, 11 Ο’**:*ἐν τῇ ἡμέρᾳ ἐκείνῃ μεγαλυνθήσεται ὁ κοπετὸς ἐν Ἰερουσαλὴμ ὡς κοπετὸς ῥοῶνος* ***ἐν πεδίῳ ἐκκοπτομένου.*** Μασ.: όπως ο θρήνοςγια **την Αδάδ-Ριμών** (ο τόπος όπου πέθανε ο βασιλιάς του Ιούδα Ιωσίας το 609 π.Χ.) στην πεδιάδα της Μεγγιδώ) ή (8) ως ειρωνικός υπαινιγμός στο οδυνηρό τέλος της αλαζονικής Βαβυλώνας Άλλοι ομιλούν για ara megiddon (χώρα Μεγγιδώ) ή για ar/ir meggiddo (πόλη Μεγγιδώ. Taanach Κρ. 5, 19-21). Οι Πατέρες ισχυρίζονται ότι Αρμαγεδών σημαίνει τη διακοπή του θείου χαρίσματος κατά την ώρα του θανάτου και δεν αποτελεί τόπο αλλά **καιρό**.

**αρραβών:** εγγύηση, προκαταβολή.

**ΑΡΤΕΜΙΣ** (< ἄρταμος = σφαγέας ή < ἄρκτος)**:** Η προεστῶσα η Μεγίστη, Πρωτοθρονία παρθένος θεά, κόρη της Λητώ και αδελφή του Απόλλωνα. Η Έφεσος καυχόταν διότι χρημάτισε τροφὸς αυτής. Μαρτυρείται ήδη από το 1200 π.Χ., ως πότνια τῶν θηρῶν (Ιλ. 20. 470-471), αλλά και ως Λεχώ/Λοχεῖα ή Σωωδίνα επειδή σώζει κατά τον τοκετό. Στην εφέσια εκδοχή της πιθανόν ήταν μία από τις χθόνιες ανατολικές θεές γονιμότητας και το πρωταρχικό της όνομα ήταν Ώπις/Ούπις (Καλλίμαχος, Ύμνος Αρτ. 240. Μακρόβιος Sat. 5.22.4-6). Ο ναός της, ο Παρθενών, χτίστηκε από τον Χηρισίφρονα και τον γιο του Μεταγήνη. Το συγκεκριμένο Ιερό δεν ήταν απλώς ένα θρησκευτικό τέμενος. Ο *κόσμος ὅλης τῆς ἐπαρχείας* (I Eph. 17-19) περιελάμβανε άλσος-παράδεισο και αποτελούσε (α) περίφημο άσυλο εγκληματιών (Απολλώνιος Τυανεύς Επ. 65. Αχίλειος Τάτιος 8.8.11), οφειλετών αλλά και της αριστοκρατίας σ’ εποχές ταραγμένες. Αυτός ο θεσμός περιορίστηκε από τον Αύγουστο (Στράβων 14.1.23. πρβλ. επιγραφή Αύτοκράτωρ Καῖσαρ Σεβαστὸς ὅρους Ἀρτέμιδι ἀποκατέστησεν IGLS 3239) και τον Κλαύδιο ( I Eph. 17-19). (β) Αποτελούσε πανίσχυρη χρηματοπιστωτική Τράπεζα (Δίων, Ομ. 31. 54. Νικόλαος Δαμασκ. απ. 65) με κεφάλαια που αντλούσε από δωρεές, αλλά και τη διαχείρηση των γαιών και των ιερών ποιμνίων. Δεν καταστράφηκε τελικά μαζί με την πόλη από τους Γότθους το 262/3 μ.Χ. αφού κατόπιν μεταβλήθηκε σε χριστιανικό ναό.

**ΑΡΤΟΙ ΠΡΟΘΕΣΕΩΣ** (ή του προσώπου): δύο στοίβες από έξι ψωμιά, ψημένα από τους Κααθίτες (έκαστο 2 γομόρ= 4,4 λίτρα αλεύρι) τοποθετούνταν με λιβάνι (σε χρυσά σκεύη;) στην κορυφή σε τραπέζι **στη βόρεια πλευρά των Αγίων** της σκηνής της μαρτυρίας ή του ναού και αντικαθίσταντο κάθε Σάββατο ([Εξ 35, 13](http://wol.jw.org/el/wol/bc/r11/lp-g/1200004085/0/0)). Καταναλώνονταν αποκλειστικά από το ιερατείο (εξαίρεση ο Δαυίδ [Α’ Βασ. 21, 1‐6](http://wol.jw.org/el/wol/bc/r11/lp-g/1200004085/10/0) [Μτ 12, 3‐7·](http://wol.jw.org/el/wol/bc/r11/lp-g/1200004085/11/0)[Λκ. 6, 1‐4](http://wol.jw.org/el/wol/bc/r11/lp-g/1200004085/11/1).).

**άρτος Άζυμος** (εβρ. ματσάχ)**:** καταναλωνόταν το βράδυ του πάσχα ως ανάμνηση της σπουδής και της φυγής της Εξόδου. Με την (όξινη) ζύμη (προζύμι)/μαγιά ψωμιού (!) παρομοιάζονται οι Φαρισαίοι και ο Ηρώδης (Μκ. 8, 14-21) ενώ στο Α’ Κορ. 5, 7-8 ο ανομήσας πιστός.

**ΑΡΤΟΣ:** βασική διατροφή από νερό και σιτάρι «ζυμωμένο» ταυτόχρονα με τη φωτιά και την εργασία του ανθρώπου. Στην Π.Δ. θαυμαστές τροφοδοσίες με άρτο στην Τορά (Έξ. 16, 4. 13-14. πρβλ. Δ’ Βασ. 4, 42-44 (χορτασμός εκατό ανδρών από τον Ελισσαίο με είκοσι άρτους)) Ιεζ. 4 (ιδίως στ. 9-17). 34. Ψ. 22 (23). Στο Γ’ Βασ. 19, ο Ηλίας, διωκόμενος, από την Ιεζάβελ, στηρίζεται με άρτο (ἐγκρυφίας (= ο εν στάχτη εψημένος άρτος) ὀλυρίτης (κρίθινος)) καὶ καψάκης (=πήλινο σκεύος) ὕδατος καταφεύγει στο όρος της θεοφάνειας Χωρήβ. Στην Κ.Δ. χορηγός άρτου γίνεται ο Ι. Χριστός (Μκ. 6, 30-44) στο χλωρό χορτάρι της ερήμου(!) **μέσω** των δικών του αποστόλων (όπως ονομάζονται οι μαθητές) σε αντίθεση προς το (α) του πολυτελές γεύμα του Ηρώδη Αντύπα που καταλήγει στον αποκεφαλισμό του Προδρόμου του Πάθους του Κυρίου και (β) του δείπνου που παραθέτει ο Μεσσίας. Και δεύτερο γεύμα παρατίθεται στο Μκ. 8, 1-10.

**Αρχιερεύς:** Μεσίτης μεταξύ του λαού και του Γιαχβέ, ο μόνος από τον Ισραήλ που εισερχόταν στα Άγια των Αγίων μία ημέρα το χρόνο, την Ημέρα του Εξιλασμού ([Λευ 16, 2](http://wol.jw.org/el/wol/bc/r11/lp-g/1200002023/49/0)). Η γυναίκα να είναι οπωσδήποτε Ισραηλίτισσα παρθένος ([Λευ 21, 13‐15](http://wol.jw.org/el/wol/bc/r11/lp-g/1200002023/11/0)) ενώ εκείνος τηρούσε απαρέγκλητα τους κανόνες του καθαρμού χωρίς να έχει σωματικά ελαττώματα ([Λευ 21, 16‐23](http://wol.jw.org/el/wol/bc/r11/lp-g/1200002023/10/0)). Πάνω από τον καθιερωμένο για τους ιερείς λινό χιτώνα φορούσε μπλε αμάνικο άραφο πανωφόρι (εβρ. με‛ίλ) από όπου κρέμονταν εναλλάξ χρυσά κουδούνια (για να κοινοποιούν την παρουσία του) και ρόδια φτιαγμένα από μπλε, πορφυροκόκκινη και κόκκινη κλωστή ([Εξ 28, 31‐35](http://wol.jw.org/el/wol/bc/r11/lp-g/1200002023/34/0)). Το **εφόδ** έμοιαζε με ποδιά και ήταν από εκλεκτό λινό με μαλλί βαμμένο πορφυροκόκκινο, κόκκινη κλωστή και χρυσόνημα. Στην κορυφή υπήρχαν δύο χρυσά πλαίσια από όνυχα, όπου ήταν σκαλισμένα τα ονόματα έξι γιων του Ισραήλ (Ιακώβ) κατά σειρά γέννησης. Το **περιστήθιο** ήταν στολισμένο με 12 πολύτιμες πέτρες ένθετες σε χρυσάφι, όπου ήταν σκαλισμένα επίσης τα ονόματα των φυλών. Σύμφωνα με το Φίλωνα, ο δύο λίθοι στις επωμίδες του αρχιερατικού ενδύματος απεικόνιζαν τους δύο μεγάλους φωστήρες, ενώ οι δώδεκα πολύτιμοι λίθοι δεν αντιστοιχούσαν μόνο στο δωδεκάφυλο αλλά και στο ζωδιακό κύκλο (Μωυσ. 2, 122-26 Αρχ. 3, 179-87). Πάνω στο περιστήθιο κατασκευάστηκαν δύο χρυσές αλυσίδες, στριφτές σαν σχοινί, και στις γωνίες. Η μίτρα (εβρ. μιτσνέφεθ) του αρχιερέα ήταν από **εκλεκτό λινάρι**, τυλιγόταν γύρω από το κεφάλι και **είχε χρυσή πλάκα** με τον τίτλο *ἁγίασμα Κυρίου* που στερεωνόταν στο μπροστινό του μέρος με **μπλε κορδόνι** ([Εξ 28, 36‐39·](http://wol.jw.org/el/wol/bc/r11/lp-g/1200001944/4/0)[Λευ 16, 4](http://wol.jw.org/el/wol/bc/r11/lp-g/1200001944/4/1)). Απλούστερο τουρμπάνι φορούσαν και οι ιερείς. Στην εποχή του Ι. Χριστού ο Αρχιερέας ήταν και πολιτικός ηγέτης των Ιουδαίων και ανήκε στην αίρεση των Σαδουκαίων. Στην Έφεσο οι αρχιερείς της θεάς Ρώμης και του αυτοκράτορος Καίσαρος θεού υιού σεβαστού ήταν μάλλον ευγενείς, πλούσιοι και δυνατοί ασιάρχες, που εκλέγονταν για ένα έτος και διοργάνωναν αγώνες χάριν των Σεβαστών (Πρ. 19, 31).

**Άρχιππος:** παραλήπτης της Φιλήμ., συστρατιώτης του Π. μνημονεύεται και στον Επίλογο της Κολ. μετά την προτροπή να αναγνωσθεί η Επιστολή στην Εκκλησία των Λαοδικέων δεχόμενος μάλιστα υπόδειξη (4, 17).

## ΑΣΕΡΑ: θεά γονιμότητας και βλάστησης, σύζυγος του κορυφαίου θεού Ελ και μητέρα των χαναανιτικών θεοτήτων, αργότερα θεωρήθηκε αδελφή ή σύζυγος του Βάαλ. Σύμβολά της και αντικείμενο προσκύνησης τα πράσινα δέντρα ή πάσσαλοι/κορμοί (που ονομάζονται επίσης ασερά). Η λατρεία διαδόθηκε και στον Ισραήλ και θεωρείται πορνεία.

**ΑΣΙΑ** (< ασσυρ. ασου = ανατολή») λεγόταν στην αρχαιότητα η σημερινή δυτική Μικρά Ασία από το Αιγαίο μέχρι τον ἄξονα τῶν ποταμών Σαγγαρίου κι Ευρυμέδοντος. Η δυτική Μ. Ασία έγινε ρωμαϊκή επαρχία με τη διαθήκη του τελευταίου βασιλιά της Περγάμου Αττάλου Γ’ (130 π.Χ.) και το 27 π.Χ. ανθυπατική (Proconsular Asia). Σε αυτήν ανήκαν οι περιφέρειες Μυσία, Λυδία, Καρία και Φρυγία. Πρωτεύουσά της ήταν μάλλον το Πέργαμον (όπως λεγόταν η Πέργαμος). Εκεί διαδόθηκε ο Χριστιανισμός κυρίως διά του Παύλου. Ο Ιωάννης της Αποκάλυψης απευθύνεται σε επτά Εκκλησίες αυτής.

**ΑΣΤΡΑΠΕΣ:** Στο Εξ. 19, 16 (Σινά) αλλά και στο Αποκ. 4 συνοδεύουν τη θεοφάνεια (πρβλ. Ιωβηλ. 2, 2). Στα υπόλοιπα κεφάλαια της Αποκ. προστίθενται επιπλέον ο σεισμός και η χάλαζα η μεγάλη (11, 19-21. 16, 18-21), φαινόμενα τα οποία αποτελούν παιδαγωγικά μέσα τιμωρίας των ανθρώπων και επιβεβαιώνουν οπτικά και ακουστικά το γεγονός της έλευσης του Θεού και της κρίσης.

**ΑΥΓΟΥΣΤΟΣ-ΕΥΑΓΓΕΛΙΑ:** Η ρωμαϊκή σύγκλητος ήδη το 27 π.Χ., τρία χρόνια μετά την ανάληψη του αξιώματός του, έδωσε στον αυτοκράτορα Οκταβιανό τον τίτλο Αύγουστος (< augur «οιωνοσκόπος». ελλην. Σεβαστός). Η επιγραφή της Πριήνης από το 9 π.Χ. συνδυάζει την ημέρα των γενεθλίων του Σωτήρα Καίσαρα με τον όρο ευαγγέλιο. Αντίστοιχη προπαγάνδα γινόταν μέσω των νομισμάτων (δηνάριο), λογοτεχνικών έργων (Δ’Εκλογή Βεργιλίου, Πράξεις) και ανάγλυφων βωμών (όπως αυτός της Ειρήνης).

**ΑΦΡΟΔΙΤΗ:** ο πλέον φωτεινός αστέρας μετά τον Ήλιο και τη Σελήνη (πρβλ. Αποκ. 22, 16) σηματοδοτεί το τέλος της νύχτας - το προμήνυμα της ημέρας. Συμβολίζει τον βασιλέα της Βαβέλ (Ησ. 16,12 πρβλ. λαμπρότητα των δικαίων Δαν. 12, 1. Μτ. 13, 43. Α’ Κορ. 15, 40. Β’ Πε 1, 19).

**ΑΧΑΪΑ:** συγκλητική επαρχία της Ελλάδος με πρωτεύουσα την Κόρινθο. Η ηπειρωτική Ελλάς διαιρούνταν σε αυτήν και την Μακεδονία (πάνω από τον Σπερχειό με πρωτεύουσα τη Θεσσαλονίκη). Αχαιοί το πρώτο ελληνικό φύλο που είχε κοιτίδα την αρχαία Φθιώτιδα.

## ΑΧΩΡ ΚΟΙΛΑΔΑ: κοιλάδα της δυστυχίας μεταξύ Ιεριχώ και ΒΔ όχθης της Νεκράς Θαλάσσης (Ιησ. [7,24-26](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/6/70024/70026/ch/4b3e3b9cdf18efa61025dfbdb461db11/). 15, 7). Εκεί λιθοβολήθηκε ο Άχαρ ο οποίος παρέβη την εντολή του Θεού να μη λάβουν οι Ισραηλίτες τίποτε από το ανάθεμα της Ιεριχούς (Ιησ. Ναυή 7). Ανακοινώνεται στον Ωσηέ ([2,17](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/28/20017/20017/ch/d0c9264b1ee30c4c90bd4b99784638d4/)) ότι εσχατολογικά θα γίνει πύλη ελπίδας.

**ΑΨΙΝΘΟΣ:** ποώδες φυτό με «κελαινόν φύλλο» από το γένος Αρτεμισία που παράγει πικρό αφέψημα με ιδιότητες θεραπευτικές. Στην Παλαιστίνη απαντούν τέσσερα είδη του αρωματικού αυτού φυτού (Nilotica, Judaica, Fruticosa, Cinerea). Αναμειγνύεται και με οίνο ώστε να είναι πικρίζων (σημ. βερμούτ, το γαλλικό αμπσέντι (absent). Ο εβραϊκός όρος la'anah, ο οποίος αποδίδει στην Α.Γ. τον όρο, μεταφράζεται στον Ιερεμία ως ανάγκη/οδύνη (9, 14. 23, 15. πρβλ. πικρία Ο΄ Θρ. 3, 15.19. Δτ. 29, 17) και συνδυάζεται με τη χολή για να εκφράσει την πικρία της κρίσης και της απόρριψης ιδίως του εκλεκτού λαού από τον Θεό (πρβλ. Μτ. 27, 34). Στο Αποκ. 8, 11 συνιστά κύριο όνομα μεγάλου αστέρος.

##### Β

## BΑΒΕΛ-ΒΑΒΥΛΩΝ (ασσυρικά Βab-ili, Bab-ilani = πύλη του Θεού): Η χώρα των Χαλδαίων μεταξύ των Ευφράτη και Τίγρη μέχρι το ύψος της σημ. Βαγδάτης. Κέντρο της απώτερης Ανατολής ήδη από τη 2η χιλιετία π.Χ. μέχρι το 200 π.Χ. Γνωστός ο Ναβουχοδονόσωρ (604–562 π.Χ.) ο οποίος άλωσε την Ιερουσαλήμ και εκτόπισε την αριστοκρατία στην περιοχή Νιπούρ της Βαβυλωνίας, όπου έγιναν αυτόπτες μάρτυρες γιγάντιων οικοδομικών έργων. Μεταφέρθηκε η ιστορία της ασσυριακής Dur-Sharrukin στη Βαβέλ: Ο πύργος αντιστοιχίστηκε στο Ζιγκουράτ Ετεμενάνκι. Στο πλαίσιο ειρωνικού λογοπαίγνιου το όνομα της πόλης συνδέεται με το balal (σύγχυση/μπλα-μπλα [Γέν. 11, 9](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/1/110009/110009/ch/dd348382a1a160934caebf6e24e65317/)) για να δηλώσει τη σύγχυση μέσω αναμείξεως. Στην Κ.Δ. σύμβολο της αντίθεης Ρώμης και κάθε συστήματος που σφετερίζεται ιδιότητες του Θεού και καταδιώκει τους εκλεκτούς (Α’ Πέ. 5, 13. πρβλ. Αποκ. 17-18).

**Bαιθηλ** ( οίκος Θεού). Βασιλική χαναανιτική πόλη Ν της Εφραίμ 8 χλμ. βόρεια της Ιερουσαλήμ (Λουζ [Γέν. 28,10-19](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/1/280010/280019/ch/d441f8dae57fd1a78db5a4544227381f/)). Ο Ιακώβ εξερχόμενος από την πατρίδα του, προκειμένου να ξενιτευτεί ένεκα του μίσους του αδελφού του Ησαύ αλλά και να μη λάβει γυναῖκα ἀπὸ τῶν θυγατέρων Χαναάν (Γέν. 28, 6), είδε στη Βαιθήλ (Γέν. 28, 12) το όραμα της Κλίμακας (Ιω. 1, 51). Εκεί φιλοξενήθηκε η Κιβωτός (Κρ. 20, 26-28; Α’Βασ [7,16](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/9/70016/70016/ch/a1128f7fbb9aa7e92d58220cdba9e5d6/); [10,3](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/9/100003/100003/ch/71435571e916fb29c62db791d1171aa2/)) ο Ιεροβοάμ ο Α’ ίδρυσε το Ιερό του Β. Βασιλείου ([Γ’Βασ [7, 16](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/9/70016/70016/ch/a1128f7fbb9aa7e92d58220cdba9e5d6/). 12, 28–13, 10](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/11/120028/130010/ch/aea3b1b52f1070d21d0a942b5847235f/)) και έδρασε ο Αμώς ([Δ’Βασ [7, 16](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/9/70016/70016/ch/a1128f7fbb9aa7e92d58220cdba9e5d6/). 23, 4](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/12/230004/230004/ch/0fecd482a42c30331a0dbf99a2edb5f7/)[.15](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/12/230015/230015/ch/26ac7c69b2895661800196594bd0f17e/)).

## BΑΛΣΑΜΟ: Αρωματική ρητίνη του βαλσαμόδεντρου (= δέντρο μεγάλου ύψους που απαντά σε τροπικές περιοχές και με ξύλο ιδιαιτέρως ελαφρύ-ανθεκτικό γι’ αυτό και μονωτικό) με φαρμακευτικές-αντισηπτικές ιδιότητες που χρησιμοποιούνταν και για ταρίχευση. Πολύτιμο προϊόν της Παλαιστίνης, εφόσον ευδοκιμεί στην περιοχή της Ιεριχώ και της Νεκράς Θαλάσσης και το εμπορεύονταν Φοίνικες και Άραβες. σημαίνει γενικά το άρωμα ή καρύκευμα.

**Bοανεργές** (υιοί βροντής) ονομάστηκαν από τον Κύριο οι υιοί του Ζεβεδαίου ([Mκ 3, 17](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/51/30017/30017/ch/5ad536906886cd5e5eb6ee489c36c2b6/)).

**Βάαλ** (κύριος, αφέντης): ένας από τους τρεις μείζονες θεούς της χαναανιτικής λατρείας (μαζί με τον θαλάσσιο Γιαμ και τον Μοτ) συνδέεται με τα καιρικά φαινόμενα (αστραπή, βροντή, νέφη, βροχή, άνεμος) το ιερό όρος (Ζαφόν) και έχει σύμβολο το βόδι/τον ταύρο. Η λατρεία του (+ *Αστάρτη*) στη Χαναάν ήταν οργιαστική με ανθρωποθυσίες Γι’ αυτό και ως πορνεία αποτέλεσαν αντικείμενο της προφητικής κριτικής των Ηλία και Ωσηέ. Η λατρεία του είχε τοπικές αποχρώσεις (Βάαλ Μπερίθ [Κρ. 8, 33](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/7/80033/80033/ch/4d0f97789ba55fd8d097127a248dc8aa/). [9, 4](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/7/90004/90004/ch/addbe80d8d828c7559fd3bced9880bc7/). Πεόρ [Αρ. 25,3-5](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/4/250003/250005/ch/25313b6e9ee7080cac5b2a4139171dac/)).

**Βάαλ Ζεβούλ:** (άρχων των αρχόντων/ ο κύριος της επουράνιας διαμονής/ ιπτάμενος κύριος): θεός των Φιλισταίων στην Εκρών (Δ’Βασ [7, 16](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/9/70016/70016/ch/a1128f7fbb9aa7e92d58220cdba9e5d6/)). Κατόπιν υποτιμητικά αποδόθηκε Βάαλ Ζεβούβ, άρχων των μυγών, επειδή απέτρεπε την πληγή ή χρησμοδοτούσε μέσω οιωνών/χρησμών που έδιναν τα αντίστοιχα ζώα (= σύμβολα της ζέστης, του ήλιου και της γονιμότητας). Τέλος αποδόθηκε στον διάβολο-σατανά, τον άρχοντα των δαιμονίων ([Mτ. 10, 25](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/50/100025/100025/ch/171651ed973da36dd0700ae0cec2df5e/). [12, 24](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/50/120024/120024/ch/33e11d0987e55506fde3c9b5c8f79e57/)).

**Βαθμός** (αρχική σημασία σκαλοπάτι < βαίνω): μεγάλη τιμή/υπόληψη ή προαγωγή των διακόνων στον επισκοπικό βαθμό (Α’ Τιμ. 3, 13 ).

**ΒΑΪΟΝ:** κλωνάρι, κλαρί.

## Βαλαάμ (στα ελληνικά Nικό-λαος ή Νικο-λαΐτης = αυτός που καταστρέφει τον λαό): ειδωλολάτρης προφήτης που υπέβαλε στον μωαβίτη βασιλιά Βαλάκ την ιδέα να δολοφονήσει τους Ισραηλίτες μέσω της εκπόρνευσης (Αρ. 22-25). Ως οπαδοί του ονομάζονται οι Νικολαΐτες του Περγάμου (Αποκ. 2, 14. Ιούδα 11).

## Βαλλάντιο: πουγγί, πορτοφόλι

**ΒΑΜΩΘ** (υψηλοί τόποι): Σταθμός στρατοπέδευσης του έθνους του Ισραήλ προς τη γη Χαναάν ([Αρ. 21, 19-20](http://wol.jw.org/el/wol/bc/r11/lp-g/1200000549/0/0)). Η Βαμώθ (‐βάαλ) εντοπίζεται πλησίον της κοιλάδας που στην περιοχή του Μωάβ, στην κορυφή του Φασγά.

**βάπτιση** (< βάπτειν βουτώ ή ακουμπώ, αναταράσσω το νερό).Όπως και αυτή του Προδρόμου, η χριστιανική β. είναι (α) μοναδική και μη επαναλήψιμη, (β) αποτελεί σημείο μεταστροφής, (γ) διενεργείται από βαπτιστή και (δ) διαθέτει **εσχατολογική** σωτηριώδη επενέργεια (Α’ Κορ. 6, 11). Σε αντίθεση προς εκείνη, η χριστιανική δε συνδέει τον νεόφυτο με έναν συγκεκριμένο βαπτιστή (όπως κακώς πίστευαν οι Κορίνθιοι Α’ Κορ. 1-3) αλλά συντελείται από κάθε κήρυκα του Ευαγγελίου, **εἰς τὸν Ἰησοῦ Χριστόν** (Γαλ. 3, 27. Ρωμ. 6, 3β) ενώ συνδέεται με τη χορηγία Αγ. Πνεύματος. Ως εισαγωγικό τελετουργικό στην Κοινότητα είναι έντονα χαραγμένη στη μνήμη και συλλογικά όλων των μελών (που δεν ονομάζονται όμως βαπτισθέντες αλλά *πιστεύοντες*) και εκάστου προσωπικά προσδίδοντας *ταυτότητα* αντί της περιτομής, αφού μεταμορφώνει οντολογικά τους βαπτισθέντες και μάλιστα σε **Έναν** (Γαλ. 3, 28. πρβλ. Α’ Κορ. 12, 12-13).

**Βαράκ** (Αστραπή): Γιος του Αβινοάμ από την Κέδες της περιοχής του Νεφθαλί. Έδρασε στην εποχή των Κριτών (κεφ. 4-5) σε συνδυασμό με τη Δεββώρα και κατατρόπωσαν τους Χαναναίους δυνάστες (τον Ιαβίν και τον Σισάρα).

**ΒΑΡΒΑΡΟΣ**: (< *βάρ-βαρ*, ήχο με τον οποίο απέδωσαν οι αρχ. Έλληνες το ακατανόητο γι’ αυτούς άκουσμα από τις γλώσσες άλλων λαών): Αρχικά σήμαινε ανθρώπους με ακατανόητη ομιλία και εν συνεχεία απέκτησε πολιτιστική σημασία δηλώνοντας τους μη Έλληνες.

**Βάσανος:** είδος σχιστόλιθου που χρησιμοποιήθηκε ως λυδία λίθος για την εξακρίβωση του γνήσιου χρυσού. Κατόπιν η εις βάθος εξέταση στοιχείων για την εξακρίβωση της αλήθειας.

**ΒΑΣΙΛΕΙΑ:** α) το αξίωμα το οποίο κατέχει ο βασιλεύς, β) η βασιλική δύναμη και η άσκησή της, γ) το πεδίο άσκησης του αξιώματος και δ) ο λαός, ο οποίος συνιστά το βασίλειο υπακούοντας στον βασιλέα. Η εβραϊκή λέξη malkut στο κήρυγμα του Ιησού, είναι όνομα δράσης (nomen actionis) και σημαίνει το (β). Μέσω της παρουσίας του Ιησού πραγματοποιείται στην ιστορία με καινούργιο τρόπο. Το κυριακό κήρυγμα της βασιλείας ερμηνεύθηκε χριστολογικά, εκκλησιολογικά, εσχατολογικά, μυστικιστικά.

**ΒΑΣΙΛΕΙΟΝ ΙΕΡΑΤΕΥΜΑ:** για τον Ισραήλ σημαίνει είτε α) ότι είναι ένα βασίλειο του οποίου όλα τα μέλη είναι ιερείς, έχοντας άμεση σχέση με το Θεό, είτε β) ότι κυβερνάται από ιερείς, όπως συνέβη στη μεταιχμαλωσιακή περίοδο, είτε γ) ότι διαδραματίζει τον ιερατικό ρόλο του μεσίτη στη σχέση εθνών και Γιαχβέ (Ησ. 61, 5-6). Έτσι ονομάζονται στην Κ.Δ. τα μέλη της Εκκλησίας (Α’ Πε. 2, 5. Αποκ. 1, 6. 5, 10).

## Βασιλικός: αντιπρόσωπος ή εκπρόσωπος του βασιλέως. Βασιλική (Πρ. 12, 20) ονομαζόταν η πορφύρα.

## Βάτος: εβρ. μέτρο χωρητικότητας υγρών (38, 88 λίτρα=1/10 γομόρ)

## Βαττολογώ: φλυαρώ (< βάττ βάττ).

## ΒΕΛ: όνομα του βαβυλωνιακού Μαρδούκ.

## ΒΕΛΙΑλ (ανωφελής, άνευ αξίας): Στον Ψ. 18, 5 ο όρος απαντά παράλληλα με τον θάνατο. Στα κείμενα του Κουμράν και στη Β’ Κορ. 6, 15 προσδιορίζει τον διάβολο.

## ΒΕΝΙΑΜΙΝ (γιος του δεξιού χεριού, ο έχων ευνοϊκή θέση, χαίρει ευνοίας): τελευταίο αγαπημένο από τα δώδεκα αγόρια του Ιακώβ ([Γέν. 35,16-18](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/1/350016/350018/ch/74289d7f506bfdf6662c09658859f1df/)). Από τη συγκεκριμένη φυλή, που εγκαταστάθηκε βόρεια της Ιερουσαλήμ, την οποία και τελικά περιέλαβε ([Γ’ Βασ 12, 21](https://www.die-bibel.de/online-bibeln/luther-bibel-1984/bibeltext/bibel/text/lesen/stelle/11/120021/120021/ch/95e7c3d632a31bd23b853550f78ba076/)), προέρχεται ο πρώτος βασιλιάς Σαούλ και ο Σαύλος-Παύλος.

**Βηθανία** (οίκος πτωχού. σήμερα **el-Azariyeh** (=παραφθορά του ελληνικού Λαζαριον ο τόπος του λαζάρου), πλησίον της Βηθφαγή, 3 χλμ. (= 15 στάδια) νοτιοΑ της Ιερουσαλήμ. Ακμάζον αγροτικό χωριό, έδρα του Ιησού κατά τη διάρκεια των επισκέψεών του στην Ιερουσαλήμ.

**Βηθαραβά** (οίκος του περάσματος) γέφυρα του Ιορδάνη, βόρεια της Νεκράς Θαλάσσης, σε οδό εκ της Υπεριορδανίας που οδηγούσε προς δυσμάς στην Ιεριχώ. Σύμφωνα με το Ιω. 1, 28 ο Ιωάννης βάπτιζε στην άγνωστη μέχρι σήμερα υπεριορδάνεια **Βηθανία**. Ακριβώς γι’ αυτό το λόγο αντικαταστάθηκε σε μεταγενέστερα χειρόγραφα με τη γνωστή *Βηθαραβά ή Βηθαβαρά*. Εκεί ο Ιησούς του Ναυή εισήλθε με τους Ισραηλίτες στη Γη της Επαγγελίας, ο Ηλίας διαίρεσε τα ύδατα του Ιορδάνη και ανελήφθη στον ουρανό επιβαίνων σε πύρινο άρμα και ο Ιωάννης ο Βαπτιστής εγκαινίασε τη δράση του και βάπτισε τον Ιησού. Τεκμήρια για την ύπαρξη της Β. από την εποχή του Ιησού δεν έχουν ανακαλυφθεί.

**Βηθεσδά** (οίκος ελέους) βόρεια του Όρους του Ναού κοντά στο Οχυρό Αντωνία έξω από την πύλη των προβάτων όπου Ι. Χριστός θεράπευσε τον παράλυτο. Διαιρούνταν σε δύο δεξαμενές, γι’ αυτό υπήρχαν πέντε επιστύλιες στοές. Ο αναβρασμός κατά τη διάρκεια της αγωγής του νερού στη Ν δεξαμενή ίσως δημιούργησε την εικόνα των ταραγμένων υδάτων. Επιπροσθέτως τα στρώματα του ανοιχτοκόκκινου χώματος που παγιδεύονταν μεταξύ των γεολογικών στρωμάτων συνέβαλε στο να λαμβάνουν το συγκεκριμένο χρώμα τα «ταραγμένα» ύδατα (Ευσέβιος).

**ΒΗΘΛΕΕΜ** της Ιουδαίας(οίκος του κρέατος/ = οίκος του άρτου σύμφωνα με τη λαϊκή ετυμολογία)**:** μικρό χωριό οκτώ χιλιόμετρα νοτιοΔ της Ιερουσαλήμ σε υψόμετρο 800 μέτρα (Αρχ. 7, 312). Πλησίον αυτής βρισκόταν ο τάφος της Ραχήλ (Γέν. 35,19) έδρα των Ρουθ και Δαυίδ. Υπήρχε και Βηθλεέμ β. Δ της Ναζαρέτ.

**ΒΗΘΣΑΪΔΑ** (οίκος ιχθύος): (α) Κώμη της Γαλιλαίας, Δ της Τιβεριάδος, πατρίδα των Πέτρου, Ανδρέα και Φιλίππου και χώρος δράσης του Ιησού (Mκ 6, 45. Ιω. 1, 44 12, 21. σημερινό Ain Tabighah;). (β) Πόλις, Α της Τιβεριάδος στην περιοχή της Γαυλωνίτιδος, πλησίον του χώρου όπου εισέρχεται στην λίμνη ο Ιορδάνης, χώρος τροφοδοσίας των 5.000 (Λκ. 9, 10) όπου θεραπεύτηκε ο τυφλός (Mκ 8, 22). Ονομάστηκε *Ιουλιάς* από τον Φίλιππο τον τετράρχη. Άλλοι υποθέτουν ότι δεν πρόκειται για δύο διαφορετικές κωμοπόλεις.

**Βηθφαγή** (οίκος των πράσινων σύκων): χωριό (Et-Tur) στην ανατολική πλευρά της Νς πλαγιάς του Όρους των Ελαιών, στην περιοχή όπου και εντοπίζεται το «μεγάλο καλάθι της Ιερουσαλήμ», που προμήθευε τους κατοίκους της με ελαιόλαδο και κρασί, ποικίλα φρούτα και ξηρούς καρπούς, αλλά και λαχανικά που αναπτύσσονται σ’ αυλάκια που αρδεύονται από τις πηγές των νερών. ο Ιησούς απέστειλε δύο από τους μαθητές του για να φέρουν έναν πώλο όνου και όνο που χρειαζόταν για τη «θριαμβευτική» είσοδο στην Ιερουσαλήμ.

**βιβλίο της ζωής:** «ληξιαρχικός κατάλογος»-μητρώο όπου εγγράφονται ονόματα των αγίων - πολιτών της Καινής Ιερουσαλήμ (Εξ. 32, 32. Λκ. 10, 20. Φιλ. 4, 3. Εβρ. 12, 23). Σε άλλα βιβλία καταγράφονται οι πράξεις. Το **βιβλίο κατεσφραγισμένον σφραγίσιν επτά** (Αποκ. 5) ανακαλεί τον «τόμο βιβλίου» του Ιεζεκιήλ που περιέχει "κλαυθμούς και θρηνωδίαις και ουαί" (3, 9-10). Αντιστοιχίστηκε με το ρωμαϊκό επίσημο έγγραφο διπλής όψεως (Doppelurkunde), το **συμβόλαιο γάμου** (get mequssar) ή εκείνο του **αποστασίου** (= αυτομάτου διαζυγίου), το αποδεικτικό δηλ. ότι ένας άνδρας αφίσταται από της γυναικός και εκείνη μπορεί να παντρευτεί και πάλι (Δτ. 24, 1.3. Ησ. 50, 1. Ιερ. 3, 8. Μκ. 10, 4). Μάλλον το βιβλίο της Αποκ. περιέχει το κοσμικό εσχατολογικό σχέδιο της θείας Οικονομίας που εκπληρώνει π.διαθηκικές και καινοδιαθηκικές προφητείες.

**Βίβλος Γενέσεως**: (α) αντιστοιχεί στον τύπο τολεντόθ (Γεν. 2, 4. 5, 2 (εισαγωγή παλιγγενεσίας). 6, 9. 10, 1) και συνδέεται με την επισυναπτόμενη γενεαλογία καθώς επεξηγείται η εξ Αγ. Πνεύματος ***γένεσις***(= η προέλευση). (β) Η ιστορία-εξέλιξη των γεγονότων και (γ) η φύση, κατασκευή του ανθρώπου.

**ΒΛΑΣΦΗΜΙΑ:** η ειρωνεία ή η ύβρις του Θεού, καθώς επίσης και η διεκδίκηση θεϊκής αξίας.

**βουλ:** Δεύτερος μήνας του παλαιοεβραϊκού ημερολογίου (Οκτώβρης- νοέμβρης).

**Βρυγμός** (<μπρρρ): ήχος εκείνου που κρυώνει ή ανατριχιάζει και τρέμει.

**Βύβλος:** όνομα φοινικικής πόλεως από όπου εισήχθη ο κατεργασμένος πάπυρος.

**ΒΥΡΣΕΥΣ:** βυρσοδέψης, τομαράς.

**ΒΥΣΣΟΣ:** πολυτελὲς καὶ ἐξαιρετικὰ λεπτὸ ὕφασμα, μεταξωτό ή βαμβακερό, λευκὸ μὲ κυανέρυθρες ἀποχρώσεις, που φορούσαν κάτω από το πανωφόρι. Προερχόταν εἴτε ἀπὸ τὴν Ἰνδία εἴτε ἀπὸ τὴν Αἴγυπτο ἀπ᾿ ὅπου παραγγέλνονταν συνήθως τὰ ἐσωτερικὰ ἐνδύματα. Ὁ συνδυασμὸς πορφύραν καὶ βύσσον δήλωνε την πολυτελή αμφίεση (πρβλ. Ἐσθήρ, 6,8 (Ο’ = η βασιλικὴ στολὴ)) δεῖγμα ματαιότητας (Αποκ. 18,12 (ἀναφέρεται μαζὶ μὲ τὸ πορφυροῦν) 18,16) ἀλλὰ καὶ ἀποκαλυπτικῆς δόξας (Αποκ. 19,8 19,14).

##### Γ

**Γαββαθά** (ύψος)**:** τοποθεσία με σκάλες στη δυτική πλευρά του Πραιτώριου (Λιθόστρωτος) που χρησίμευε έδρα του ρωμαϊκού βήματος (tribunal) του Πιλάτου κατά την δίκη του Ιησού.

**Γαβαά** (Λόφος). **1.** Πόλη παρατηρητήριο στην ορεινή περιοχή του Ιούδα ΝΑ της Χεβρών, πατρίδα της Μιχαΐας, μητέρας του βασιλιά Αβιάμ (Αβιά) του Ιούδα (Ιησ 15) **2.** Πόλη του Βενιαμίν ([Ιησ. 18, 28](http://wol.jw.org/el/wol/bc/r11/lp-g/1200001679/3/0)), κοντά στην κύρια οδό που συνέδεε την Ιερουσαλήμ με τη Ραμά ([Κρ. 19, 11‐15](http://wol.jw.org/el/wol/bc/r11/lp-g/1200001679/7/0))

**ΓΑΔΑΡΑ** (Βλ. Γέρασα)

**ΓΑΖΑ**: (α) χρηματοκιβώτιο (Πρ. 8, 27 πρβλ. Μκ. 12, 41-43: μέρος Ναού όπου φυλάγονται τα κιβώτια της ελεημοσύνης), (β) αρχαία φιλισταϊκή πόλη 80 χλμ. ΔΝΔ της Ιερουσαλήμ σε περιοχή πολύ εύφορη επί της κύριας παραλιακής οδού που συνέδεε την Αίγυπτο με την Παλαιστίνη.

**Γαλαάδ** (Σωρός Μαρτυρίας): **1.** Γιος του Μαχίρ και εγγονός του Μανασσή, προπάτορας των Ιεζεριτών και των Χελεκιτών. **2.**  ορεινή περιοχή Α του Ιορδάνη Ποταμού, Β και Ν της κοιλάδας του χειμάρρου Ιαβόκ. ([Ιησ. 12, 2](http://wol.jw.org/el/wol/bc/r11/lp-g/1200001694/4/0)). Ανήκε στις φυλές **Μανασσή** - **Γαδ** (όπου και η πόλη καταφυγίου Ραμώθ) **και του Ρουβήν.**

**Γαλατία:** περιοχή της κεντρικής Ασίας γύρω από την σημερινή Άγκυρα όπου εγκαταστάθηκαν οι περιπλανώμενοι Γαλάτες ή Κέλτες (όπως αυτονομάζονταν). Οι Ρωμαίοι προσάρτησαν στη Γαλατία την Πισιδία, Ισαυρία, τμήματα της Λυκαονίας, Φρυγίας, Παφλαγονίας συγκροτώντας μια ρωμαϊκή επαρχία με αυτό το όνομα. Οι κυριότερες πόλεις της Γαλατίας ήταν η Άγκυρα, η Πεσινούς με το ναό της μητέρας των θεών Κυβέλης, και το Τάβιο.

**Γαλιλαία** (Κυκλική περιφέρεια)  στην ορεινή περιοχή του Νεφθαλί, όπου βρισκόταν η πόλη καταφυγίου Κέδες ([Ιησ 20, 7](http://wol.jw.org/el/wol/bc/r11/lp-g/1200001598/0/0)). Αργότερα περιλάμβανε και την πολυεθνική περιοχή του Ζαβουλών ([Ησ 9, 1](http://wol.jw.org/el/wol/bc/r11/lp-g/1200001598/1/0)). Κατελήφθη υπό του Ασσύριου βασιλιά Θεγλάθ‐φελασάρ Γ΄ στη διάρκεια της βασιλείας του Φεκά (8ος αι. π.Χ.). Ενώθηκε με την Ιουδαία από τον Αριστόβουλο τον Α’ (104-103 π.Χ.). Υπαγόταν στη δικαιοδοσία του Ηρώδη Αντίπα. Εύφορη περιοχή (κυρίως β.Δ και στα ηφαιστιογενή της τμήματα) με χειροτεχνία, εμπόριο και ιαματικές πηγές. Το εισόδημα της γης, όμως, το νέμονταν λίγοι μεγαλογαιοκτήμονες, οι οποίοι ήταν εγκατεστημένοι στις πόλεις. Το άχθος από τα τεράστια χρέη και τους φόρους των πτωχών καλλιεργητών της γης απηχούνται στις παραβολές του Ιησού (Μτ. 5, 25 κ.ε.. 18, 23 κ.ε.). Η *Θάλασσα της Γαλιλαίας* (ή αλλιώς Θάλασσα της *Χιννερέθ*/ Τιβεριάδας 210 μ. κάτω από την επιφάνεια της Μεσογείου τροφοδοτούμενη κυρίως από τον Ιορδάνη Ποταμό, ήταν πλούσια σε αλιεία. Το *όρος Γαλιλαίας* του Μτ. 28, 28 τοποθετείται έξω από την Ιερουσαλήμ, εκεί που συγκεντρώνονταν οι προσκυνητές της Γαλιλαίας, καθώς οι όροι galil galilah σημαίνουν την περιφέρεια (πρβλ. Ιεζ. 47, 8: galilah kadmonah).

**ΓΑΛΛΙΩΝ:** Ο στωικός Lucius Iunius (ή Annaeus) Gallio, γυιος του ρήτορα Marcus Annaeus Seneca και νεότερος αδελφός του γνωστού φιλοσόφου και πολιτικού Lucius Annaeus Seneca (4 π.Χ.- 65 μ.Χ.), γεννήθηκε στην Κόρδοβα της Νς ισπανίας και υιοθετήθηκε στη Ρώμη. Ο αδελφός του τον επαινεί για την ηπιότητα και τη γλυκύτητα του χαρακτήρα του (Nat. Quaest. 4. Pref. 11). Πιθανόν έφθασε στην Κόρινθο το καλοκαίρι του 51 μ.Χ. αφού η επιστολή του Κλαυδίου προς εκείνον ως ανθύπατο (Proconsul) της Αχαΐας, που ανακαλύφθηκε στους Δελφούς, απεστάλη κατά την επέτειο της συμπλήρωσης 12 ετών από την ανακήρυξή του ως αυτοκράτορα. Σύντομα εγκατέλειψε την Κόρινθο λόγω πυρετού (Ep. Mor.104.1) για να γίνει ύπατος στη Ρώμη (πρβλ. Δίων Κάσσιος 61.35). Αυτοκτόνησε το 65 μ.Χ. (όπως και ο αδελφός του) για να μη γίνει θύμα του Νέρωνα.

**Γαμαλιήλ** (πιθανώς, ανταμοιβή από τον Θεό). **1.** Γιος του Φεδασούρ από τη φυλή του Μανασσή και αρχηγός της φυλής του – πρωταγωνιστής απογραφής (Αρ 1, 10). **2.** Μέλος του Συνεδρίου, μετριοπαθής Φαρισαίος (Πρ. 5, 34-39) εγγονός του Χιλλέλ και δάσκαλος του Νόμου (Ραββάν) και του Παύλου.

**ΓΑΜΟΣ:** Καθιερωμένη από τον Θεό ένωση του ανδρός με τη γυναίκα ([Γε 1, 27-28](http://wol.jw.org/el/wol/bc/r11/lp-g/1200002912/0/0)). Έτσι περιγράφεται ήδη στον Ωσηέ (τέλη 8ου αι. π.Χ.) η σχέση/διαθήκη του Γιαχβέ προς το λαό Του, που βιώνεται από τον ίδιο τον προφήτη ως τραγική συζυγία με την πόρνη και μοιχαλίδα Γόμερ. Η μοιχεία (= η απιστία) τού λαού ταυτίζεται με τη λατρεία των ψευδών και αλλότριων θεών κυρίων (= Βααλείμ) και τις οργιστικές τελετές της γονιμότητας της γης (Δτ. 31, 6. Κριτ. 2, 16-17). Στην Κ. Δ. η εικόνα του γάμου του Γιαχβέ και του λαού Του χρησιμοποιείται για να δηλώσει τη σχέση (όχι του Θεού-Πατέρα, αλλά) του Ι. Χριστού με την Εκκλησία Του. Στις παραβολές των γάμων τού υιού του βασιλέως (Μτ. 22, 1κ.ε.) και των δέκα παρθένων (Μτ. 25, 1 κ.ε.) ο Ιησούς παρουσιάζει τον εαυτό του ως τον αναμενόμενο Νυμφίο. Στο Α' Κορ. 6, 15 και στο Εφ. 5, 32 ο δεσμός του άνδρα με τη γυναίκα αποτελεί τύπο του μεγάλου μυστηρίου της ενώσεως Χριστού και Εκκλησίας.

## Γέεννα (Γε Ενώμ = Φάραγξ ή Νάππη Εννώμ, ιδιοκτήτη πριν την κατάληψη της Ιερουσαλήμ): κοιλάδα Ν και Ν.Δ της Ιερουσαλήμ όπου προσφέρονταν την εποχή των διαδόχων του Δαυίδ θυσία στον παλαιστινό θεό Μολόχ ανάπηρα και άλλα βρέφη (Πρβλ. Δ’ Βασ 23, 10. Β’ Παρ. 28, 3. 33, 6. Ιερ. 7, 32). Γι’ αυτό και ο τόπος λεγόταν και Διάπτωσις (= Γκρεμός) ή Πολυάνδριον σφαγής. Κατόπιν έγινε νεκροταφείο των αλλοδαπών και χώρος καύσης των απορριμμάτων από όπου αναδυόταν διαρκώς βρόμα και φωτιά και καπνός. *Μεταφορά* της κόλασης (Μκ. 9, 43. 45. 47).

## Γεθσημανή (= Ελαιοτριβείο): Κήπος με ελαιόδεντρα με πιεστήριο για την παραγωγή ελαιόλαδου Α της Ιερουσαλήμ, στην απέναντι πλευρά της Κοιλάδας Κέδρων ([Ιω. 18, 1](http://wol.jw.org/el/wol/bc/r11/lp-g/1200001671/0/0)) κοντά στο Όρος των Ελαιών. Τόπος απόσυρσης του Κυρίου και προδοσίας.

## Γέρασα (= εξοστρακίζω): 55 χλμ. Ν.Α της Γαλιλαίας πλησίον του ποταμού Ιαβώκ, όπου και ο εξοστρακισμός λεγεώνος δαιμόνων. Το Μτ. 8, 28 αναφέρεται σε χώρα των Γαδαρηνών (το σημερινό Ουμ Κέις), πόλη 10 χλμ. ν.Α της λίμνης. Στο Λκ. 8, 26. 37 ορισμένα χειρόγραφα προτιμούν Γέργεσα (περιοχή Kursi Α της Γαλιλαίας 19 χλμ. Β της πόλης Γάδαρα;).

## Γεννησαρέτ: τριγωνική εύφορη πεδιάδα ΒΔ της Θάλασσας της Γαλιλαίας.

## Γιών (< Ξεχύνομαι· Ξεπηδώ). 1.  Άγνωστος ποταμός (= Αράξ;) εκπορευόμενος από την Εδέμ περιβάλλων τη γη του Χους (= Αραβική Χερσόνησος ή λαός του οροπεδίου της κεντρικής Ασίας Γεν. 2, 10,) 2. Πηγή που αναβλύζει σε ένα φυσικό σπήλαιο στην Κοιλάδα Κέδρων και υδροδοτεί την Ιερουσαλήμ, όπου χρίστηκε βασιλιάς ο Σολομών.

**ΓΛΕΥΚΟΣ:** μούστος.

**ΓΝΑΦΕΥΣ**(γνάφος = το φυτό δίψακος ο γναφευτικός (Dipsacus fullonum) ή αγκαθόχτενο χτένι για το ξάσιμο του μαλλιού):λευκαντήςκαινούργιων υφασμάτων που ταυτόχρονα πλένει τα παλαιά χρησιμοποιώντας φυτικό (αλυσίβα - ανθρακικό νάτριο ή ανθρακικό κάλιο) ή ορυκτό άλκαλι.

**ΓΝΟΦΟΣ:** Σκοτάδι ή σύννεφο φωτός όπου κανείς δεν μπορεί να διακρίνει.

**ΓΝΩΣΗ:** στα εβραϊκά το γιαδά (= γνωρίζω) και ντά‛αθ («γνώση») σημαίνει ευρύτερα την κοινωνία και όχι μόνο την εγκεφαλική πληροφόρηση ενίοτε και τις σεξουαλικές σχέσεις ([Γέν. 4, 17](http://wol.jw.org/el/wol/bc/r11/lp-g/1200002643/13/0)).

**ΓΟΗΣ:** μάγος, απατεώνας.

**ΓΟΓΓΥΖΩ** (< υπόκωφη φωνή περιστεριών):καταφέρομαι εναντίον κάποιου, σχολιάζω, βαρυγγομώ.

**ΓΡΑΜΜΑΤΕΙΣ:** φιλόλογοι των ιερών κειμένων με έδρα τη Συναγωγή, οι οποίοι ως ιδιαίτερη «ομάδα» εμφανίζονται με τόση έμφαση μόνον στα Συνοπτικά και όχι σε άλλες πηγές (πρβλ. Σοφ. Σιράχ 38, 24 κε.. Αρχ. 12, 138-144). «Πατριάρχης» των Γραμματέων θεωρούνταν ο **Έσδρας** (7, 10. darash = ερμηνεύω >midrash), ενώ για **Μιδράς** γίνεται λόγος ήδη στα Β’ Παρ. 13, 22. 23, 27.

**ΓΩΓ** (gug = ‘σκοτάδι’): Με το πολυεθνικό του στράτευμα προέρχεται από τον Βορρά (Ιερ.6,22-26. Ιωήλ 2,20), τα όρη του Καυκάσου, την περιοχή της Μαύρης Θάλασσας. Η χώρα του ονομάζεται με το όνομα του γιου του Ιάφεθ Μαγώγ (38,1 πρβλ. Γεν.10,2). Ελαύνει στα όρη της Ιουδαίας έφιππος και οπλισμένος με τόξα. Στο Α’ Παρ. 5,4 το Μαγώγ είναι το όνομα του λαού. όταν τελειώσουν τα 1000 έτη, θα απολυθεί ο Σατανάς από την φυλακή του και θα βγει για να πλανήσει τα έθνη, που είναι στις τέσσερεις γωνίες της γης, τον Γωγ και τον Μαγώγ για να τους συγκεντρώσει για πόλεμο. Οι προσπάθειες να ταυτιστεί ο Γωγ με τον αντιβασιλέα του Κύρου βασιλέα των Λυδών **Γύγη** (ακκαδ. Gugu) ή ακόμα και τον Μ. Αλέξανδρο δεν έχουν ευδοκιμήσει. Τα έθνη Γωγ και Μάγων (Αποκ. 19, 21) συμβολίζουν α) είτε τα μη ανήκοντα στην Ρωμαϊκή Αυτοκρατορία έθνη, β) είτε τους αντίθεους ανθρώπους, γ) είτε τους κατοίκους του Άδη, οι οποίοι ανίστανται για δεύτερη φορά από τα άκρα της γης.

##### Δ

**ΔΑΓΩΝ:** ιχθυόμορφοςΘεός των Χαναναίων και των Φιλισταίων.

**δαίμων** (< δαίομαι που σημαίνει «μοιράζω, χωρίζω» = η θεότητα που μοιράζει, κατανέμει τη μοίρα): ήδη από τον Όμηρο (Ιλ. 1.222. 3.420. οδ. 3. 27. 7. 172. 174) σήμαινε το «θεϊκό ον». Αργότερα δαίμονες θεϊκά όντα, μεσάζοντες μεταξύ θεών και ανθρώπων, εκ των οποίων άλλοι *ἀλεξίκακοι, ἀποτρόπαιοι, λύσιοι, φύξιοι* και άλλοι *ἀλιτήριοι, ἀλιτηριώδεις, προστρόπαιοι, παλαμναῖοι* τις εκτελούν. Στη βιβλική γλώσσα ταυτίζεται με τον διάβολο.

**Δάκτυλος** (Θεού): Ο όρος παραπέμπει την αρχή της Εξόδου (8, 9), όταν οι μάγοι του Φαραώ κατανοούν ότι οι Μωυσής και Ααρών λειτουργούν με τη δύναμη του Γιαχβέ, συνεπώς και τη δική τους αδυναμία. Έτσι και με τους εξορκισμούς του Ιησού ανατέλλει εδώ και τώρα η Βασιλεία (Λκ. 11, 20).

**ΔΑΜΑΛΙΣ:** χρονιάρα παρθένος αγελάδα (το αντίστοιχο του μόσχου πριν εξελιχθεί σε ταύρο, βόδι).

**ΔΑΝ (**Ο Θεός ενήργησε ως κριτής μου)**: 1.** Ο πέμπτος υιός του Ιακώβ από τη Βαλλά, υπηρέτρια της στείρας Ραχήλ (Γέν. 35, 25) **2.** Μια από τις πολυπληθέστερες φυλές του Ισραήλ με έδρα περιοχή από τις εύφορες κοιλάδες της Σεφηλά μέχρι τις παράκτιες πεδιάδες της Μεσογείου.

**ΔΑΥΙΔ:** Ο κορυφαίος βασιλεύς του Ισραήλ, έβδομο τέκνο του Ιεσσαί πυρράκης (= ροδοκόκκινος Α’ Βασ. 16, 12) και ποιμήν. Αναφορικά με το βίο του βλ. τα βιβλία των Α’ και Β’ Βασιλειών.

**ΔΕΚΤΟΣ:** ευλογημένος (Ησ. 61, 2 Λκ. 4, 19).

**ΔΕΞΙΟΛΑΒΟΣ** ( < δεξιαὶ λαβαὶ = ἐπιδέξιες λαβές Πρ. 23, 23) παλαιστές έντεχνης άοπλης πάλης και μάχης.

**ΔΙΑΒΟΛΟΣ:** o φιλοκατήγορος, δυσφημιστής και ιδιαίτερα διαβάλλων/συκοφαντών τον Θεό στους ανθρώπους και τους ανθρώπους στον Θεό Σατανάς(Ιωβ. 1, 9. Ζαχ. 3, 1 Αποκ. 12, 9). Το ρόλο του παρακλήτου/συνηγόρου κατείχε ο Μιχαήλ.

**ΔΕΚΑΤΗ:** το δέκατο της σοδειάς που προσφέρεται ως φόρος του ιερατείου και του Ναού.

**ΔΕΙΓΜΑΤΙΖΩ**: παραδειγματίζω, νικώ και εξευτελίζω.

**ΔΕΙΣΙΔΑΙΜΩΝ:**  Το δέος αλλά ο άμετρος φόβος απέναντι στο θείο.

**Δευτερόπρωτο:** Σάββατο μετά το Πάσχα ή μετά την Πεντηκοστή.

**ΔΗΝΑΡΙΟ** (δεκάρικο):ασημένιο νόμισμα, το κατώτατο ημερομίσθιο το οποίο ‘κοβόταν’ στη Λυών και απεικόνιζε τον αυτοκράτορα με θεϊκά χαρακτηριστικά και τίτλους.

**ΔΙΑΔΗΜΑ:** απλή κορδέλα που διέδεε τα μαλλιά, μεταλλικό στέμμα βασιλικό (όχι κουβούκλιο, τρούλλος)

**ΔΙΑΘΗΚΗ (**berith από ρίζα που σημαίνει τον δεσμό): Με τον όρο δηλώνεται μια σταθερή και επίσημη δέσμευση ενός ισχυρού εταίρου απέναντι σε ένα λιγότερο ισχυρό-υποτελή, η οποία γίνεται με πρωτοβουλία του πρώτου αφού **αυτός μονομερώς υπαγορεύει** τους όρους. Ο *κύριος* αναλαμβάνει την προστασία και παραχωρεί σαλόμ (=ευημερία, αφθονία) ενώ ο δεύτερος, ο υπεξούσιος, είτε αρνείται είτε δέχεται και αναλαμβάνει να προσφέρει υπηρεσία και υπακοή. Συνεπώς η μπερίθ περιλαμβάνει υπόσχεση-επαγγελία (οριστική) και ταυτόχρονα μια υποχρέωση (προστακτική). Καταγράφεται σε λίθινες πλάκες για να διασώζεται και επικυρώνεται/ «κόβεται» με μια επίσημη πανηγυρική πράξη: κατεξοχήν με όρκους που προφέρονται καθώς ο υπεξούσιος διαβαίνει ανάμεσα σε τεμαχισμένα ζώα.

**διάκονοι:** «αξίωμα» το οποίο απαντά στην χριστιανική Εκκλησία χωρίς άμεση αντιστοιχία στην ελληνορρωμαϊκή και στην ιουδαϊκή παράδοση. Η διακονία στα ελληνορρωμαϊκά χρόνια δεν σχετιζόταν μόνον με την υπηρεσία των κυρίων (πρβλ. Μτ. 22, 13. Λκ. 17, 8. 22, 26) και δη των τραπεζών (ήδη από τον Ηρόδοτο 4. 154. πρβλ. Ιω. 2, 5 9. 12, 2. Ιώσ. Αρχ. 11. 163) αλλά και τη μεταφορά αγγελίας. Η χρήση του όρου από τον οδεύοντα προς το Πάθος και την Ανάσταση Ι. Χριστό (Μκ. 10, 45) για να προσδιορίσει την ίδια την αποστολή του στον κόσμο, προφανώς έπαιξε καταλυτικό ρόλο στην καθιέρωση του συγκεκριμένου υπουργήματος.

**ΔΙΑΡΡΗΞΗ ιματιων**: υποδήλωνε είτε πένθος (Γεν. 37, 29), είτε οργισμένη αντίδραση σε βλασφημία (Δ΄ Βασ. 18, 37). Σε συνδυασμό με το σκίσιμο του καταπέτασματος, η πράξη του αρχιερέα (Μκ. 14, 63) κατά την ανάκριση του Ιησού υποδηλώνει το τέλος της λευιτικής ιεροσύνης.

**Διασειω:** ξετινάζω οικονομικώς (μεταφορά από τα δέντρα που τα κουνούν δυνατά για να πέσουν οι καρποί).

**ΔΙΚΑΙΟΣΥΝΗ** (tsedakah): κεντρικός όρος στη ΠΔ. Δηλώνει κατεξοχήν τη σωτηριολογική διάσταση της στάσης του Γιαχβέ που παραμένει πιστός στη Διαθήκη. Επίσης δηλώνει τον άμεμπτο από νομικής, ηθικής και θρησκευτικής πλευράς άνθρωπο (Γεν. 6, 9 Νώε). Δικαιοσύνη ονομάζεται επίσης η ευσπλαχνία, η καλωσύνη, η ελεημοσύνη (Ψ. 114, 5), κάθε αρετή αλλά και η δόξα (Μαλ. 4, 2).

**ΔΙΟΠΕΤΕΣ:** αχειροποίητο ουρανοκατέβατο ξύλινο ξόανο (Πρ. 19, 35).

**ΔΟΞΑ:** εκτός της σημερινής σημασίας, δύναμη, λάμψη, πλούτος.

**ΔΟΥΛΟΣ:** Σκλάβοι *ωνητοί* (= αγορασμένοι διότι οι ίδιοι ενίοτε πουλούσαν τους εαυτούς τους ή τους είχαν πουλήσει οι γονείς (Φιλόστρατος, Απολ. 8.7.12) ) ή *δορυάλωτοι* (= προερχόμενοι από πολέμους) ή *γεγενημένοι* (= οικογενείς, έγγονοι/έκγονοι). Μάλιστα στην αγοραπωλησία προβλεπόταν τέλος γνωστό ως *ἐγκύκλιον/τέλος* *εἰς τὰ ἀνδράποδα/τέλος δούλου*. Ο τίτλος **δούλος** Θεού/Ι. Χριστού, για τον Ιουδαίο ήταν τίτλος τιμής αφού τοποθετούσε τον φορέα του στο επίπεδο του Μωυσή και του Δαυίδ. Οι Χριστιανοί έχουν εξαγοραστεί-λυτρωθεί από τη δουλεία του διαβόλου διά του αίματος του Ι. Χριστού.

**ΔΡΑΚΩΝ** (< δέρκομαι: διακρίνω, παρατηρώ και μεταφορικώς **λάμπω** Αποκ. 12): ο **Λεβιάθαν** (litanu- liwyatan< lawiza = συστρεφόμενος), το μέγα κήτος (Ιώβ 3, 8), ὃν ἒπλασεν (Γιαχβέ) ἐμπαίζειν **αὐτῷ** (Ψ. 103 (104), 26),γνωστός από τα ουγαριτικά κείμενα, απηχείται σε ποιητικά ψαλμικά χωρία περί της Δημιουργίας (Ψ. 73 (74), 13-14. πρβλ. Ιώβ 7, 12. 41, 1-11. 26, 12-13. Ψ.88 (89), 11). Σχετικά με την ταυτότητα του έχει δοθεί (α) η φυσιοκρατική ερμηνεία (= κροκόδειλος Ιώβ 40, 25-7), (β) η μυθική (= προσωποποίηση της θαλάσσης που αντιστρατεύεται στο Θεό-Δημιουργό και άρα σύμβολο του χάους) και (γ) η ιστορική (ενσάρκωση της κοσμοκράτειρας δυνάμεως). Έτσι χαρακτηρίζονται οι αντίθεες υπερδυνάμεις Αίγυπτος (Ιεζ. 29, 3-5. 32, 2-8) και Βαβυλώνα (Ιεζ. 51, 39), οι οποίες κατατροπώνονται (Ησ. 27, 1 σε συνδυασμό με το στ. 7). σύμφωνα άλλωστε με το Ιώβ 41, 26, είναι βασιλεύς **των κατοίκων του χώματος και των αλαζόνων βασιλέων**. Ονομάζεται και Ραάβ και σύμφωνα με μια εκδοχή μετά τη συντριβή του τεμαχίστηκε, προκειμένου να γίνει η πρώτη ύλη της Δημιουργίας (Ησ. 51, 9). Στο Δευτεροκανονικό **Βηλ** (=Μαρδούκ**) και Δράκων,** ο Μέγας Δράκων λατρεύεται από τους Βαβυλωνίους ως **θεός ζων**. Ο Δανιήλ, κατόπιν αδείας του Κύρου, δεν τον θανατώνει διά μαχαίρας ή ράβδου, αλλά διά της σοφίας του, γι΄ αυτό και ρίπτεται στο λάκκο των λεόντων. Εικαζόταν και η ύπαρξη ενός δεύτερου δράκοντα **Βεχεμώθ** (πληθ. του behema=θηρία. Ιώβ 40, 15-24. Ησ. 30, 6. Ψ. 72 (73), 22. Β’ Έσδρ. 6, 49 κε.. Α’ Ενώχ 60, 7κε.. Αποκ. Βαρούχ 29, 4)ο οποίος κατοικεί στη γη, Α της Εδέμ, καταλαμβάνοντας χίλια βουνά της (Δ΄ Εσδρ. 6, 51 ως ερμηνεία του Ψ. 49 (50), 10). Και ο Λεβιάθαν αλλά και ο Βεεμώθ ετοιμάζονται για το εσχατολογικό δείπνο των εκλεκτών (συρ. Βαρούχ 29, 4. Δ’ Έσδρ. 6, 49-52).

**ΔΥΝΑΜΙΣ:** εκτός της σημερινής σημασίας, θαύμα, οικονομική δύναμις, αγαθά.

##### Ε

**Εγνατία**: Η *βεβηματισμένη κατά μίλιον* και κατεστηλωμένη οδός κατασκευάστηκε τον 2ο αι. π.Χ. ονομάστηκε έτσι από τον ανθύπατο Γναίο Εγνάτιο (Cnaeus Egnatius Cai filius) διοικητή της Μακεδονίας την περίοδο 145-120 π.Χ. Είχε μήκος 725 χλμ. (450 μίλια) και πλάτος από τρία μέχρι έξι μέτρα (20 πόδια). Με αφετηρία την Απολλωνία (στην ιλλυρική ακτή) και την Επίδαμνο (μετέπειτα Δυρράχιο. σημερινή Duraz της Αλβανίας) στην Αδριατική, διερχόταν τις πόλεις Ηράκλεια, Έδεσσα, Πέλλα, Θεσσαλονίκη (όπου συναντούσε τη θάλασσα), Αμφίπολη, Απολλωνία, Τόπειρο, Μαξιμιανούπολη και Τραϊανούπολη καταλήγοντας στο Βόσπορο. Θεωρούνταν προέκταση της Οδού Appia που συνέδεε τη Ρώμη με το Βρινδήνσιο (Brindisi). Σε αυτήν διακινούνταν το cursus publicus (δημόσιο ταχυδρομείο), τα στρατεύματα και τα εμπορεύματα, ενώ κατά μήκος της υπήρχαν εγκαταστάσεις για αλλαγή ζώων (mutatia) και πανδοχεία (mansions).

**ΕΓΚΑΙΝΙΑ** (Χανουκά)**:** Εορτή στις 25 Χασελεύ (= 10 Νοεμβρίου), ανάμνηση της επαναλειτουργίας του Ναού το 166 π.Χ. μετά την απομάκρυνση του βδελύγματος της ερημώσεως που είχε τοποθετηθεί από τον Σελευκίδη θεομάχο Αντίοχο Δ’ Επιφανή. Επιπλέον γινόταν ανάμνηση/εν**θύμηση** της **θυσίας** των Μακκαβαίων **υπέρ** του έθνους με την προοπτική και της ανάστασης και των ιδίων ως μαρτύρων αλλά και ολόκληρου του έθνους.

**ΕΓΚΕΝΤΡΙΖΩ:** μπολιάζω ένα δέντρο με σφήνα ενώ με μάτι ενοφθαλμίζω (Ρωμ. 11, 17-24).

**ΕΓΚΟΜΒΟΥΜΑΙ:** φορώ πάνω μου το ρούχο για τα καλά (Α’Πέ. 5, 5).

**ΕΓΚΡΑΤΗΣ:** εκτός της συνηθισμένης έννοιας κάτοχος γνώσης, ο παιδεύων και γυμνάζων εαυτόν.

**ΕΔΩΜ:** Παρωνύμιο του Ησαύ επειδή ήταν ερυθρός όταν γεννήθηκε ([Γέν. 25, 25](http://wol.jw.org/el/wol/bc/r11/lp-g/1200001258/2/0)), και πούλησε τα πρωτοτόκιά του για κόκκινο βραστό φαγητό. Οι απόγονοί του ζούσαν στα Ν της Ν. Θαλάσσης, γύρω από την Μπόσα όπου υπήρχε εύφορη γη. Εμπόδισαν στους Ισραηλίτες την πρόσβαση στον κόλπο της Άκαμπα.

**ΕΘΕΛΟΘΡΗΣΚΕΙΑ:** Η θρησκεία κατά το δοκούν ή η (νοσηρή και ψευδή) τάση να θρησκεύει κάποιος (Κολ. 2, 23).

**ΕΘΝΑΡΧΗΣ:** αρχηγός ενός έθνους υπόλογος στο ρωμαϊκό κράτος.

**ΕΙΛΙΚΡΙΝΕΙΑ:** εκτός της συνηθισμένης σημασίας σημαίνει και την καθαρότητα (Α’Κορ. 5, 8).

**ΕΙΡΗΝΗ** (< είτε από το εβραϊκό schillem = ανταποδίδω, πληρώνω [γεγονός που συνεπάγεται ότι ανατέλλει όταν έχει εξιλεωθεί κάθε ενοχή και ικανοποιηθεί κάθε διεκδίκηση] είτε από το ακκαδικό schalamu = τέλειος, ολοκληρωμένος χωρίς τραύμα/λάθος).ενώ στα Ελληνικά έχει τη γνωστή σημασία της απουσίας του πολέμου, στην Α.Γ. (απαντά 237 φορές στην Π.Δ. και 87 φορές στην Κ.Δ.), ως μετάφραση του **Schalom** σημαίνει ευλογία, θεραπεία-υγεία, αφθονία-πλούτο, δύναμη, πρόοδο, χαρά, τιμή, δόξα-μεγαλείο και έχει τρισδιάστατη σημασιολογία. σηματοδοτεί την αρμονία του ανθρώπου με τον Θεό, με τον εαυτό του και τον κόσμο.

**ΕΙΔΩΛΟΘΥΤΑ:** ιερόθυτα για τους εθνικούς,κρέας που προερχόταν από τις θυσίες των ειδωλολατρών στο ειδωλείο (= ειδωλολατρικός ναός) που πουλιόταν στο μάκελλον.

**ΕΚΚΛΗΣΙΑ:** η τοπική Σύναξη των χριστιανών της συγκεκριμένης πόλης και το σύνολο των κλητών βαπτισμένων πιστών της οικουμένης. Δεν έχει ως πυρήνα της τον οίκο μόνον ως τόπο συνάντησης αλλά και ως τρόπο συνύπαρξης αδελφών γύρω από ένα κοινό τραπέζι, την ύψιστη εκδήλωση της φιλίας στην Ανατολή. Ενώ στον ελληνορρωμαϊκό κόσμο αναφερόταν πάντοτε και αποκλειστικά σε μια **περιορισμένη χρονικά** «συνέλευση», στον πρώιμο χριστιανισμό ορίζει **μια συγκεκριμένη ομάδα** (Γαλ. 1, 13. 22-23. Φιλ. 3, 9) που αναγνωρίζει τον Θεό ως Αββά-Πατέρα, τον Εσταυρωμένο από τις αρχές και Αναστάντα Ιησού ως Κύριο ενώ εξακτινώνει τη μαρτυρία προς τους πάντες όντας οργανωμένη βάσει της αρχής της αντεστραμμένης πυραμίδας: αντί δηλ. της εξουσιαστικής Ιεραρχίας, προτάσσεται η Διακονία προς τον άλλον ως αδελφό (ανεξάρτητα φυλής, φύλου, «θρησκείας»).

**ΕΚΤΡΩΜΑ:** Το θύμα της εκτρώσεως, το άωρο έμβρυο που το απορρίχνουν ή πέφτει ένεκα βλάβης της υγείας.

**ΕΛΕΟΣ-ΟΙΚΤΙΡΜΟΙ** (αγνώστου ετύμου αν και δεν θα μπορούσε να αποκλειστεί η σύνδεση με θρηνητικά επιφωνήματα (λ.χ. ἐλελεῦ) και με ονοματοποιημένες λέξεις**:** Στον ελληνορρωμαϊκό κόσμο αναφερόταν στο συναίσθημα οίκτου εξαιτίας των κακών περιστάσεων κάποιου και την έμπρακτη εκδήλωση του συναισθήματος της ευσπλαχνίας. Στα εβραϊκά το hesed συνδέεται με την εκδήλωση των οικτιρμών και της ευσπλαχνίας του Θεού εκεί όπου, αντ’ αυτής, αναμένεται εκδήλωσις αυστηρά της δικαιοσύνης αυτού (Έξ. 33-34), την υποχρέωση κάθε ατόμου προς την κοινότητα και ιδίως τα μέλη του οίκου, αλλά και τη χάρη, την εύνοια που απορρέει από την πιστότητα στη διαθήκη (Έξ. 34, 6). Σημειωτέον ότι οι ευλαβείς αυτοαποκαλούνταν Ασσιδαίοι (Χασιντίμ) είτε επειδή ήταν ελεήμονες είτε μάλλον επειδή μπορούσαν να επικαλεστούν το έλεος επί τη βάσει της διαθήκης.

**ΕΛΛΗΝ:** Ειδωλολάτρης-Εθνικός οποιασδήποτε φυλής ή γλώσσης (πρβλ. Μκ. 7, 25). Στο Ιω. 12, 20 άλλοι τους ταυτίζουν με ελληνιστές Ιουδαίους, άλλοι με προσηλύτους, άλλοι με τους Έλληνες αναζητητές του ενός Θεού οι οποίοι είχαν το δικαίωμα ἵνα προσκυνήσωσιν ἐν τῇ ἑορτῇ αλλά όχι και να λάβουν μέρος σε αυτήν.

**ΕΛΠΙΣ:** εκτός της σημερινής σημασίας, πεποίθηση, βεβαιότητα.

**ΕΜΜΑΟΙ** (< chammath = θερμή (ιαματική) πηγή). Οι Ε. του Λκ. απέχουν 60 στάδια, δηλαδή 11,1 χλμ. (< 1 στάδιο=185 μ.), από την Ιερουσαλήμ, ταυτίσθηκαν με τα εξής: 1.Μια πόλη (σήμ. Anwas) Β.Δ της Ιερουσαλήμ στην Οδό προς το Τελ Αβίβ - Γιάφα (Ιόππη) γνωστή από τις μάχες των Μακκαβαίων (Α' Μακ. 3, 40. 57. 4, 3. 9, 50). Αργότερα κλήθηκε Νικόπολις (Ευσ., Ονομαστικόν. Ευσ. Ε.Ι. 3.1.90.15-17. Ιερών., Επ. 108.8.2), τειχίσθηκε από τον Βακχίδη (Α' Μακ. 9, 50. Ιώσ., Αρχ. 13.15 πρβλ. 14.276.436. 17.282.291. Πλίνιος Πρεσβ., Φ.Ι. 5.70), πυρπολήθηκε το 4 π.Χ. και ξανακτίσθηκε (Ιώσ., Πόλ. 3.55. 4.444.449. 5.42.67). Απέχει περίπου 160 στάδια (= 30 χλμ.). 2. Ο Ιώσηπος (Πόλ. 7.217) μνημονεύει πόλη με το όνομα Ἀμμαοῦς σε απόσταση 30 σταδίων (περίπου 7 χλμ.) β.Δ της Ιερουσαλήμ, όπου ο Βεσπασιανός εγκατέστησε 800 βετεράνους. Πρόκειται για τη σημ. Kalonije (< λατ. colonia) πλησίον της Motsah (Ιησ. 18, 26). 3.

**ΕΞΙΛΑΣΜΟΣ** (ἱλάσκομαι «εξιλεώνω, καταπραΰνω» > ιλαρός): Η κορωνίδα του λειτουργικού έτους (Yom Kippur Λευ. 16 (ο πυρήνας/η καρδιά της Τορά/ Πεντατεύχου) και 23, 26-32) την 10η του μηνός Τισρί. Η μοναδική μέρα του χρόνου κατά την οποία ο αρχιερεύς εισερχόταν στα Άγια των Αγίων (*οίκος του ιλαστηρίου*! Α’ Παρ. 28, 11) ραντίζοντας με αίμα ταύρου και τράγου τον χώρο της μυστηριώδους παρουσίας του Θεού, την καπορέθ, το χρυσό κάλυμμα της κιβωτού (το ιλαστήριο Ο’. Εβρ. 9, 5). Έτσι ενεργείται εξιλέωση για τον εαυτό του, για τον οίκο του, τέ. για το ιερατείο του Ισραήλ εν γένει και τελικά για όλη την κοινότητα του Ισραήλ (16, 17). Αυτή την μέρα άπαξ του ενιαυτού εκφέρει ο αρχιερέας ενώπιον του Θεού το μη προφερόμενο άγιο Όνομα (Γιαχβέ;) που αποκάλυψε ο Θεό στη φλεγόμενη βάτο. Ένας τράγος του Αζαζέλ φορτώνεται τις αμαρτίες και εκδιώκεται στην έρημο –μακριά από τους εύφορους αγρούς, τα έργα των ανθρώπων (Λευ. 16, 8). Σκοπός της ημέρας είναι να ξαναδώσει στον άγιο λαό μετά με τα παραπτώματα ενός έτους την ποιότητά του ως αγίου λαού, να τον ξαναοδηγήσει στον προορισμό του να είναι λαός του Θεού ανάμεσα στον κόσμο και να αποκαταστήσει αποκαθιστά και πάλι την αρμονία.

**ΕΞΟΔΟΣ:** μοτίβο που διαπερνά όλη την Α.Γ.**:** η πορείατου Αβραάμ από τη γη των Χαλδαίων, του Λωτ από τα Σόδομα και Γόμορα (Γεν. 19, 12 κ.ε.), του ισραηλιτικού λαού από την Αίγυπτο και της νεοσύστατης Εκκλησίας από την πολιορκημένη πόλη των Ιεροσολύμων προς την Πέλλα (Μκ. 13, 14). Εσχατολογική πρό(σ)κληση προς την Εκκλησία (Αποκ. 18, 4).

**Εξορκισμοί**: Δεσμεύω, υποχρεώνω σε ομολογία (Μτ. 26, 63). Απελευθερώνω υπάρξεις από την επήρρεια ή την κατοίκηση του διαβόλου έχοντας απoλέσει και τον εαυτό/την αυτοσυνειδησία του.

ΕΟΡΤΗ: Τρεις φορές το χρόνο 200.000-300.000 άνθρωποι (Φίλων, Νόμων Ιερών 1. 69. πρβλ. Ιώσ., Πόλ. 2. 224. 6. 425) προσέρχονται στην Ιερουσαλήμ προκειμένου να εορτάσουν τις τρεις κορυφαίες εορτές (το Πάσχα, την Πεντηκοστή και τη Σκηνοπηγία. Έξ. 23, 17. Δτ. 16, 16) και «αναφέρουν» τις προβλεπόμενες θυσίες (Δτ. 14, 26). Όλες οι εορτές προέρχονται από τις φυσιολατρικές θρησκείες (Δημιουργία), και είναι εορτές της αναμνήσεως - αναβιώσεως των αγιαστικών πράξεων του Θεού στην Ιστορία και ελπίδας για της οριστικής εσχατολογικής λύτρωσης.

**ΕΠΕΡΩΤΗΜΑ:** συμβόλαιο (interrogatio, stipulatio) A’ Πέ. 3, 21.

**ΕΠΙΣΠΩΜΑΙ:** Ο περιτετμημένος τραβά το δέρμα του γεννητικού οργάνου για να σκεπάσει το εμπρόσθιο μέρος που έμεινε ακάλυπτο με την περιτομή και έτσι έχοντας ακροβυσθία να συμμετέχει στο ελληνικό γυμνάσιο.

**ΕΠΤΑ:** ιερός και τέλειος αριθμός, επειδή αποτελεί άθροισμα του αριθμού τρία, ο οποίος συνδέεται με το Θεό, και του αριθμού τέσσερα, ο οποίος συνδέεται με την Κτίση. Βάση του θεωρείται η συναρίθμηση του ηλίου, της σελήνης και των πέντε πλανητών, που έδωσαν το όνομα τους στις ημέρες της εβδομάδος. Η ιερότητα του αριθμού επτά βασιζόταν, επίσης, στον αγιασμό της εβδόμης ημέρας από τον ίδιο τον Θεό..

**ΕΠΙΚΟΥΡΕΙΟΙ:** Σύμφωνα με τον ευσεβή Αθηναίο από τη Σάμο **Επίκουρος** (341-270 π.Χ.), οι θεοί αιώνιοι και άφθαρτοι με σώματα λεπτοφυή και φωτεινά απολαμβάνουν τη μακαριότητα και την αθανασία στη βεβαιότητα των άδειων χώρων που παρεμβάλλονται ανάμεσα στους άπειρους κόσμους, αδιαφορώντας για τον κόσμο. η ευτυχία του βροτού ταυτίζεται με την επίτευξη εκείνης της ηδονής που δεν αποβλέπει στο εφήμερο αλλά στη μακαριότητα όλου του βίου, ο οποίος εξαντλείται στο ενθάδε (Διογ. 10.131). αυτή η απόλαυση της αιωνιότητας στον πεπερασμένο χρόνο πραγματοποιείται με την ανάσχεση της παράφορης φύσης των «κατά κίνησιν» ηδονών (χαράς-ευχαρίστησης) και την επιδίωξη των «καταστηματικών» (εν ηρεμία), δηλ. της **αταραξίας**. Το τετραφάρμακο για την επίτευξη αυτής (της αταραξίας) είναι: **ἄφοβον ὁ θεός**, **ἀνύποπτον ὁ θάνατος** καὶ τἀγαθὸν μὲν εὔκτητον τὸ δὲ δεινὸν εὐκαρτέρητον (Φιλόδ. Προς Στωικούς. Ηράκλ., Πάπ. 1005, στήλ. 5.1.7). Ιδιαίτερη αξία έδινε ο Επίκουρος στη **φιλία,** η οποία δεν είναι πολιτική, αλλά προσωπική, και δε φείδεται ακόμη και του θανάτου υπέρ του συντρόφου (Διογ. 10.121).

**ΕΠΙΣΚΟΠΟΣ** (εκ του ἐπισκοπέω/ῶ = παρατηρώ, εξετάζω, προσέχω μήπως, επιθεωρώ). «Αξίωμα» της πρώτης Εκκλησίας αρχικά ισοδύναμο με τον πρεσβύτερο (Φιλ. 1, 1).

**ΕΡΗΜΟΣ:** Με τον όρο δε δηλώνονται στην Α.Γ. μόνον οι αμμώδεις εκτάσεις, αλλά ο, τιδήποτε βρίσκεται επέκεινα του πολιτισμού (πρβλ. Ησ. 21, 1 (Μασ.)).

**ΕΡΙΘΕΙΑ:** κατ’ ἀρχήν σημαίνει δημόσια μισθωτή θέση καί κατ’ ἐπέκταση τήν ἐπι­δίωξη μιᾶς τέτοιας θέσης, τή σπουδαρχία Φθόνος καί φιλονικία, φιλοδοξία καί κενοδοξία, κυνική αὐθάδεια καί κακία.

**Εσσαίος (ή Εσσηνός):** Το όνομά τους κατά πάσα πιθανότητα ετυμολογείται από το αραμαϊκό hazen = καθαρός, άγιος (και όχι από το asja = θεραπευτής). Θεωρούνταν οι αγνοί, οι καθαροί. Εφήρμοζαν τη δική τους ερμηνεία του Νόμου και κατεξοχήν την εντολή της καθαρότητας.

**ΕΥΑΓΓΕΛΙΟ:** Ευαγγέλιο στον Π. είναι **(α)** και το αντικείμενο/το περιεχόμενο του κηρύγματος αλλά και **(β)** το ίδιο το κήρυγμα που δεν ομιλεί μόνο για δύναμη. Ως **λόγος του Θεού** (και όχι του Π.) **είναι** δύναμη αφού μεταδίδει (α) σωτηρία σε όποιον **πιστεύει** και τον υπ-ακούει ως τέτοιον (Α’ Κορ. 1, 24. 15, 1-2. Ρωμ. 1, 16) και (β) Άγ. Πνεύμα (Α’ Θεσ. 1, 5). Στα εβραϊκά με το dabar σημαίνεται και το ρήμα και το πράγμα.

**ΕΥΔΟΚΙΑ:** Ἀνθρωποι ε. είναι είτε άνθρωποι καλής θέλησης είτε εκείνοι που διαθέτουν την εύνοια, την ευαρέσκεια του Θεού.

**ΕΥΝΟΥΧΟΣ:** εκείνοι που είτε γεννήθηκαν είτε υπέστησαν θλᾶσιν τῶν ὄρχεων (θλαδίαι) ἢ σπάσιν τῆς ἐσωτερικῆς ἀναρτήσεως αυτών (σπάδωνες, σπανοί) προκειμένου να υπηρετήσουν ως θαλαμηπόλοι και ανώτατοι αξιωματούχοι στα παλάτια (πρβλ. Αιθίοπα ευνούχο. Πρ. 8, 27). Σύμφωνα με το Δτ. 23, 2 απαγορευόταν να συμμετέχουν στην **Εκκλησία** του Ισραήλ, εφόσον δεν εκπλήρωναν την επαγγελία απόκτησης σπέρματος- απογόνων (αντίθετα το Ησ. 56, 3-5).Στο Ευαγγέλιο έτσι ονομάζονται όσοι μέσω της εκούσιας παρθενίας παραιτούνται από το βασικό ανθρώπινο ένστικο της αναπαραγωγής χάριν της βασιλεία των ουρανών.

**ΕΥΡΑΚΥΛΩΝ/Ευροκλύδων:** σύνθετη λέξη από το *Εύρος* (ανατολή) και το λατινικό *Αquilo* (βορράς). Ο άνεμος ο οποίος πνέει από Α-ΒΑ. Το βυζαντινό κείμενο σημειώνει Ευρακλύδων, ήτοι ο νοτιοανατολικός άνεμος (Αριστοτ. Μετεωρολ. 2.6.363β-5), ο οποίος εγείρει κλύδωνες-κύματα.

##### Ζ

**Ζαβουλών** (ανοχή ή μεγαλοπρεπής κατοικία). **1.** Ο έκτος γιος της Λείας, της συζύγου του Ιακώβ (Γέν 30, 20) πατέρας τριών γιων—του Σερέδ, του Αιλών και του Ιαλεήλ. ([Γέν. 46, 14](http://wol.jw.org/el/wol/bc/r11/lp-g/1200004679/1/0). [Κρ 12, 11, 12](http://wol.jw.org/el/wol/bc/r11/lp-g/1200004679/2/0)). **2.**  φυλή από αυτόν μέσω των τριών γιων του, Β του Ισραήλ προς την πλευρά της Σιδώνας, με θαρραλέους πολεμιστές (Κρ 4, 6).

**ΖΗΛΩΤΕΣ:** Ιουδαίοιαγωνιστές που υιοθετούσαν τη βία ενάντια σε όλους τους παραβάτες του Νόμου κατεξοχήν μετά το 6 μ.Χ. με πρότυπα κυρίως τον ιερέα Φινεές (Αρ. 25), τον Ηλία (Γ΄ Βασ. 18-19) και τους Μακκαβαίους Συμεών και Λευί (Γεν. 34). Ως επαναστατικό κόμμα συγκροτήθηκαν υπό την ηγεσία του Ελεαζάρου υιού του Ανανία το χειμώνα του 66 μ.Χ.. Αντιστοίχως και οι Σικάριοι υπό την ηγεσία του Μανάημου αποσκοπούσαν στην ίδρυση ενός ισχυρού κράτους. Οι τελευταίοι δρούσαν τρομοκρατικά στις πόλεις και όχι στην ύπαιθρο (Πόλ. 7, 253 κε.), χρησιμοποιούσαν τη δολοφονία (και τις απαγωγές Αρχ. 20, 208 κε.) με ηγέτες από τις ανώτερες τάξεις. O αγώνας των δύο αυτών ομάδων δεν ήταν μόνο πολιτικοθρησκευτικός αλλά και κοινωνικός.

**ΖΩΑ** (εβρ. hajot)**:** στην Ανατολή ενσάρκωναν θεϊκές δυνάμεις, παριστάνονταν θηριόμορφα ή ανθρωπόμορφα στις εισόδους ναών ή παλατιών αλλά και ανάγλυφα σε θρόνους βασιλέων, διότι πιστευόταν ότι απέτρεπαν τα κακά πνεύματα. Παρόμοιο ρόλο έχουν τα Χερουβείμ στην είσοδο του Παραδείσου (Γεν. 3, 24). Δύο υπερμεγέθη επίχρυσα Χερουβείμ επεσκίαζαν την κιβωτό της διαθήκης στα Άγια των Αγίων (Εξ. 28, 18-21. Γ’ Βασ. 6, 24. Β' Παρ. 3, 13) και κοσμούσαν τους τοίχους του Ναού (Γ’ Βασ. 6, 29. Β' Παρ. 3, 7) και το καταπέτασμα (Εξ. 26, 31). Στον Ιεζεκιήλ, ο Γιαχβέ εμφανίζεται εποχούμενος σε τέσσερα ζώα, τα οποία μεταφέρουν το στερέωμα (rakija) και κατονομάζονται ως Χερουβείμ (10, 15. 20). Τα ζώα του Αποκ. 4 (που βρίσκονται σε αντιθετικό παραλληλισμό προς τα δύο θηρία) συνδυάζουν χαρακτηριστικά των Χερουβείμ και των Σεραφείμ (έξι πτέρυγες τρισάγιος Ησ. 6, 2-3) ενώ συμμετέχουν στα εσχατολογικά γεγονότα.

**ζωή:** Κατεξοχήν το Ιω. διακρίνει μεταξύ βίου και ζωής, της βιολογικής ζωής και της περιεκτικής ζωής, η οποία είναι αφ’ εαυτής πηγή (της ζωής) και δεν υπόκειται στο θάνατο και τη φθορά. Αιώνια ζωή δεν είναι η μετά θάνατον αλλά η αυθεντική (*ἡ Bασιλεία τῶν οὐρανῶν* βλ. Ρωμ. 6, 23), η οποία ανατέλλει ήδη εδώ και τώρα ταυτίζεται με το *σὺν Χριστῷ εἶναι* χωρίς να πλήττεται κατόπιν διά του φυσικού θανάτου.

##### Η

**Ηλεί** (= ανεβασμένος). Αρχιερέας του Ισραήλ επί 40έτη. Στις ημέρες του αναδείχθηκε ο προφήτης Σαμουήλ. ([Α’Βασ 4, 18·](http://wol.jw.org/el/wol/bc/r11/lp-g/1200001290/1/0) 3, 10‐13. Τιμωρείται επειδή ανέχεται τους διεφθαρμένους υιούς του, Οφνεί και Φινεές.

**ΗΛΙΑΣ** (Ο Θεός μου ο Γιαχβέ): Προφήτης από τη Θέσβη της Γαλαάδ επί Αχαάβ, Οχοζία και Ιωράμ, (10ος αι. π.Χ. [Γ’ Βασ. 22, 51](http://wol.jw.org/el/wol/bc/r11/lp-g/1200001307/1/0)) που δεν άφησε γραπτά κείμενα. Υπερασπίστηκε με ζήλο τη λατρεία του Γιαχβέ συγκρουόμενος με την Ιεζάβελ, την κόρη του Σιδώνιου βασιλιά Εθβάαλ που καθιέρωσε τη λατρεία του Βάαλ και δίωξε τους προφήτες.

**ΗΜΕΡΑ ΚΥΡΙΟΥ:** Ο καιρός αποκάλυψης της βασιλείας του Γιαχβέ. Η σωτηρία των δικαίων εγγίζει μέσω της εκδήλωσης της οργής/μάχης του Κυρίου έναντι των ανομούντων ([Αμ 5, 18‐20](http://wol.jw.org/el/wol/bc/r11/lp-g/1200001133/0/0). [Ησ. 13, 9](http://wol.jw.org/el/wol/bc/r11/lp-g/1200001133/1/0)).

**ΗΡΩΔΗΣ**: Υιός του Αντίπατρου, Ιδουμαίος βασιλεύς της Ιουδαίας (37-4 π.Χ.) φιλορωμαίος/φιλοκαίσαρας και φιλέλληνας. Έκτισε το μεγαλύτερο τέμενος της εποχής του Διέθετε ικανότητα στη διπλωματία ενώ αξιοσημείωτη είναι η αγαστή σχέση του με τους Εσσαίους από κάποιους ταυτίζονται με τους **Ηρωδιανούς** (Ἡρώδου φρονοῦντας Πόλ. 1.326 Αρχ. 14.450). Μετά το θάνατό του, το κράτος του περιήλθε στους υιούς του Αρχέλαο (εθνάρχης), Φίλιππο (τετράρχης Βατανείας, Τραχωνίτιδος και Αυρανίτιδος) και Αντίπα (τετράρχης της Γαλιλαίας και Περαίας). Ο Αγρίππας Α’ (Πρ. 12) εγγονός του Ηρώδη εκ της Μαριάμνης και του υιού της Αριστόβουλου, επί Καλιγούλα διορίσθη βασιλεύς των χωρών του Φιλίππου αλλά και της Ιουδαίας και Σαμάρειας. Ο Αγρίππας ο Β’ διορίσθηκε υπό του Κλαυδίου αρχηγός του βασιλείου της Χαλκίδος (Πρ. 25, 26).

**ΗρωδιΑΣ:** κόρη του Αριστόβουλου (υιού του Ηρώδη του Μέγα), αδελφή του Αγρίππα Α’, σύζυγος αρχικά του Ηρώδη Φιλίππου και κατόπιν του ετεροθαλούς αδελφού του Ηρώδη Αντίπα, η οποία, μέσω της κόρης της, Σαλώμης, έλαβε το κεφάλι του Προδρόμου ([Μκ. 6, 22‐28](http://wol.jw.org/el/wol/bc/r11/lp-g/1200002002/0/0)).

**Ησαύ** (δασύτριχος): πρωτότοκος του Ισαάκ και της Ρεβέκκας, δίδυμος αδελφός του Ιακώβ και προπάτορας των Εδωμιτών. επιδέξιος κυνηγός (Γέν. 25). Βλ. Εδώμ.

##### Θ

**Θαβώρ** (ύψος): Όρος στην πεδιάδα Εσδρηλώμ, όπου ο Βαράκ συγκέντρωσε 10.000 άντρες από τις φυλές του Νεφθαλί και του Ζαβουλών εναντίον του Σισάρα και του στρατεύματός του (Κρ 4).

**ΘΑΛΑΣΣΑ:** Η Χάλκινη Θάλασσα (jam) βρισκόταν στο προαύλιο του Ναού, χρησιμοποιούνταν για λατρευτικούς καθαρμούς, υποβασταζόταν από τέσσερεις μόσχους, στραμμένους προς τα τέσσερα σημεία του ορίζοντα (Α’ Παρ. 18, 8. Β’ Παρ. 4, 2), και συμβόλιζε την άβυσσο - το υποταγμένο στον Θεό μυθικό τέρας Λεβιάθαν. Η θάλασσα του Επουράνιoυ Ναού του Αποκ. 4 διαφέρει ποιοτικά από την επίγεια (Δαν. 7, 2). Ο ύαλος και ο κρύσταλλος ανακαλούν το **στερέωμα** (rakija, Γεν. 1, 7) πάνω στο οποίο καθόταν ένθρονος ο Γιαχβέ του Ιεζεκιήλ (1, 22. πρβλ. Εξ. 24, 10). Στο Αποκ. 15 είναι αναμεμειγμένη με το πυρ (στ. 2). Στην Καινή Ιερουσαλήμ η απουσία της θαλάσσης είναι τόσο έντονη, όσο κι η απουσία του Ναού (21,1). Ως *Θάλασσα* ονομαζόταν γενικά και η Μεσόγειος.

**ΘΑΛΠΩ**: καταρχήν σημαίνει θερμαίνω, ζεσταίνω και εν συνεχεία παρηγορώ, εμψυχώνω, εγκαρδιώνω, περιποιούμαι φροντίζω.

**Θαρσείς** ( =συντρίβω). Περιοχή (Ταρτησσός «διυλιστήριο μετάλλων» [Ν. Ισπανία];) που κατοικήθηκε αρχικά από τους απογόνους του Θαρσείς, γιου του Ιαυάν και εγγονού του Ιάφεθ.

**ΘΕΙΩΔΗΣ**: κίτρινος σαν θειάφι (Αποκ. 9, 7)

**ΘΕΡΙΣΜΟΣ:** Εκτός της γνωστής γεωργικής εργασίας, συμβολίζει την περισυλλογή των εκλεκτών (Ησ. 27, 12. Ωσ. 6, 11. Μτ. 9, 37 κ.ε. .13, 30. 39. Μκ. 4, 29. Ιω. 4, 35-37. Αποκ. 14, 4. Δ’ Εσδρ. 4, 35. 39) ενώ το αλώνισμα την καταδίκη των ασεβών (Ιερ. 51, 33 Μασ.. Μιχ. 4, 12-13. Αββ. 3, 12. Μτ. 3, 12. Λκ. 3, 17). Παρομοίως ως μεταφορά λειτουργεί και ο τρυγητός (Θρ. 1, 15. Ησ. 63, 2 κ.ε.· Ιωήλ 4, 13) σε συνδυασμό με το καταπάτημα στο ληνό (Ιωήλ 4, 13 14, 8. 10 οίνος σύμβολο της οργής του Θεού).

**θησαυροσ:** αποθήκη, θησαυροφυλάκιο και το περιεχόμενο, το χρήμα.

**θλίψη** (από το ρήμα συν-θλίβω): στα ελληνορωμαϊκά χρόνια νοείται ο,τιδήποτε συνθλίβει τον άνθρωπο εξωτερικά και μάλιστα η οικονομική ανέχεια.

**ΘΡΙΑΜΒΟΣ** (= θρησκευτική οργιαστική πομπή Διονύσου): περιφέρω κάποιον ως αιχμάλωτο στη νικητήρια στρατιωτική παρέλαση (triumpho Κολ. 2, 15)

**θρόνος**: Ο Ησαΐας είδε τον Κύριο- adonaji στην αρχαιότερη περιγραφή του Γιαχβέ ως βασιλέως καθήμενον επί θρόνου υψηλού και επηρμένου (6, 2). Οι επίγειοι βασιλείς, ιδίως στις αυτοκρατορίες της Ανατολής, κάθονταν σε μεγαλοπρεπείς υψηλούς θρόνους, διακοσμημένους με ανάγλυφες παραστάσεις. Στον Ισραήλ γίνεται λόγος για το θρόνο του Δαυίδ (Β' Βασ. 7, 12κ.ε.. Λκ. 1, 32), για να τονιστεί η αιώνια διάρκεια της δαβιδικής δυναστείας, η οποία καταλήγει στον Μεσσία. Ως όνομα του Γιαχβέ χρησιμοποιείται η μετοχή στην Π.Δ. πάντα σε συνδυασμό με τον εμπρόθετο προσδιορισμό επί των Χερουβείμ (Ψ. 79 (80), 2. 98 (99), 1. Δαν. 3, 55). Αυτό συμβαίνει, διότι η κιβωτός της διαθήκης και τα δύο τεράστια Χερουβείμ, τα οποία την επεσκίαζαν, αποτελούσαν τον κενό θρόνο του Γιαχβέ. Ως ο καθήμενος επί του θρόνου ονομάζεται στην Αποκ. για λόγους ιουδαϊκής ευλάβειας προς το ακοινώνητο όνομα του Θεού ο Γιαχβέ και το Αρνίο (πρβλ. 7, 10), το οποίο είναι συμπάρεδρο του Θεού (22,3-4). Αντιθέτως ο θρόνος του Σατανά (2,13) στο Πέργαμο, ο οποίος μεταβιβάζεται στο Θηρίο, το αναβαίνον εκ της θαλάσσης (13,2). Ήδη κατά το εσχατολογικό παρόν οι 24 πρεσβύτεροι κατέχουν στον Επουράνιο Ναό θρόνους, ενώ ο ίδιος ο Ι. Χριστός, κατακλείοντας τις παραινέσεις του προς τις Επτά Εκκλησίες, υπόσχεται ότι συγκάθεδρός Του μπορεί να γίνει οποιοσδήποτε χριστιανός νικά το Σατανά και τα όργανα του σε αυτόν τον κόσμο (3, 21. πρβλ. Εφ. 2, 6).

**ΘΡΗΣΚΕΙΑ**: συνήθως η ἱεροπραξία (οιωνοσκοπία, μαντεία και κατεξοχήν η θυσία,).

**ΘΥΜΙΑΜΑ:** είδος πολυτελείας, τα οποία εισάγονταν στη ρωμαϊκή επικράτεια από την Ανατολή για να αρωματίζονται ρούχα, καλεσμένοι και εορτάζοντες. Θυμίαμα προσφερόταν καθημερινά στο Ναό από τον ιερέα και συμβόλιζε τις προσευχές της σύναξης (qahal) των Ισραηλιτών (Ψ. 149, 2. Αποκ. 5, 8 (χρυσές φιάλες). 8, 3-4).

**ΘΥΡΑ:** Η «είσοδος» αποτελείται από: (α) το «ανώφλι» ή υπέρθυρο, δηλαδή (β) τους δύο κατακόρυφους «παραστάτες», (γ) αυτή καθεαυτή την πόρτα και (δ) το «κατώφλι». Η **ανοικτή θύρα** σημαίνει την ακώλυτη είσοδο στην αιώνια ζωή και τη βασιλεία του Θεού, ή την ιεραποστολική δράση (Α’ Κορ. 16, 9. Β’ Κορ 2,12. Κολ. 4, 3).

**ΘΥΡΕΟΣ:** μακριά ασπίδα (Εφ. 6, 16).

**ΘΥΣΙΑ:** Αιματηρή είναι το ολοκαύτωμα και η εξιλαστήρια θυσία και αναίμακτη είναι οι καρποί της γης που ήταν κυρίως δημητριακά, οίνος και έλαιο, άζυμος άρτος παρασκευασμένος από σιμιγδάλι διαποτισμένο με λάδι όπου εναπέθεταν πάνω σε αυτό λιβάνι η θυσία του θυμιάματος και η προσευχή. Ο σκοπός τέλεσης ήταν η προσπάθεια εξευμένισης του Θεού, η έκφραση ευγνωμοσύνης καθώς και η απαλλαγή του Ισραήλ από κάποια δοκιμασία. Υπήρχαν και οι ιερές προσφορές οι οποίες έχουν τον χαρακτήρα των θυσιών, όπως η προσφορά των πρωτοτόκων αρσενικών τέκνων στο Θεό και η εν συνεχεία εξαγόραση της αφιέρωσής τους με την καταβολή λύτρων στο Ναό. Στην θεολογία της θ., όπως εξάγεται από το Έξ. 20, 22-26 (νόμος του θυσιαστηρίου), τρία είναι τα βασικά σημεία: α) το θυσιαστήριο είναι ο τόπος έλευσης του Θεού που κατεβαίνει από τον ουρανό για να είναι μαζί με το λαό Του και να τον ευλογήσει, γεγονός που συνιστά τον πυρήνα της θυσίας. β) Η φωτιά είναι η ορατή πλευρά του αόρατου Θεού και η θυσία μια λατρευτική απομίμηση της θεοφανίας του Σινά. γ) η θυσία αποτελεί σημείο της φιλοξενίας που προσφέρει ο λαός στο Θεό γι’ αυτό και τα ζώα δεν προσφέρονται ωμά αλλά κατόπιν προετοιμασίας όπως συμβαίνει σε ένα πανηγύρι ή στην υποδοχή των ξένων.

##### Ι

**Ιαμβρής και Ιαννής:** Αιγύπτιοι μάγοι που αντιστάθηκαν στον Μωυσή [2Τι 3:8·](http://wol.jw.org/el/wol/bc/r11/lp-g/1200002312/0/0)[Εξ 7:11](http://wol.jw.org/el/wol/bc/r11/lp-g/1200002312/0/1)·

Ιεζάβελ (= αγνή): κόρη του Εθβαάλ, βασιλέως Τύρου και Σιδώνος, σύζυγος του βασιλέως του Ισραήλ Αχαάβ, που υποστήριζε τους 450 ψευδοπροφήτες και υπέθαλψε την ειδωλολατρία του Βάαλ και τον συγκρητισμό, προκαλώντας τη μήνι και τη φυγή του προφήτη Ηλία. Πρότυπο πορνείας και μαγείας (Δ’ Βασ. 9, 22. πρβλ. Αποκ. 2, 20. 17, 18).

**Ιεριχώ** (= ευώδης): ίσως η αρχαιότερη πόλη του κόσμου. Την είδε ο Μωυσής από το όρος Νεβώ και κατακυρίευσε με θαυμαστό τρόπο ο Ιησούς του Ναυή γκρεμίζοντας τα τείχη που ανακατασκεύασε ο Ηρώδης ο Μέγας. Η όαση της Ιεριχώ με σπουδαία πηγή (την πηγή του Ελισσαίου, ή στα Αραβικά Ain es-Sultan) ήταν γνωστή για τις φυτείες με φοινικιές και χουρμάδες και την παραγωγή βάλσαμου. Κεντρικός σταθμός για τα καραβάνια των προσκυνητών που έφθαναν από το Β αλλά και Α. Στην πόλη ήταν εγκατεστημένη μεγάλη κοινότητα ιερέων. Ν της πόλης (σημ. Tulul Abu el-Alayiq), ο Ηρώδης ο Μέγας έκτισε ένα σύμπλεγμα από πολυτελή χειμερινά παλάτια. Σε μία από τις πισίνες ο Ηρώδης έπνιξε τον Αριστόβουλο από την οικογένεια των Ασμοναίων.

**ΙΕΣΣΑΙ:** Εγγονός της Ρουθ της Μωαβίτιδος, πατέρας του Δαυίδ (Ρουθ 4, 22).

**ΙΕΦΘΑΕ:** Υιός του Γαλαάδ, κριτής του Ισραήλ (Κρ. 11. Εβρ. 11, 32).

**ΙΛΑΡΟΣ:** χαρούμενος (Β’Κορ. 9, 7).

**ΙΛΑΣΤΗΡΙΟ:** το κάλυμμα της κιβωτού, η καπορέθ, σημείο παρουσίας του Θεού και μάλιστα «σύμβολο» του ελέους Του.

**Ιταλική Μονάδα** ([Πρ 10, 1](http://wol.jw.org/el/wol/bc/r11/lp-g/1200002233/0/0)): Αξιωματικός αυτής ο Κορνήλιος. Ίσωςκοόρτις αποτελούμενη από περίπου 500 (= τρεις σπείρες, 1/10 λεγεώνος) εθελοντές στρατολογημένους στην Ιταλία με ρωμαϊκή υπηκοότητα.

##### Κ

**καδησ (-Βαρνή):** όνομα πηγής, πόλεως και ερήμου στην Ν μεθόριο (Αρ. 13-14. 20, 16), όπου επαναστάτησε ο λαός και απεβίωσε η Μαριάμ.

**ΚΑΘΑΡΟτησ:** η σωματική, ηθική και κυρίως της θρησκευτική/ τελετουργική αγνότητα, όπως αυτή ορίζεται κατεξοχήν στο Λευιτικό. Οι 70 αιτίες σωματικής ακαθαρσίας και τελετουργικής μίανσης σχετίζονται κατεξοχήν με τα πεδία της τροφής ([Λευ 11, 41‐47](http://wol.jw.org/el/wol/bc/r11/lp-g/1200000990/12/0)), της σεξουαλικότητας ([Λευ 15, 1‐3](http://wol.jw.org/el/wol/bc/r11/lp-g/1200000990/10/0): εκκρίσεις. [Λευ 12, 1‐5](http://wol.jw.org/el/wol/bc/r11/lp-g/1200000990/11/0): τοκετός), της λέπρας ([Λευ 13, 1‐59](http://wol.jw.org/el/wol/bc/r11/lp-g/1200000990/9/0)) και του θανάτου ([Λευ 11, 32‐40·](http://wol.jw.org/el/wol/bc/r11/lp-g/1200000990/7/0)[Αρ 19, 11‐19](http://wol.jw.org/el/wol/bc/r11/lp-g/1200000990/7/1): νεκρά σώματα). Οι ιερείς και οι στρατιώτες κατά τη διάρκεια της διακονίας τους υποχρεούνταν να είναι σωματικά και τελετουργικά καθαροί. Η γη μιαίνεται από φόνους και ειδωλολατρίες ([Αρ 35·](http://wol.jw.org/el/wol/bc/r11/lp-g/1200000990/14/0)[Ιεζ 22, 2‐4·](http://wol.jw.org/el/wol/bc/r11/lp-g/1200000990/14/1)[36, 25](http://wol.jw.org/el/wol/bc/r11/lp-g/1200000990/14/2)).

**ΚΑΪΑΦΑΣ** (ιεροξεταστής): αρχιερέας 18-36 μ.Χ. Πρωταγωνιστής στη νυκτερινή δίκη του Ιησού. Νυμφευμένος με την κόρη του Άννα (Ιω. 18, 13), ανήκε στις τριάντα περίπου αριστοκρατικές οικογένειες των Σαδουκαίων.

**Καϊβάν** ([Αμ 5, 26](http://wol.jw.org/el/wol/bc/r11/lp-g/1200002568/0/0) Ραιφάν. [Πρ. 7, 43](http://wol.jw.org/el/wol/bc/r11/lp-g/1200002568/1/0)), το ακκαδικό άστρο καϊμανού ή καϊβανού όνομα του Κρόνου (αστρικού θεού).

**ΚάΪν** (απόκτηση). Το πρώτο παιδί που γεννήθηκε στη γη από το αρχικό ανθρώπινο ζευγάρι, τον Αδάμ και την Εύα. Ασχολήθηκε με τη γεωργία και δολοφόνησε τον Άβελ.

**Καισάρεια** (η πόλη του Καίσαρα). Σημαντική πόλη με ναό, θέατρο, υδραγωγείο, αποχετευτικό σύστημα και λιμένα (επίσης με το όνομα *Σεβαστός)* που έχτισε ο Ηρώδης ο Μέγας προς τιμήν του Οκταβιανού στα παράλια της Μεσογείου 87 χλμ. ΒΒΔ της Ιερουσαλήμ και εγκαινίασε το 10 π.Χ.. Νωρίτερα ονομαζόταν *Πύργος Στράτωνος*. Επίσημος τόπος κατοικίας των Ρωμαίων αυτοκρατορικών επιτρόπων που κυβερνούσαν την Ιουδαία.

**ΚΑΙΣΑΡΕΙΑ** **ΤΟΥ** **ΦΙΛΙΠΠΟΥ:** γνωστή ως *Πανειάς* και αργότερα ως *Νερωνιάς,* κτίσθηκε τον 2ο αι. π.Χ. από τον Φίλιππο Ηρώδη στους πρόποδες του όρους Ερμών ως διοικητικό κέντρο της επαρχίας του, στο οποίο έδωσε το όνομα του Ρωμαίου Καίσαρα Αυγούστου και του εαυτού του. Ακριβώς σε αυτό το σημείο φανερώνει ο Ιησούς τη δική του Βασιλεία, μέσω του ερωτήματος περί της ταυτότητάς του και της Μεταμορφώσεως (Μτ. 16, 16).

**ΚΑΛΑΜΟΣ**: (α) αρούνδος ο δόναξ (Arundo donax). Φυτό διαδεδομένο στην Αίγυπτο, την Παλαιστίνη και τη Συρία. Ο βλαστός του, που απολήγει σε μεγάλο θύσανο λευκών λουλουδιών, έχει διάμετρο 5 ως 8 εκ. στη βάση του και φτάνει σε ύψος τα 2,5 ως 5,5 μ. (β) Φραγμίτης ο κοινός/το αγριοκάλαμο (Phragmites communis) στα έλη και στις όχθες των ποταμών του Ισραήλ. Το καλάμι [(Ιεζ. 40, 5](http://wol.jw.org/el/wol/bc/r11/lp-g/1200003670/2/0). Αποκ. 11, 1) χρησιμοποιούνταν στις μετρήσεις (μήκος 6 πήχεις = 2, 67 -3,11 μ.) και ως γραφίδα, πέννα (Γ’Ιω. 13). Σύμβολο αστάθειας και ευπάθειας.

**ΚΑΝΩΝ:** χάρακας, υπογραμμός, υπόδειγμα (Β’Κορ. 10, 13).

**καρδιά** (εβρ. λεβ, λεβάβ):Δεν δηλώνει τη συναισθηματική ζωή (η οποία περιγράφεται κυρίως με τα **σπλάχνα**), αλλά το εσωτερικό του ανθρώπου. η πηγή της συνειδητής, σκεπτώμενης και ελεύθερης προσωπικότητάς του, ο χώρος των αποφασιστικών προτμήσεών του, του άγραφου Νόμου (Ρωμ.2 ,15) και της μυστηριώδους ενεργείας του Θεού, το εγώ του ανθρώπου, το κεντρικό όργανο, προς το οποίο ο Θεός στρέφεται για να τον καλέσει σε μετάνοια, σε νέα κοινωνία ζωής μαζί του. Διακρίνεται από την εξωτερική πλευρά, το πρόσωπο, το στόμα και τα χείλη.

**ΚΑΡΜΗΛΟΣ** (Jebel Kurmul): όρος όπου ο προφήτης Ηλίας κατέβασε φωτιά από τον ουρανό και κατέσφαξε τους ιερείς της αισχύνης του Baalshamem, τον οποίο πολλοί ταυτίζουν με τον τύριο Melqart (Γ’ Βασ. 18). Στους ανατολ. πρόποδες αυτού βρισκόταν η Μεγγιδώ. Ήταν γνωστό στον ελληνορωμαϊκό κόσμο ως *ὃρος ἱερὸν Διός.*

**καταβραβεύω** = ασκώ την ανωτάτη εξουσία (κυριολεκτικώς δικαστική), κυβερνώ κακώς/αδίκως, καταδυναστεύω, καταπιέζω.

**ΚΑΛΑΘΙ:** Σκεύος φτιαγμένο από ίνες φοινικόφυλλων, καλάμια, βούρλα, σχοινί ή κλαδάκια ιτιάς για αγροτικούς, οικιακούς ή άλλους σκοπούς. Στην περικοπή της β’ τροφοδοσίας (Μκ. 8, 8) γίνεται λόγος για επτά σπυρίδες (= ζεμπίλια, σάκκοι, τορβάδες (= σαργάνη (Β’ Κορ. 11, 33)) και όχι για δώδεκα μεγάλους σκληρούς, ἀλύγιστους και κυλινδρικούς κοφίνους (παρότι προϋπήρχαν περισσότερα ψωμιά και λιγότερο πλήθος).

ΚΑΛΟΙ ΛΙΜΕΝΕΣ: Στο μέσον περίπου της Νς πλευράς της Κρήτης κοντά στην πόλη Λασσαία Α του ακρωτηρίου Λίθινον (Μάταλα) όπου αρχικά αγκυροβόλησε το πλοίο με τους 276 επιβάτες (Πρ. 27, 8) όταν παρέπλευσε την Κρήτη, κατά μήκος του Βανατολικού ακρωτηρίου της, τη Σαλμώνη (σημερ. Σιδηρός). Η Κρήτη περιήλθε στη ρωμαϊκή κυριαρχία το 67 π.Χ. από τον Q. Metellus και μαζί με την Κυρηναϊκή έγινε συγκλητική επαρχία.

**καλυμμα:** Στο Α’ Κορ. 11 σημαίνεται είτε η κόμη της γυναίκας να είναι μαζεμένη (Λευ. 13, 45 Ο’. Αρ. 5, 18) είτε να φέρει το μαντήλι, σύμβολο σεμνότητος ([Γέν. 24, 65](http://wol.jw.org/el/wol/bc/r11/lp-g/1200001944/2/0)). Οι Εβραίοι, κάλυπταν επίσης το κεφάλι τους ως ένδειξη πένθους ([Β’Βασ. 15, 30·](http://wol.jw.org/el/wol/bc/r11/lp-g/1200001944/1/0)[Ιερ 14, 3](http://wol.jw.org/el/wol/bc/r11/lp-g/1200001944/1/1)).

**ΚΑΜΗΛΑ:** υποζύγιο κυρίως σε ερήμους. Η βακτριανή (Camelus bactrianus) έχει δύο ύβους στην πλάτη, είναι δυνατότερη από την αραβική και μπορεί να μεταφέρει μεγαλύτερα φορτία. Η βιβλική αραβική δρομάς (Camelus dromedariu)) έχει μόνο έναν ύβο. Ο Ιησούς αναφέρθηκε στην καμήλα με παραβολικό τρόπο ([Ματ 19:24·](http://wol.jw.org/el/wol/bc/r11/lp-g/1200000871/24/0)[Μαρ 10:25·](http://wol.jw.org/el/wol/bc/r11/lp-g/1200000871/24/1)[Λου 18:25](http://wol.jw.org/el/wol/bc/r11/lp-g/1200000871/24/2)).

**ΚΑΝΑ** (= τόπος με καλαμιές)**:** το πρώτο «σημείο» στο Ιω., μετά την συνάντησή του με τον καταγόμενο απ’ την Κανά Ναθαναήλ (21, 2), πραγματοποιήθηκε μάλλον στην Κιρμπέτ Κεννά (Ιώσ., *Βίος* 16), 14 χλμ. βόρεια της Ναζαρέτ και όχι την Κεφρ Κανά 6 χλμ Β.Α. της Ναζαρέτ (η οποία σήμερα συνιστά προσκυνηματικό τόπο).

**κανδακη**: Βασίλισσα της Αιθιοπίας με έδρα τη Μερόη, της οποίας ο θησαυροφύλακας έγινε Χριστιανός. ([Πρ 8:27](http://wol.jw.org/el/wol/bc/r11/lp-g/1200000877/0/0)). Η λέξη «Κανδάκη» δεν είναι κύριο όνομα, αλλά τίτλος όπως οι λέξεις «Φαραώ» και «Καίσαρας».

**ΚΑΠΕΡΝΑΟΥΜ** (πόλις Ναούμ): Πόλη με πληθυσμό 4.000 κατοίκων (κυρίως αλιέων και γεωργών) και έκταση 50.000 τ.μ. Ιδρύθηκε τον 2ο-1ο αι. π.Χ. επί της Λεωφόρου της Θαλάσσης (Via Maris) στα όρια μεταξύ της επαρχίας του Ηρώδη Αντύπα και εκείνης του Φιλίππου. Η θέση της δικαιολογεί την ύπαρξη τελωνείου και ενός σώματος 100 στρατιωτών από τη Σαμάρεια ή τις παραθαλάσσιες περιοχές. Σε πρόσφατες ανασκαφές εντοπίστηκαν η Συναγωγή του Εκατόνταρχου, ο Οίκος του Πέτρου και βάρκα χρονολογούμενη από την εποχή του Ιησού αρκετά μεγάλη (περ. 8, 1 μ. μήκος Χ 2,3 πλάτος) αρκετά μεγάλη για τέσσερεις κωπηλάτες συν τους επιβάτες (πρβλ. Μκ. 4, 35-8).

**ΚΑΣΣΙΤΕΡΟΣ** («αυτό που ξεχωρίζεται ή απομακρύνεται»)**:** Μέταλλο λευκό με υποκύανη χροιά, εύπλαστο με τη χαμηλότερη θερμοκρασία τήξης (232°C Ιεζ 22, 18) προερχόμενο από Θαρσείς ([Ιεζ 27, 12](http://wol.jw.org/el/wol/bc/r11/lp-g/1200004418/3/0)). Με αυτό κατασκεύαζαν στάθμες (Αμ. 7, 7 [Ζαχ. 4, 10](http://wol.jw.org/el/wol/bc/r11/lp-g/1200004418/4/0)) ενώ χρησίμευε κυρίως ως σκληρυντικό μέσο.

**ΚΑΤΑΣΚΕΥΑΖΩ:** Προορίζω (Λκ. 1, 17).

**ΚΑΤΑΛΛΑΓΗ** (αρχ. η συμφιλίωση αρχικά δύο εχθρικών πόλεων). Γενικότερα για την συμφιλίωση χρησιμοποιούνται στις παύλειες επιστολές οι εξής όροι: (α) λύτρωση = η διά καταβολής λύτρων απελευθέρωση από κάποιον αφέντη ενώπιον κάποιας θεότητας. (γ) εξαγορά (από τη δουλεία), (δ) αρραβών = η χρηματική εγγύηση, ενέχυρο που δεσμεύει τον δότη ότι θα τηρήσει τις υποχρεώσεις του. (ε) εξιλασμός = συμφιλίωση με τον Θεό μέσω του ραντισμού με αίμα.

**ΚΑΤΟΠΤΡΟ:** Καθρέφτες χειρός από χυτό μέταλλο (κατεξοχήν μπρούντζο ή χαλκό) χωρίς καλή ανακλαστική επιφάνεια καθώς έπρεπε να στιλβώνονται με κονιορτοποιημένη ελαφρόπετρα([Α’ Κορ. 13, 12](http://wol.jw.org/el/wol/bc/r11/lp-g/1200003076/1/0). [Β’ Κορ 3, 18·](http://wol.jw.org/el/wol/bc/r11/lp-g/1200003076/4/0)[4, 1](http://wol.jw.org/el/wol/bc/r11/lp-g/1200003076/4/1) [Ιώβ 37, 18](http://wol.jw.org/el/wol/bc/r11/lp-g/1200003076/2/0) [Ιακ 1, 22‐25](http://wol.jw.org/el/wol/bc/r11/lp-g/1200003076/3/0)).

**Κεγχρεές:** ανατολικό επίνειο της Κορίνθου στο στενό ισθμό από την πλευρά του Σαρωνικού Κόλπου. Διάκονος της τοπικής Εκκλησίας ήταν η Φοίβη (Ρωμ. 16, 2).

**ΚΕΔΡΟΣ:** Ο κέδρος του Λιβάνου είναι μεγαλοπρεπές δέντρο τεραστίων διαστάσεων, με βαθιές και δυνατές ρίζες που φτάνει σε ύψος τα 37 μ.. Σύμβολο της αύξησης του δίκαιου αλλά και του γοήτρου των απίστων βασιλέων.

**ΚΕΡΑΣ** (κέρεν)**:** χρησιμοποιούνταν ως δοχείο λαδιού, αγγείο για πόση (< κέρας σωτηρίας= ποτήρι πρόποσης για τη σωτηρία), μελανοδοχείο και μυροδοχείο, ενώ το κέρας του κριαριού εκτός από πολεμικό εργαλείο χρησιμοποιούνταν και ως όργανο μουσικής ή μετάδοσης παραγγελμάτων. Τα κέρατα στα θυσιαστήρια ήταν κερατοειδείς προεξοχές στις τέσσερις γωνίες που εκτείνονταν προς τα έξω ([Εξ 27, 2](http://wol.jw.org/el/wol/bc/r11/lp-g/1200002080/12/0)). Σύμβολο ισχύος και δυνάμεως, αποτελεί ιδιαιτέρως στις ύστερες ιουδαϊκές παραδόσεις το έμβλημα της μεγαλειώδους δόξας του Μεσσία. Τα επτά κέρατα, ως σύμβολα της δυνάμεως του Αρνίου (5, 6), βρίσκονται σε αντιθετικό παραλληλισμό προς τα τέσσερα κέρατα, τα οποία στο Ζαχαρία (1, 18-20) συμβολίζουν τα εχθρικά έθνη και τα επτά επίσης κέρατα του Δράκοντος και των Θηρίων (Αποκ.12, 3. 13,1.13. 17,12-13).

**ΚΕΡΑΤΙΟ:** ο κερατόμορφος καρπός της αειθαλούς και ακανθοφόρου χαρουπιάς.

**Κηδάρ** (από ρίζα που σημαίνει «είμαι σκοτεινός»). (α) Ένας από τους 12 γιους του Ισμαήλ.—[Γε 25:13‐15·](http://wol.jw.org/el/wol/bc/r11/lp-g/1200002579/0/0). **2.** Αραβική φυλή, νομαδικός και ποιμενικός λαός με κοπάδια από πρόβατα, κατσίκια και καμήλες ([Ησ 60, 7](http://wol.jw.org/el/wol/bc/r11/lp-g/1200002579/2/0)), κατοικούσαν προφανώς στη Συροαραβική Έρημο Α της Παλαιστίνης. Το όνομα αυτό κατέληξε αργότερα να προσδιορίζει **γενικά τις φυλές της ερήμου.**

**ΚΗΡΥΤΤΩ:**  κάνω προκήρυξη ως δημόσιος αγγελιοφόρος, γνωστοποιώ του θελήματος του βασιλέως σε μια σύναξη, εκτελώ το έργο του «κράχτη», ανακηρύσσω κάποιον ως νικητή. Το ρήμα κηρύσσω δεν μεταδίδει την ιδέα της εκφώνησης ομιλίας σε κλειστή ομάδα μαθητών αλλά, απεναντίας, της ανοιχτής, δημόσιας διακήρυξης.

**ΚΙΒΩΤΟΣ:** Η κιβωτός του Νώε ήταν το μέσον σωτηρίας των δικαίων κατά τον κατακλυσμό και το υπόδειγμα **εκείνης της διαθήκης** (**111 × 67 × 67 εκ**.). Κατασκευάστηκε από ξύλο ακακίας και επικαλύφθηκε με καθαρό χρυσάφι. Δύο σφυρήλατα χρυσά χερουβείμ επεσκίαζαν το κάλυμμα-ἱλαστήριον  ([Εξ 25, 17·](http://wol.jw.org/el/wol/bc/r11/lp-g/1200000369/3/0)[Εβρ 9, 5](http://wol.jw.org/el/wol/bc/r11/lp-g/1200000369/3/1)). Σκόρπισε δεινά και πανικό στους αλλοφύλους (Α’ Βασ. 5-6) ενώ την έβλεπε ο αρχιερέας άπαξ του ενιαυτού (Εβρ. 9, 4). Μετά την άλωση του Ναού αποθησαυρίστηκε σε χώρο της γης (Β’ Μακ. 2, 5-8. συρ. Βαρούχ 6, 5-7. 80, 2. Ιωσ. Αρχ. 18.85-87 Γαριζίν).

**ΚΕΔΡΩΝ ΚΟΙΛΑΔΑ** (από ρίζα που σημαίνει «είμαι σκοτεινός»): Χωρίζει την Ιερουσαλήμ από το Όρος των Ελαιών και εκτείνεται πρώτα προς τα ΝΑ και κατόπιν προς τα Ν κατά μήκος της πόλης. Στις απότομες και βραχώδεις πλαγιές της ανατολικής πλευράς της κοιλάδας, υπάρχουν μνήματα λαξευμένα στο βράχο. Τη διέσχισε ο Δαυίδ όταν τράπηκε σε φυγή εξαιτίας του στασιαστή Αβεσσαλώμ ([Β’ Βασ. 15, 14,](http://wol.jw.org/el/wol/bc/r11/lp-g/1200002606/1/0) 23) και ο Ιησούς οδεύοντας στον κήπο της Γεθσημανή ([Ιω 18, 1](http://wol.jw.org/el/wol/bc/r11/lp-g/1200002606/3/0)).

**Κιττίμ:** ένας από τους τέσσερις “γιους” του Ιαυάν (Γέν. 10, 4) Ακολούθως, το όνομα χρησιμοποιείται για να υποδηλώσει τους Κύπριους (πρβλ. Κίτιο) ή/και νησιά και παράκτιες χώρες της Μεσογείου.

**ΚΛΗΡΟΣ** (ναχάλ)**:** το ρίξιμο κλήρου αποτελεί αρχαίο έθιμο για τη λήψη αποφάσεων σχετικά με αμφιλεγόμενα ζητήματα. Ο κλήρος (εβρ. γκωράλ) χρησιμοποιείται κυριολεκτικά και μεταφορικά με την έννοια του “μεριδίου” ή της “μερίδας”: κάθε περιουσιακό στοιχείο (κυρίως ιδιοκτησία γης) που μετά το θάνατο του κατόχου περιέρχεται στον κληρονόμο ή στους δικαιωματικούς διαδόχους.

**Κλωπάς:** σύζυγος “της άλλης Μαρίας” και πατέρας του αποστόλου Ιακώβου του Μικρού και του αδελφού του τού Ιωσή (Μκ. 16, 1 = **Αλφαίος;** Μκ. 3:18).

**Κολλυβιστής/κερματιστής** (< κόλλυβος = νομίσματα μικρής αξίας που ενίοτε τοποθετούνταν πάνω στον τάφο)**:** ‘τραπεζίτης’ (Μτ) στην αυλή του Ναού αντάλλασσε «κοσμικά» με ιερά νομίσματα για την πληρωμή του φόρου του Ναού με προμήθεια 2,1-4,2% (Εξ. 30, 11-16). Εναντίον τους στράφηκε ο Κύριος (Ιω. 2,16).

**κολλύριο** (= υποκορ. του κολλύρα «κουλλούρα» = μικρός άρτος): Ταυτίστηκε με την θεραπευτική **φρυγική πούδρα** (από την ομώνυμη τέφρα) και εξαγόταν σε όλο τον κόσμο με τη στερεά μορφή πλακών με το σχήμα του άρτου.

**ΚΟΥΡΑ:** Σύμφωνα με το Αρ. 6 (ευχή (= υπόσχεση)/όρκος των Ναζιριτών) ο αφιερωμένος επί τριάντα και πλέον μέρες δεν κουρευόταν και δεν έπινε οίνο (πρβλ. Σαμψών, Ιωάννης Βαπτιστής). Κατόπιν τα μαλλιά τους κατακαίονταν στο θυσιαστήριο του Ναού.

**κλειδί του Δαυίδ:** η εξουσία του ταμία του βασιλιά (Ησ. 22, 22) και του Μεσσία.

**κόλπος τοΥ Αβραάμ**: (α) θέση μακαριότητας - οἰκειότητας με τον Πατριάρχη, όπως ένα παιδὶ στην πατρική αγκάλη (πρβλ. Ἰω. 1,18) ή (β) τιμητικὴ θέση στο εσχατολογικὸ δείπνο της Βασιλείας ή (γ) κοντά στους προγόνους του (Γέν. 15, 15. 47,30. Δτ. 31,16. Κριτ. 2,10).

**ΚΟΡΒΑΝ** (προσφορά): «δώρο/ αιματηρές και αναίμακτες προσφορές αφιερωμένο στον Θεό» ([Μκ 7, 11](http://wol.jw.org/el/wol/bc/r11/lp-g/1200001035/0/0)). Κορβανᾶς «ιερό θησαυροφυλάκιο» ([Μτ 27, 6](http://wol.jw.org/el/wol/bc/r11/lp-g/1200001035/3/0)).

**ΚΟΡΙΝΘΟΣ:** Πρωτεύουσα της Αχαΐας (έδρα ανθυπάτου-proconsul). Το 146 π.Χ. ο ρωμαίος ύπατος Λεύκιος Μόμμιος κατέσκαψετην πόλη και την ξανάκτισε ο Ιούλιος Καίσαρας με την ονομασία Colonia Laus Iulia Corinthiensis, εγκαθιστώντας περίπου 16.000 άποικους.

**Κορνήλιος**: Ευλαβής εκατοντάρχης της ιταλικής μονάδας στην Καισάρεια ([Πρ 10, 1‐22](http://wol.jw.org/el/wol/bc/r11/lp-g/1200001041/0/0)).

**ΚΥΡΙΑΚΗ:** η μία/*πρώτη* τῶν σαββάτων/της εβδομάδος κατά την οποία οι Χριστιανοί τελούσαν το κυριακὸν δεῖπνον (Α΄ Κο 11,20).

**ΚΥΡΗΝΗ**: η πρώτη πρωτεύουσα της περιφέρειας της Κυρηναϊκής στη βόρεια ακτή της Αφρικής. Από εκεί καταγόταν ο Σίμων (πιθανώς ελληνόφωνος Ιουδαίος) και αρκετοί Ιουδαίοι που είχαν μετεγκατασταθεί στην Ιερουσαλήμ ([[Πρ. 2, 5](http://wol.jw.org/el/wol/bc/r11/lp-g/1200001101/2/0)](http://wol.jw.org/el/wol/bc/r11/lp-g/1200001101/1/0) ).

**κύων:** τελετουργικά ακάθαρτο ζώο επειδή τρεφόταν με θνησιμαία. «άντρας που εκπορνεύεται» ([Δευ 23, 18](http://wol.jw.org/el/wol/bc/r11/lp-g/1200001209/9/0). [Απ 22, 15](http://wol.jw.org/el/wol/bc/r11/lp-g/1200001209/10/0)).

##### Λ

## ΛΑΟΣ: Συνήθως έτσι ονομάζεται ο Ισραήλ σε αντιπαράθεση προς τα έθνη.

## ΛΕΓΕΩΝ: μεραρχία ρωμαϊκή με 5.000 περίπου άνδρες.

## ΛΕΙΤΟΥΡΓΙΑ: χορηγία, προσφορα (Φιλ. 2, 30). λατρευτική υπηρεσία (Εβρ. 8, 6. 9, 21).

## Λεπρα (tsara): (α) ένα περιορισμένο είδος φυματίωσης που προκαλεί μικρό αριθμό αλλοιώσεων του δέρματος και νεύρα που υφίστανται επιμήκυνση. (β) Η ασθένεια του Χάνσεν, είναι η λέπρα/ακαθαρσία που προκαλείται απ’ το αντίστοιχο βακτήριο. Συνίσταται από μια σειρά σκληρών κονδύλων και πτυχές που εμφανίζονται γύρω από τη μύτη και τα μάτια (Λευ. 13, 12. Δ’ Βασ. 5, 10-11. 14). Θεωρούνταν ως τιμωρία από τον Θεό ένεκα ενοχής του πάσχοντος.

**λευκό:** χρώμα αθωότητας, χαράς, νίκης, εορτής, επουράνιας δόξας, ιερατικού αξιώματος και πανήγυρης (Εκκλ. 9, 8). Η λεύκανση των στολών απηχεί την κάθαρση των ιματίων του ισραηλιτικού έθνους στους πρόποδες του Σινά, πριν την αποκάλυψη του Γιαχβέ (Εξ. 19, 10. πρβλ. Ζαχ. 3, 1-10. Δαν. 12, 10). Λευκά ήταν τα ιμάτια του Αρχιερέως όταν έμπαινε στα Άγια των Αγίων και τα ιμάτια των πιστών που προσεύχονταν στην αυλή. Το λευκό συνδέθηκε με την Επιφάνεια του μεταμορφωθέντος Ιησού στο υψηλό όρος και των αγγέλων στον κενό τάφο (Μκ 16, 5. Ιω. 20, 22).

## ΛΕΥΙΤΗΣ: ο εκ της φυλὴς τοῦ Λευΐ, ο οποίος είχε τρεις υιούς: Καὰθ («πατριάρχης» κατεξοχήν ιερέων [Μωϋσῆς - Ἀαρών - Ἐλεάζαρ (< Φινεές, Σαδώκ) καὶ Ἰθάμαρ]), Γεδεὼν (εκ του οποίου ο στρατὸς και η αστυνομία του ναού) καὶ Μεραρί (εκ του οποίου οι «δημόσιοι ὑπάλληλοι»).

## ΛΕΩΝ: σύμβολο βασιλικής δυνάμεως, μεγαλειότητας και θάρρους (Παρ.22, 13 26, 13). Ως "λέων" περιγράφεται ο Μεσσίας στα Γέν. 49, 9 και Αποκ. 5, 5.

**ΛΙΒΑΝΙ:** αρωματικὸ θυμίαμα εκ του δέντρου βοσβελία (boswellia). ο όρος *λιβανωτός* σημαίνει είτε τα θυμιάματα (Α’ Παρ. 9, 29 Γ’ Μακ. 5, 2) είτε το πυρείον, το θυμιατήριο (πρβλ. Λευ. 16, 12), το οποίο ενώ στη Σκηνή του Μαρτυρίου ήταν μεταλλικό, στο Ναό ήταν χρυσό (πρβλ. Εβρ. 9, 4).

**ΛΙΒΕΡΤΙΝΟΙ:** οι απελεύθεροι πρώην δούλοι (Πρ. 6, 9).

## ΛΟΓ(Ε)ΙΑ: έρανος αγάπης (Α’ Κορ. 16, 1-4. Β’ Κορ. 8-9. Ρωμ. 15, 25-31), σύμβολο του συνδέσμου της αγάπης-φιλίας μεταξύ χριστιανών εξ εθνών και εξ Ιουδαίων.

**ΛΟΓΟΣ:** (α) λαλιά και πραγματικότητα (Α’ Βασ. 28, 10), (β) λογικό (Πρ. 18, 14), (γ) αιτία (Μτ. 5, 32), (δ) λογαριασμός «ταμείο» (Φιλ. 4, 15. πρβλ. procurator a rationibus = ἐπίτροπος ἐπί τῶν λόγων/ τῶν λογαριασμῶν), (ε) ενέχυρο, γραμμάτιο ως μέρος μιας λογοδοσίας (Φιλ. 2, 16). Όνομα του Υιού του Θεού (Ιω. 1, 1).

## ΛΥΧΝΙΑ ΕΠΤΑΦΩΤΟΣ (μενορά): τμήμα της Σκηνής του Μαρτυρίου και του Ναού (Εξ. 25, 36. Γ’ Βασ. 7, 49. Ζαχ. 4, 2) και ένα από τα κατεξοχήν σύμβολα του Ιουδαϊσμού - της Συναγωγής. αποτελούνταν από επτά (α) λυχνοστάτες-λυχνίες, (β) λαμπάδια (Ζαχ. 4, 2) και (γ) λύχνους. Συμβόλιζε τους επτά αστέρες-πλανήτες (Ιώσ. Πόλ. 5.217. πρβλ. Αποκ. 1, 20).

##### Μ

**Μαγδαλά** (πύργος): γενέτειρα της Μαρίας της Μαγδαληνής, 6 χλμ. ΒΒΔ της λίμνηςτης Γαλιλαίας σε στρατηγική θέση. Ονομαζόταν και *Tαριχέαι* ένεκα της επεξεργασίας ιχθύων. Ίσως ταυτίζεται με τη Δαλμανουθά.

**Μαζαρώθ** ([Ιώβ 38, 32](http://wol.jw.org/el/wol/bc/r11/lp-g/1200002943/1/0)): άγνωστος αστερισμός του ζωδιακού κύκλου.

**ΜΑΔΙΑΜ: (α)** υιός Αβραάμ από την παλλακίδα τη Χετούρα, πατέρας των Εφά, Εφέρ, Ανώχ, Αβιδά και Ελδαά (Γέν. 25, 1). (β)  Οι απόγονοί του ([Αρ 31, 2-3](http://wol.jw.org/el/wol/bc/r11/lp-g/1200003041/2/0)) συγγενείς των Ισμαηλιτών και των Κεναίων, νομάδες στο ΒΔ της Αραβίας, ακριβώς στα Α του Κόλπου της Άκαμπα, όπου επί 40 χρόνια έζησε ο Μωυσής και νυμφεύθηκε τη Σεπφώρα, μια από τις εφτά κόρες του Ιοθόρ, του ιερέα της Μαδιάμ. Εχθροί των Ισραηλιτών γι’ αυτό και πυρπολήθηκαν κατά την Έξοδο ενώ συνετρίβησαν από τον Γεδεών.

**ΜΑΜΩΝΑΣ** (< εμπιστεύομαι, είμαι έμπιστος Μτ. 6,24 // Λκ. 16,13)**:** προσωποποίηση της οικονομικής δύναμης παρουσιάζοντάς την ὡς ἀντί-θεο υπόσταση (1QS 6,2 = ἰδιοκτησία). Δὲν ἔχει σχέση μὲ θεοὺς τῆς ἀρχαίας ἀνατολῆς.

**Μανασσής** (αυτός που κάνει [κάποιον] να ξεχάσει): (α) Πρωτότοκος γιος του Ιωσήφ και της Ασινέθ, εγγονός του Ιακώβ που ευλόγησε όμως ιδιαίτερα τον Εφραΐμ ([Γε 48:13‐20](http://wol.jw.org/el/wol/bc/r11/lp-g/1200002882/1/0)). (β) Η μισή φυλή του κληρονόμησε τη Βασάν (οροπέδιο) και μέρος της Γαλαάδ ([Ιησ 13, 29‐31](http://wol.jw.org/el/wol/bc/r11/lp-g/1200002882/15/0)) Α του Ιορδάνη. Η άλλη κληρονόμησε περιοχή Δ του Ιορδάνη ([Ιησ 17, 2.](http://wol.jw.org/el/wol/bc/r11/lp-g/1200002882/18/0)[5](http://wol.jw.org/el/wol/bc/r11/lp-g/1200002882/18/1)). (γ)  Βασιλιάς του Ιούδα (ήδη στην ηλικία των 12), γιος του Βασιλιά Εζεκία και της Εφσιβά (716‐662 π.Χ.) ([Δ’ Βασ. 20, 21](http://wol.jw.org/el/wol/bc/r11/lp-g/1200002882/42/0)). Ευνόησε τη λατρεία του Βάαλ. Αιχμαλωτίστηκε από τους Ασσύριους και μετανόησε. Τον διαδέχθηκε στο θρόνο ο γιος του ο Αμών.

**μάννα (**«Τι είναι αυτό;»): Ο «επιούσιος άρτος» των Ισραηλιτών κατά τη διάρκεια της 40ετούς οδοιπορίας τους στην έρημο ([Εξ 16, 35](http://wol.jw.org/el/wol/bc/r11/lp-g/1200002888/0/0)). Λεπτό σαν πάχνη πάνω στη γη», «λευκό σαν σπόρος κορίανδρου» είχε την «όψη» του βδέλλιου, μιας κηρώδους, διαφανούς ουσίας που μοιάζει με μαργαριτάρι. Θύμιζε τη γεύση «που έχουν οι λεπτές πίτες με μέλι» ή τη γεύση της «γλυκιάς πίτας που έχει λάδι» ([Εξ 16, 23,](http://wol.jw.org/el/wol/bc/r11/lp-g/1200002888/5/0)[31·](http://wol.jw.org/el/wol/bc/r11/lp-g/1200002888/5/1)[Αρ 11, 7-8](http://wol.jw.org/el/wol/bc/r11/lp-g/1200002888/5/2)). Εθεωρείτο τροφή των αγγέλων (Ψ. 77, 25 Ο’) και αναμενόταν ότι θα έπεφτε ως τροφή των μακάρων κατά τη βασιλεία του Μεσσία (Δ’ Βαρούχ 29, 8). Ο ισραηλιτικός λαός πίστευε ότι ο Ιερεμίας πριν την άλωση της ιερής Πόλης έκρυψε την στάμνα με το μάννα, που αρχικά είχε τοποθετηθεί στην Κιβωτό, στο όρος Νεβώ (Β’ Μακ. 2, 4-7. Ιω. 6, 31.48). Στο Ιω. ως μάννα θωρείται η θεία Ευχαριστία (κεφ. 6. πρβλ. Αποκ. 2, 14).

**ΜΑΡΤΥΡΙΑ:** τὸ κήρυγμα/η ομολογία του Ι. Χριστού και των αποστόλων (Πρ. 22, 18· Α΄ ᾿Ιω 5, 11). Επίσης στην Π.Δ. ο όρος *μαρτύριον* αποδίδει είτε το edut (= τις διατάξεις /τις εντολές/το ορισθέν υπό του Θεού. Έξ. 25, 16), είτε το moed (= τον προκαθορισμένο καιρό ή τόπο (ιδίως τη σκηνή) συνάντησης του Θεού με τους ανθρώπους Ψ. 121 (122), 4. πρβλ. Έξ. 23, 17.34. Δτ. 16, 16).

**ΜΑΓΟΣ:** άνθρωπος (α) που ανήκει στην περσική ιερατική τάξη με γνώσεις αστρονομίας-αστρολογίας, (β) κάτοχοι και εφαρμοστές μιας υπερφυσικής γνώσης και δυνατότητας, (γ) μάγοι (με την έννοια που έχει ο όρος στα νέα ελληνικά), (δ) απατεώνες και διαφθορείς (Πρ. 13, 10: Βαριησούς).

**Μακεδονία:** Επαρχία της Ελλάδος. Διαιρέθηκε υπό του Παύλου Αιμιλίου τo 168 π.X., μετά τη νίκη της Πύδνας επί του ηγεμόνα Περσέα (179-168 π.Χ.), σε τέσσερεις αυτόνομες μερίδες (regiones) με πρωτεύουσες τις Αμφίπολη, Θεσσαλονίκη, Πέλλα και Πελαγονία.

**Μεγγιδώ:** πεδιάδα βορείως του όρους Καρμήλου και νοτιοΔ της πεδιάδας Εσδραλών, συγκοινωνιακός κόμβος της Παραθαλάσσιας Οδού (Via Maris) με στρατηγική σημασία. Πεδίο φονικότατων μαχών στην Ιστορία του Ισραήλ. Στα **ύδατα Μεγγιδώ** η Δεβώρα και ο Βαράκ συνέτριψαν τα άρματα του Σισάρα (Κριτ. 4-5) έχοντας τη συμμαχία των αστέρων (Κριτ. 5, 19-20). Εκεί δολοφονήθηκαν οι βασιλείς του Ιούδα Οχοζίας (Γ’ Βασ. 9, 27) και ο Ιωσίας (Δ’ Βασ. 23, 29).

**ΜΕΛΙ:** Γλυκό, ιξώδες υγρό που παράγουν οι μέλισσες (ρευστό μέλι ή μέλι κηρήθρας) ή το σιρόπι των φρούτων ([Λευ 2:11](http://wol.jw.org/el/wol/bc/r11/lp-g/1200002064/0/0) ντεβάς).

**ΜΕΛΙΤΗ (**= καταφύγιο): όνομα (α) της Μάλτας (Melite Africana) και (β) της ιλλυρικής Μελίτης (Melite Illyrica) στις νοτιοδαλματικές ακτές. (γ) Πρόσφατα ταυτίστηκε με τη *χερσό*νησο του Αργοστολίου στην ανατ. Κεφαλληνία, τη μόνη ‘νήσο’ του Ιονίου, η οποία έχει δάσος μαύρης ελάτης ορατό από μακριά καθώς στολίζει την οροσειρά του Αίνου (υψομ. 1628 μ).

**Μελχισεδέκ (**«Βασιλιάς Σεδέκ/Δικαιοσύνη[ς]): βασιλεύς δίκαιος και ιερεύς της Σαλήμ (= Ιερουσαλήμ. Γέν. 14, 18). Στο Εβρ. 7 παραλληλίζεται με τον Ι. Χριστό, αφού και επί τη βάσει του Ψ. 109 (110), αυτός είναι αγέννητος και αιώνιος.

## ΜΕΣΙΤΗΣ: ο διαμεσολαβητής και επιπλέον (α) ο μαχητής υπέρ της σωτηρίας του λαού εναντίον της βασιλείας του εχθρού, (β) του κομιστή της ειρήνης/σαλόμ αλλά και εκείνου (γ) που ήδη κατά την περίοδο κρίσης ενισχύει. Κατεξοχήν μεσίτες στον Ιουδαϊσμό ο Μιχαήλ, ο Μωυσή και ο αρχιερέας.

**ΜΗΔΟΙ:** απόγονοι του Μαδαΐ, γιου του Ιάφεθ ([Γέν. 10, 2](http://wol.jw.org/el/wol/bc/r11/lp-g/1200002956/0/0)). Συνδέονταν στενά με τους Πέρσες φυλετικά, γλωσσικά και θρησκευτικά.

**ΜΗΛΙΑ** (πύρος η μηλέα [Pyrus malus])**:** στο Άσμα μεταφορά των εκδηλώσεων της αγάπης ([2, 3](http://wol.jw.org/el/wol/bc/r11/lp-g/1200000315/2/0) [7, 8)](http://wol.jw.org/el/wol/bc/r11/lp-g/1200000315/3/0) .

**ΜΗΡΟΣ:** Το τμήμα του ποδιού που εκτείνεται από το γοφό ως το γόνατο, όπου τοποθετούνταν και το ξίφος. Επίσης η εβραϊκή λέξη μπορεί να αναφέρεται (α) στην πλευρά π.χ. της σκηνής της μαρτυρίας ή ενός θυσιαστηρίου ([Εξ 40, 24](http://wol.jw.org/el/wol/bc/r11/lp-g/1200004382/0/0)) ή (β) τα αναπαραγωγικά όργανα ([Γέν. 46, 26·](http://wol.jw.org/el/wol/bc/r11/lp-g/1200004382/6/0)[Εξ 1, 5·](http://wol.jw.org/el/wol/bc/r11/lp-g/1200004382/6/1)[Κρ 8, 30](http://wol.jw.org/el/wol/bc/r11/lp-g/1200004382/6/2)). Όταν δινόταν κάποιος όρκος ενός κατώτερου σε ανώτερου, ο πρώτος τοποθετούσε το χέρι του κάτω από το μηρό του δευτέρου ([Γε 24, 2‐4,](http://wol.jw.org/el/wol/bc/r11/lp-g/1200004382/4/0)[9·](http://wol.jw.org/el/wol/bc/r11/lp-g/1200004382/4/1)[47, 29‐31](http://wol.jw.org/el/wol/bc/r11/lp-g/1200004382/4/2)). Το χτύπημα με την παλάμη του μηρού υποδήλωνε θλίψη, λύπη ή μεταμέλεια ([Ιεζ 21, 12](http://wol.jw.org/el/wol/bc/r11/lp-g/1200004382/5/1)).

## ΜΗΡΥΚΑΣΤΙΚΑ ΖΩΑ: όταν επιπλέον είχαν σχισμή στις οπλές θεωρούνταν καθαρά ως τροφή ([Λευ. 11, 1‐8,](http://wol.jw.org/el/wol/bc/r11/lp-g/1200001083/0/0)[26·](http://wol.jw.org/el/wol/bc/r11/lp-g/1200001083/0/1)[Δευ 14, 4‐8](http://wol.jw.org/el/wol/bc/r11/lp-g/1200001083/0/2)).

## ΜΙΛΛΙΟΝ: 1.487,7 μ. (ρωμαϊκό χιλιόμετρο).

## ΜΟΔΙΟΣ: κυλινδρικό χάλκινο ή ξύλινο δοχείο χωρητικότητας 8, 754 λίτρων.

**μυρτιά** (μύρτος η κοινή [Myrtus communis]): αειθαλές δέντρο ύψους 2-9 μ. ευδοκιμεί σε πετρώδες έδαφος στο Ισραήλ (Άνω Γαλιλαία, κοιλάδα του Ιορδάνη) και στον Λίβανο. Παράγει εύοσμο αιθέριο έλαιο και εδώδιμους καρπούς. Το εβραϊκό όνομα της Εσθήρ, συζύγου του Πέρση Βασιλιά Ασσουήρη, ήταν Χαδασσά (= «Μυρτιά». [Εσθ 2, 7](http://wol.jw.org/el/wol/bc/r11/lp-g/1200003144/3/0)).

**ΜυσίΑ:** Περιοχή στο ΒΔ της Μικράς Ασίας από όπου πέρασε ο Παύλος στην αρχή της β’ ιεραποστολικής περιοδείας φθάνοντας στη διάσημη **Τρωάδα**. Άλλες πόλεις της Μυσίας ήταν το Αδραμύττιο ([Πρ. 27, 2](http://wol.jw.org/el/wol/bc/r11/lp-g/1200003145/1/0)), η Άσσος ([Πρ 20, 13, 14](http://wol.jw.org/el/wol/bc/r11/lp-g/1200003145/2/0)) και η Πέργαμος.

**ΜΥΤΗ:** Το τμήμα του προσώπου που παρέχει δίοδο στον αέρα κατά την αναπνοή και αποτελεί το όργανο της όσφρησης ([Γε 2, 7](http://wol.jw.org/el/wol/bc/r11/lp-g/1200003276/0/0)). Η εβραϊκή λέξη που αποδίδεται «μύτη» ή «ρουθούνι» (’αφ) χρησιμοποιείται συχνά αναφερόμενη σε όλο το πρόσωπο.

**ΜΥΕΛΟΣ:** Μαλακός και λιπώδης αγγειακός ιστός στις εσωτερικές κοιλότητες των οστών. Διακρίνεται ο κίτρινος/αδρανής μυελός στα επιμήκη, κυλινδρικά οστά από τον ερυθρό/ ενεργό στα πλατιά οστά του κρανίου, των πλευρών, του στέρνου και της λεκάνης. Ως αιμοποιητικό όργανο, ο μυελός επηρεάζει άμεσα την υγεία και το σφρίγος του ατόμου. Οι Ισραηλίτες έτρωγαν το μυελό των οστών των ζώων ( [Μιχ 3, 2, 3](http://wol.jw.org/el/wol/bc/r11/lp-g/1200002913/1/0). [Ησ 25, 6](http://wol.jw.org/el/wol/bc/r11/lp-g/1200002913/2/0)).

**ΜΥΣΤΗΡΙΟ (**<  μύω = κλείνω τὸ στόμα μου): σχέδιο της θείας Οικονομίας που αποκαλύπτεται στους προφήτες.

**ΜΩΑΒ:** Λαός Α της Ν. Θαλάσσης, Ν του ποτ. Άρνωνα. Το βόρειο Μωάβ ήταν περιοχή διεκδικούμενη από τους Αμμωνίτες, Ισραηλίτες και Αραμαίους. Ο βασιλιάς Μωσά του Μωάβ πλήρωνε ετήσιο φόρο πολυτελείας στον Αχαάβ αλλά επαναστάτησε εναντίον του Ισραήλ όταν εκείνος απεβίωσε.

**ΜΩΜΟΣ:** φυσικό ελάττωμα που δεν έπρεπε να χαρακτηρίζει τον Λευίτη ιερέα και τον αρχιερέα **(**όπως τύφλωση, χωλότητα, οφθαλμοπάθειες ή δερματοπάθειες ή αφύσικα χαρακτηριστικά)**.** Τα **ζώα** που προσφέρονταν ως θυσία υπό το Μωσαϊκό Νόμο επίσης έπρεπε να είναι υγιή, χωρίς ψεγάδι. ([Εξ 12, 5](http://wol.jw.org/el/wol/bc/r11/lp-g/1200000771/7/0) [Λευ 21, 18‐20](http://wol.jw.org/el/wol/bc/r11/lp-g/1200000771/5/0)).

## ΜΩΥΣΗΣ (υδατόσωστος): ο ελευθερωτής των Ιουδαίων και εισηγητής της Τορά/παλαιάς διαθήκης, ο οποίος στην ιουδαϊκή παράδοση διέθετε το τρισσό αξίωμα του βασιλέα-προφήτη-αρχιερέα. Ο αστείος (= χαριτωμένος Πρ. 7, 20=Έξ. 2, 1) προφήτης ήταν ισχνόφωνος και βραδύγλωσσος (φωνή χαμηλή και ομιλία αργή). Πληροφορίες για τη δράση του στα Έξ.-Δτ.

##### Ν

**ΝαβουχοδονόσΩρ** («Ω! Νεβώ, Προστάτευε τον Κληρονόμο!» 624‐582 π.Χ.): Ο δεύτερος ηγεμόνας της Νεοβαβυλωνιακής Αυτοκρατορίας, γιος του Ναβοπολασσάρ και πατέρας του Αβίλ‐Μαρντούκ (Εβίλ‐μερωδάχ).

**Ναζαρέτ** (Πόλη Βλαστού;): Πόλη στην Κάτω Γαλιλαία, Β της Κοιλάδας της Ιεζραέλ όπου ο Ιησούς έζησε το μεγαλύτερο μέρος της επίγειας ζωής του, μαζί με τους ετεροθαλείς αδελφούς και αδελφές του ([Λκ 2, 51, 52·](http://wol.jw.org/el/wol/bc/r11/lp-g/1200003190/0/0)[Μτ. 13, 54‐56](http://wol.jw.org/el/wol/bc/r11/lp-g/1200003190/0/1)) 6 χλμ. ΝΑ. από την πρωτεύουσα της Γαλιλαίας Σεπφώριδα (*Αυτοκρατορίς*- *Διοκαισάρεια)*. Ναζωραίοι (από ρίζα που σημαίνει προσέχω, φυλάσσω, τηρώ)είναι εκείνοι που προφυλάσσουν έναν θησαυρό, ακολουθώντας συγκεκριμένους κανόνες.

ΝαζιραίοΣ: ο αφιερωμένος/*άγιος* βασιλεύς, αρχιερεύς ή άλλη ηρωική μορφή (π.χ. Σαμψών Κριτ. 16, 17). Πρβλ. κουρά.

**Νεάπολη (Νέα Πόλη):** Πόλη της Ελλάδας (σημ. Καβάλα) στο βόρειο άκρο του Αιγαίου Πελάγους, το επίνειο των Φιλίππων (Πρ. 16, 11).

**Νεβρώδ** («στασιάζω»). Γιος του Χους ([Α’ Παρ. 1, 10](http://wol.jw.org/el/wol/bc/r11/lp-g/1200003259/0/0)) ιδρυτής της πρώτης αυτοκρατορίας μετά τον Κατακλυσμό. Διακρίθηκε ως κραταιός κυνηγός «μπροστά»/«εναντίον» του Θεού.

**Νείλος** («ρεύμα» ή «κανάλι» «υδροφόρα στοά») : Ποτάμι έκτασης 6.671 χλμ. Το βόρειο τμήμα της κοιλάδας του και ιδίως οι πλμμύρες του ήταν καθοριστικές για τη γονιμότητα της αρχαίας Αιγύπτου. Λατρευόταν ως Θεός αφού χρησίμευε και ως δίαυλος επικοινωνίας.

**Νεκρά Θάλασσα** (Ανατολική/αλμυρή Θάλασσα της Αραβά, Ασφαλτίτις): ανατολικό όριο της γης Ισραήλ με πλάτος περίπου 15 χλμ. και μήκος γύρω στα 75 χλμ., όπου εκβάλλει ο Ιορδάνης. Διακόπτεται από τη χερσόνησο Λισάν (= γλώσσα). Η επιφάνεια του πολύ αλμυρού νερού βρίσκεται περίπου 400 μ. κάτω από τη στάθμη της Μεσογείου (= το χαμηλότερο σημείο της γης).

**Νεφθαλί** (η πάλη μου). **1.** Ο δεύτερος γιος του Ιακώβ από την υπηρέτρια της Ραχήλ, η Βαλλά, στην Παδάν‐αράμ. ([Γεν. 35, 25-26](http://wol.jw.org/el/wol/bc/r11/lp-g/1200003180/0/0)). **2.** Πατέρας των Ιασιήλ (Ιαχσιήλ), Γουνί, Ιεσέρ και Σιλέμ (Σαλλούμ) ([Αρ 26:48, 49](http://wol.jw.org/el/wol/bc/r11/lp-g/1200003180/5/0))

**Νεφιλείμ** (= καταρρίπτοντες). Οι εκπεσόντες «υιοί Θεού» που αμάρτησαν ([Γέν. 6, 1‐4](http://wol.jw.org/el/wol/bc/r11/lp-g/1200003223/2/0)) προκαλώντας τον κατακλυσμό.

**ΝΕΦΡΑ**: Δίδυμα όργανα που διυλίζουν το αίμα στο βάθος/μύχια (= κάτω μέρος της ράχης), σύμβολα των βαθύτερων σκέψεων και συναισθημάτων της προσωπικότητας κάποιου, ενίοτε σε συνωνυμικό παραλληλισμό προς την καρδιά. Το πάχος γύρω από τα νεφρά θεωρούνταν ιδιαίτερα εκλεκτό στις θυσίες.

**ΝΗΣΙΑ:** τα «όρη» της θάλασσας, πόλεις παραλιακές (Ησ. 41, 2 42, 10. 45, 16. 49, 11. 51, 5. 60, 9. πρβλ. Γεν. 10, 5. 32. Ψ. 71, 10. 96, 1. Σοφ. 2, 11. Ιεζ. 26, 15 18. 39, 6), τα πλέον μακρινά μέρη και οι κατοίκοί τους ([Ησ 41, 5·](http://wol.jw.org/el/wol/bc/r11/lp-g/1200002225/6/0)[66, 19·](http://wol.jw.org/el/wol/bc/r11/lp-g/1200002225/6/1)[Ιεζ 39, 6](http://wol.jw.org/el/wol/bc/r11/lp-g/1200002225/6/2)). Ένεκα του ότι περικυκλώνονται από θάλασσα έχουν την ψευδαίσθηση ότι είναι άτρωτα, παραλληλίζονται με τα έθνη (πρβλ. 17, 15).

**ΝΗΦΑΛΙΟΤΗΤΑ:** ο μη ευρισκόμενοςυπό την επήρεια οινοπνευματωδών ποτών (= οινοφλυγία, κραιπάλη [= πονοκέφαλος μέθης]), ο σώφρων, μετριοπαθής στις συνήθειες, άγρυπνος, προσεκτικός, ο έχων διανοητική διαύγεια.

**ΝΙΚΟΔΗΜΟΣ** (Νικητής του Δήμου (του Λαού)): Φαρισαίος και δάσκαλος του Ισραήλ, μέλος του Συννεδρίου, ο οποίος μνημονεύεται στο Ιω. 3.

**ΝΙΚΟΛΑΟΣ** (Νικητής του Λαού). **(α)** Ένας από τους επτά διακόνους “προσήλυτος από την Αντιόχεια” ([Πρ 6, 1‐6](http://wol.jw.org/el/wol/bc/r11/lp-g/1200003250/0/0)). **(β)** Νικολαΐτης: αιρετικός που ακολουθεί τη διδαχή *Βαλαάμ* και δεν απέχει από την πορνεία και τα ειδωλόθυτα ([Αποκ. 2, 12)](http://wol.jw.org/el/wol/bc/r11/lp-g/1200003250/3/0).

**Νικόπολη** (Πόλη Νίκης): Πόλη της Ηπείρου, 10 χλμ. Β της Πρέβεζας, όπου πέρασε ένα χειμώνα ο Παύλος ([Τιτ. 3, 12](http://wol.jw.org/el/wol/bc/r11/lp-g/1200003251/0/0)). Άλλες εννιά πόλεις στην Ασία, Ευρώπη και Αφρική είχαν το ίδιο όνομα.

**Νισάν:** Το μεταιχμαλωσιακό όνομα του πρώτου Ιουδαϊκού σεληνιακού μήνα, (Μάρτιος-Απρίλιος Εξ 12, 2) όταν άρχιζε ο θερισμός του κριθαριού Βλ. Αβίβ.

**Νόμος**: (γιαράχ  = «κατευθύνω, διδάσκω, εκπαιδεύω»): (α) οι επιταγές του μωσαϊκού Νόμου, (β) η Τορά (= καθοδήγηση) /Πεντάτευχος (Ρωμ. 3, 21β. 3, 31β. Γαλ. 4, 21γ) ή ολόκληρη η Α.Γ. (Α’ Κορ. 14, 21. Ρωμ. 3, 19α. πρβλ. Ιω. 10, 34. 15, 25), (γ) το δίκαιο (Ρωμ. 7, 1β) και (δ) μεταφορικά η αρχή/ο κανόνας (Ρωμ. 3, 27. 8, 2) ή και η ανάγκη/πίεση (Ρωμ. 7, 21α. 23. 25γ).

**Νώε** (= ανάπαυση· παρηγοριά): δίκαιος άνδρας που απέφυγε τη διαφθορά και διασώθηκε με την κιβωτό (Γέν. 5-6).

##### Ξ

**ΞΕΝΟΣ** (εβρ.νοχρί ή μπεννεχάρ): ο αλλοδαπός και ενίοτε ο φίλος. Η ξενιτεία και η σκλαβιά είχαν βιωθεί κατεξοχήν από τον Ισραήλ (πρβλ. υιός Μωυσή = *Γκέρσομ* [=είμαι ξένος εκεί!]). Ο αλλοεθνής διακρινόταν τον περιτμημένο *προσήλυτο* που ήταν μέλος της εκκλησίας του Ισραήλ και τον *μέτοικο* που είχε εγκατασταθεί στην Γη της επαγγελίας και υπαγόταν σε άλλο καθεστώς**.** Είχαν περιορισμένα δικαιώματα αλλά γίνονταν αντικείμενο φιλοξενίας, εφόσον σέβονταν το Νόμο.Απαγορευόταν η σύναψη διαθήκης, ο γάμος (Έξ. 34, 16) και το συντρώγειν το αρνίο (= πάσχα) ενώ δεν τους συμπεριελάμβανε το άσυλο ([Αρ 35, 15·](http://wol.jw.org/el/wol/bc/r11/lp-g/1200001548/20/0)[Ιη 20, 9](http://wol.jw.org/el/wol/bc/r11/lp-g/1200001548/20/1)).

**ΞΥΔΙ:** αραιωμένο ποτό που παραγόταν από τη ζύμωση οινοπνευματωδών ποτών ([Αρ 6, 2-3](http://wol.jw.org/el/wol/bc/r11/lp-g/1200004558/0/0). Ρουθ 2, 14). Προσφέρθηκε αναμειγμένο με ναρκωτική σμύρνα (ή χολή) στον εσταυρωμένο Ι. Χριστό ([Μκ. 15, 23·](http://wol.jw.org/el/wol/bc/r11/lp-g/1200004558/4/0) [Ψ. 68, 21](http://wol.jw.org/el/wol/bc/r11/lp-g/1200004558/5/0) Ο’) αλλά και σκέτο (Ιω. 19, 28-30).

## ΞΥΛΟ: το δέντρο, το ξύλινο είδωλο, και η νευρά (nervus Πρ. 16, 24) όπου σφίγγονταν τα άκρα για να μην αποδράσουν οι κακοποιοί.

**ΞΥΛΟΔΑΡΜΟΣ:** Ο Μωσαϊκός Νόμος προέβλεπε μετριασμένο ξυλοδαρμό με βέργα ή ραβδί ένεκα παιδείας ([Παρ 10, 13·](http://wol.jw.org/el/wol/bc/r11/lp-g/1200000592/5/0)[19, 29](http://wol.jw.org/el/wol/bc/r11/lp-g/1200000592/5/1)) ή τιμωρίας (39 χτυπήματα. [Δευ 25, 2-3](http://wol.jw.org/el/wol/bc/r11/lp-g/1200000592/0/0)).

##### Ο

**Oδός** (halak): διαγωγή η οποία είτε επιδοκιμάζεται είτε αποδοκιμάζεται από τον Θεό. Από τα πρώτα ονόματα του Χριστιανισμού (Πρ. 9, 2 πρβλ. Ιω. 14, 6).

**ΟΖΙΑΣ** (Αζαρίας= ισχύς μου ο Γιαχβέ). Βασιλιάς του Ιούδα (829‐778 π.Χ.), γιος του Αμαζία και της Ιεχολίας. Απέκτησε φήμη από τα στρατιωτικά του επιτεύγματα και την άνθηση της γεωργίας ακολουθώντας τη Διαθήκη. Ένεκα της εισόδου στα Άγια κατέστη ακάθαρτος λεπρός και τις κρατικές υποθέσεις τις διαχειριζόταν ο γιος του ο Ιωθάμ.

**ΟΙΚΟΝΟΜΟΣ:** Δούλος είτε απελεύθερος που εκπροσωπούσε τα οικονομικά συμφέροντα του μονάρχη βασιλέα/σατράπη (regal administrators), είτε ήταν διαχειριστής του ταμείου της πόλης (civic administrators) είτε ιδιωτικός υπάλληλος σε οίκους ευγενών μεγαλογαιοκτημόνων προερχόμενοι με τετραπλή αποστολή: απόκτηση αγαθών-συντήρηση-βελτίωση-χρήση. Κατεξοχήν αρετή του ήταν η πίστη (fides) προς τον κύριο (εὐεργέτης, κηδεμὼν ἀληθὴς, φιλοδέσποτος). Γι’ αυτό και εισέπραττε αμοιβή από το λεγόμενο peculium (= τα αγαθά που διαχειριζόταν) μέσω του οποίου μπορούσε μελλοντικά να απελευθερωθεί (= manumisssio).

**ΟΛΔΑ**  ( διάρκεια ζωής· ή τυφλοπόντικας). Σύζυγος του Σαλλούμ και προφήτισσα της Ιερουσαλήμ επί Ιωσία ( [Δ’ Βασ. 22, 8‐20)](http://wol.jw.org/el/wol/bc/r11/lp-g/1200002101/0/0).

**ΟΝΟΜΑ:** δεν τιτλοφορεί μόνον κάποιο πρόσωπο ή αντικείμενο, αλλά αποκαλύπτει την ουσία του. ο Θεός **χορηγεί καινούργιο όνομα** στον εκλεκτό μετά από θεϊκή κλήση και αποκάλυψη (πχ το *Αβραάμ* στον *Άβραμ*, Γέν. 17, 5. 32, 28). Ταυτόχρονα γνωστοποιεί το **Ονόμά του**. Στο Εξ. 3, 13-14 εκφράζεται (α) το πραγματικό συν*είναι* στην Ιστορία με τον υπόδουλο λαό στο χώρο της σκλαβιάς γεγονός που βιώνουν τραγικά και ο Φαραώ και η Αίγυπτος. (β) Το απροσδιόριστο: Ο θεός διαφυλάσσει την ελευθερία Τουποτέ να γίνει αντικείμενο διάθεσης-χειραγώγησης. Ενίοτε όνομα σημαίνει και πρόσωπα (Αποκ. 3, 4) και δόξα.

**ΟΡΗ:** συμβολίζουν τις αλαζονικές υπερδυνάμεις (πρβλ. Ζαχ. 4, 7).

**ΟΡΚΟΣ:** εξορκίζω = δεσμεύω, επικαλούμαι το Θεό σαν προστάτη του αιτήματος μου ενώ ορκίζομαι = επικαλούμαι το Θεό σα μάρτυρα της ειλικρίνειας κι αξιοπι­στίας μου.

**ΟΥΡΙΜ** **ΚΑΙ** **ΘΟΥΜΜΙΜ** (Λευ. 8, 8: τὴν *δήλωσιν* καὶ τὴν *ἀλήθειαν* [*Φωτισμός* και *Τελειότης.* Σύμμαχος): Αντικείμενα/ κλήροι στο θύλακα του περιστήθιου, ήτοι την καρδιά,για την εξακρίβωση του θεϊκού θελήματος. Έτσι εξασφαλιζόταν η συνεργασία μεταξύ του θρόνου και του ιερατείου ([Αρ. 27, 18‐21](http://wol.jw.org/el/wol/bc/r11/lp-g/1200004524/12/0)).

**ΟΦΕΙΛΗ** (toba): σχετίζεται στα αραμαϊκά ταυτόχρονα με την οφειλή και την αμαρτία.

**Οφείρ**: **(α)** Απόγονος του Σημ που γεννήθηκε 200 περίπου χρόνια πριν από τον συγγενή του Αβραάμ ([Γέν. 10, 25·](http://wol.jw.org/el/wol/bc/r11/lp-g/1200003336/1/0)). **(β)** Τόπος ακαθόριστός (η Ινδία, η Αραβία και η Βανατολική Αφρική Σομαλία) φημισμένος για την παραγωγή μεγάλων ποσοτήτων χρυσού άριστης ποιότητας ([Ιωβ 22, 24](http://wol.jw.org/el/wol/bc/r11/lp-g/1200003336/3/0)), «αλγούμ» καθώς και πολύτιμων λίθων ([Γ’ Βασ 10, 11·](http://wol.jw.org/el/wol/bc/r11/lp-g/1200003336/9/0)22, 48).

**ΟΦΘΑΛΜΟΣ:** η παντέφορη, παντογνωστική και άγρυπνη πρόνοια του Θεού βρίσκεται πάνω στον θεμέλιο ή ακρογωνιαίο λίθο του Ναού (Ζαχαρία 3,9) και στον Μεσσία (Αποκ. 5, 8).

##### Π

**παιδαγωγός**: αρχικά εκείνος ο δούλος ή μισθωτός που συνόδευε το παιδί προς και από το σχολείο, και τον εκπαιδευτή προφυλάσσοντάς το από σωματική ή ηθική βλάβη. Στην ΠΔ παιδαγωγική ασκείται μέσω της ανάγλυφης αφήγησης/εν*θύμησης* των γεγονότων στο Χωρήβ, της αποστήθισης/επανάληψης και της συμμετοχής στις εορτές, όπου το παιδίον επαναλαμβάνει με τους άλλους τις εντολές βιώνοντας τη συλλογική ταυτότητα.

**ΠΑΙΣ-ΠΑΙΔΙΟΝ:** έτσι χαρακτηρίζεται το τέκνο και ο δούλος.

**ΠΑΛΑΙΟΣ** **ΤΩΝ** **ΗΜΕΡΩΝ** (= πλήρης ημερών): Στο Δαν. 7 ασκεί κρίση επί των εφήμερων διαδοχικών θηρίων-αυτοκρατοριών. Την εξουσία αναλαμβάνει ο Υιός του Ανθρώπου ο οποίος έρχεται (= κομίζεται) επί των νεφελών.

**ΠΑΛΑΙΣΤΙΝΗ** (Πελέσεθ-«Φιλιστία»): Η «γη Χαναάν» ή «γη του Ισραήλ» - Γη της Επαγγελίας ([Αρ 34, 2](http://wol.jw.org/el/wol/bc/r11/lp-g/1200003366/1/0)) σε στρατηγική θέση στην αποκαλούμενη Εύφορη Ημισέληνο εκτεινόμενη από τη Δαν (Β) μέχρι τη Βηρ‐σαβεέ (Ν) σε μήκος περίπου 240 χλμ. και έκταση 25.500 τ. χλμ.

**ΠΑΛΑΜΗ:** Μονάδα μέτρησης μήκους που αντιστοιχεί κατά προσέγγιση με το πλάτος της παλάμης στη βάση των δαχτύλων (**7,4 εκατοστά)**. Υποδιαιρούνταν σε τέσσερα δάχτυλα ενώ έξι παλάμες ισοδυναμούσαν με **έναν πήχη**.

**ΠΑΛΛΑΚΙΔΑ:** (α) Εβραία που την είχε πουλήσει ο πατέρας της ([Εξ 21, 7‐9](http://wol.jw.org/el/wol/bc/r11/lp-g/1200001020/0/0)), (β) αλλοεθνής δούλη που είχε είτε αγοραστεί είτε αιχμαλωτιστεί ([Δευ 21, 10‐14](http://wol.jw.org/el/wol/bc/r11/lp-g/1200001020/1/0)). Μερικές παλλακίδες ήταν δούλες ή υπηρέτριες της ελεύθερης συζύγου και τεκνοποιούσαν αντί αυτής σε περίπτωση αδυναμίας.

**ΠΑΡΑΒΟΛΗ:** ο όρος **masal** στην Π.Δ. σημαίνει τις παροιμίες (Α’ Βασ. 10, 12. Παρ. 1, 1.6), τα αινίγματα (Κριτ. 14, 10-8), τις μεταφορές και τις αλληγορίες (Ησ. 5, 1-7. Ιεζ 17,2-14), τους χρησμούς (Αρ. 23,7.18), και τα πένθιμα άσματα (Μιχ. 2,4. Αβ. 2,6). Με τον όρο παραβολή θα μπορούσαν να χαρακτηριστούν παρομοιώσεις (Μτ.10,16β), παραδείγματα (Λκ.12,16-21), αλληγορίες (Μτ. 25, 1-13) και εικόνες (Μτ. 24, 28. Λκ.6, 44β) που χρησιμοποίησε αποφθεγματικά ο Ι. Χριστός.

**ΠΑΡΑΔΕΙΣΟΣ:** περιφραγμένος κήπος, πάρκο.

**ΠΑΡΑΚΛΗΤΟΣ:** ο υπερασπιστής, ο αντιλήπτωρ και ο συνήγορος υπεράσπισης.

**ΠΑΡΟΙΚΟΣ:** προσήλυτος ή λάτρης του Γιαχβέ με πλήρη έννοια που προστατευόταν από τον Γιαχβέ μαζί τις ευάλωτες ομάδες των χηρών και των ορφανών ([Λευ 19, 33-34](http://wol.jw.org/el/wol/bc/r11/lp-g/1200000195/5/0)).

## ΠΑΡΟΥΣΙΑ: επίσκεψη του Κυρίου καίσαρα σε μία πόλη.

## ΠΑΣΧΑ (Πεσάχ): οικογενειακή εορτή ανάμνησης της νύχτας που προηγήθηκε της Εξόδου από την Αίγυπτο την ημέρα της πανσελήνου τη 14η Αβίβ (Νισάν). Ενθύμηση της “προσπέρασης” του Ολοθρευτή και της σωτηρίας των πρωτοτόκων τους αλλά και της σωτηριώδους διάσχισης της Ερυθράς Θαλάσσης (Έξ. 12.[Λευ 23:10](http://wol.jw.org/el/wol/bc/r11/lp-g/1200003397/1/2)). Δεσπόζουσα θέση κατείχε το πάσχα (= ο αμνός Α’Κορ. 5, 7).

**ΠΑΤΗΤΗΡΙ** (*ληνός* [Μτ 21, 33](http://wol.jw.org/el/wol/bc/r11/lp-g/1200003550/6/0). *ὑπολήνιον* [Μκ 12, 1](http://wol.jw.org/el/wol/bc/r11/lp-g/1200003550/7/0)): μία λεκάνη ή δύο συνδεόμενα αβαθή κοιλώματα όμοια με νιπτήρες, λαξευμένα σε φυσικό ασβεστόλιθο, όπου συνθλίβονταν ελιές και σταφύλια και συλλεγόταν ο πολύτιμος καρπός.

## ΠΑΤΜΟΣ: νησί με έκταση 40 χλμ2 απέχει 60 χλμ. από τις μικρασιατικές ακτές. Το τελευταίο λιμάνι για τα πλοία, τα οποία έπλεαν από την Ρώμη για το μεγάλο εμπορικό λιμάνι της Εφέσου. Κατά τη διάρκεια της ελληνιστικής περιόδου μαζί με την Λέρο και την Ληψώ ανήκε διοικητικά στη Μίλητο, αποτελώντας τα φρούριά της, καθώς στο έδαφός της ήταν στρατοπευδευμένοι φρουροί και φρούραρχος.

**ΠΕΛΑΡΓΟΣ**: μεγάλο καλοβατικό αποδημιτικό ακάθαρτο πουλί ([Λευ 11:19·](http://wol.jw.org/el/wol/bc/r11/lp-g/1200004242/1/0)[Δευ 14:18](http://wol.jw.org/el/wol/bc/r11/lp-g/1200004242/1/1)) αφού ενίοτε τρέφεται με θνησιμαία και απορρίμματα. Διακρίνεται ο κοινός λευκοπελαργός (Ciconia ciconia) από τον μέλανα ((Ciconia nigra). Σύμβολο τρυφερότητας με την οποία φροντίζει τα μικρά του και ισόβιας πιστότητας στη σύζυγό του.

**ΠΕΛΕΚΑΝΟΣ**: Ακάθαρτο πάρυδρο πτηνό ([Λευ 11, 13,](http://wol.jw.org/el/wol/bc/r11/lp-g/1200003425/0/0)[18·](http://wol.jw.org/el/wol/bc/r11/lp-g/1200003425/0/1)[Δευ 14, 11-12,](http://wol.jw.org/el/wol/bc/r11/lp-g/1200003425/0/2)[17](http://wol.jw.org/el/wol/bc/r11/lp-g/1200003425/0/3)). από τα μεγαλύτερα ιπτάμενα πουλιά, σύμβολο της μελαγχολικής απραξίας σε ακαλλιέργητα μέρη ένεκα της στάσης του όταν χορτάσει.

πένθος: ένδειξη λύπης εξαιτίας συμφοράς ή κάποιας υφιστάμενης ολέθριας κατάστασης και δη θανάτου ή ένδειξη μετάνοιας. Οι πενθούντες θρηνούσαν κράζοντας γοερώς ή ψέλνοντας ελεγείες συνοδεία οργάνων (μέσω επαγγελματιών θρηνωδών), χτυπούσαν το στήθος τους, έσκιζαν τα ενδύματά τους, έριχναν χώμα ή στάχτες πάνω στο κεφάλι τους και να φορούσαν σάκο, έβγαζαν τα σανδάλια τους και κάλυπταν το κεφάλι ή το πρόσωπό τους, ξερίζωναν ή έκοβαν τις τρίχες, ενώ άλλοι, ακολουθώντας ειδωλολατρικά έθιμα, έκαναν τομές στο σώμα τους. Συνοδευόταν με νηστεία, μπορεί κάποιος να μην αλειβόταν με λάδι ή να μην έπλενε τα ενδύματά του, και μερικές φορές καθόταν στο έδαφος ή μέσα σε στάχτες.

**ΠΕΝΤΗΚΟΣΤΗ (**50ή ημέρα μετά τις 16 Νισάν, την 6η Σιβάν)**:** Γιορτή του θερισμού ([Έξ 23, 16](http://wol.jw.org/el/wol/bc/r11/lp-g/1200003431/0/0)) ή των επτά Εβδομάδων ([Έξ 34, 22](http://wol.jw.org/el/wol/bc/r11/lp-g/1200003431/1/0)), η «ημέρα των απαρχών των ώριμων καρπών» (Λευ. 23, 15-21. [Αρ 28, 26](http://wol.jw.org/el/wol/bc/r11/lp-g/1200003431/2/0)). Αυτή την ημέρα της ενθύμησης της παράδοσης της Τορά στο Σινά, κατέβηκε το Άγ. Πνεύμα (Πρ. 2).

**ΠΕΡΙΣΦΥΡΙΟ:** βραχιόλια ή διακοσμητικοί κρίκοι για τους αστραγάλους ([Αρ 31, 50](http://wol.jw.org/el/wol/bc/r11/lp-g/1200000282/0/0)).

## Περιτομή: έθιμο που σχετίζεται με την αφαίρεση της ακροποσθίας και συνδέεται με κένωση αίματος.Απαντά στην αρχαιότητα σε πολλούς λαούς (θυσία απολύτρωσης, έθιμο εφηβείας, σημείο της φυλής, αποτρεπτικό έθιμο). Κατά την Εξορία η περιτομή καθίσταται το σημείο των Ισραηλιτών, αφού οι Ασσύριοι και οι Βαβυλώνιοι δεν την γνώριζαν.

**ΠΕΤΕΙΝΟΣ** (ἀλέκτωρ): το λάλημα του αποτελούσε μέσο προσδιορισμού του χρόνου.Η *ἀλεκτοροφωνία* του Μκ. 14, 72 αποτελεί την ονομασία της *τρίτης* φυλακής της νύχτας, από τα μεσάνυχτα (όταν και ακούγεται το πρώτο λάλημα) μέχρι τις τρεις περίπου το πρωί.

**ΠΙΛΑΤΟΣ:** αιμοσταγής Ρωμαίος ηγεμόνας της Ιουδαίας (26μ.Χ.-36μ.Χ.).

**ΠΙΣΤΗ:** αξιοπιστία, εμπιστοσύνη, η χριστιανική «θρησκεία».

**ΠΛΑΝΗΤΕΣ (**< ἄτακτη τροχιὰ). Οι ἀρχαίοι Ἕλληνες θεωροῦσαν πλανήτες τὸν Ἥλιο καὶ τὴ Σελήνη αλλά όχι τη γη ‒, την οποία θεωρούσαν κέντρο τοῦ πλανητικού συστήματος. Ήταν γνωστοὶ και οἱ εξής: **(α)** **Ἀφροδίτη** (Λευκὸς, **Ἑῷος, Ἑωσφόρος, Φωσφόρος,** Λαμπρός, Αὐγερινὸς, Ἕσπερος, Venus,), **(β)** Ἑρμῆς (Γαλάζιος, Στίλβων Ἀπόλλωνος Mercurius), **(γ)** Ἄρης (Ἡρακλής, Κόκκινος, Πυρόεις, Πυρόης, Mars, **(δ)** Ζεὺς (Πράσινος, Φαέθων, Iupiter), (ε) Κρόνος (Κίτρινος, Φαίνων, Saturnus).

**ΠΟΛΥΤΙΜΟΙ ΛΙΘΟΙ**: δώδεκα στόλιζαν το Εφωδ του Αρχιερέως και συμβόλιζαν τις φυλές του Ισραήλ (Εξ. 28, 18). οι τρεις πολύτιμοι λίθοι του Αποκ. 4 (ίασπις, σάρδιος, σμάραγδος) μνημονεύονται ένεκα της **αλληγορικής σημασίας του χρώματός τους**. Η ίασπις δεν είναι κατά πάσα πιθανότητα ο γνωστός σε εμάς σκούρος ημιπολύτιμος λίθος, αλλά το διαμάντι (Αποκ. 21,10-11).

**πορφύρα:** το οστρακόρδεμο από όπου ἐξαγόταν η πρώτη ύλη για τη βαφὴ κυανέρυθρων ὑφασμάτων, συνεκδοχικὰ κατέληξε νὰ σημαίνει το χρώμα αλλά και κάθε ρούχο με το ίδιο χρώμα, δείγμα βασιλικής εξουσίας (Πρβλ. Μτ. 27, 27-28//Μκ. 15, 17-20//Λκ. 23, 11//Ιω. 19,2)

**ΠΟΛΕΙΣ ΚΑΤΑΦΥΓΙΟΥ:** έξι πόλεις όπου μπορούσε να βρει προστασία και άσυλο από τον εκδικητή του αίματος ο ακούσιος δολοφόνος.

**ΠΟΡΝΕΙΑ:** Αθέμιτες σεξουαλικές σχέσεις εκτός των πλαισίων του γάμου (ιεροδουλία,  συνουσία μεταξύ άγαμων ατόμων, κάθε είδους αθέμιτη σεξουαλική σχέση).

**ΠΟΥΡΕΙΜ** (κλήροι)**:** Ευφρόσυνη εορτή την 14η μέρα του ανοιξιάτικου μήνα Άδαρ ( «ιουδαϊκό καρναβάλι») που συνδέεται με την ανάγνωση της Εσθήρ. Αυτήν τη μέρα επιβάλλεται η ανταλλαγή **δώρων** (Αποκ. 11, 10) αλλά και γενναιόδωρης φιλανθρωπίας στους έχοντες ανάγκη. Οι τελευταίοι δεν πρέπει να ευχαριστήσουν γι’ αυτό και τα δώρα αποστέλλονται ανώνυμα ώστε να μην δημιουργηθούν σχέσεις εξάρτησης.

**πραΰτης** (anvah): η ταπείνωση και η φιλανθρωπία που χαρακτηρίζει τους κορυφαίους Μωυσή (Αρ. 12, 3) Δαυίδ (Ψ. 131, 1 Ο’) και τον Μεσσία (Ζαχ. 9, 9. πρβλ. Ψ. 44, 5 Ο’Mτ. 21, 5. Ιω. 12, 15).

**ΠΡΑΙΤΩΡΙΑΝΗ ΦΡΟΥΡΑ:** σωματοφυλακή του αυτοκράτορα από εννιά κοόρτεις (αργότερα έγιναν δέκα) με ισχυρή πολιτική δύναμη όσον αφορά την υποστήριξη ή την ανατροπή του αυτοκράτορα. Αρχικά, πραιτόριο ονομαζόταν η σκηνή του στρατιωτικού διοικητή και με την πάροδο του χρόνου η κατοικία του επάρχου.

## Πρεσβύτεροι: ο όρος προσδιόριζε είτε την ηλικία είτε τη θέση εξουσίας και ευθύνης σε μια κοινότητα ή ένα έθνος ή το αξίωμα. 70 (72) πρεσβύτεροι σώμα με διοικητικές και δικαστικές αρμοδιότητες. Η ολοκλήρωση της διαθήκης στο Σινά επισφραγίστηκε με ένα γεύμα, το οποίο παρέθεσε ο Θεός στους Μωυσή, Ααρών, Ναδάβ και Αβιούδ και τους πρεσβυτέρους του Ισραήλ (Εξ. 24,9 [Αρ 11, 16-17](http://wol.jw.org/el/wol/bc/r11/lp-g/1200003316/6/0)). Ο Ι. Χριστός καταδικάστηκε σε θάνατο από το συνέδριο (Μτ. 26, 3 πρβλ. επουράνιο Συνέδριο Αποκ. 4. Ησ.24, 23). Σπουδαιότατο ρόλο διαδραμάτιζαν οι πρεσβύτεροι και στη νεοσύστατη Χριστιανική Εκκλησία (Πρ.15, 2. 20,17 Α' Πετρ. 5,1-4).

**ΠΡΟΖΥΜΙ:** ένα κομμάτι όξινου φυράματος διογκωτικό της ζύμης.

**προσευχή.** Εκτός της συνηθισμένης σημασίας, στις πηγές ο συγκεκριμένος όρος αναφέρεται στον τόπο συνάθροισης των Ιουδαίων, και μάλιστα είναι αρχαιότερος του όρου *Συναγωγή*, αφού χρησιμοποιείται ήδη από την πτολεμαϊκή εποχή τον 3ο αι. π.Χ. για ευκτήριους οίκους που χρησιμοποιούνταν κατεξοχήν για δοξολογία και δέηση και εντοπίζονταν ίσως αρχικά στην Αίγυπτο.

**ΠΡΟΣΗΛΥΤΟΣ:** Άτομο που μεταστράφηκε/*προσήλθε* στον Ιουδαϊσμό. ([Μτ 23, 15](http://wol.jw.org/el/wol/bc/r11/lp-g/1200003565/0/0)).

**ΠΡΟΣΚΥΝΗΣΗ:** Υπόκλιση, γονάτισμα, βαθιά κάμψη του σώματος ή άλλη κίνηση που δηλώνει υποταγή· ή απλώς απόδοση σεβασμού.

**ΠΡΟΣΩΠΟ:** Η επιφάνεια/εξωτερική εμφάνιση κάποιου. “εκζητώ το πρόσωπο” = ζητώ ακρόαση εκλιπαρώντας προσοχή/βοήθεια, “υψώνω το πρόσωπο” =“δείχνω εκτίμηση για”, “απαλύνω το πρόσωπο ” = κατευνάζω το θυμό του ή κερδίζω την εύνοια, “θέτω κάποιον ενώπιον του προσώπου μου” = ευνοϊκή προσοχή. «πρόσωπο με πρόσωπο»  = στενή συναναστροφή ή επικοινωνία.

**ΠΡΟΦΗΤΕΙΑ:** «αυτός που μιλάει ενώπιον ή μπροστά σε (πρό + φημί)», ο διαγγελέας που γνωστοποιεί θεϊκά αγγέλματα (προσταγή ή κρίση ή διακήρυξη ενός επικείμενου ή μελλοντικού γεγονότος).

**ΠΡΩΤΟΙ** **ΚΑΡΠΟΙ:** Οι απαρχές —τα πρωτότοκα ανθρώπων και ζώων ή οι πρώτοι καρπόί της σοδειάς ([Εξ. 22, 29- 30·](http://wol.jw.org/el/wol/bc/r11/lp-g/1200001526/4/0)[23, 19·](http://wol.jw.org/el/wol/bc/r11/lp-g/1200001526/4/1)[Παρ. 3, 9](http://wol.jw.org/el/wol/bc/r11/lp-g/1200001526/4/2)) αφιερώνονταν στον Θεό ως ένδειξη ευγνωμοσύνης.

**ΠΡΩΤΟΤΟΚΟΣ**: Το τέκνο όταν είναι *αρσενικὸ, το* πρώτο, δεν ανήκει στη φυλή Λευῒ και συμπληρώνει σαράντα μέρες ζωής, ανεξάρτητα αν έχει άλλα αδέλφια. Αφιερώνεται στον Θεό και οι γονείς ως αντίλυτρο προσφέρουν πρόβατο ή *ζεῦγος τρυγόνων ἢ περιστεριῶν* Έξ 13˙ Λκ 2, 23-24). «Πρωτότοκος» σημαίνει καί «εκλεκτός». Ήταν ο διάδοχος του πατέρα και λάμβανε διπλή μερίδα από την περιουσία. Πρωτότοκος θεωρήθηκε ο Ι. Χριστός για τις εξής αιτίες: (α) «πάσης κτίσεως», ένεκα της προαιώνιας γέννησης, (β) «υιός» της Παρθένου Μαρίας (γ) «εν πολλοίς άδελφοίς», ως πρώτος αδελφός ημών στην πνευματική οικογένεια του Θεού, (δ) «(εκ) των νεκρών», ένεκα της ανάστασης.

**πτωχός:** ο ευρισκόμενος σε πλήρη ανέχεια ἀνθρωπος. Ο ταπεινὸς και ευσεβής που λόγω των ποικίλων θλίψεων αναζητά τη σωτηρία απὸ τον Θεό.

**Πύθων** (**<** πύθεσθαι = αποσύνθεση του πτώματος. Παυσ. 10.6.5): το γνωστό τερατόμορφο ερπετό/όφι, υιός της Γαίας, που προστάτευε αρχικά το δελφικό μαντείο (Ευρ., Ιφιγ. 1245. Παυσ. 10.6.6. Ομηρ. Ύμν. 300). Τιθασεύτηκε από τα βέλη του θεού του φωτός και της μαντικής Απόλλωνα (πρβλ. Σίβ. 5. 182. 11, 315).

**ΠΥΛΗ:** το κέντρο των δημόσιων συνάξεων και της δημόσιας ζωής των πόλεων, κέντρα ειδήσεων, αγορές, σημεία διεξαγωγής δικαστικής κρίσης υπό των πρεσβυτέρων.

# Ρ

**ΡΑΒΒΑ:** η μόνη πόλη-πρωτεύουσα του αμμωνιτικού βασιλείου 37 χλμ. Α του Ιορδάνη σε παραπόταμο του άνω Ιαβόκ σε εύφορη γη. Σταθμός στην εμπορική οδό που οδηγούσε από τη Δαμασκό στην Αραβία.

**ΡΑΒΒΙ:** (δάσκαλος): προσφώνηση - τίτλος τιμής: «τρανέ μου· εξοχότατέ μου» ([Μτ 23, 6‐8](http://wol.jw.org/el/wol/bc/r11/lp-g/1200003613/1/0) Ραββουνί).

**ΡΑΒΔΟΣ:** Χρησιμοποιούνταν για στήριξη, άμυνα ή προστασία ([Β’Βασ. 23, 21·](http://wol.jw.org/el/wol/bc/r11/lp-g/1200003754/9/0)[Ματ 10, 10](http://wol.jw.org/el/wol/bc/r11/lp-g/1200003754/9/1)), παιδαγωγία ([Εξ 21, 20·](http://wol.jw.org/el/wol/bc/r11/lp-g/1200003754/10/0)[Παρ 10, 13](http://wol.jw.org/el/wol/bc/r11/lp-g/1200003754/10/1)), καθοδήγηση του ποιμνίου και γεωργικές εργασίες (αλώνισμα [Ησ 28, 27](http://wol.jw.org/el/wol/bc/r11/lp-g/1200003754/11/0), μάζεμα των ελιών [Δευ 24, 20](http://wol.jw.org/el/wol/bc/r11/lp-g/1200003754/13/0)). Σύμβολο εξουσίας επειδή οι αρχηγοί των φυλών κρατούσαν ράβδο ή σκήπτρο, που επίσης προσδιορίζει την ίδια τη «φυλή».

**ΡΑΒΔΟΥΧΟΣ** (lictor): Σωματοφύλακας που κρατά μια δέσμη ράβδων (fasces) από φτελιά ή σημύδα, δεμένων γύρω από τη λαβή ενός πέλεκυ με τις λεπίδες να προεξέχουν ([Πρ. 16, 35-](http://wol.jw.org/el/wol/bc/r11/lp-g/1200001025/0/0)[38](http://wol.jw.org/el/wol/bc/r11/lp-g/1200001025/0/1))

**Ραμά** (= Ύψωμα): Ονομασία αρκετών τοποθεσιών στον Ισραήλ. (α)  Πόλη του Βενιαμίν 8 χλμ. Β της Ιερουσαλήμ, μεταξύ της Γαβαών και της Βηρώθ ([Ιησ 18, 25](http://wol.jw.org/el/wol/bc/r11/lp-g/1200003630/1/0)) στο σύνορο Ισραήλ και Ιούδα όπου συγκέντρωσαν τους αιχμάλωτους Ιουδαίους προτού τους μεταφέρουν στη Βαβυλώνα ([Ιερ 40, 1](http://wol.jw.org/el/wol/bc/r11/lp-g/1200003630/7/0) Μασ.). (β)  Η ιδιαίτερη πατρίδα του Σαμουήλ (Α’Βασ. 1, 1), 35 χλμ. ΒΔ της Ιερουσαλήμ, ίσως ταυτόσημη με την *Αριμαθαία* (εξελληνισμένος τύπος του εβρ. Ραμάχ).

**Ρεφαΐμ**: Ψηλός λαός ή ψηλή φυλή γιγάντων στη Βασάν, Α του Ιορδάνη ([Γε 15:18‐20](http://wol.jw.org/el/wol/bc/r11/lp-g/1200003695/3/0)) που ονομάστηκαν Εμίμ («φοβερά πράγματα») Ζαμζουμμίμ ( «σχεδιάζω»). ([Δευ 2:10, 11,](http://wol.jw.org/el/wol/bc/r11/lp-g/1200003695/1/0)[19, 20](http://wol.jw.org/el/wol/bc/r11/lp-g/1200003695/1/1)). Η ομώνυμη κοιλάδα τοποθετείταιΝΔ του Όρους του Ναού, όριο ανάμεσα στην περιοχή του Ιούδα και του Βενιαμίν ([18, 11,](http://wol.jw.org/el/wol/bc/r11/lp-g/1200003696/0/2)[16](http://wol.jw.org/el/wol/bc/r11/lp-g/1200003696/0/3)).

**Ρεφάν**: Αστρική θεότητα (= Κρόνος) (Αμώς 5, 26 Ο’. «Ῥαιφάν» αντί «Καϊβάν» [Πρ 7, 43](http://wol.jw.org/el/wol/bc/r11/lp-g/1200003697/0/0)).

**Ρήγιο** (σημ. Ρέτζιο): Πόλη στη Ν Ιταλία στον πορθμό της Μεσσήνης ([Πρ 28, 13](http://wol.jw.org/el/wol/bc/r11/lp-g/1200003723/0/0)).

**ΡΗΧΑΒΙΤΕΣ:** Απόγονοι του Ρηχάβ του Κεναίου μέσω του Ιωναδάβ. Ζούσαν σε σκηνές με τη συναίσθηση ότι ήταν πάροικοι ([Ιερ 35, 6‐10](http://wol.jw.org/el/wol/bc/r11/lp-g/1200003663/2/0) Μασ). Υποδειγματική η υπακοή στις παραδόσεις τους.

**ΡΙΜΜΩΝ** /Ραμμάν («βρυχώμενος, βροντώδης»): ασσυριακός και βαβυλωνιακός θεός της θύελλας, της βροντής και του πολέμου που λατρευόταν στη Συρία.

**Ροβοάμ** (= πλάτυνε τον λαό): ο τελευταίος βασιλιάς της ενιαίας μοναρχίας, γιος του Σολομώντα και της αμμωνίτισσας Νααμά που τον διαδέχθηκε το 997 π.Χ ([Γ’ Βασ 14, 21](http://wol.jw.org/el/wol/bc/r11/lp-g/1200003680/0/0)).

**Ρουβήν** (Ιδού! υιος!). Ο πρωτότοκος γιος της Λείας ([Γέν 29:30‐32·](http://wol.jw.org/el/wol/bc/r11/lp-g/1200003713/0/0)) και πρεσβύτερος των Δώδεκα.

**ΡΟΥΘ** Μωαβίτισσα που παντρεύτηκε τον Βοόζ προκειμένου να εγείρει όνομα για το νεκρό σύζυγό της. Μητέρα του Ωβήδ, πρόγονος του Δαυίδ και του Ιησού Χριστού.

**ΡΟΜΦΑΙΑ** (ίσως < «ρομφή» καμπύλη, αγκίστρι): το μεγάλο και πλατύ δίκοπο μαχαίρι το οποίο έκοβε και διαπερνούσε ενώ η *μάχαιρα* ήταν μικρότερο ξιφίδιο/εγχειρίδιο ή στιλέτο. Οι Ρωμαίοι λεγιωνάριοι έφεραν gladius (= ένα ευθύ ξίφος). Σύμβολο της δικαστικής εξουσίας που δύναται να καταδικάσει και σε θάνατο.

##### Σ

**Σαβαώθ:** στρατιές, δυνάμεις.

**ΣΑΒΒΑΤΟ** (ανάπαυση):Μωσαϊκής πρόλευσης «ημέρα μνήμης» της Δημιουργίας (Εξ. 20, 8-11) και της Εξόδου (Δτ. 5, 12-15) ανάπαυση των δημιουργημάτων και κατεξοχήν των καταπονουμένων και ταπεινωμένων. Ο ίδιος όρος σημαίνει όλη την εβδομάδα (Μκ. 16, 5). Σαββαταίο έτος το έβδομο κατά το οποίο ισχύει απαλλοτρίωση των γαιών υπέρ των μη εχόντων. Οδός Σαββάτου = 1.100 μέτρα (όσο απείχε το όρος των Ελαιών από την Πόλη).

**Σαδδουκαίοι**: απόγονοι του αρχιερέα Σαδώκ (Γ Βασ. 1, 26), το κόμμα της ιερατικής αριστοκρατίας που ασκούσε εξουσία επιχειρώντας να κρατήσουν τις λεπτές ισορροπίες με την Ρώμη. Αποδέχονταν μόνον την Τορά/Μωυσή. Αρνούνταν την μετὰ θάνατο ζωή και την ανάσταση (Μκ. 12, 18), τους αγγέλους. Mετά την άλωση της ιερής Πόλης κατέφυγαν στη Λεοντόπολη της Αιγύπτου.

**ΣΑΟΥΛ** (Σαούλ) (Αυτός που Έχει Ζητηθεί (από τον Θεό)· **(α)** Βενιαμίτης απόγονος του Ιεϊήλ, πρώτος θεϊκά επιλεγμένος βασιλιάς του Ισραήλ ([Α’Βασ 9, 15, 16·](http://wol.jw.org/el/wol/bc/r11/lp-g/1200003847/1/0)[10, 1](http://wol.jw.org/el/wol/bc/r11/lp-g/1200003847/1/1)). (β) Ο απόστολος των εθνών Παύλος.

**ΣΑΡΓΩΝ** («νόμιμος βασιλιάς»): Ο διάδοχος του Σαλμανασάρ Ε΄ στο θρόνο της Ασσυρίας που «έσπειρε τον όλεθρο» στη Σαμάρεια.

**ΣΑΡΑΝΤΑ:** αριθμός με πλούσιο συμβολισμό καθώς συνδέεται με την ισραηλιτική περιπλάνηση στην έρημο, τις ημέρες που παρέμεινε ο Μωυσής στο όρος Σινά και ο Ιησούς στην έρημο νηστεύων.

**ΣΑΡΚΑ:** Ο όρος δεν υποδηλώνει μόνο τὸ ανθρώπινο σώμα ή τον υλικὸ κόσμο καθαυτόν, αλλὰ την αμαρτωλή πεπτωκυία πλευρά της ανθρώπινης υπάρξεως, το φαύλο θέλημα της «ψυχής».

**ΣΑΛΕΙΜ:** Χωρίο Ν της Σκυθοπόλεως παρά την Αινών όπου βάπτιζε ο Πρόδρομος (Ιω. 3, 23)

**σάλπιγγα:** το όργανο το οποίο καλούσε τον λαό σε μετάνοια και προσφορά λατρείας προς τον Θεό (Ιερ. 4, 5. 6, 1.17. Ιεζ. 33, 3 κ.ε Ησ. 48, 1. Ιωήλ 3, 1.15). Επιπλέον διακήρυσσε την ενθρόνιση του βασιλέως (Γ’ Βασ. 1, 34. 39. Δ’ Βασ. 9, 13). Παράτον διαπεραστικό ήχο της, σκόρπιζε σε κάθε ευλαβή Ισραηλίτη αγαλλίαση, καθόσον προανήγγειλε την λύτρωση του Ισραήλ (Ζαχ. 9, 14 κ.ε.), την κοινή ανάσταση (Α’ Θεσ. 4, 16. Α’ Κορ. 15, 52· Μτ. 24, 31), την Παρουσία του ιδίου του Θεού και της Βασιλείας (πρβλ. Εξ. 19, 11. κ.ε.).

**ΣΑΜΑΡΙΤΕΣ** (=φύλακες): οι κάτοικοι της ευρισκόμενης στο κέντρο της Παλαιστίνης Σαμάρειας, οι οποίοι δεν συγχρωτίζονταν με τους Ιουδαίους παρότι σέβονταν την Πεντάτευχο. Το 721 π.Χ. ο κατακτητής Σαργών προέβη σε επιμιξία των κατοίκων της (από τις φυλές Εφραίμ και Μανασσή) με Ασσυρίους. Οικοδόμησαν έτερο ιερό στο Γαριζίν ο οποίος και καταστράφηκε υπό του Υρκανού το 129 π.Χ.

ΣΑΤΑΝΑΣ: αντιρρησίας, επαναστάτης (Μκ. 8, 33. Β’ Κορ. 12, 7), διάβολος.

ΣΑΤΟΝ: 13, 128 λίτρα (Μτ. 13, 13).

**σεισμός**: (α) συνοδευτικό σημείο της παρουσίας του Θεού στη γη (Εξ. 19, 18. ψ. 67 (68), 8. 77 (78), 17-18. Ησ. 64, 3. Αβ.3) (β) σημείο του επερχομένου τέλους (πρβλ Μκ. 13, 8 Λκ. 21, 11) και (γ) παιδαγωγικό μέσο τιμωρίας μέρος της τελικής κρίσεως (Αποκ. 16, 17-21).

**ΣΗΜΕΙΟ:** η σιβυλλική φανέρωση κάποιου μυστηρίου (Δαν. 2, 45).

**ΣΙΚΕΡΑ:** ποτό ζυμώσεως (ζύθος;) και όχι εξ αποστάξεως (Αρ. 6, 3).

**Σιλωάμ** (απεσταλμένος): Κολυμβήθρα τραπεζοειδής (40-60Χ70 μέτρα) Ν των Ιεροσολύμων, με σκαλιά και αποβάθρες στο χαμηλότερο σημείο της πόλης.

**ΣΚΕΥΟΣ:** (α) η άγκυρα ή το κατάρτι, μέρος του φορτίου (η σκευή). (β) το σώμα (Α’Θεσ. 4, 4. Α’Πέ. 3, 7)

**ΣΚΗΝΟΠΗΓΙΑ:** Κορυφαία φθινοπωρινή εορτή συγκομιδής κατά την οποία αναμιμνήσκεται η διαμονή σε σκηνές. Έπεται της εορτής του Εξιλασμού (15 Τισρί). Κατά την έσχατη κορυφαία ημέρα έχυναν στο θυσιαστήριο ύδωρ από την πηγή Σιλωάμ ενώ καθ’όλη τη διάρκειά της ο ναός φωτιζόταν (Δτ. 16).

**σκοτοσ:** Ανακαλεί τις αφηγήσεις της Δημιουργίας και της Εξόδου, καθώς αποτελούσε συστατικό στοιχείο του χάους και της αβύσσου (Εξ. 10, 22), ενώ στην προφητική και αποκαλυπτική παράδοση αποτελεί σύμβολο της τελικής κρίσεως (Αμ. 8, 9-10: *ημέρα του Κυρίου*). Κατά τη Σταύρωση του Κυρίου κάλυψε τη γη μέχρι την ενάτη ώρα (15:00. Μκ. 15, 33), όταν εξέπνευσε.

**ΣΜΥΡΝΑ:** άρωμα εκ της οπός του ομώνυμου δέντρου, με το οποίο αρωμάτιζαν τον οίνο.

**σπάργανα** (< σπάργω< «περιτυλίγω, διπλώνω»): μακριές και φαρδιές υφασμάτινες ταινίες με τις οποίες τύλιγαν το μωρό για να μην παραμορφωθούν τα μέλη του σώματος του.

**ΣΠΕΙΡΑ** (manipulus): Λόχος 200 ανδρών.

**ΣΠΕΚΟΥΛΑΤΩΡ** (= αυτός που βλέπει): ο ανιχνευτής, ο κατάσκοπος, αγγελιοφόρος και δήμιος.

**ΣΤΕΦΑΝΟΣ:** **Ο στέφανος** σε αντίθεση με το βασιλικό στέμμα-**διάδημα** (την απλή κορδέλα που διέδεε τα μαλλιά) ήταν σύμβολο της νίκης, αμοιβής, χαράς, βασιλείας. Εκτός των αθλητικών αγώνων παραπέμπει στα δείπνα.

**ΣΤΙΓΜΑΤΑ** (< stig «χαράσσω, σκαλίζω»): ο Π., δεν φέρει απλώς αλλά **βαστάζει** ως «παράσημα» ανδρείας τα **στίγματα** του Κυρίου (Πρ. 14, 11‒12). Πιθανότατα δεν ταυτίζεται με τους εβδελυγμένους μαστιγίας και στιγματίας δούλους αλλά ανακαλεί τα χαράγματα που περιέφεραν τιμητικά λάτρεις- δούλοι θεοτήτων, όπως ο Διόνυσος (παράσημο-κισσόφυλλο Γ’ Μακ. 2, 27-9) και η Κυβέλη.

**στοιχεία του κόσμου**: το μέλος μιας σειράς, η σκιά βάσει της οποίας μετρούνταν ο χρόνος, τα γράμματα της αλφαβήτου, τα συστατικά της φύσης ως μακρόκοσμου και του ανθρώπου ως μικρόκοσμου (ριζώματα: το νερό, η φωτιά, ο αέρας και η γη), τα ουράνια σώματα (Γαλ. 4, 3.9), οι βασικές διδασκαλίες (Εβρ. 5, 12).

**στυλοΙ**: κοσμούσαν την είσοδο του Ναού του Σολομώντα (Ιωαχίν και Βοάζ. Γ' Βασ. 7, 21. Β' Παρ. 3, 15.17). Σε στύλο καθόταν ο βασιλεύς τη στιγμή της στέψης του ενώπιον του Θεού για να δηλωθεί η σταθερότητα και η διάρκεια της βασιλείας (Δ' Βασ. 11, 1, 4). Τον τιμητικό τίτλο ‘στύλος’ κατείχαν οι ηγέτες της Εκκλησίας των Ιεροσολύμων (Γαλ. 2, 9).

**ΣΤΩΙΚΟΙ:** φιλόσοφοι με έδρα τους την Πεισινάκτιο ή Ποικίλη Στοά. Ο θεός ως πύρινος σπερματικός λόγος (= λογική αρχή) διατρέχει ως πνεύμα και συνέχει ενιαίος όλο το σύμπαν που διέπεται από την αρχή της συμ*πάθειας*. Τα πάντα διοικεί η απρόσωπη πρόνοια /ειμαρμένη (= άφευκτη αναγκαιότητα). Η ευδαιμονία επιτυγχάνεται με το ζην *ομολογουμένως κατά Φύσιν*, το *ἀπέχεσθαι καὶ ἀνέχεσθαι* (εγκαρτέρηση και αποχή).

**σωτηρ:** έτσι χαρακτηρίζονται οι κριτές (Κρ. 3, 9. 15. 12, 3. Νεεμ. 9, 27) και κατεξοχήν ο Γιαχβέ, ο οποίος διά του «αρχετυπικού» γεγονότος της Εξόδου αποδείχθηκε ως βράχος - ρύστης, η ασπίδα της βοήθειας του Ισραήλ (Δτ. 33, 29). Το όνομα *Ιησούς* σημαίνει ρύστης Τιτ. 1, 4. 2, 13. 3, 6) αφού σώζει τον λαό Του από τις αμαρτίες του (Μτ. 1, 21). Στο Ησ. 49, 6 και το Ζαχ. 9, 9 με τη σωτηρία συνδέεται ο «ταπεινός» Μεσσίας (πρβλ. Ψ. Σολ. 17 και 18. Διαθ. Λευί2. Διαθ. Ιούδα 24. Παραβολές Ενώχ). Σωτήρες επονομάζονται στα ελληνορρωμαϊκά χρόνια θεότητες που λειτουργούν ως συναντιλήπτορες και θεράποντες, όπως ο Ασκληπιός ιατροί, φιλόσοφοι και κυρίως οι ηγεμόνες κατεξοχήν σε συνδυασμό με τον όρο **εὐεργέτης**.

# T

**ΤΑΛΑΝΤΟ:** Η μεγαλύτερη από τις εβραϊκές μονάδες μέτρησης βάρους και χρηματικής αξίας (= 60 μνες ή 3.000 σίκλοι = 20,4 κιλά **(**χαλαζόλιθοι [Αποκάλυψη 16:21](http://wol.jw.org/el/wol/bc/r11/lp-g/1200004309/2/0)) **ή 34,2 κιλά =** χρυσό τάλαντο**.**

**Ταμμούζ:** (α) Θεότητα θνήσκουσα, ο σύζυγος ή εραστής της θεάς της γονιμότητας Ινανά (της βαβυλωνιακής Ιστάρ), αντικείμενο λατρείας των αποστάτιδων Εβραίων ([Ιεζ 8, 1.](http://wol.jw.org/el/wol/bc/r11/lp-g/1200004316/0/0)[3.](http://wol.jw.org/el/wol/bc/r11/lp-g/1200004316/0/1)[14](http://wol.jw.org/el/wol/bc/r11/lp-g/1200004316/0/2)). (β) Τέταρτος Ιουδαϊκός σεληνιακός μήνας του θρησκευτικού ημερολογίου αλλά δέκατος του πολιτικού ημερολογίου (= Ιούνιος-Ιούλιος) όταν και πραγματοποιήθηκε η άλωση της Ιερουσαλήμ από τους Βαβυλώνιους και τους Ρωμαίους.

**ΤΑΡΙΧΕΥΣΗ:** προστασία του του πτώματος από την αποσύνθεση μέσω τοποθέτησης σε νάτρο και με επεξεργασία με αρωματικά έλαια.

**ΤΑΤΟΥΑΖ:** Ανεξίτηλο σημάδι ή σχέδιο στο δέρμα, το οποίο δημιουργείται είτε με εντομές είτε με υποδόρια εισαγωγή χρωστικής ουσίας. Απαγορευόταν στον Ισραήλ ([Λευ 19, 28](http://wol.jw.org/el/wol/bc/r11/lp-g/1200004331/0/0)).

**ΤΑΥΡΟΣ:** Το αρσενικό βόδι, σύμβολο θεότητας σε πολλούς λαούς, ένεκα της **δύναμης** και της αναπαραγωγικής του δυνατότητας. Οι Ισραηλίτες και ο αρχιερεύς πρόσφεραν **ταύρους ως θυσία** ([Εξ 29](http://wol.jw.org/el/wol/bc/r11/lp-g/1200000838/15/0)).

**Τεβέθ** (βουλιάζω στη λάσπη): Το μεταιχμαλωσιακό όνομα του δέκατου Ιουδαϊκού σεληνιακού μήνα στο θρησκευτικό ημερολόγιο αλλά τέταρτου στο πολιτικό ημερολόγιο (Δεκέμβριος-Ιανουάριος. [Εσθ 2, 16](http://wol.jw.org/el/wol/bc/r11/lp-g/1200004338/0/0))

**TΕΛΩΝΗΣ:** συγκροτούσαν εταιρείες με σκοπό την κερδοφόρα είσπραξη των τελών μιας ορισμένης περιοχής εφόσον τα είχαν προαγοράσει με πλειοδοτική δημοπρασία από τη ρωμαϊκή αρχή.

**ΤιβεριάΣ**: (α) Πόλη που έχτισε ο τετράρχης Ηρώδης Αντίπας το 21 μ.Χ. προς τιμήν του Τιβέριου γύρω 25 χλμ. ΑΒΑ της Ναζαρέτ, στη δυτική ακτήςτης Θάλασσας της Γαλιλαίας. (β) Η Θάλασσα της Γαλιλαίας (Γιαμ Κινέρετ).

**TIMH:** Η εβραϊκή λέξη καβώδ σημαίνει κατά κυριολεξία «βάρος», βαρύνουσα υπόσταση.

**ΤΙΜΟΘΕΟΣ:** Εγγονός της Λωίδος, γιος της Ιουδαίας Ευνίκης, και ενός Έλληνα στα Λύστρα ([Πρ 16, 3](http://wol.jw.org/el/wol/bc/r11/lp-g/1200004416/4/0)). Στενός συνεργάτης και συνέκδημος του Παύλου.

**ΤΟΠΑΖΙ** (< νήσος Τόπαζος της Ερυθράς Θάλασσας): σκληρό, διαφανές, κρυσταλλικό ορυκτό αποτελούμενο από φθοριοπυριτικό άλας του αργιλίου. Μια από τις πολύτιμες πέτρες στο «περιστήθιο της κρίσης» του Ααρών και των θεμελίων της νέας Ιερουσαλήμ ([Εξ 28, 2.](http://wol.jw.org/el/wol/bc/r11/lp-g/1200004450/0/0) [39, 10](http://wol.jw.org/el/wol/bc/r11/lp-g/1200004450/0/4). [Αποκ. 21,](http://wol.jw.org/el/wol/bc/r11/lp-g/1200004450/1/0) 2) χρώματος κιτρίνου.

**ΤΟΦΕΘ:** ανατολικό τμήμα της Κοιλάδας του Εννόμ κοντά στην Πύλη των Πήλινων Θραυσμάτων. Ονομάστηκε έτσι επειδή την ώρα της λατρείας χόρευαν και χτυπούσαν ντέφια (εβρ., τουππίμ) για να μην ακούγονται οι κραυγές των θυσιαζόμενων βρεφών. Βλ. Γέεννα.

**ΤΡΑΓΟΜΟΡΦΟΣ** **ΔΑΙΜΟΝΑΣ:** Το εβρ. σα‛ίρ  (= «δασύτριχος») αναφέρεται σε κατσίκι/ αίγαγρο που συνήθως κατοικεί σε έρημο/ γυμνά ερείπια ([Λευ 16, 18·](http://wol.jw.org/el/wol/bc/r11/lp-g/1200001727/0/0)[Αρ 7, 16](http://wol.jw.org/el/wol/bc/r11/lp-g/1200001727/0/1)). «Τραγόμορφοι θεοί/δαίμονες» ήταν αντικείμενο λατρείας στην Κάτω Αίγυπτο (< λάγνοι σάτυροι Πανός, **τζιν** των Αράβων).

**ΤΡΑΧΩΝΙΤΙΔΑ** (τραχιά περιοχή): άγρια, αφιλόξενη, ηφαιστιογενής χώρα με σχήμα αχλαδιού και έκταση περίπου 900 τ. χλμ. ΝΑ της Δαμασκού που μαζί με την Ιτουραία βρισκόταν υπό τη διοίκηση του Φιλίππου ([Λκ. 3, 1](http://wol.jw.org/el/wol/bc/r11/lp-g/1200004462/0/0)). Καταφύγιο φυγόδικων.

**ΤΡΕΙΣ** **ΤΑΒΕΡΝΕΣ** (= πανδοχεία < taberna= σκηνή, καλύβα)**:** Σταθμός ανάπαυσης 58 χλμ. ΝΑ της Ρώμης επί της Αππίας Οδού που εκτεινόταν από τη Ρώμη μέχρι το Βρεντέσιο μέσω της Καπύης. Η Αγορά του Αππίου ήταν περίπου 15 χλμ. ΝΑ ([Πρ 28, 13‐15](http://wol.jw.org/el/wol/bc/r11/lp-g/1200004388/0/0)).

**ΤΡΙΒΟΛΙ:** φυτά με αγκαθωτά φύλλα με σκληρούς βλαστούς ([Γέν. 3, 17-18](http://wol.jw.org/el/wol/bc/r11/lp-g/1200004384/0/0)). οι σπόροι τους μεταφέρονται με τον φθινοπωρινούς αέρα σαν μπάλα. Κατακλύζουν εύκολα τις εγκαταλειμμένες και ερημωμένες περιοχές ([Ωσ 10, 8](http://wol.jw.org/el/wol/bc/r11/lp-g/1200004384/1/0)).

**ΤΡΥΓΟΝΙ**: Μικρό, άγριο περιστέρι, μεταναστευτικό, προάγγελος της άνοιξης στην Παλαιστίνη, ζώο θυσίας.

**Τρωάς:** Το κύριο λιμάνι της ΒΔ Μικράς Ασίας από όπου αναχώρησε ο Παύλος για την πρώτη του επίσκεψη στη Μακεδονία, και από όπου ξαναπέρασε αργότερα. Βρισκόταν γύρω στα 30 χλμ. Ν του Ελλησπόντου (Δαρδανελλίων) και περίπου 25 χλμ. Ν της αρχαίας Τροίας.

##### Υ

**ΥΠΟΚΡΙΤΗΣ** («αποκρινόμενος», «ηθοποιός»). Εκείνος που ψεύδεται ή προσποιείται. Το εβρ. χανέφ σημαίνει επίσης «βέβηλος», «ασεβής», πονηρός. Υποκρίνομαι σημαίνει και κατακρίνω ή κατηγορούμαι (Σοφ. Σολ. 5, 18. 18, 16).

**ΥΠΟΛΟΙΠΟ:** Οι επιζήσαντες από σφαγή ή καταστροφή ή από κάποιο κοσμοϊστορικό γεγονός· όσοι από τον Ισραήλ παραμένουν πιστοί στον Θεό από εκείνους που έχει αποστατήσει και συνιστούν την απαρχή της καινούργιας αρχής.

**ΥΠΟΜΟΝΗ** («παραμένω ή μένω κάτω από»): παραμένω σταθερός, καρτερικός, ελπίζω παρά τις δοκιμασίες.

**ΥΣΣΩΠΟΣ:** η σαμψυχιά (ορίγανον το μάρον) με ύψος τα 50 ως 90 εκ. Μέσω ραντισμού με το αίμα της πασχαλινής θυσίας ([Εξ 12, 21-22](http://wol.jw.org/el/wol/bc/r11/lp-g/1200002122/1/0)) αλλά και τελετουργικού καθαρισμού όσων είχαν μολυνθεί από τη λέπρα ([Λευ 14:2‐7,](http://wol.jw.org/el/wol/bc/r11/lp-g/1200002122/3/0)[48‐53](http://wol.jw.org/el/wol/bc/r11/lp-g/1200002122/3/1) πρβλ. [Ψ. 50, 7](http://wol.jw.org/el/wol/bc/r11/lp-g/1200002122/5/0) Ο’). Κάποιοι σχετίζουν τον ύσσωπο που υποβαστάζει το σπόγγο κατά τη Σταύρωση ([Ιω. 19:29](http://wol.jw.org/el/wol/bc/r11/lp-g/1200002122/8/0)) με τον ὐσσὸ= ακόντιο.

**ΥΨΗΛΟΙ ΤΟΠΟΙ:** αγιαστήρια ειδωλολατρικών θεοτήτων σε υψώματα και κοιλάδες, κοίτες ποταμών, πόλεις και κάτω από τα δέντρα. ([Δευ 12, 2](http://wol.jw.org/el/wol/bc/r11/lp-g/1200002022/6/0)). Διέθεταν ιερείς, ιερόδουλους, θυσιαστήρια, στήλες θυμιάματος, ιερούς στύλους, ιερές στήλες και γλυπτές εικόνες.

##### Φ

**ΦΑΙΛΟΝΗΣ:** ρωμαϊκό πανωφόρι (Β’ Τιμ. 4, 13 paenula).

**ΦΑΝΤΑΣΙΑ:** φαντασμαγορία (Πρ. 25, 13).

**Φανουήλ** (πρόσωπο του Θεού): τόπος/πόλη σε στρατηγική θέση 14 χλμ. ΒΑ της συμβολής του Ιαβόκ με τον Ιορδάνη όπου ο Ιακώβ πάλεψε με άγγελο. ([Γέν. 32, 22‐31](http://wol.jw.org/el/wol/bc/r11/lp-g/1200003432/3/0)).

**Φαράν:** μεγάλη και φοβερή έρημος στο κεντρικό και το ΒΑ τμήμα της Χερσονήσου του Σινά, τόπος περιπλάνησης του Ισραήλ όπου βίωσε την πρόνοια του Θεού ([Αρ. 10, 11, 12·](http://wol.jw.org/el/wol/bc/r11/lp-g/1200003380/0/0)[Δτ. 2, 14](http://wol.jw.org/el/wol/bc/r11/lp-g/1200003380/0/1)).

**ΦΑΡΑΩ** (Μεγάλος Οίκος): αρχικά προσδιόριζε το βασιλικό ανάκτορο και μετά τίτλος των βασιλέων της Αιγύπτου.

**Φαρές** (ρήξη του περινέου): Ο ένας από τους δίδυμους γιους που γέννησε στον Ιούδα η νύφη του η Θάμαρ υποσκελίζοντας τον Ζερά και προκαλώντας ρήξη. Απέκτησε δύο υιούς: τον Εσρών και τον Αμούλ ([Γέν. 46, 8](http://wol.jw.org/el/wol/bc/r11/lp-g/1200003438/2/0)).

Φαρισαίος (< Perusim = ο κεχωρισμένος (α) από κάθε ανομία, ακαθαρσία και (β) την κοινότητα των υπολοίπων «ακάθαρτων» Ιουδαίων): πολεμικός υποτιμητικός χαρακτηρισμός «αίρεσης» ιουδαϊκής που αυτοκατανοούνταν ως αδελφότητα (Chamberim). Η μερίδα αυτή προέκυψε τον 2ο αι. π.Χ από τις τάξεις των Ασμοναίων (τη δυναστεία των Μακκαβαίων) ως ένα οργανωμένο κίνημα υπό τον Ιωνάθαν το 150 π.Χ.. Αναγνώριζαν εκτός από την γραπτή και την προφορική Τορά, την ύπαρξη αγγέλων, μερικό απόλυτο προορισμό, ανάσταση των νεκρών την έλευση του Μεσία και την ανασυγκρότηση του δωδεκάφυλου Ισραήλ. Επηρεασμένοι από το ελληνιστικό ιδανικό της παιδείας, υποστήριξαν ότι η σπουδή και η αυστηρή ερμηνεία του Νόμου (εφαρμογή Σαββάτου, λατρευτική καθαρότητα) θα καθιστούσε τον λαό άγιο. Ήταν εκείνο το κόμμα που επικράτησε μετά την άλωση της ιεράς Πόλης.

ΦΑΡΜΑΚΕΙΑ: μαγεία, γοητεία.

ΦΑΣΙΣ (< φημί): λόγος, μήνυμα (Πρ. 21, 31).

**ΦΑΤΝΗ:** αρχικά ο όρος αναφερόταν σε τύπο καλαθιού πλεγμένου από κλαδιά ιτιάς ή κατ’ άλλη άποψη στο αντικείμενο με το οποίο δενόταν το ζώο από όπου συνεκδοχικώς προήλθε το σημ. παχνί. Σκάφη από ασβεστόλιθο ή λαξευμένη στα πέτρινα τοιχώματα των σπηλαίων όπου τοποθετείται η τροφή των ζώων (([Λου 2:7,](http://wol.jw.org/el/wol/bc/r11/lp-g/1200002886/0/0)[12,](http://wol.jw.org/el/wol/bc/r11/lp-g/1200002886/0/1)[16](http://wol.jw.org/el/wol/bc/r11/lp-g/1200002886/0/2)).

**Φερεζαίοι:** ένα από τα εφτά πολυπληθή και κραταιά έθνη που κατοικούσαν στη γη Χαναάν προτού την καταλάβουν οι Ισραηλίτες. ([Γε 13:3‐7·](http://wol.jw.org/el/wol/bc/r11/lp-g/1200003445/0/0)[34:30·](http://wol.jw.org/el/wol/bc/r11/lp-g/1200003445/0/1)[Εξ 3:8,](http://wol.jw.org/el/wol/bc/r11/lp-g/1200003445/0/2)[17](http://wol.jw.org/el/wol/bc/r11/lp-g/1200003445/0/3)).

**ΦΗΛΙΞ** (Felix = Ευτυχισμένος): Τέως σκλάβος, σκληρός και ανήθικος αυτοκρατορικός επίτροπος της ρωμαϊκής επαρχίας της Ιουδαίας (52-58; μ.X.).

**ΦΗΣΤΟΣ** (Festus = Γιορταστικός· Χαρούμενος). Διάδοχος του Φήλικα ([Πρ 24, 27](http://wol.jw.org/el/wol/bc/r11/lp-g/1200001512/0/0)).

**ΦΙΔΙ:** Ερπετό με μακρύ, φολιδωτό σώμα που δεν έχει άκρα. Αντικείμενο λατρείας στην Αίγυπτο (θεά‐φίδι Ουατζίτ), σύμβολο γονιμότητας, αέναης ζωής, φρονιμάδας, του διαβόλου (Αποκ. 12, 9. 20, 2. πρβλ. [Γέν. 3, 1‐15](http://wol.jw.org/el/wol/bc/r11/lp-g/1200003908/23/0)). Ο Βασιλιάς Εζεκίας για να καταργήσει την οφιολατρία διέλυσε το χάλκινο φίδι του Μωυσή, που δημιουργήθηκε για να αποτρέψει την επίθεση δηλητηριωδών/πύρινων φιδιών στην έρημο. ([Αρ 21, 6‐9·](http://wol.jw.org/el/wol/bc/r11/lp-g/1200003908/26/0)[Δ’ Βασ 18, 4](http://wol.jw.org/el/wol/bc/r11/lp-g/1200003908/26/1)). **ΦΙΔΙ ΠΥΡΙΝΟ:** όφιςπου προκαλεί κάψιμο και φλεγμονή με το δηλητήριο ([Δτ. 8, 15](http://wol.jw.org/el/wol/bc/r11/lp-g/1200001517/1/0)). Ιπτάμενος καθώς εκτοξεύεται ταχύτατα προς τα εμπρός ή χτυπά ακαριαία ορμώντας στον αέρα ([Αρ. 21, 6‐9·](http://wol.jw.org/el/wol/bc/r11/lp-g/1200001517/2/0)[Α’ Κορ. 10, 9](http://wol.jw.org/el/wol/bc/r11/lp-g/1200001517/2/1)).

**φοίνικας:** πανάρχαιο σύμβολο της ανάστασης, της αναγέννησης και της αθανασίας, αποτελούσε το εθνικό έμβλημα της Παλαιστίνης Σημειωτέον ότι ο φοίνικας, εκτός από το γνωστό φυτό, ήταν και το μθολογικό ιερό πτηνό των αρχαίων Αιγυπτίων για το οποίο πιστευόταν ότι ζούσε 500 χρόνια και ότι όταν διαισθανόταν ότι έρχεται το τέλος του, άναβε φωτιά και καιγόταν μέσα σ’αυτήν, για ν’αναγεννηθεί από τις στάχτες του.

**ΦΟΡΟΣ:** (α) Σύμφωνα με το Εξ. 30, 11-16, όλοι οι άνδρες πάνω από είκοσι ετών, ήταν υποχρεωμένοι τον τελευταίο μήνα του εκκλησιαστικού έτους Αντάρ, πριν το Πάσχα, να καταβάλουν μισό σέκελ (Εξ. 30, 13. Ο’) ως φόρο προς το Ναό. (β) Αγορά, δημόσια πλατεία (< forum).

**ΦΥΛΑΚΗ:** Οι Εβραίοι διαιρούσαν τη νύχτα σε τρεις φυλακές (18:00 -20:00,20:00-2.00, 2:00-ανατολή) ενώ οι Ρωμαίοι σε τέσσερεις. Πρβλ. Μκ. 13, 35: *γρηγορεῖτε οὖν· οὐκ οἴδατε γὰρ πότε ὁ κύριος τῆς οἰκίας ἔρχεται, ἢ ὀψὲ* (δύση-21:00)  *ἢ μεσονύκτιον* (21:00-12:00) *ἢ ἀλεκτοροφωνίας* (12:00-3:00) *ἢ πρωΐ* (3:00- ανατολή).

**ΦΥΛΑΚΤΗΡΙΟ:** κουτάκια που περιείχαν ταινίες, παπύρου ή περγαμηνής με εδάφια της Βίβλου (Μτ. 23, 5).

**ΦΩΤΙΑ:** Το πυρ ως φυσικό φαινόμενο το οποίο προκαλείται στη γη είτε από την αστραπή είτε από την υπερβολική ηλιακή ακτινοβολία είτε από την εντυπωσιακή έκρηξη ηφαιστείων αποτελεί μέσον αφανισμού και καταστροφής αλλά και εστία δημιουργίας/πολιτισμού, κάθαρσης και αγάπης. Συνδέεται κατεξοχήν με την Επιφάνεια του Θεού στα όρη Σινά, Χωρήβ η Σιών καθώς και στην έρημο με τη μορφή του στύλου (Γεν. 15, 17. Εξ. 3, 2 κε.. 13, 21. 19,18. Δτ. 5, 4. 22. Δν. 7, 10 ). συνδέεται ιδιαίτερα με την τιμωρία την οποία επέφερε ο ζηλωτής Θεός στο παρελθόν εναντίον ολοκλήρων πόλεων, όπως τα Σοδομα και τα Γομορρα (Γεν. 19, 24 κε.) και ανθρώπων ασεβών (Αρ. 11, 1. 16, 35. Δ’ Βασ. 1, 10 κε.. Ιώβ 1,16), αλλά και την κρίση την οποία θα πραγματοποιήσει στο μέλλον ενάντια στον Ισραήλ, στους όμορους με αυτόν λαούς, και στις μεγάλες αυτοκρατορίες της οικουμένης (Αμ. 1, 4 κε.. Ωσ. 8, 14. Ιερ. 17, 27. 48, 45. Αβ. 2, 13. Ησ. 27, 4. 29, 6. 30, 27), προκειμένου να παταχθεί η αμαρτία. Στο ιστορικό παρόν ως πυρ λειτουργεί ο προφητικός λόγος, ο οποίος δημιουργεί κρίση στις συνειδήσεις των ανθρώπων και των λαών και κατακαίει την καρδιά του ιδίου του προφήτη που τον διακηρύσσει (Ιερ. 20, 9). Στη λατρευτική ζωή η φωτιά συνδέθηκε ιδιαίτερα με την κατεξοχήν λειτουργία του Ναού των Ιεροσολύμων. την προσφορά θυσίας προς το Θεό (Λευ. 6, 5. πρβλ. Εξ. 12, 10).

##### Χ

Χαναάν (χώρα πορφύρας): Η γη της επαγγελίας όπου εκτός των ιθαγενών (Χαναναίων) είχαν διεισδύσει οι Κεναίοι ([Αρ 10, 29·](http://wol.jw.org/el/wol/bc/r11/lp-g/1200000874/18/0)[Κρ 1, 16](http://wol.jw.org/el/wol/bc/r11/lp-g/1200000874/18/1)) και οι Αμαληκίτες (απόγονοι του Ησαύ· [Γεν 36, 12](http://wol.jw.org/el/wol/bc/r11/lp-g/1200000874/19/0)).

**ΧΑΛΑΖΙ:** η έβδομη πληγή εναντίον της αρχαίας Αιγύπτου, ιδιαίτερα επιζήμια για τις καλλιέργειες, σύμβολο της δύναμης του Γιαχβέ ([Έξ. 9, 23·](http://wol.jw.org/el/wol/bc/r11/lp-g/1200001820/0/1)[Ησ 30, 30](http://wol.jw.org/el/wol/bc/r11/lp-g/1200001820/0/2)).

**ΧΑΛΔΑΙΟΙ**: Αρχικά, η χώρα στο νότιο τμήμα της προσχωσιγενούς πεδιάδας της Βαβυλώνας, όπου και η Ουρ η γενέτειρα του Αβραάμ. Αργότερα έτσι ονομάστηκε ολόκληρη η περιοχή της Βαβυλωνίας.

**ΧΑΛΙΝΑΡΙ:** εκτός της ιπποσκευής, έτσι δηλώνεται ο πλήρης έλεγχος([Ησ 30, 28](http://wol.jw.org/el/wol/bc/r11/lp-g/1200000824/8/0)).

ΧΑΜ: **(α)** Ένας από τους τρεις γιους του Νώε. **πατέρας τεσσάρων γιων—του Χους, του Μισραΐμ, του Φουθ και του Χαναάν.** ([Γέν. 10, 6](http://wol.jw.org/el/wol/bc/r11/lp-g/1200001832/5/0)). Προπάτορας των Αιθιόπων και Αιγυπτίων.

**Χαρκεμίς**: Σημαντικό κέντρο εμπορίου επί της δυτικής όχθης του άνω Ευφράτη στο πέρασμα εμπορικής οδού, όπου και διέρχονταν καραβάνια.

**Χεβρών** (τόπος συνεργασίας): Τόπος κατοικίας και ταφής των πατριαρχών, αρχαία πόλη 30 χλμ. ΝΝΔ της Ιερουσαλήμ, σε υψόμετρο 900 και πλέον μ. πάνω από την επιφάνεια της θάλασσας με πολυάριθμες πηγές και πηγάδια και πράσινο. Παλαίοτερα γνωστή ως «Κιριάθ‐αρβά» (πόλη του Αρβά) ([Γέν. 23, 2](http://wol.jw.org/el/wol/bc/r11/lp-g/1200001956/3/0)).

**ΧΕΡΕΘΑΙΟΙ** (εκκόπτω εκτελεστές): Το όνομα ενός λαού που συνδέεται με τους Φιλισταίους ([Ιεζ 25, 16·](http://wol.jw.org/el/wol/bc/r11/lp-g/1200000943/0/0)[Σοφ 2, 5](http://wol.jw.org/el/wol/bc/r11/lp-g/1200000943/0/1)).

**ΧΑΡΙΣ** (αρχ. σημασία εύνοια, ευγνωμοσύνη, χαρά< χαίρω): Στην Π.Δ. θεϊκή χάρη/εύνοια βρίσκουν συγκεκριμένες μορφές, «άνθρωποι του Θεού» όπως ο Νώε (Γέν. 6, 8), ο Αβραάμ (Γέν. 18, 3), ο Ιακώβ (30, 27. 32, 6. 33, 8) και ο Μωυσής (Έξ. 33, 13. πρβλ. Δανιήλ («ἀνὴρ ἐπιθυμιῶν» 9, 23. 10, 11. 19)). δεν συνδέεται μόνον με πνευματικά αγαθά αλλά και με τα υλικά (Β’ Κορ. 8, 14. πρβλ. Έξ. 16, 18). Ο όρος hen ιδίως σε ύστερα κείμενα σημαίνει ωραιότητα, κάλλος, λαμπρότητα, μεγαλείο (Εσθ. 5, 2α (Ο’). Ψ. 44, 3 Ο’. Παρ. 1, 9. 3, 22. 22, 4, 9. Σοφ. Σιρ. 24, 16. 40, 22). Ο Θεός εκλέγει έναν εχθρό, δίνει χάρη σε ένα κατάδικο διά του Σταυρού και της Ανάστασης του Ι. Χριστού δωρεάν (< προϊόν δώρου. 3, 24. πρβλ. Ρωμ. 3-5). Μέσω αυτής της δωρεάς **χαρίζονται** κατεξοχήν η δικαίωση και η υιοθεσία (adrogatio) - η γενεαλόγηση από τον ίδιο τον Θεό αλλά και τα λοιπά προσωπικά **χαρίσματα** που πραγματώνονται μέσω της έκχυσης του Αγ. Πνεύματος που συνοδεύει την κλήση και τη μεταστροφή.

**ΧΕΡΙ:** Η "χείρα" (jad) είτε ως "βραχίων" (zero), είτε ως "δεξιά" (jamino) του Γιαχβέ, αποτελεί σύμβολο της τρομερής επεμβάσεως του Γιαχβέ στην Ιστορία, η οποία από τους Ισραηλίτες βιώθηκε ως λύτρωση και σωτηρία, ενώ από τους εχθρούς τους ως καταστροφή και πανωλεθρία. (Δτ 26, 5-9.  Ιεζ. 20, 34)

**ΧΕΡΟΥΒ:** Αγγελικά όντα με υψηλή θέση ιεραρχικά που διαχωρίζονται από την τάξη των σεραφείμ. Λειτουργούν ως φύλακες και θρόνος στο ιλαστήριο ([Εξ. 25, 10‐21·](http://wol.jw.org/el/wol/bc/r11/lp-g/1200000945/1/0)[37, 7‐9](http://wol.jw.org/el/wol/bc/r11/lp-g/1200000945/1/1)).

**Χετούρα** ( «υψώνω καπνό θυσίας»): Σύζυγος - παλλακίδα του Αβραάμ και μητέρα έξι γιων του, του Ζεμβράν, του Ιοξάν, του Μαδάν, του Μαδιάμ, του Ιεσβώκ και του Σουάχ, οι οποίοι ήταν πρόγονοι διαφόρων λαών της βόρειας Αραβίας που κατοικούσαν Ν και Α της Αγίας Γης (Γέν.  [25, 1‐4](http://wol.jw.org/el/wol/bc/r11/lp-g/1200002598/0/0)).

**Χετταίοι:** Λαός που προήλθε από τον Χετ, το δεύτερο στη σειρά γιο του Χαναάν ([Γέν 10, 15](http://wol.jw.org/el/wol/bc/r11/lp-g/1200002040/0/0)). Κατοικούσαν στις ορεινές περιοχές της Χαναάν στις οποίες περιλαμβανόταν ο Λίβανος([Αρ. 13, 29·](http://wol.jw.org/el/wol/bc/r11/lp-g/1200002040/6/0)[Ιησ 11, 3](http://wol.jw.org/el/wol/bc/r11/lp-g/1200002040/6/1)).

**Χιννερέθ**: (α) Οχυρωμένη πόλη του Νεφθαλί. Ταυτίζεται με το Χίρμπετ ελ‐Ορέιμε (Τελ Κινερότ), 3 χλμ. ΝΔ της Καπερναούμ, που δεσπόζει ΒΔ της Θάλασσας της Γαλιλαίας. (β) Το αρχικό όνομα της Θάλασσας της Γαλιλαίας ([Αρ 34, 11](http://wol.jw.org/el/wol/bc/r11/lp-g/1200000958/3/0)) επειδή έχει σχήμα άρπας (κιννώρ).

**Χιράμ** ( «ο αδελφός μου είναι υψηλός»). Βασιλιάς της Τύρου τον 11ο  αι. π.Χ. σύγχρονος και φίλος των Δαυίδ και Σολομώντα με τον οποίο ναυπήγησαν στόλο. Προμηθευτής κέδρου Λιβάνου και τεχνιτών ξύλου και πέτρας για την οικοδόμηση του  ναού.

**Χισλέβ**: Το μεταιχμαλωσιακό όνομα του ένατου χειμερινού ιουδαϊκού σεληνιακού μήνα (Νοέμβριο - Δεκέμβριος [Νε 1, 1·](http://wol.jw.org/el/wol/bc/r11/lp-g/1200000960/0/0) [Ζαχ 7, 1](http://wol.jw.org/el/wol/bc/r11/lp-g/1200000960/0/2)). Τότε γιορτάζονταν Χανουκά τα Εγκαίνια του Ναού (Α΄ Μακ. 4, 52‐59. Ιω. 10, 22).

**ΧΙΤΩΝ:** το εσωτερικό ρούχο των αρχαίων (πρβλ. *άραφος* χιτών Ιω. 19, 23).

**Χοδολλογομόρ**: Βασιλιάς του Ελάμ ο οποίος το είχε επεκτείνει την κυριαρχία του προς τα Δ, μέχρι τα σύνορα της Αιγύπτου αιχμαλωτίζοντας και τον Λωτ ([Γέν. 14, 1‐17](http://wol.jw.org/el/wol/bc/r11/lp-g/1200000928/0/0)).

**ΧΟΛΗ:** εξαιρετικά πικρό, κίτρινο ή πρασινωπό υγρό που χρησιμοποιείται από το σώμα κατά την πέψη. Δηλώνει ό,τι είναι πικρό ή δηλητηριώδες.

**χομόρ:** 220 λίτρα.

**Χορίτες** («κάτοικος των σπηλιών»): Λαός που κατοικούσε στα βουνά του Σηείρ κατά τους πατριαρχικούς χρόνους τους οποίους αφάνισαν οι Εδωμίτες ([Γέν. 36, 20-21](http://wol.jw.org/el/wol/bc/r11/lp-g/1200002078/0/0)).

**ΧΟΡΤΑΡΙ:** σύμβολο παροδικότητας καθώς μαραίνεται προτού το ξεριζώσουν ή καίγεται από τον ανατολικό άνεμο.

**ΧΟΥΘ:** κοιτίδα ενός λαού τον οποίο ο βασιλιάς της Ασσυρίας εγκατέστησε στις πόλεις της Σαμάρειας μετά την εξορία του Ισραήλ το 740 π.Χ. ([Δ’ Βασ 17, 23](http://wol.jw.org/el/wol/bc/r11/lp-g/1200001095/0/0)). Ο λαός που προήλθε από την επιγαμία ονομάζονται «Σαμαρείτες».

**ΧΟΥΡ:** (α) Εξέχων συνεργάτης του Μωυσή και του Ααρών ([Εξ 17:8‐13](http://wol.jw.org/el/wol/bc/r11/lp-g/1200002108/1/0) 24:12‐14). παππούς του Βεσελεήλ, του τεχνίτη της σκηνής της μαρτυρίας. (β) Ένας από τους πέντε βασιλείς του Μαδιάμ τους οποίους εξουσίαζε ο Αμορραίος Βασιλιάς Σηών ([Αρ 21-22](http://wol.jw.org/el/wol/bc/r11/lp-g/1200002108/3/2)).

**ΧΛΩΡΟΣ**: πράσινος (πρβλ. Μκ. 6, 39) όσο και κίτρινος όπως στον Όμηρο (Αποκ. 6, 8) ο οποίος λεγόταν και θειώδης (Αποκ. 9,17) καθότι το κίτρο (=λεμόνι) δεν ήταν διαδεδομένο στον παραμεσόγειο χώρο. Ο προσωποποιημένος Άδης (Αποκ. 1, 18. 20, 13) συνοδεύει το Θάνατο πάνω στον κιτρινιάρικο ίππο προκειμένου να παραλάβει τα πτώματα, τα οποία προήλθαν από την ρομφαία, τον λιμό, τον θάνατο και τα άγρια θηρία της γης (πρβλ. Λευ 26, 22. Ιεζ 14, 21).

**ΧΟΙΡΟΣ:** Ο χοίρος, ενώ αποτελούσε ταμπού για τους Ιουδαίους (Λευ. 11, 7. Δτ. 14, 8), χρησιμοποιούνταν στις θυσίες και στα δείπνα στις Νεκροπόλεις.

**ΧΟΙΝΙΞ** (πιάτο): 1,094 λίτρα (=2 ξέστες) μέτρο χωρητικότητας στερεών.

ΧΟΡΟΣ: χορωδία, τραγούδι.

**ΧΟΥΣ:** Ο πρώτος γιος του Χαμ και πατέρας έξι γιων: του Σηβά, του Αβιλά, του Σαβθά, του Ρααμά, του Σαβθεκά και του Νεβρώδ. ([Γέν 10, 6‐8](http://wol.jw.org/el/wol/bc/r11/lp-g/1200001089/0/0)). Προπάτορας του μελανόδερμου κλάδου της ανθρώπινης οικογένειας ([Ιερ. 13, 23](http://wol.jw.org/el/wol/bc/r11/lp-g/1200001089/2/0)) που εγκαταστάθηκε στην Αφρική (Αιθιοπία) και στην Αραβική Χερσόνησο. Δεν συνδέεται με την κατάρα εναντίον του Χαναάν.

**χρίση:** επίσημη νομική λατρευτική πράξη, που σηματοδοτούσε την ανάληψη ενός αξιώματος και συνδυαζόταν με τη χορηγία του Πνεύματος του Θεού, γι΄ αυτό και ο «χριστός» κατείχε το προνόμιο της ασυλίας. Στην Π.Δ. αναφέρεται η χρίση του Ααρών και των ιερέων (Εξ. 28 κε.), των βασιλέων Σαούλ (Α΄ Βασ. 10, 1. 24, 7), Δαυίδ (Α΄ Βασ. 16, 12), Σολομώντα (Γ΄ Βασ. 1, 34 κε.) και άλλων άσημων ηγετών, όπως του αραμαίου Αζαήλ ( Γ΄ Βασ. 19, 15), του Ιού (Γ΄ Βασ. 19, 16), του Ιωάς (Δ΄ Βασ. 11, 2) και του Ιωάχαζ (Δ΄ Βασ. 23, 30). Την χρίση επιτελούσαν ο προφήτης ή ο αρχιερέας (Α΄ Βασ. 10, 1), οι πρεσβύτεροι (Β΄ Βασ. 2, 4.7. 5, 3) και ο λαός του Ισραήλ (Β΄ Βασ. 19, 11. Δ΄ Βασ. 23, 30) και γινόταν με κέρας (Α΄ Βασ. 16, 13. Γ΄ Βασ. 1, 39) ή αγγείο (Α΄ Βασ. 10,1).

**ΧΡΙΣΤΙΑΝΟΣ:** έτσι για πρώτη φορά οι μαθητές ονομάστηκαν στην Αντιόχεια της Συρίας (Πρ. 11, 26).

**ΧΑΛΚΟΛΙΒΑΝΟΣ:** Τὰ 7 γνωστὰ μέταλλα στην αρχαιότητα είναι χρυσός, άργυρος, χαλκός, μόλιβδος, κασσίτερος, κύανος ή ψευδάργυρος καὶ σίδηρος. Τα 3 κράματα είναι ο ήλεκτρος, (κράμα χρυσού και ἀργύρου (Ιεζ. 1, 4· 1, 27· 8, 2), ο χαλκολίβανος ή κρατέρωμα, (χαλκός καὶ κασσίτερος, μπρούντζος ανελαστικὸς λαμπρὸς και κουδουνιστὸς) και ο ορείχαλκος (χαλκός καὶ ψευδάργυρος, μπρούντζος ἐλαστικὸς ἀλαμπὴς καὶ μὴ κουδουνιστὸς).

**ΧριστόΣ (**Μεσσίας meschiha): Ο όρος απαντἀ 38 φορές στην Π.Δ. (και μάλιστα κατά πλειονότητα στο Ψαλτήριο) και προσδιορίζει κατεξοχήν το βασιλέα του Ισραήλ, και σε μια μόνο περίπτωση τον πέρση Κύρο (Ησ. 45, 1). Σε τέσσερεις περιπτώσεις προσδιορίζει τον ιερέα (Λευ. 4, 3.5.16. 6, 15) και σε μια (περίπτωση) τους πατριάρχες, οι οποίοι εκλαμβάνονται μάλιστα και ως προφήτες (Ψ. 104 [105], 150 = Α΄ Παρ. 16, 22).

**ΧΡΥΣΟΣ:** ευγενές μέταλλο που αναφέρεται πρώτο και πιο συχνά στην Αγία Γραφή. ([Γε 2:11](http://wol.jw.org/el/wol/bc/r11/lp-g/1200001737/0/0)), μέσο εμπορικών συναλλαγών και ως μέτρο πλούτου και εξοχότητας πολύτιμο για την κοσμηματοποιία και την κατασκευή κάθε είδους στολιδιών.. ([Γε 13:2·](http://wol.jw.org/el/wol/bc/r11/lp-g/1200001737/8/0)[1Χρ 21:25·](http://wol.jw.org/el/wol/bc/r11/lp-g/1200001737/8/1)[Εσθ 8:15](http://wol.jw.org/el/wol/bc/r11/lp-g/1200001737/8/2)) Χρήση στη Σκηνή της Μαρτυρίας και στο Ναό με προέλευση το Οφείρ.

**ΧΥΤΗ ΘΑΛΑΣΣΑ:** «χυτή (δηλαδή βγαλμένη από καλούπι) θάλασσα» χωρητικότητας 44.000 λίτρων που αντικατέστησε στο Ναό του Σολομώντα τη φορητή χάλκινη λεκάνη που χρησιμοποιούνταν στην προγενέστερη σκηνή της μαρτυρίας. Διακοσμημένη με «στολίδια σε σχήμα κολοκύθας» με βάση 12 αγάλματα ταύρων που έβλεπαν ανά τρεις προς τα τέσσερα σημεία του ορίζοντα. Το χείλος της θάλασσας έμοιαζε με άνθος κρίνου.

**ΧΩΝΕΥΤΗΣ:** Ο χωνευτής στην κάμινο στη φωτιά που έκαιγε με κάρβουνο, διοχέτευε αέρα χρησιμοποιώντας φυσεράδιαχωρίζοντας και καθαρίζοντας τα μέταλλα.

**ΧΩΡΗΒ** (Ξερό· Έρημο). Το Όρος Σινά. Όρος αποκάλυψης.

##### Ψ

**ΨΗΦΟΣ:** Η λευκή ψήφος στο Αποκ. 2, 17 έχει ερμηνευθεί ως εξής: α) ο νομικός λίθος, ο οποίος ήταν ενδεικτικός της αθωότητας του κατηγορουμένου, β) σύμβολο αναγνώρισης της φιλίας, γ) φυλακτό με θείο όνομα, δ) σύμβολο του επιτυχημένου τέλους της σταδιοδρομίας ενός ξιφομάχου, ε) σύμβολο της Λατρείας του Ασκληπιού, ς) μια απλή πέτρα, πάνω στην οποία χαρασσόταν το όνομα και είχε ιδιόμορφο σχήμα και χρώμα και ζ) ένας από τους πολύτιμους λίθους.

**ΨΥΧΗ** (< ψύχειν = πνέω και μάλιστα ελαφρά, φυσώ, αναπνέω): Στην Π.Δ. η ψυχή αποδίδεται με το νέφες. Για τους Σημίτες η πνοή είναι αδιαχώριστη από το σώμα που ζωογονεί και δηλώνει απλώς τον τρόπο με τον οποίο η συγκεκριμένη ζωή εκδηλώνεται στον άνθρωπο, ιδίως με ό,τι μέσα του κινείται, ακόμη κι όταν φαινομενικά μένει ακίνητος. Πηγή της ζωής δεν είναι η ψυχή, αλλά ο Θεός δια της ζωοποιού ενέργειας του Πνεύματός Του. Αντίθετα προς το πνεύμα το οποίο δεν πεθαίνει αλλά επιστρέφει στο Γιαχβέ, η ψ. μπορεί να πεθάνει, όπως ακριβώς τα οστά και η σάρκα (Αρ. 6, 6). Ίσως εδώ θα πρέπει να βρίσκεται ο βαθύτερος λόγος ταύτισης ψυχής και αίματος (Ψ. 71 [72], 14). Επιπλέον ο όρος ψ. σημαίνει καθετί έμβιο ακόμη και το ζώο (Γεν. 1, 20 εξ. 24. 2, 19) αν και συνηθέστερα πρόκειται για τον άνθρωπο (ψυχάς εβδομήκοντα πέντε Γεν. 46, 27 Πρ. 7, 14) και την ίδια του τη ζωή (ψυχήν αντί ψυχής - ζωή αντί της ζωής Εξ. 21, 23). Συνηθέστερα η ψ. αντιστοιχεί στο εγώ μας, όπως και η καρδιά και η σάρκα, αλλά με μια απόχρωση εσωτερικότητας και ζωτικής δυνάμεως. Αυτό το εγώ εκφράζεται και με δραστηριότητες μη πνευματικές.

##### Ω

**ΩΓ:** Αμορραίος βασιλιάς της Βασάν γιγαντόσωμος Ρεφαΐμ ([1Βα 4:19](http://wol.jw.org/el/wol/bc/r11/lp-g/1200003306/0/0)) τον οποίο οι Ισραηλίτες νίκησαν πριν εισέλθουν στην Αγία Γη. Η περιοχή του Ωγ αποτέλεσε τμήμα της κληρονομιάς του Μανασσή. ([Αρ 32, 33](http://wol.jw.org/el/wol/bc/r11/lp-g/1200003306/7/0)).

**ΩΡΑ:** η λέξη «ώρα» σημαίνει μια σχετικά σύντομη περίοδο χρόνου.

Το **εβραϊκό** ή **ιουδαϊκό ημερολόγιο** ([Εβρ.](http://el.wikipedia.org/wiki/%CE%95%CE%B2%CF%81%CE%B1%CF%8A%CE%BA%CE%AE_%CE%B3%CE%BB%CF%8E%CF%83%CF%83%CE%B1) הלוח העברי‎)

Ελήφθη http://el.wikipedia.org/wiki/%CE%95%CE%B2%CF%81%CE%B1%CF%8A%CE%BA%CF%8C\_%CE%B7%CE%BC%CE%B5%CF%81%CE%BF%CE%BB%CF%8C%CE%B3%CE%B9%CE%BF

##### Μήνες του εβραϊκού ημερολογίου

|  |  |  |  |  |
| --- | --- | --- | --- | --- |
| **Α/Α** | [**Εβραϊκή γραφή**](http://el.wikipedia.org/wiki/%CE%95%CE%B2%CF%81%CE%B1%CF%8A%CE%BA%CE%AE_%CE%B3%CE%BB%CF%8E%CF%83%CF%83%CE%B1) | [**Ακουστική μεταγραφή**](http://el.wikipedia.org/wiki/%CE%9C%CE%B5%CF%84%CE%B1%CE%B3%CF%81%CE%B1%CF%86%CE%AE) | **Διάρκεια (ημέρες)** | [**Γρηγοριανό ημερολόγιο**](http://el.wikipedia.org/wiki/%CE%93%CF%81%CE%B7%CE%B3%CE%BF%CF%81%CE%B9%CE%B1%CE%BD%CF%8C_%CE%B7%CE%BC%CE%B5%CF%81%CE%BF%CE%BB%CF%8C%CE%B3%CE%B9%CE%BF) |
| 1 | **נִיסָן (**"Πρώτοι καρποί") | Νισάν | 30 | Μάρτιος-Απρίλιος |
| 2 | **אִייָר ή אִיָּר (**"Ροζέτα, άνθισμα") | Ιγιάρ | 29 | Απρίλιος-Μάιος |
| 3 | **סִיוָן**  **(Εποχή)** | Σιβάν | 30 | Μάιος-Ιούνιος |
| 4 | **תמוז** | Ταμμούζ  (=βαβυλωνιακός θεός) | 29 | Ιούνιος-Ιούλιος |
| 5 | **אָב**  ("Πατέρας") | Άβ | 30 | Ιούλιος-Αύγουστος |
| 6 | **אֱלוּל**  ("αναζήτηση") | Ελουλ | 29 | Αύγουστος-Σεπτέμβριος |
| 7 | **תִּשְׁרֵי**  ("ξεκίνημα") | Τισρί | 30 | Σεπτέμβριος-Οκτώβριος |
| 8 | **חֶשְׁוָן**  ("8ος μήνας") | Χεσβάν | 29 ή 30 | Οκτώβριος-Νοέμβριος |
| 9 | **כִּסְלֵו** | Κισλέφ | 30 ή 29 | Νοέμβριος-Δεκέμβριος |
| 10 | **טֵבֵת** | Τέβετ | 29 | Δεκέμβριος-Ιανουάριος |
| 11 | **שְׁבָט** | Σεβάτ | 30 | Ιανουάριος-Φεβρουάριος |
| 12 | **אֲדָר** | Αντάρ | 30 | Φεβρουάριος-Μάρτιος |
| 13 | **ב אֲדָר** | Βε Αντάρ (εμβόλιμος μήνας για τον συγχρονισμό του ημερολογίου με το ηλιακό έτος). | 29 | Φεβρουάριος-Μάρτιος |

**Μέτρα** **Μήκους**

1 δάχτυλο            = 1⁄4 της παλάμης        1,85 εκ.

1 παλάμη             = 4 δάχτυλα               7,4 εκ.

1 σπιθαμή            = 3 παλάμες             22,2 εκ.

1 πήχης              = 2 σπιθαμές             44,5 εκ.

1 μεγάλος πήχης\*     = 7 παλάμες             51,8 εκ.

1 μικρός πήχης                  38 εκ.

1 οργιά = 1,8 μ.

1 καλάμι             = 6 πήχεις               2,67 μ.

1 μεγάλο καλάμι      = 6 μεγάλοι πήχεις       3,11 μ.

1 στάδιο = 185 μ.

1 μίλι = 1.479,5 μ.

Ταξίδι 1 ημέρας = 32 χλμ.

**Μέτρα** **Χωρητικότητας**

**Μέτρα** **Στερεών**

1 καβ                = 4 λογ                     1,22 λίτρα

1 γομόρ              = 1 4⁄5 καβ                 2,2 λίτρα

1 σεάχ               = 3 1⁄3 γομόρ               7,33 λίτρα

(μέτρο κριθάρι)

1 εφά                = 3 σεάχ                   22 λίτρα

1 χομόρ              = 10 εφά                  220 λίτρα

**Μέτρα** **Υγρών**

1 λογ                =1⁄4 καβ                    0,31 λίτρα

1 καβ                = 4 λογ                     1,22 λίτρα

1 ιν                 = 3 καβ                     3,67 λίτρα

1χοίνιξ = 1 λίτρο

1 βαθ   = 6 ιν                     22 λίτρα

(μετρητής, χοίνιξ)

1 κορ                = 10 βαθ                  220 λίτρα

**Σταθμά**

1 γερά               = 1⁄20 σίκλου                0,57 γρ.

1 βεκάχ

(μισός σίκλος)     = 10 γερά                     5,7 γρ.

1 σίκλος             = 2 βεκάχ                    11,4 γρ.

1 λίτρα 327 γρ.

1 μνα

 (μανέχ)            = 50 σίκλοι                   570 γρ.

1 τάλαντο            = 60 μνες                    34,2 κιλά

**Νομίσματα**

Τάλαντο (=ζυγαριά) = 26, 196 κιλά= 6.000 ημερομίσθια (Μτ. 18, 23 κε.. 25, 14 κε.)

Μνά = 436, 6 γραμ. = 1/60 ταλάντου= 100 ημερομίσθια (Λκ. 19, 11 κε.)

Δηνάριο = 1 ημερομίσθιο ( Μτ. 18, 28. 20, 2κε.. Μκ.12, 15. 14, 5 πρβλ. 6, 37)

Δραχμή= 4, 366 γραμ = 1/100 της μνας = 1 ημερομίσθιο (Λκ. 15, 8 κε.)

Ασσάριο = 1/16 δηναρίου (Μτ.10, 29. Λκ.12, 6)

Κοδράντης (quadrans=τέταρτο) = ¼ ασσαρίου (Μτ. 5, 28. Μκ. 12, 42)

Λεπτόν = 1 /8 ασσαρίου (Μκ. 12, 42. Λκ. 12, 59)

|  |  |  |  |  |  |
| --- | --- | --- | --- | --- | --- |
| **ΑΥΤΟΚΡΑΤΟΡΕΣ**  Αύγουστος  30π.Χ.-14μ.Χ.  Τιβέριος (14-37)  Γάιος Καλιγούλας  (37-41)  Κλαύδιος  (41-54)  Νέρων  (54-68)  Γάλβας (68-69)  Οθων Βιτέλλιος (69)  Βεσπασιανός  (69-79)  Τίτος (79-81)  Δομιτιανός (81-96)  Νέρβας (96-8)  Τραϊανός (98-117)  Αδριανός  (117-135) | **ΑΡΧΙΕΡΕΙΣ**  Ιωάζαρ  Ελεάζαρος(δ)\*  Ιησούς  *Άνανος\*\**  *(6-15)*  Ισμαήλ  (15-6)  *Ελεάζαρος (16-7)*  Σίμων  (17-8)  Καϊάφας (18-36)  *Ιωνάθαν*  *(36-7)*  *Θεόφιλος*  *(37- )*  **Σίμων Κανθήρας\***  (41- ) Ματθίας *(41-4)*  Ηλιόνεος (44-6)  Ιωσήφ (46-8)  Ανανίας  (47-59)  Ισμαήλ  (59-61)  Ιωσήφ Καβί  (61-2)  *Άνανος (62)*  Ιησούς (62-3)  Ματθίας  (65- )  Φανί (68-70) | **ΗΓΕΜΟΝΕΣ ΙΣΡΑΗΛ**  Ηρώδης Μέγας  (34π.Χ.-4μ.Χ.)  Ηρώδης Αρχέλαος  (4-6)\*  Φίλιππος (4-34)  Αντίπας (4-39)  Κοπώνιος (6-9)  Μάρκος Αμβίβολος  (9-12)  Αννιος Ρούφος (12-15)  Βαλέριος Γράτος (15-26)  Πόντιος Πιλάτος (26-36)  Μάρκελος (36-7)  Μάρουλος (37-41)  Ηρώδης Αγρίππας  **(41-4)**  **Φάδος**  **(44-46)**  **Τιβέριος Αλέξανδρος**  **(46-8)**  **Βέντιδος Κουμάνος**  **(48-52)**  **Φήλικας**  **(52-60)**  **Πόρκιος Φήστος**  **(60-62)**  **Αλβίνος**  **(62-64)**  **Γέσσιος Φλώρος**  **(64-6)**  **Ζηλωτές**  **(68-69)** Σίμων υιός Γιόρα **(69-70)** | **ΛΗΣΤΕΣ**  Εζεκίας  47-38 πΧ  Ληστές  Στη Γαλιλαία  Ελιέζερος υιός Διναϊ  30-50  Θολομαίος  40-45  Ιησούς υ.Σαπφία  (60-65)  Ιωάννης από Γίσχαλα  (66- ) | **ΜΕΣΣΙΕΣ**  Ιούδας  Υιός Εζεκία  Σίμων  Αθρόγγης    4πΧ  Μεναχήμ  Υιός Ιούδα Γαλ. (66)  Σίμων υιός Γιόρα  (68-70)  Μπάρ  Κοχμπά  (132-5) | **ΠΡΟΦΗΤΕΣ**  Ιωάννης Βαπτ.  (τέλος δεκαετίας 20)  ‘Σαμαρείτης’  (26-36)  Θευδάς (45)  ‘Αιγύπτιος’ (56)  Ιησούς  υιός Ανανία  (62-69) |

# ΛΗΜΜΑΤΑ ΣΤΗ ΜΕΓΑΛΗ ΟΡΘΟΔΟΞΗ ΧΡΙΣΤΙΑΝΙΚΗ ΕΓΚΥΚΛΟΠΑΙΔΕΙΑ (ΜΟΧΕ)

**ΑΓΓΕΛΟΙ** Στην Κ.Δ. Αυτός που γεφυρώνει τον Ουρανό με τη Γη, η *κλίμακα του Ιακώβ* επί της οποίας *ανεβαίνουν και κατεβαίνουν οι άγγελοι τοῦ θεοῦ* (Ιω. 1, 52. πρβλ. Γέν. 28, 12) είναι ο Ι. Χριστός. Στους Συνοπτικούς η παρουσία αγγέλων συνδέεται με γεγονότα ορόσημα της Ιστορίας της θείας Οικονομίας: **την εκ Παρθένου Γέννηση, την Ανάσταση-Ανάληψη και τη Β’ Παρουσία**. Στο γνωστό εισαγωγικό Δίπτυχο τού *Κατά Λουκάν* ο Γαβριήλ (= ο ισχυρός του Θεού), *ὁ παρεστηκὼς ἐνώπιον τοῦ θεοῦ* (Λκ. 1, 19), ευαγγελίζεται στον πρεσβύτη του Ναού Ζαχαρία (πρβλ. Δαν. 9, 21) και την *ἐμνηστευμένην παρθένο* Μαριάμ στην κώμη Ναζαρέτ τις δύο παράδοξες γεννήσεις τού Ιωάννη και του Ιησού (ως μέγα *Υιοῦ τοῦ Ὑψίστου* και *Υιοῦ τοῦ Θεοῦ*, 1, 32-35. πρβλ. 4Q 246) αντίστοιχα, προκαλώντας μάλιστα στον πρώτο (ένεκα της αμφιβολίας) αφωνία (1, 5-56). Τη νύχτα της γέννησης του Ιησού (Λκ. 2, 9-21), άγγελος Κυρίου αποκαλύπτει στους ποιμένες την ταυτότητα του ανακλίμενου σε φάτνη «αδύναμου» εσπαργανωμένου βρέφους (*Σωτήρ, Χριστός Κύριος* [και όχι *Κυρίου*!Ψ. Σολ. 17, 32]). *Εξαίφνης* ολόκληρη (!) η επουράνια στρατιά άδει με το *Δόξα ἐν Ὑψίστοις* (Λκ. 2, 14) την Ειρήνη-Pax και τη νέα εποχή (aura aetas) που κομίζεται *επί γης* (πρβλ. Vergil, Ecl. 4, 17), *ἐν ἀνθρώποις εὐδοκία(ς)*. Κατόπιν αγγελικής παρέμβασης ονομάζεται *Ιησούς* (Jeschua =*αὐτὸς γὰρ* ***σώσει*** *τὸν λαὸν* ***αὐτοῦ******ἀπὸ τῶν ἁμαρτιῶν αὐτῶν****.* Μτ. 1, 21) την όγδοη μέρα της περιτομής(Λκ. 2, 21). Στο *Κατά Ματθαίον* ο άγγελος του Κυρίου συνδέεται πάντα με οράματα (1, 20. 24. 2, 13. 19) τα οποία ανατρέπουν τα σκάνδαλα που προκαλούν η παράδοξη σύλληψη και ο διωγμός του Ηρώδη. Ακολουθεί η Βάπτιση από τον Ιωάννη, που εκπληρώνει την έσχατη παλαιοδιαθηκική προφητεία: *ἰδοὺ ἀποστέλλω* ***τὸν ἄγγελόν μου*** *πρὸ προσώπου* ***Σου***(Μκ. 1, 2. πρβλ. Μαλ. 3, 1 Elia rediitus). Μετά τη νηστεία στην έρημο και παρά την άρνηση του Ιησού να υποκύψει στον Πειρασμό να αποδείξει επί τη βάσει τού γραφικού *τοῖς ἀγγέλοις αὐτοῦ ἐντελεῖται περὶ σοῦ τοῦ διαφυλάξαι σε.* Λκ. 4, 10. Μτ. 4, 6 = Ψ. 90, 11-12 Ο’) ότι είναι ο Υιός του Θεού (πρβλ. Σοφ. Σολ. 2, 16-18), άγγελοι τον *διακονούν* στην έρημο (Μκ. 1 ,13. Μτ. 4, 11. όχι στο Λκ.). Άγγελος τον ενισχύει κατά την αγωνιώδη προσευχή πριν τη σύλληψή Του (Λκ. 22, 43) όταν επίσης θα αρνηθεί τον «πειρασμό» να επιστρατευτούν *δώδεκα λεγεώνες αγγέλων* (legio=6.000 άνδρες) για να αντισταθεί στη σύλληψη και το Πάθος (Μτ. 26, 53). Άγγελοι με λευκή/λαμπρή στολή στον κενό τάφο επιβεβαιώνουν (*μετακίνηση του λίθου*. Μτ. 28, 2) και διακηρύσσουν την Ανάσταση στις μυροφόρες (Μκ. 16, 5. Μτ. 28, 5. Λκ. 24, 4. Ιω. 20, 12). *Άνδρες δύο* (Δτ. 19, 15) επεξηγούν στους μαθητές μετά την Ανάληψη τον τρόπο της Β’ Παρουσίας, όπου ο Ιησούς ως Κριτής πλέον πρωταγωνιστεί με τη συνοδεία επουράνιου αγγελικού στρατεύματος, μοτίβο που απαντά μόνον στην Κ.Δ.. Αυτό επισημαίνει ήδη το Α’ Θεσ. 4, 16 (έλευση *ἐν κελεύσματι, ἐν φωνῇ ἀρχαγγέλου* Α’ Θεσ. 4, 16. *μετὰ τῶν ἁγίων* Α’ Θεσ. 3, 13. *μετ᾽ ἀγγέλων δυνάμεως αὐτοῦ* Β’ Θεσ. 1, 7-10. Μτ. [16, 27](file:///C:\Users\ΣΩΤΗΡΗΣ\Desktop\ΣΚΛΗΡΟΣ%20ΔΙΣΚΟΣ\ΜΕΤΑΦΡΑΣΗ%20ΑΓ\ΚΡΙΣΗ%202014\Application%20Data\Microsoft\Word\BwRef('KJV_Mat%2016:27')).*. συλλογή εκλεκτών* [Mτ. 13, 39](file:///C:\Users\ΣΩΤΗΡΗΣ\Desktop\ΣΚΛΗΡΟΣ%20ΔΙΣΚΟΣ\ΜΕΤΑΦΡΑΣΗ%20ΑΓ\ΚΡΙΣΗ%202014\Application%20Data\Microsoft\Word\BwRef('KJV_Mat%2013:39')). [41](file:///C:\Users\ΣΩΤΗΡΗΣ\Desktop\ΣΚΛΗΡΟΣ%20ΔΙΣΚΟΣ\ΜΕΤΑΦΡΑΣΗ%20ΑΓ\ΚΡΙΣΗ%202014\Application%20Data\Microsoft\Word\BwRef('KJV_Mat%2013:41')). [49](file:///C:\Users\ΣΩΤΗΡΗΣ\Desktop\ΣΚΛΗΡΟΣ%20ΔΙΣΚΟΣ\ΜΕΤΑΦΡΑΣΗ%20ΑΓ\ΚΡΙΣΗ%202014\Application%20Data\Microsoft\Word\BwRef('KJV_Mat%2013:49')). [24, 31](file:///C:\Users\ΣΩΤΗΡΗΣ\Desktop\ΣΚΛΗΡΟΣ%20ΔΙΣΚΟΣ\ΜΕΤΑΦΡΑΣΗ%20ΑΓ\ΚΡΙΣΗ%202014\Application%20Data\Microsoft\Word\BwRef('KJV_Mat%2024:31')). *δικαστήριο ενώπιον των αγγέλων.* πρβλ.Μκ. 8, 38. 13, 27 κ.παρ.. καταδίκη *εἰς τὸ πῦρ τὸ αἰώνιον τὸ ἡτοιμασμένον* *τῷ διαβόλῳ καὶ τοῖς ἀγγέλοις αὐτοῦ* Μτ. 25, 41). Μετά την κοινή εξανάσταση, όπως απαντά ο Ιησούς στους Σαδδουκαίους (που σύμφωνα με το Πρ. 23, 8 δεν αναγνώριζαν την ύπαρξη αγγέλων), οι άνθρωποι *οὔτε γαμοῦσιν οὔτε γαμίζονται, ἀλλ᾽ εἰσὶν ὡς ἄγγελοι ἐν τοῖς οὐρανοῖς* (Μκ. 12, 25 κ.παρ.). Όλα τα ανωτέρω μυστήρια της θείας Οικονομίας βιώνονται κατά την ευχαριστιακή Σύναξη *αγίων*, οι οποίοι κοινωνούν *Ἰερουσαλὴμ ἐπουρανίῳ, καὶ μυριάσιν ἀγγέλων πανηγύρει* (Εβρ. 12, 22. Αποκ. 14, 1 πρβλ. 1QH 19.11-12. Αγγελική Σαββατική Λειτουργία).

Συνοψίζοντας τα ανωτέρω, οι Συνοπτικοί αναπτύσσοντας αρχέγονο παρακλητικό μοντέλο (Β’ Θεσ. 1, 7-10), εξαίρουν την δυναμική των αγγέλων υπέρ των «περιθωριοποιημένων»: (α) των μικρών (Μτ. 18, 10) και ασθενών (πρβλ. μεταφορά πτωχού Λαζάρου στους αβρααμιτικούς κόλπους Λκ. 16, 22. την «ιαματική» ταραχή ύδατος στην Βηθεσδά στη «γλώσσα» Ιω. 5, 2), (β) των μετανοούντων (*χαρά* Λκ. 15, 10), και (γ) των καταδιωκομένων *αγίων* (σωτηρία *αποστόλων* Πρ. 5, 19. *Πέτρου* 12, 7-11 *Παύλου* 27, 23. πρβλ. αγγελικόπρόσωπο πρωτομάρτυρα *Στεφάνου* 6, 15). Συνεργούν στη στροφή τής Εκκλησίας προς τα «ακάθαρτα» έθνη (Πρ. 8, 26. 10, 10. 3. 22. 11, 13. 16, 9 [Μακεδόνας]) αλλά και εναντίον του αυτοθεοποιημένου δυνάστη Ηρώδη Αντίπα (Πρ. 12, 23). Γενικότερα η αγγελική παρουσία προκαλεί *φόβο*/θάμβος που μεταλλάσσεται σε χαρά για τους *πτωχούς και θλιβομένους* και εξαίρει την ανατροπή των μεταπτωτικών εξουσιαστικών θεσμών αλλά και του θανάτου διά του Υιού του Θεού και όσων τον μαρτυρούν. Έτσι η παρακλητική *Προς Εβραίους* ερωτά: *οὐχὶ πάντες εἰσὶν λειτουργικὰ πνεύματα εἰς διακονίαν ἀποστελλόμενα διὰ τοὺς μέλλοντας κληρονομεῖν σωτηρίαν;* (1, 14). Σημειωτέον ότι ο Ιησούς δεν διαθέτει προσωπικό φύλακα άγγελο, δε βιώνει μέσω *πνευμάτων* οράματα και μετακινήσεις, οι άγγελοι δεν μετέχουν κατά τους εξορκισμούς των πονηρών πνευμάτων και τα λοιπά θαύματα και εκτός της περίπτωσης του Ηρώδη δεν ασκούν βία στους υπεναντίους «υιούς του σκότους». Αντιθέτως ήδη στον αρχαιότατο χριστολογικό ύμνο Φιλ. 2, 6-11 υπογραμμίζεται η απόλυτη υποταγή και η δοξολογία τους στον υψωθέντα Θεάνθρωπο (Α’ Πέ. 3, 22).

Κατά τη διάρκεια της επίγειας δράσης τού Ιησού μόνον στο *Κατά Λουκάν* γίνεται αναφορά σε ανθρώπους *αγγέλους* (*απεσταλμένους*. πρβλ. Ιακ. 2, 25). Ενώ οι *άγγελοι* του Βαπτιστή (= *Άγγελος* 7, 27) οφείλουν να συνειδητοποιήσουν ότι ο Ιησούς είναι ο *Ερχόμενος Μεσσίας* (Λκ. 7, 24. 27), οι άγγελοι του Ιησού στην απαρχή τού *Οδοιπορικού Του στην Ιερουσαλήμ* κατανοούν ότι η πυρπόληση της εχθρικής Σαμάρειας (Δ’ Βασ. 1, 10. 12) απάδει της μεσσιανικής Του αποστολής (Λκ. 9, 52).

Ο Παύλος ως Φαρισαίος αναγνωρίζει στις επιστολές του την ύπαρξη αγαθών και πονηρών πνευμάτων, αν και το ενδιαφέρον του μετά την εμπειρία της Δαμασκού επικεντρώνεται στο *ἐν Χριστῷ εἶναι* (Β’ Κορ. 5, 17). Κατεξοχήν στην Α’Κορ., όπου παραδίδεται ο αιμομίκτης στον Σατανά, *τὸν ἄρχοντα/θεὸ τοῦ αἰῶνος τούτου* (Β’Κορ. 4, 4) για να πληγεί το σώμα αλλά να σωθεί η ψυχή του (5, 4-5), ο αγγελικός χορός μαζί με τους ανθρώπους *θεάται* τους επίγειους αγώνες των αγίων στην *αρένα* του κόσμου (spectaculum. Επίκτ. *Διατριβή* 3.22.58) (Α’ Κορ. 4, 9), όντας στις *Ποιμαντικές* μάρτυς της τήρησης της αποστολικής παραδόσεως (Α’ Τιμ. 5, 21 σε μια ιδιότυπη *τριαδική φόρμουλα* αφού μνημονεύεται αντί του Αγ. Πνεύματος). Οι άγιοι οφείλουν να επιλύουν μόνοι τις διαφορές τους, αφού μελλοντικά εκείνοι θα *κρίνουν* (δικάσουν; κατακρίνουν;) τους αγγέλους (6, 2-3 Ψ. 81 Ο’). Στο Α’ Κορ. 11, 10 κατά τη λατρεία η προφητεύουσα γυναίκα οφείλει να έχει *ἐξουσία* (κάλυμμα;) *ἐπὶ τῆς κεφαλῆς* της από ευλάβεια *διὰ τοὺς ἀγγέλους*. Σε κάθε περίπτωση, όμως, *οὔτε ἄγγελοι οὔτε ἀρχαὶ [...] δυνήσεται ἡμᾶς χωρίσαι ἀπὸ τῆς ἀγάπης τοῦ θεοῦ τῆς ἐν Χριστῷ Ἰησοῦ τῷ Κυρίῳ ἡμῶν* (Ρωμ. 8, 38-39). Η αγάπη/διακονία του *άλλου* είναι απείρως προτιμότερη από τη γνώση των *αγγελικών γλωσσών* (Α’ Κορ. 13, 1) και τα οράματα κατά τα οποία ενίοτε *ὁ Σατανᾶς μετασχηματίζεται εἰς ἄγγελον φωτός* (Β’ Κορ. 11, 14). Ο ίδιος ο Παύλος αν και θεώρησε αποκαλύψεις, παραδόθηκε από τον Κύριο (όπως και ο Ιώβ 2, 6 κε.) σε άγγελο Σατάν προκειμένου να βιώσει τη δύναμη/χάρη του Κυρίου μέσω του *σκόλωπα* *τῆς σαρκὸς* (Β’ Κορ. 12, 7: *ασθένειες* [οφθαλμοί Γαλ. 4, 13-15; κεφαλγίες-ημικρανίες; διώξεις; Γαλ. 6, 17. Β΄ Κορ. 11, 21-33. 12, 10], *πειραστές άνθρωποι.* Α’Τιμ. 1, 20. 2, 17).

Εξάγεται το συμπέρασμα επί τη βάσει των Γαλ. 3, 19. Πρ. 7, 30. 35. 38. 53 (*Απολογία Στεφάνου*).Εβρ. 2, 2ότι στην αντινομική πολεμική των Ελληνιστών Χριστιανών δέσποζε το άγνωστο στον Ιουδαϊσμό (εξαιρέσει ίσως του 4Q521) επιχείρημα ότι ο Νόμος *διετάχθη* από αγγέλους και συνεπώς οι θεοφάνειες της Π.Δ. είναι αγγελοφάνειες. Στο Πρ. 7 ο νομοδότης *άγγελος Κυρίου* αυτοχαρακτηρίζεται, όμως, *Ἐγὼ ὁ Θεὸς τῶν πατέρων σου (*στ. 31-32 πρβλ. Έξ. 3, 1) και ταυτίζεται από τον Ι. Χρυσόστομο (PG 60.130.46) με τον *μεγάλης Βουλής Ἀγγελο* = Ι. Χριστό. Ησ. 9, 5). Διακρίνεται από τους αγγέλους (σε πληθυντικό) και τις *διαταγές τους*, που μνημονεύει και ο Παύλος (Γαλ. 3, 19) για να σημάνει ίσως τις πολυπληθείς διατάξεις της Τορά (*διαταγή* = *διατύπωση/διασάφηση* Β’ Έσδρα 4, 11. 7, 11 parsegen) που αποδίδονται στη συνέργεια αγγέλων (πρβλ. ὁ ***διὰ*** *ἀγγέλων λαληθεὶς λόγος* Εβρ. 2, 2). Υπό την ίδια προοπτική ως *άγγελοι* (= αγγελιοφόροι) θα μπορούσαν να εννοηθούν και τα Όντα που φιλοξένησε στο Εβρ. 13, 2 ο Αβραάμ και αποκαλούνται στο Γέν. 18-19 *Κύριος*.

Το β’ ήμισυ του 1ου αι. η λατρεία ιεραρχίας *αρχών και εξουσιών.* (πρβλ. *Ανάληψις Ησαΐα* 1, 3) σε συνδυασμό με τα επουράνια ταξίδια φυγής από έναν τραγικά βιούμενο κόσμο γνωρίζουν έξαρση κατεξοχήν σε Εκκλησίες της Δυτικής Μ. Ασίας (Λυδία, Φρυγία). Στην *Προς* *Κολοσσαείς* καταπολεμείται ***θρησκεία*** (= λατρεία) **των *αγγέλων***(2, 18. πρβλ. μαγικούς παπύρους όπου μνημονεύονται οι *ΙΑΩ, Μιχαήλ, Γαβριήλ, Αβρασάξ και Αδωνάι* και ευχαριστήρια αφιέρωση στον *Άγγελο, Όσιο, Δίκαιο* TAM V. 1.185). Διά του Ιησού, στον οποίο κατοικεί ολόκληρη η θεότης *σωματικῶς*, *ευρίσκονται πάντες οἱ θησαυροὶ τῆς σοφίας καὶ γνώσεως ἀπόκρυφοι* (2, 3), *ὅτι ἐν αὐτῷ* *ἐκτίσθη τὰ πάντα ἐν τοῖς οὐρανοῖς [...] εἴτε θρόνοι εἴτε κυριότητες εἴτε ἀρχαὶ εἴτε ἐξουσίαι· τὰ πάντα δι᾽ αὐτοῦ καὶ* ***εἰς αὐτὸν*** *ἔκτισται* (1, 16). Στην *Προς Εφεσίους* υπογραμμίζεται ότι *τὰ ἀποκεκρυμμένα* μυστήρια της Οικονομίας με αποκορύφωμα την ενθρόνιση του Θεανθρώπου *ὑπεράνω πάσης ἀρχῆς καὶ ἐξουσίας* (1, 21-23. 3, 10.) ήταν άγνωστα και στα αγγελικά όντα (που διαθέτουν περιορισμένη γνώση. Μκ. 13, 32. Ρωμ. 16, 25. Α’Κορ. 2, 8) ενώ αποκαλύπτονται ***διὰ τῆς Ἐκκλησίας***(3, 9-10. Κολ. 1, 26. Α’ Τιμ. 3, 16). Παρόμοιος τονισμός τής ειδοποιού διαφοράς του Ιησού έναντι των αγγέλων, έστω κι αν Αυτός λόγω του θανάτου *ἐλαττώθηκε βραχύ τι παρ’ αὐτῶν* (Εβρ. 2, 9 = Ψ. 8, 6),επιχειρείται βάσει πλούσιων γραφικών επιχειρημάτων και στα εισαγωγικά κεφάλαια της *Προς Εβραίους* (κεφ. 1-2), αλλά και στην Α’ Πέ. (1, 12). Αντιστρόφως στην *Ιούδα* και στη *Β’ Πέτρου* καταπολεμούνται αιρετικοί, οι οποίοι επικαλούμενοι τα ανωτέρω παύλεια χωρία (Β’ Πέ. 3, 15 κε.), *βλασφημοῦσιν δόξας* (αγγέλους; στ. 8-9. πρβλ. Β’ Πέ. 2, 10), ενώ *ο Μιχαὴλ ὁ ἀρχάγγελος* κατά την αντιδικία του με τον διάβολο για το σώμα του Μωυσή δεν εξέφερε υβριστική κρίση *ἀλλὰ εἶπεν· ἐπιτιμήσαι σοι Κύριος* (Δτ. 34, 5-6. Ζαχ. 3, 2).Ταυτόχρονα στο πλαίσιο της ιουδαιοχριστιανικής νουθεσίας μνημονεύεται η φυλάκιση των πεπτωκότων αγγέλων (Ιούδα 6. Β’ Πέ. 2, 4)και η Β’ Παρουσία του Κυρίου συνοδεία *μυριάδων* αγγέλων (Ιούδα 14. Β’ Πέ. 3, 10-13)**.**

Στην ιωάννεια γραμματεία εκτός της Αποκ. απουσιάζει μνεία αγγέλων εκτός από το προμνημονευθέν λόγιο (1, 51. πρβλ. Γέν. 28, 12) και την εικασία *ἄγγελος αὐτῷ λελάληκεν,* ενώ ο Ιησούς συνομιλεί άμεσα με τον Πατέρα (12, 29). Αντί του Μιχαήλ, ως *Παράκλητος* της Εκκλησίας προβάλλει το Άγ. Πνεύμα (Ιω. 14, 16. 26. 15, 26. 16, 7) και ο Ι. Χριστός (Α’Ιω. 2, 1). Με μοναδική συχνότητα αναφέρονται όμως στην *Αποκ.* αφού για τους υπό διωγμόν ευρισκόμενους ακροατές της λειτουργούσε παρακλητικά η καθοριστική τους παρέμβαση στο Σύμπαν και στο ρου της Ιστορίας (που η προπαγάνδα της Pax Augusta είχε «καθυποτάξει» στον Καίσαρα) εκτελώντας το θεϊκό σχέδιο: (α) Άγγελος ερμηνευτής(πρβλ. 5, 5. Ζαχ. 1, 9. Δαν. 7, 16. Δ’ Εσδρ. 10, 28-29) μεταφέρει τους *λόγους τῆς προφητείας* στον δούλο του Θεού Ιωάννη (1, 1). *εἷς ἐκ τῶν ἑπτὰ ἀγγέλων τῶν ἐχόντων τὰς ἑπτὰ φιάλας* επεξηγεί το μυστήριο της Πόρνης Βαβυλώνας (17, 3) και *της Νύμφης* του Αρνίου (21, 9-10. πρβλ. Ιεζ. 40, 3). Και οι δύο απεμπολούν την προσκύνηση του Ιωάννη αφού *ἡ* ***μαρτυρία Ἰησοῦ*** *ἐστιν τὸ πνεῦμα τῆς προφητείας* (19, 10. 22, 9). **(β)** οι **άγγελοι των** προσταγμάτων του Χριστού και του Αγ. Πνεύματος στις επτά μικρασιατικές Εκκλησίες έχουν ταυτιστεί με τους (i) επουράνιους αντιπροσώπους τους (πρβλ. Δτ. 32, 8. Δν. 10, 13. 20 κε.), (ii) απεσταλμένους στον Ιωάννη ή (iii) προφήτες-προϊσταμένους της Σύναξης, κατ’ αντιστοιχία προς τον *ιουδαίο Αρχιερέα* (Διόδωρος Σίκουλος, *Ιστορική Βιβλιοθήκη* 40.3.πρβλ. Αγγαίος [1, 13](file:///C:\Users\ΣΩΤΗΡΗΣ\Desktop\ΣΚΛΗΡΟΣ%20ΔΙΣΚΟΣ\ΜΕΤΑΦΡΑΣΗ%20ΑΓ\ΚΡΙΣΗ%202014\Application%20Data\Microsoft\Word\BwRef('KJV_Hag%201:13')). [Μαλ. [2, 7](file:///C:\Users\ΣΩΤΗΡΗΣ\Desktop\ΣΚΛΗΡΟΣ%20ΔΙΣΚΟΣ\ΜΕΤΑΦΡΑΣΗ%20ΑΓ\ΚΡΙΣΗ%202014\ΓΕΝΙΚΑ\BwRef('KJV_Mal%202:7')). 3, 1](file:///C:\Users\ΣΩΤΗΡΗΣ\Desktop\ΣΚΛΗΡΟΣ%20ΔΙΣΚΟΣ\ΜΕΤΑΦΡΑΣΗ%20ΑΓ\ΚΡΙΣΗ%202014\Application%20Data\Microsoft\Word\BwRef('KJV_Mal%203:1')). Εκκλ. 5, 5 Μασ.). **(γ)** Στο εσχατολογικό δράμα καταγράφεται το περιεχόμενο πολλών και ποικίλων αγγελικών ασμάτων (δοξολογίες-*Τρισάγιος* 4, 8. αναφωνήσεις-*ἄξιον ἐστιν* κεφ. 5. ύμνοι-*Αλληλούια* κεφ. 19) και μάλιστα αντιφωνικά (5, 8-14). Απευθύνονται ιδιαίτερα στο εσφαγμένο Αρνίο (5, 12), ενώ χαρακτηριστική είναι και η κλιμακούμενη ένταση των φωνών, κάποτε απροσδιόριστων (11, 15) αλλά και η μεσιτεία υπέρ των αγίων (θυμιάματα = προσευχές. 8, 3) **(δ)** Οι αίνοι της επουράνιας Λειτουργίας, στην οποία μετέχει και η επίγεια Εκκλησία, δεν διακοσμούν απλώς αλλά καθορίζουν την τελείωση του εσχατολογικού δράματος. λειτουργικά μέσα, οι σάλπιγγες και οι φιάλες, που λαμβάνουν άγγελοι με αρχιερατική περιβολή, αποτελούν τα «συστατικά» των δύο τελικών επτάδων που λειτουργούν λυτρωτικά για την διεφθαρμένη κτίση αλλά και για τους *πιστούς, κλητούς και εκλεκτούς* μάρτυρες. Γι’ αυτό και απαντά μια ιδιαίτερη σχέση των αγγέλων με το καινοποιούμενο Σύμπαν: (i) Τα **τέσσερα ζώα** (4, 6β-8) που αντιπροσωπεύουν την Κτίση, ομοιάζουν με τα *Χερουβείμ* του Ιεζεκιήλ (1, 5. 10, 20) και τα *Σεραφείμ* του Ησαΐα (έξι πτέρυγες. Τρισάγιος 6, 2. Ησ. 6). δοξολογούν αέναα τον Γιαχβέ αντιφωνικά και συμφωνικά με τους 24 πρεσβύτερους αλλά και ολόκληρο το Σύμπαν (κεφ. 4-5). (ii) Κατόπιν εντολής τους εμφανίζονται **άλογα τεσσάρων** **διαφορετικών χρωμάτων** (πρβλ. Ζαχ. 6, 1 κ.ε.) που στην πλειονότητά τους σκορπούν δεινά. Οι τέσσερεις άγγελοι στις τέσσερεις γωνίες της γης αποτρέπουν τους αντίστοιχους καταστροφικούς **ανέμους** από το να προσβάλουν το Οικοσύστημα, μέχρις ότου σφραγιστούν οι 144.000 δούλοι του Θεού (πρβλ. Ιεζ. 9, 4. 6). (iii) **Ισχυρός άγγελος** στο κεφ. 10 κρατά ανοικτό βιβλιαρίδιο και εκφωνεί επτά βροντές (Γαβριήλ; πρβλ. Δαν. 8-9). (iv) Ο έχων *ἐξουσίαν ἐπὶ τοῦ* ***πυρός*** προστάσσει τον αιματηρό τρυγητό της γης (14, 17) σε μια ενότητα (14, 8-20), όπου όπως και στο κεφ. 18 ακούγονται εξαγγελίες για και την πτώση της Βαβυλώνας που εικονίζεται με τη ρίψη μύλινου λίθου στη θάλασσα (18, 21). (v) **Άγγελος των υδάτων** σε συνδυασμό μετο θυσιαστήριο (Α’ Ενώχ 66, 2) μετά την τρίτη φιάλη αναπέμπει *δοξολογία της θεϊκής κρίσεως* (16, 5)*.*

Στον Ουρανό λαμβάνουν τις επτά σάλπιγγες **οι γνωστοί** στον Ιουδαϊσμό **επτά άγγελοι** (8, 2) που διακονούν *ενώπιον του θρόνου* (Τωβίτ 12, 15). Δεν ταυτίζονται με **τα επτά Πνεύματα** τα οποία είναι πηγή Χάριτος (1, 4. 4, 5). Μνημονεύεται ιδιαίτερα ο αρχάγγελος-συνήγορος του αληθινού Ισραήλ **Μιχαήλ**, ο οποίος καταβάλλει τον ***Δράκοντα*** – Σατανά/Κατήγορο (12, 7 κε.) στη γη. Αντιστοίχως στο 19, 11-16 ο Λόγος συνοδεία έφιππων στρατευμάτων (αγγέλων; Αγίων;) καταβάλλει τα δύο Θηρία. Στην Αποκ. διακρίνονται και αγγελικά όντα, χωρίς να δηλώνεται εάν είναι δαιμονικά ή *ολοθρευτές*. Στην πρώτη Ουαί (9, 1) η πτώση αστέρος που ανοίγει το φρέαρ της αβύσσου θα μπορούσε να σημαίνει την **πτώση κάποιου αγγέλου** κατά το πρότυπο του βαβυλώνιου *Εωσφόρου* (Ησ. 14, 10) ή των υιών του Θεού (Γέν. 6. πρβλ. Α’ Ενώχ 6). Αναδύονται ποικιλόμορφα σατανικά όντα-«ακρίδες» με ουρές-σκορπιούς. Ο αρχηγός τους ονομάζεται *Αββαδών* (= καταστροφέας. Ιώβ 28, 22) ή *Απολλύων (<* Απόλλων: θεός μαντικής και φωτός). Στη δεύτερη Ουαί (9, 13) ο άγγελος της έκτης σάλπιγγας κατόπιν εντολής του κέρατος του Θυσιαστηρίου (άγγελος;) λύνει *δυσμιριάδες μυριά*δων αγγέλων που είναι δεμένοι στον Ευφράτη. Αυτοί οι τεθωρακισμένοι ίπποι-«χίμαιρες» επελαύνουν σε αυστηρά προκαθορισμένη από τον Θεό στιγμή για να σκοτωθεί το 1/3 της «πολιτισμένης» και όμως ειδωλολατρικής γης. Στο κεφ. 20 **άγγελος** θεϊκής προέλευσης (*θανατηφόρος;* Ιώβ 33, 23 [Ο΄] Ουριήλ) κατεβαίνει από τον ουρανό με το κλειδί της αβύσσου και αλυσοδένει το Σατανά σε αυτήν (Ιούδα 6. Β’ Πέ. 2, 4. Α’ Ενώχ 10, 4-17).

Βιβλιογραφία: G. Kittel, ἄγγελος *ThWNT* I, 81-87- H. Ringgren Geister, Dämonen, Engel, RGG Bd. 2, S. 1303- I. Broer, ἄγγελος *EWNT* I 32-37. O. Böcher, Engel IV, TRE 9 596-599. G. KURZE, Der Engel- und Teufelsglaube des Apostels Paulus, 1915 - E. PETERSON, Das Buch von den Engeln, 1935 - J. Michl,: Die Engelvorstellungen in der Apokalypse des Hl.Johannes, I Teil. Die Engel um Gott, München 1937. - Engel I-IV, *RAC* V 1962, 53-200. - H. BIETENHARD, Die himmlische Welt im Urchristentum u. Spätjudentum, 1951 B. Tsakonas, The Angelology according to the Later Jewish Literature, ΘΕΟΛΟΓΙΑ 34 (1963) 136-151. O. Hofius,‘Gemeinschaft mit den Engeln im Gottesdienst der Kirche Eine traditionsgeschichtliche Skizze’, *ZThK* (89) 1992, 172-195. N. Σωτηροπούλου, Ερμηνεία Δυσκόλων Χωρίων της Γραφής τόμος Α’ Αθήνα 1985. π. Ι. Σκιαδαρέση**,** Γένεση *Λειτουργικές Σκηνές και Ύμνοι στην Αποκάλυψη του Ιωάννη*, Θεσσαλονίκη: Πουρναρά 1999.Σ. Δεσπότη, Η Επουράνιος Λατρεία στα κεφ. 4-5 της Αποκαλύψεως του Ιωάννη, Διδ. Διατριβή, Wiesbaden 2000 *- Η Αποκάλυψη του Ιωάννη. To βιβλίο της Προφητείας*. Λειτουργική και Συγχρονική Ερμηνευτική Προσέγγιση, Τόμ. Β’, Αθήνα: Άθως 2007.

**ΑΡΧΑΓΓΕΛΟΙ:** Ο όρος δεν απαντά στην Π.Δ. (Ο’), όπου μνημονεύεται ο *ἀρχιστράτηγος δυνάμεως Κυρίου* στον Ιησού του Ναυή (5, 14 *κατάληψη Ιεριχώ*). Απαντά δύο φορές στην Κ.Δ. σε συνδυασμό με τη Δευτέρα Παρουσία τού Κυρίου (Α’ Θεσ. 4, 16. πρβλ. Αποκ. Μωυσή 22 =*Μιχαήλ*) και την αντιδικία με τον διάβολο *περὶ τοῦ Μωϋσέως σώματος* (Ιούδα 9. πρβλ. Ζαχ. 3, 1-5). Υπό την επίδραση μάλλον περσικών ή βαβυλωνιακών παραστάσεων καταγράφονται στη φιλολογία του Β’ Ναού χορείες τεσσάρων ή επτά αρχαγγέλων (πρβλ. Ιεζ. 1 και 9. Αποκ. 4, 6-7). Το Τωβ. 12, 15 αναφέρεται σε επτά αγγέλους που έχουν το προνόμιο να στέκονται ενώπιον της δόξης του Κυρίουγια να αναφέρουν τις ευχές (sarei ha-panim. πρβλ. *Διαθ. Λευί* 8, 2. Α’ Ενώχ 20, 1. 90, 21. 4Q 403 1, 23)*.* Στην Αποκ. (8, 1) δεν ταυτίζονται με τους επτά αστέρες/αγγέλους των Εκκλησιών στη δεξιά χείρα του Υιού του Ανθρώπου (1, 20) ούτε με τα επτά πνεύματα *ἐνώπιον τοῦ θρόνου* (1, 4), αλλάλαμβάνουν σάλπιγγες για να τελεσιουργηθεί η δεύτερη επτάδα του εσχατολογικού δράματος, ενώ στο 12, 7 ο Μιχαήλ και η στρατιά του θριαμβεύουν στον ουρανό επί αυτής του Δράκοντα. Στο Α’ Ενώχ 9 οι Μιχαήλ, Ραφαήλ, Γαβριήλ και Σαριήλ (Sariel זהריאל, = εντολή Θεού)/ελλην.: Ουριήλ Uriel אוּרִיאֵל = Ο Θεός είναι το φως μου), πέριξ του θρόνου παρακύπτουν και βλέπουν το αίμα που χύνεται στη γη, αινούν τον Θεό, επισημαίνουν τις πράξεις των Εγρηγόρων (`îrîn: Αζαήλ, Σεμιαζάς) και το στεναγμό των ψυχών των αποθανόντων υπό των Γιγάντων (Νεφιλίμ). Αναλαμβάνουν την εξαγγελία και διεξαγωγή της Κρίσεως (A’ Ενώχ 54, 6). Ενώ ο Γαβριήλ προκαλεί πολέμους ανάμεσα στους Γίγαντες όντας υπεύθυνος για τον παράδεισο, τους δράκοντες (Ikisat) και τα χερουβείμ (10, 13. 20, 7), ο *ελεήμων και μακρόθυμος* Μιχαήλ επεξηγεί τα περί του δέντρου της ζωής και της τιμωρίας των ανόμων (κεφ. 24. 67, 12. πρβλ. 40, 9). Στο 40, 9. 54, 6. 71, 8-9 ο Ουριήλ/Ατριήλ αντικαθίσταται από τον Φανουήλ (= πρόσωπο Θεού) που ορίζεται *επί της μετανοίας επ’ ελπίδι εκείνων οι οποίοι θα κληρονομήσουν αιώνια ζωή*, ενώ σε άλλα κείμενα μνημονεύεται και ο Ιερεμιήλ/Ρεμιήλ (Jerahmeel יְרַחְמְאֵל= o Θεός θα ελεήσει. Δ’ Έσδρ. 4, 36 «ερωτήσεις σχετικά με το μέλλον των νεκρών». Αποκ. Σοφ. 7 «υπεύθυνος Σεόλ»). Στον Δανιήλ εξέχοντα ρόλο διαδραματίζουν ο Μιχαήλ (מִיכָאֵל‎ Mikha’el **=** [όσ]τις εστίν ως ο Θεός[;])ως προστάτης/παράκλητος του Ισραήλ (πρβλ. Δτ. 4, 19-20) και στρατηγός (πόλεμος με τους αγγέλους των Περσών και των Ελλήνων. 10, 13. 21. 12, 1) και ο Γαβριήλ (*Gabri'el* גַּבְרִיאֵל = *ο Ισχυρός του Θεού)* ως ερμηνευτής των μυστηρίων των Εσχάτων (angelus interpres. 8, 15-26. 9, 21 κε.. πρβλ. Δαν. 10). Ο τελευταίος ευαγγελίζεται και στον Λουκά (1, 19. 26. πρβλ. Β’ Ενώχ 21. 24. Mek. 86b «ευαγγελισμός γέννησης Ισαάκ Γέν. 18») τη γέννηση των Ιωάννη (Προδρόμου) και Ιησού. Σύμφωνα με την ιουδαϊκή παράδοση ο Μιχαήλ λειτουργούσε ως *ψυχοπομπός* και σωτήρας των δικαίων (Διαθ. Αβραάμ Α 7-8. Διαθ. Ισαάκ 2, 1. πρβλ. Ιούδα 9. *Μαρτ. Ησ.* 3.15-16) αλλά και ως κλειδοκράτορας του ανώτατου Ουρανού, ιερεύς, διδάσκαλος γεωργίας και φαρμακευτικής (Παρ. Iερ. 9, 5. Α’ Ενώχ 25. Β’ Ενώχ 33.10. Γ’ Βαρούχ 4, 7. 11-15. Βίος Αδάμ 22, 2). Στο *Όραμα του Γαβριήλ* (Hazon Gabriel) διατάσσει την ανάσταση του *πρίγκηπα των πριγκήπων* (Δαν. 8, 14-25) που έχει υποστεί εξιλαστήριο μαρτύριο. Ο Ραφαήλ (*Rāp̄āʾēl* רָפָאֵל = *Ο Θεός θεραπεύει*), εμφανιζόμενος αρχικά ως Αζαρίας υιός του μεγάλου Ανανία, αποστέλλεται από τον Κύριο στον *Τωβίτ* (κεφ. 12. πρβλ. 6, 1-9. 8, 3. Α‘ Ενώχ 40, 9. b. Yoma 37a) για να τον απαλλάξει από την τύφλωση και τη νύμφη του Σάρα από τον δολοφόνο των συζύγων της δαίμονα Ασμοδαίο. Ο Φίλων ταυτίζει τον Αρχάγγελο με τον μεσάζοντα μεταξύ του Κτίστη και της Κτίσης πολυώνυμο Λόγο (*Περὶ τοῦ τὶς ὁ τῶν θείων ἐστιν κληρονόμος* 205). Στα *Ιωβηλαία* το χάσμα γεφυρώνει ο εξέχων «άγγελος του προσώπου», που κτίσθηκε πρώτος μαζί με τους αγγέλους την πρώτη μέρα (2, 2. 18) βρίσκεται ενώπιον του Θεού (Διαθ. Λευί 3, 7. 15, 27 πρβλ. Ησ. 63, 9 ΜΤ. Ιεζ. 1, 27. 1Q28b 4.25), συν*ομιλεί* με τους Πατριάρχες (καταστροφή Σοδόμων, *Ακεντά* Γέν. 22, 11. 15// Ιωβηλ. 18, 9-11, κ.ο.κ.) και καθοδηγεί τον Ισραήλ στην έρημο πραγματοποιώντας τη Διαθήκη και καταγράφοντας την Τορά (6, 22. 12, 22. 30, 12. 48, 4. 13). Η λειτουργία του βασίζεται στα Έξ. 14, 19. 23, 20-23: *τὸ γὰρ ὄνομά μού ἐστιν ἐπ᾽ αὐτῷ.* 32, 24.33, 14ΜΤ: *Ἡ παρουσία μου θα έλθει μετὰ σοῦ καὶ θα σου δώσω ἀνάπαυση.* Αρ. 20, 16) που ερμηνεύονταν χριστολογικά από την Πρώτη Εκκλησία. Στο βαβυλ. Ταλμούδ (Hagigah 15a. Sanhedrin 38b. Avodah Zarah 3b) και κατεξοχήν στον μεσαιωνικό μυστικό ιουδαϊκό /την Καμπαλά (που αντλεί από το Γ’ Ενώχ ή Βιβλίο Χεκχαλότ [= επουρανίων παλατιών]) γινόταν ευρέως λόγο για τον «νέο» **Μετάτρονα** (ετυμ.< ממטר = φυλάσσω, προστατεύω ή Μετα-θρόνιος ή Μετατεθείς ή Metator = αγγελιοφόρος, ηγούμενος, μετρητής), μορφή ένθρονη πλησίον του Κυρίου (γραμματέας; Δαν. 7, 9. Α’ Ενώχ 46. 48) έχουσα μάλιστα ως εκπρόσωπός Του το όνομα «ελάσσων Γιαχβέ». Ταυτίζεται με τονκοσμικό άγγελο/άρχοντα του προσώπου ή/και τον μετατεθέντα δοξασθέντα Ενώχ (Β’ [σλαβων.] Ενώχ, Αποκ. Αβραάμ, Κλίμαξ Ιακώβ). Στο 11Q Melch της επουράνιας Σύναξη των αγγέλων, προεξάρχει ο Μελχισεδέκ, ο οποίος παρότι ιστορική φιγούρα (Γέν. 14, 18), εκλαμβάνεται ως αρχάγγελος (ως Μιχαήλ;), βασιλεύς δίκαιος (που διεξάγει στην κρίση του Βελίαρ και των πνευμάτων του) και αρχιερεύς που τελεί την εσχατολογική εορτή του Εξιλασμού. Σημειωτέον ότι παρά την καταδίκη της αγγελολατρίας στην *Προς Κολοσσαείς* και της προσευχής στους αγγέλους ως αποκρύφου ειδωλολατρίας στη Σύνοδο επίσης της Λαοδίκειας (!) το 364 μ.Χ. (35ο καν.) μέχρι σήμερα η Ορθόδοξη Εκκλησία την 6η Σεπτεμβρίου αναμιμνήσκεται το Θαύμα του Αρχάγγελου Μιχαήλ (ανάβλυση αγιάσματος, ανακοπή-«χώνευση» ποταμών) στις Χώνες. Περί της Ουρανίας Ιεραρχίας παραδίδονται συγγράμματα που αποδίδονται στον Διονύσιο Αρεοπαγίτη (5ος αι. μ.Χ. PG. 3.201. 257. Ι. Δαμασκηνός PG. 94.873). Από τους Αρχαγγέλους η Εκκλησία τιμά ιδιαιτέρως τους Μιχαήλ και Γαβριήλ στις 8 Νοεμβρίου.

**ΒΙΒΛΙΟΓΡΑΦΙΑ:** Auffarth Christoff & Stuckenbruck Loren T., *The Fall of the Angels*, Brill 2004. Carrell, Peter R., *Jesus and the Angels. Angelology and the christology of the Apocalypse of John*, Uni Press Cambridge 1997. Davidson, Maxwell J., *Angels by Qumran, A Comparative Study of 1 Enoch 1-36,72-108 and Sectarian Writings from Qumran*, JSPSup 11, Sheffield 1992. Gieschen, Charles A., *Angelomorphic Christology, Antecedents and early evidence*, Brill 2008. Mach, Michael, *Entwicklungsstadien des juedischen Engelglaubens in vorrabbinischer Zeit*, TSAJ 34, Mohr Siebeck, Tuebingen 1992, - Michael, *DDD* 569-572. van Henten, J.W., Archangel, *DDD* 80-82. Collins, J.J. Gabriel, *DDD* 338. Orlov, A.A., *The Enoch - Metatron Tradition*, TSAJ 107, Mohr Siebeck, Tuebingen 2005. Schaefer, Peter, *The Origins of Jewish Mysticism*, Mohr Siebeck, Tuebingen 2009. Schwatz, Howard, *Tree of Souls, The Mythology of Judaism*, Uni Press Oxford 2004, Stuckenbruck, Loren T., *Angel Veneration and Christology*, WUNT 70, Mohr Siebeck, Tuebingen 1995.

**ΑΒΒΑΔΩΝ-ΑΠΟΛΛΥΩΝ:** Στο Αποκ. 9 η ε’ σάλπιγξ (= β’ ουαί) σηματοδοτεί την ανάδυση εκ του φρέατος της αβύσσου στρατεύματος ποικιλόμορφων ακρίδων που επί πέντε μήνες βασανίζουν τους μη σφραγισμένους (πρβλ. 7, 1). Σε αντίθεση προς το Παρ. 30, 27 έχουν βασιλιά με το όνομα *εβραϊστί* ***Αββαδών*** και ελληνιστί ***Απολλύων*** (9, 11) Η λ. Αββαδών (< abad=καταστροφή) σήμαινε τον τόπο τής αβύσσου (*ἀπώλεια* Ο’ Παρ. 15, 11. 27, 20. Ψ. 87 [88], 12. Ιώβ 31, 12. 1QH 3. 16.19.32. 4q280 10 ii7). Στο βαβυλωνιακό Ταλμούδ (Eruvin 19a) είναι το δεύτερο από τα επτά ονόματα της Γέεννας (πρβλ. *Μαρτ. Ησ.* 10, 9). στο Ιώβ 28, 22, όμως, σημαίνει τον ηγεμόνα της καταστροφής (πρβλ. Α’ Ενώχ 20, 2. Αποκ. Σοφ. 10, 3 άγγελος *Ερεμιήλ*) που είναι «γυμνός» ενώπιον του Θεού (26, 6). Στην Αποκ. δεν μνημονεύεται ως όνομα του Δράκοντα (12, 9) αλλά ανακαλεί με τη δράση του τον άγγελο ***Ολοθρευτή*** που πυρπόλησε τα Σόδομα (Γέν. 19), θανάτωσε τα πρωτότοκα των Αιγυπτίων (Έξ. 12, 23) και τον πολιορκητή της Σιών ασσυριακό στρατό του Σενναχηρίμ (Δ΄ Βασ. 19, 25. Ησ. 37). Το ***Απολλύων*** παραπέμπει στον **Απόλλωνα** (ίσως < ἄπελος «δύναμη» ή < *ἀπέλλαι* «ιερά» < *ἀ-* αθροιστ. + *πέλλα* «λίθος» επειδή οι ιεροί λίθοι ήταν σημαντικοί στην έχουσα παλαιότατο κρητομηνωικό υπόστρωμα λατρεία του)του οποίου ενσάρκωση στη γη ο Καίσαρας. Ετυμολογική συσχέτιση του θεού του φωτός (> *Φοίβος Ιλ. 3. 277*) με το *ἀπόλλυμι* απαντά ήδη στον Αισχύλο (*Αγαμ.* 1028. 1081. πρβλ. Ευρυπ., *Απ.* 781. Πλάτων, *Κρατ.* 404e-5e). στην Εισαγωγή της Ιλιάδας εκτοξεύει λοιμό εναντίον των Αχαιών, γι’ αυτό και μέσω θυσιών και ύμνων καθαίρει το μίασμα (Ιλ. 1. 48-52.450-6). Ο θεός της μαντικής (πρβλ. τα μαντεία στους Δελφούς, Δίδυμα και Κλάρο. Ιάμβλ., *Περί Μυστ.* 3, 11), της έννομης τάξης της Πόλης και του φωτός στην Αποκ. προκαλεί σκότος και καταστροφή.

**ΒΙΒΛΙΟΓΡΑΦΙΑ:** Jeremias J., ThWNT I 4, m. Hutter, Abaddon *DDD* 1. van den Broek, R., Apollo, 74-77. Δεσπότης, Σ.Σ., Η Αποκάλυψη του Ιωάννη. To βιβλίο της Προφητείας*. Λειτουργική και Συγχρονική Ερμηνευτική Προσέγγιση*, Τόμ. Β’, Αθήνα: Άθως 2007.

**ΑΣΠΑΣΜΟΣ** (< α-πρόθεμ + σπῶ όπου το ρ. *σπῶ* σχηματίζεται με την ενεστωτική κατάλ. *–ζομαι* και έχει τη σημ. έλκω, προσελκύω ή < *αν-σπάζομαι* ή σχετίζεται με το εν(ν)έπω =«λέγω, μιλώ, προσαγορεύω» [< ησπ-άδ-yομαι με συνεσταλμένη βαθμίδα της πρόθεσης]).Σημαίνει (α) υποδέχομαι φιλικά κάποιον ή/και αποχαιρετώδιά χειραψίας, εναγκαλισμού, φιλήματος και φιλικών προσρήσεων και (β) επευφημώ ή/και κολακεύω ηγεμόνα διά προσκύνησης οπότε συνδυάζεται με *επίσκεψη* (Ιώσ., *Αρχ.* 1. 290. 6.207. *Επ. Αριστ.* 173. 179. 235. 246) ή/και *αναφώνηση* (Πλούτ., *Πομπήιος* 12). Το ρήμα έχον ως αντικείμενο πρόσωπο ή/και πράγμα σημαίνει *στέργω, φιλώ* (Πλάτ., *Νόμ*. 11 919ε) αλλά και *αποδέχομαι, παραδέχομαι* (Ευρ., *Ιον* 587 «συμφορά». Ιώσ., Αρχ. 6.82. 7.187 «τὴν εὔνοιαν καὶ τὴν προθυμίαν». Φίλων, *Τις εστιν κληρονόμος* 44 *«*ἀρετὰς*»*). Στους Ο΄ χρησιμοποιείται περί της συνάντησης του Μωυσή με τον γαμβρό του: *καὶ προσεκύνησεν αὐτῷ καὶ ἐφίλησεν αὐτόν καὶ ἠσπάσαντο ἀλλήλους* [ΜΤ: *καὶ ἠρώτησαν ὁ εἷς τὸν ἄλλον περὶ τῆς ὑγείας αὑτῶν*]. Από τα Τωβ. 5, 10 Β (Σιν.: *καὶ ἐχαιρέτισεν αὐτὸν Τωβὶθ πρῶτος καὶ εἶπεν αὐτῷ «Χαίρειν σοι πολλὰ γένοιτο»*). 9, 6 Σιν.. 10, 12 Σιν. (*ἐφίλησεν* Β). Α’ Μακ. 7, 29. 33. 11, 6. 12, 17. Γ’ Μακ. 1, 8. Ιωσ. *Βίος* 325εξάγεται ότι ο ασπασμός σημαίνει τον χαιρετισμό στον οποίο εμπεριέχεται και σωματική επαφή (Πλάτ., *Συμπόσιον* 209β: *τὰ σώματα τὰ καλὰ* […] *ἀσπάζεται)*. Ιδιαιτέρως το φίλημα συνδεόταν με την ανιμιστική αντίληψη περί εμφύσησης ανάσας/πνεύματος ζωής στο στόμα ή τη μύτη (Γέν. 2, 7. Δ’ Βασ. 4, 34. Ιω. 20, 21-3 «μετάδοση Αγ. Πνεύματος». πρβλ. Α’ Βασ. 4, 34 σε συνδυασμό με τη χρίση του βασιλέως) και τον συγκερασμό των ψυχών. Στη χαγαδική ερμηνεία του Δτ. 34, 5 απαντά και ο ασπασμός του θανάτου: έτσι ο Θεός λαμβάνει την ψυχή του αγαπημένου δούλου του Μωυσή. Φίλημα στο χέρι, τα γόνατα και κυρίως στα πόδια ή τη γη ενώπιον αυτών αποτελούσε δείγμα τιμής προς τον βασιλέα (Ψ. 2, 12. Σοφ. Σιρ. 29, 5) αλλά και συμφιλίωσης (Γέν. 33, 4. 45, 15. Β’ Βασ. 14, 33. Ιώσ., *Αρχ.* 8.387) ενώ απαγορευόταν ο «ασπασμός» ειδωλολατρικών λατρευτικών αντικειμένων (Γ’ Βασ. 19, 18. Ωσ. 13, 2. Ιώβ 31, 26-27). Αρχικά καταγράφεται το φίλημα που αντάλλασσαν μόνον συγγενείς και φίλοι και κατόπιν εραστές όπως στο *Άσμα* 1, 2(πρβλ. 8, 1. Παρ. 24, 26. Ερμά, Ποιμ., *Παραβ.* 9.11). Χαρακτηριστικά είναι όσα αναφέρονται στο *Ιωσήφ και Ασινέθ.* Προ της μεταστροφής τής τελευταίας αποτρέπεται το φίλημα με την αιτιολογία:***οὐκ ἔστι προσῆκον ἀνδρὶ θεοσεβεῖ͵ ὃς εὐλογεῖ τῷ στόματι αὐτοῦ τὸν Θεὸν τὸν ζῶντα καὶ ἐσθίει ἄρτον εὐλογημένον ζωῆς καὶ πίνει ποτήριον εὐλογημένον ἀθανασίας καὶ χρίεται χρίσματι εὐλογημένῳ ἀφθαρσίας͵ φιλῆσαι γυναῖκα ἀλλοτρίαν͵*** *ἥτις εὐλογεῖ τῷ στόματι αὐτῆς εἴδωλα νεκρὰ καὶ κωφὰ καὶ ἐσθίει ἐκ τῆς τραπέζης αὐτῶν ἄρτον ἀγχόνης καὶ πίνει ἐκ τῆς σπονδῆς αὐτῶν ποτήριον ἐνέδρας καὶ χρίεται χρίσματι ἀπωλείας· ἀλλ΄ ἀνὴρ θεοσεβὴς φιλήσει τὴν μητέρα αὐτοῦ καὶ τὴν ἀδελφὴν τὴν ἐκ τῆς φυλῆς αὐτοῦ καὶ τῆς συγγενείας αὐτοῦ καὶ τὴν γυναῖκα τὴν σύγκοιτον αὐτοῦ͵ αἵτινες εὐλογοῦσι τῷ στόματι αὐτῶν Θεὸν ζῶντα. Καὶ ἐβιάσατο αὐτὸν καὶ ἔνιψε τοὺς πόδας αὐτοῦ* (8.5-6. πρβλ. Ηρόδ. 2.41). Τελικά μετά τη μεταστροφή της *ἐκράτησε τὴν χεῖρα αὐτῆς τὴν δεξιὰν Ἰωσὴφ καὶ κατεφίλησεν αὐτὴν καὶ Ἀσενὲθ κατεφίλησε τὴν κεφαλὴν αὐτοῦ* (20.4. πρβλ. 21.7. 22.9. 28.14-15). Προβληματισμό στη ραβινική γραμματεία προξένησε το φίλημα της Ραχήλ υπό του Ιακώβ (Γέν. 29, 11. πρβλ. Ιώσ., *Αρχ.* 1.288-91).

Δεν αποδεικνύεται ότι στη Συναγωγή ή στο δημόσιο χώρο είχε θεσμοθετηθεί ο ασπασμός. Το ίδιο επιφυλακτικός ήταν και ο ελληνορωμαϊκός Κόσμος (Δίων, *Ομ.* 7.59. Πλούτ., *Ηθ.* 265Β-Ε). Ο Λουκιανός αναφερόμενος στον *Ψευδομάντη Αλέξανδρο*: *καὶ νόμον δὲ ἐπεποίητο͵ ὑπὲρ τὰ ὀκτωκαίδεκα ἔτη μηδένα τῷ αὐτοῦ στόματι δεξιοῦσθαι μηδὲ φιλήματι ἀσπάζεσθαι͵ ἀλλὰ τοῖς ἄλλοις προτείνων τὴν χεῖρα κύσαι μόνους τοὺς ὡραίους κατεφίλει͵ καὶ ἐκαλοῦντο «οἱ ἐντὸς τοῦ φιλήματος»* (41)*.* Στο Μκ. 12, 38προβάλλεται ως παράδειγμα προς αποφυγήν η στάση *τῶν Γραμματέων τῶν θελόντων (α) ἐν στολαῖς περιπατεῖν καὶ (β) ἀσπασμοὺς (Σαλόμ αλαϊχέμ* שָׁלוֹם עֲלֵיכֶם. πρβλ. Ιώσ., *Αρχ.* 11. 331) *ἐν ταῖς ἀγοραῖς* *καὶ (γ) πρωτοκαθεδρίας ἐν ταῖς Συναγωγαῖς καὶ (δ) πρωτοκλισίας ἐν τοῖς δείπνοις* (= Λκ. 20, 46. Μτ. 23, 6. πρβλ. Λκ. 11, 43). Οι μαθητές του Ιησού προσκαλούνται από τον Ιησού να χαιρετούν και τους μη αδελφούς: ***καὶ ἐὰν ἀσπάσησθε τοὺς ἀδελφοὺς ὑμῶν μόνον****, τί περισσὸν ποιεῖτε; οὐχὶ καὶ οἱ ἐθνικοὶ τὸ αὐτὸ ποιοῦσιν;* (Μτ. 5, 46-47). Στο Λκ. 10, 4-5 απαγορεύεται ο χαιρετισμός καθ’ οδόν ένεκα της σπουδής των ευαγγελιστών ενώ ο ασπασμός στην οικία επενεργεί καταλυτικά όπως η *ευλογία και η κατάρα*: *μὴ βαστάζετε βαλλάντιον, μὴ πήραν, μὴ ὑποδήματα,* ***καὶ μηδένα κατὰ τὴν ὁδὸν ἀσπάσησθε****. εἰς ἣν δ᾽ ἂν εἰσέλθητε οἰκίαν, πρῶτον λέγετε (ἀσπάσασθε αὐτήν* Μτ. 10, 12 )· *«Εἰρήνη τῷ οἴκῳ τούτῳ».* Μόνον οΜκ. (9, 15) τονίζει ότι η θέα του μεταμορφωμένου Ιησού προκαλεί το θάμβος του όχλου *καὶ προστρέχοντες ἠσπάζοντο αὐτόν.* Αντιθέτως ο παραμορφωμένος Ιησούς στο 15, 18 κε. δέχεται τον ασπασμό/χαιρετισμό *«Χαῖρε, βασιλεῦ τῶν Ἰουδαίων*». Έχει προηγηθεί ο ασπασμός του Ιούδα, για τον οποίο χρησιμοποιείται το *καταφιλέω* (Μκ. 14, 45. Μτ. 26, 49) σε αντιθετικό παραλληλισμό προς τη χρίση υπό της γυναίκας. Ανακαλείται ο υποκριτικός για τους ραβίνους ασπασμός του Ησαύ προς τον Ιακώβ (Γέν. 33, 4. Billerbeck I, 996) και του αρχιστράτηγου του Δαυίδ, Ιωάβ που έτσι σκότωσε τον ανταγωνιστή του Αμάσσα (*Αμεσσαϊ*  Β’ Βασ. 20, 9. Ιώσ., *Αρχ.* 7. 284). Ο συγκεκριμένος ασπασμός δεν μπορεί να είναι σημείο χαιρετισμού αφού μεσολάβησε μικρό διάστημα μεταξύ «Μυστικού» Δείπνου και Προδοσίας ούτε αποτελούσε σημείο των μαθητών του Ιησού καθώς δεν έχουμε άλλες μαρτυρίες. Στο γνωστικό απόκρυφο *Κατά Φίλιππον Ευαγγέλιο* 55: 3-4 γίνεται λόγος για ασπασμό της Μαγδαληνής υπό του Ιησού.

Ιδιαίτερη έμφαση στον ασπασμό δίνει ο Λουκάς. Στο Λκ. 1, 28-9 *ὁ ἀσπασμὸς «Χαῖρε, κεχαριτωμένη, ὁ Κύριος μετὰ σοῦ»* προκαλεί ταραχή στην Παρθένο Μαριάμ και διαλογισμό ***ποταπὸς*** *εἴη οὗτος*, ενώ στους στ.40-44 ο αντίλαλος του ασπασμού της ιδίας προς την Ελισάβετ προκαλεί την εσχατολογική χαρά (*σκίρτημα*) του βρέφους Ιωάννη *ἐν τῇ κοιλίᾳ αὐτῆς* και την προφητεία.Στο 7, 45 κατά την υποδοχή του Ιησού ο Σίμων δεν έδωσε φίλημα σε αντίθεση προς την αμαρτωλή που ένεκα ευγνωμοσύνης, τιμής και μετανοίας καταφιλούσε τους πόδας. Ο Σίμων προφανώς δεν παρέλειψε τον χαιρετισμό αλλά να εκφράσει ιδιαίτερο σεβασμό μέσω ασπασμού (Επίκτ. 4.1.17). Στην υποδοχή του Ασώτου το φίλημα είναι σημείο καταλλαγής (15, 20), ενώ στις *Πράξεις* χαιρετισμού της Εκκλησίας (των Ιεροσολύμων; 18, 22) αλλά και αποχαιρετισμού υπό των πρεσβυτέρων της Εκκλησίας (20, 37. Πρβλ. 21, 6 «ἀπησπασάμεθα» [Τωβ. 10, 12 Σιν.]. πρβλ. *Πόλ.* 7. 321). Στην περίπτωση της ανάστασης του Ευτυχούς υπό του Παύλου δεν χρησιμοποιείται ο ασπασμός (20, 10. πρβλ. Δ’ Βασ. 4, 34). Ο Παύλος κατακλείει τις επιστολές με ασπασμούς προς (α) συγκεκριμένους αγίους (Ρωμ. 16, 3 κε.. Κολ. 4, 15 *Νύμφαν καὶ τὴν κατ’ οἶκον αὐτῆς ἐκκλησίαν*. πρβλ. Εβρ. 13, 24 *πάντας τοὺς ἡγουμένους*. Ιγν., Σμύρν. 12.2 *τὸν ἐπίσκοπον…*) (β) πάντας (Α’ Θεσ. 5, 26: *Ἀσπάσασθε τοὺς ἀδελφοὺς πάντας ἐν* ***φιλήματι ἁγίῳ***. Φιλ. 4, 2 1. Κολ. 4, 15. Εβρ. 13, 24), ενώ συνήθης είναι και η προτροπή (γ) *ἀσπάσασθε* ***ἀλλήλους*** (Α’ Κορ. 16, 20 σε συνδυασμό με «αφορισμό» και το *Μαράνα θα* . Β’ Κορ. 13, 12. Ρωμ. 16, 16). Ο ασπασμός απουσιάζει από την «πολεμική» Γαλ. (όπου απαντά το *εἰρήνη ἐπ᾽ αὐτοὺς καὶ ἔλεος* 6, 16), την «καθολική» Εφ., **Α’ Τιμ.,** και τις *Καθολικές* εκτός της Α’ Πέ. 5, 14 (*ἀσπάσασθε ἀλλήλους* ***ἐν φιλήματι ἀγάπης****. Εἰρήνη ὑμῖν πᾶσιν τοῖς ἐν Χριστῷ*). Δεν αποκλείεται η απουσία ασπασμού στις *Ιούδα. Β’ Πέ.* να οφείλεται σε κατάχρηση αυτού από εκείνους που λειτουργούν ως *σπιλάδες οἱ ἐν ταῖς ἀγάπαις ὑμῶν (Ιούδα* 12). Ο Αθηναγόρας (176 μ.Χ.) παραδίδει το εξής άγραφο λόγιο σχετικά με το φίλημα-*προσκύνημα*: *ἐάν τις διὰ τοῦτο ἐκ δευτέρου καταφιλήσῃ͵ ὅτι ἤρεσεν αὐτῷ καὶ ἐπιφέροντος οὕτως οὖν ἀκριβώσασθαι τὸ φίλημα μᾶλλον δὲ τὸ προσκύνημα δεῖ͵ ὡς͵ εἴ που μικρὸν τῇ διανοίᾳ παραθολωθείη͵ ἔξω ἡμᾶς τῆς αἰωνίου τιθέντος ζωῆς* (*Πρεσβεία περί Χριστιανών* 32. πρβλ. Κλήμ., *Παιδ.* 3.11 81.2-4).

Στην κατακλείδα των Επιστολών του Κανόνα μεταφέρονται επίσης οι ασπασμοί (α) χριστιανών γενικά (Α’ Κορ. 16, 20. Φιλ. 4, 21. Τιτ. 3, 15), (β) εκείνων που είναι παρόντες (Α’ Κορ. 16, 19. Ρωμ. 16, 21-23. Κολ. 4, 10-14. Φιλήμ. 23 κε.. Β’ Τιμ. 4, 21), (γ) ειδικών ομάδων (Φιλ. 4, 22 *οἱ ἐκ Καίσαρος οἰκίας*. Εβρ. 13, 24 *οἱ ἀπὸ τῆς Ἰταλίας*. πρβλ. Β’ Ιω. 13 *τὰ τέκνα τῆς ἀδελφῆς σου*. Γ’ Ιω. 15. Ιγν. *Μαγν.* 15), (δ), όλων των αγίων της ευρύτερης περιοχής ή και της Οικουμένης (Α’ Κορ. 16, 19 Ασία. Β’ Κορ. 13, 12. Ρωμ. 16, 16. Φιλ. 4, 22. Α’ Πέ. 5, 13 *ἡ ἐν Βαβυλῶνι συνεκλεκτὴ*. Β’ Ιω. 13 *τὰ τέκνα τῆς ἀδελφῆς σου τῆς ἐκλεκτῆς* εάν ως *αδελφή* υπονοείται η Εκκλησία). *Ὁ ἀσπασμὸς τῇ ἐμῇ χειρὶ Παύλου* ειδικά στα Β’ Θεσ. 3, 17. Α’ Κορ. 16, 21. Κολ. 4, 18 (πρβλ. Γαλ. 6, 11: *ἴδετε πηλίκοις ὑμῖν γράμμασιν ἔγραψα τῇ ἐμῇ χειρί*) συνδέεται με το γεγονός ότι το αυτόγραφο στο τέλος της επιστολής λειτουργούσε όπως σήμερα η υπογραφή στο τυπωμένο γράμμα ή ως σημείο αυθεντικότητας (Κικέρων, *Epistulae ad Atticum* 11) ή για να προσθέσει προσωπικό τόνο ή να υπογραμμίσει τη σπουδαιότητα του περιεχομένου της συγκεκριμένης όλης της επιστολής ή της συγκεκριμένης συνάφειας. Σε κάθε περίπτωση αποδεικνύει ότι ο Παύλος δεν εξαρτάται από τον γραμματέα (amanuensis) αλλά γνωρίζει «γράμματα» σε έναν κόσμο που μόνον 10% είχε την ικανότητα της ανάγνωσης και ακόμη λιγότεροι της γραφής. Στην περίπτωση των παύλειων επιστολών ο ασπασμός καλείται να πιστοποιήσει την εφαρμογή της αγάπης που συμπυκνώνει το παραινετικό τμήμα των Επιστολών αλλά και όλο το περιεχόμενό τους, η ακρόαση του οποίου (εφόσον προέρχεται από τον κοινό πνευματικό πατέρα) συσφίγγει τους δεσμούς της Κοινότητας. Δεχόμενη αυτή επιπλέον ασπασμούς από αγίους διαφορετικών Εκκλησιών συνειδητοποιεί την οικουμενική διάσταση της Εκκλησίας, που την διακρίνει από τα κολλήγια των ελληνορωμαϊκών χρόνων.

Ενώ στην κατακλείδα των επιστολών των ελληνιστικών χρόνων μετά το *ἀσπάζομαι* με αντικείμενο τον παραλήπτη και το το *ἀσπάσαι/saluta* σε β’ ενικό και προστακτική αναφορικά με άλλα πρόσωπα του οίκου, ακολουθούσε η ευχή *ἔρρωσο/ἐρρῶσθαι σε εὔχομαι/εὐτύχει* (αντί του *χαίρειν* του Προοιμίου), ο Παύλος προσθέτει το *Ἡ Χάρις τοῦ Κυρίου ἡμῶν Ἰησοῦ Χριστοῦ μετὰ πάντων ὑμῶν* (*μετὰ τοῦ πνεύματος ἡμῶν* Γαλ. 6, 18. Φιλ. 4, 23. Φιλήμ. 25. πρβλ. Αποκ. 22, 21) με το οποίο εισήγαγε την Επιστολή του. Έτσι ο ριζοσπαστικός για την εποχή ασπασμός μεταξύ προσώπων ανεξάρτητα εθνότητας, status ή φύλου (Τερτυλ. *Ad Uxor.* 2.4: alicui fratrum ad osculum convenire) υποκαθιστά/αισθητοποιεί την *Ειρήνη* που συνοδεύει το *Χάρις* στο Προοίμιο, λειτουργώντας ως πιστοποίηση της αλληλοσυγχώρεσης που συνιστά στην Κυριακή Προσευχή την προϋπόθεση της θεϊκής άφεσης. Και τα δύο στοιχεία λειτουργούσαν ως Εισαγωγή της Ευχαριστίας που ακολουθούσε (Ιουστ., *Α’ Απολ*. 65.2. Τερτυλ. *De Oratione* 18 signaculum orationis. Ψευδο-Διονύσιος *Εκκλησιαστική Ιεραρχία* 3.3.8 PG. 3.464b. Κυρ., *Κατηχ.* 5.3). Αυτό δεν σημαίνει ότι ο ασπασμός μεταξύ των πρώτων Χριστιανών περιοριζόταν στη λατρευτική Σύναξη. Χαρακτηριστικός είναι ο ασπασμός πριν το εν Χριστώ Μαρτύριο (*Βίος* *Περπέτουα* 6.4). Ασπασμός του επισκόπου προς τους βαπτιζομένους και μεταξύ των τελευταίων και των νέων τους συγγενών (Ιππόλ., *Διατάξεις της αιγυπτιακής Εκκλησίας* 46.7-8) αλλά και κατά τη χειροτονία ιεράρχη (Ιππόλ. *Διατάξεις* 31.6) αλλά και ιερέως (Ψευδο-Διονύσιος, *Εκκλησιαστική Ιεραρχία* 5.2. 5.3.1 PG. 3.509).

**ΒΙΒΛΙΟΓΡΑΦΙΑ:** Keith. C., In My Own Hand: Grapho-Literacy and the Apostle Paul *Biblica* 89 (2008) 40-57. Stählin, φιλέω ThWNT 9, 118. 124. Klassen, W., The sacred Kiss in the New Testament *NTS* 39 (1993) 122-135. Windisch, ασπάζομαι *ThWNT* 1 494-500. Σιώτη, Μ., Ασπασμός, *ΘΗΕ* 1 390-3.

**ΑΣΩΜΑΤΟΙ:** Έτσι ονομάζονται οι Άγγελοι μόνο συγκριτικά με την ανθρώπινη παχύτητα, αφού μόνον το θείον *ἀληθῶς ἀσώματον καὶ ἀπερίγραπτον* (Πρακτικά Ζ’ Οικουμεν. Συνόδου Ε’ πράξη). Ως κτιστά όντα και οι άγγελοι αλλά και η ψυχή διαθέτουν «σωματικότητα». **ΒΙΒΛΙΟΓΡΑΦΙΑ:** Θ. Παπαθανασίου, Δυτικός και Ανατολικός Χριστιανισμός, *Σύναξη* 5 (1983) 68-71.

**Ἐπινίκιος ὕμνος. Ἠσαΐας** (στ.1-3), την ενότητα Αγία Γραφή, Ησαΐας-Αποκ. (περί τις 200 λέξεις). Στο Ησ. 6, 1-3 ο Ησαΐας σε μια σκηνή Θεοφανείας που συνδυάζεται με την *Κλήση του σε Προφήτη* βλέπει στον ιεροσολυμιτικό Ναό Σεραφίμ να άδουν τον Τρισάγιο, που προφανώς ήταν ήδη εν χρήσει στη ισραηλιτική λατρεία. Σε αυτόν με την τριπλή επανάληψη του *ἅγιος* εξαίρεται *το όντως άλλον* και το μεγαλείο του Γιαχβέ/Κυρίου των Σαβαώθ/στρατευμάτων ο οποίος παρουσιάζεται για πρώτη φορά στη π.διαθηκική Γραμματεία ως *βασιλεύς.* Ταυτόχρονα, όμως, η *δόξα*, η παρουσία Του, η οποία προκαλεί και τη δοξολογία του *αγίου του Ισραήλ* (Ησ. 1, 4. 5, 19), δεν περιορίζεται ούτε στον ουρανό ούτε στο Ναό αλλά είναι παγκόσμια. Στην *Αποκάλυψη* στην Επουράνια Λατρεία (κεφ. 4-5) που εισαγάγει το τελικό εσχατολογικό δράμα, πολυόμματα *ζώα* που συνδυάζουν χαρακτηριστικά των Σεραφίμ και Χερουβίμ, άδουν επίσης ακατάπαυστα τον Τρισάγιο ενώπιον του Κυρίου (4, 8). Αυτός σε αντιθετικό παραλληλισμό προς τον θεοποιημένο *αυτοκράτορα*, είναι παντοκράτωρ, αιώνιος και *έρχεται* λυτρωτικά για τους μάρτυρές Του στο λειτουργικό και ιστορικό παρόν, όπως εξαίρει ο τρίτος στίχος που έχει διασκευαστεί από τον συγγραφέα. Και στις *Παραβολές* του Α’ Ενώχ, οι Εγρήγοροι στον επουράνιο Ναό δοξολογούν με τον τρισάγιο τον Κύριο των πνευμάτων, ο οποίος πληρώνει τη γη με τα *πνεύματα* (= αγγελικά όντα 39, 11-12).

Βιβλιογραφία: Σ. Δεσπότη, *Η Επουράνιος Λατρεία στα κεφ. 4-5 της Αποκαλύψεως του Ιωάννη*, Διδ. Διατριβή, Wiesbaden 2000 π. Ι. Σκιαδαρέση**,** *Γένεση Λειτουργικές Σκηνές και Ύμνοι στην Αποκάλυψη του Ιωάννη*, Θεσσαλονίκη: Πουρναρά 1999. Andrew Louth: Trishagion. [*Theologische Realenzyklopädie*](http://de.wikipedia.org/wiki/Theologische_Realenzyklop%C3%A4die)*.* 34 (2002), *121–124* H. Wildberger*, Jesaja. Kapitel 1-12*, Neukirchen-Vluyn: Neukirchener Verlag 21980.

**Δευτέρα Παρουσία (Π.),** Η *Ημέρα του Κυρίου* των προφητών κατά την οποία ο Γιαχβέ κρίνει τον κόσμο και τον Ισραήλ (Αμ. 5, 16-20. 6. Σοφ. 2) και «ανατέλλει» τη *βασιλεία* Του, όπως αποδεικνύει το αρχέγονο Α’ Θεσ. 1, 10 αλλά και το Πρ. 17, 31 χρησιμοποιήθηκε στο χριστιανικό ιεραποστολικό κήρυγμα *κλήσης* των εθνών για μετάνοια/*επιστροφή* αλλά και των Ιουδαίων (Πρ. 2, 17-21 = Ιωήλ 3, 1-5 Ο’. πρβλ. Ρωμ. 2, 4 κε.). Με το *Κύριος* (*τῆς ἐπαγγελίας* Β’ Πέ. 3, 9) σημαίνεται, όμως, ο αναστάς Ι. Χριστός (Β’ Θεσ. 2, 2. Α’ Κορ. 1, 8. 5, 5. Β’ Κορ. 1, 14. Φιλ. 1, 6. 10. πρβλ. *Μαράνα θά*), αφού ο ίδιος συνδύασε το τέλος του με την έλευση του κρίνοντα *Υιού του Ανθρώπου* (Μκ. 9, 38. 13, 26-27. 14, 62. Δαν. 7, 13. Α’ Ενώχ 37-71). Η *παρουσία* (με την οποία στην Κ.Δ. σημαίνεται κατεξοχήν *η έλευση* και όχι το αντίθετο της απουσίας) ή *επιφάνεια* (Α’ Τιμ. 6, 14. Β’ Τιμ. 4, 1. 8. Τιτ. 2, 13) ανακαλεί την *ἀπάντησιν* του Κυρίου Καίσαρα και θεοτήτων (Radl) αλλά και τη χρήση του *παρεῖναι* σε εσχατολογικά χωρία των Ο’ (Ησ. 52, 6. πρβλ. Ζαχ. 9, 9. Ανάλ. Μωυσέως 10, 12. συρ. Βαρούχ 30, 1 Conzelmann). Για την Π. χρησιμοποιούνται δύο μοντέλα που συνδυάζονται στο Αποκ. 19, 11-20, 15, όπου μνημονεύονται και τα *χίλια έτη* (βλ. χιλιασμός) : (α) *του πολέμου του Κυρίου* (Ζαχ. 14. Σίβ. 3.51-60. 556-561. Ανάλ. Μωυσέως 10. 1-10. 12, 13-16. που μετωνυμικά ονομάζεται και *οργή* που *αποκαλύπτεται/εκχύνεται* πλήττοντας κατεξοχήν διά του πυρός (Ησ. 66, 15) ασεβείς και δαιμονικές δυνάμεις. Στις παύλειες επιστολές δεν χρησιμοποιείται ως απειλή και αφορμή μετανοίας/*καρπο*φορίας (Λκ. 3, 7. 9. 16 *κήρυγμα Βαπτιστή*.13, 1-5. 17, 26-30) αλλά για να επιβεβαιώσει τη δικαίωση των ζώντων *ἐν Χριστῷ* (Ρωμ. 5, 9. 11, 25-32). (β) Το *μοντέλο της δικαιοκρισίας ενώπιον του βήματος του Κριτή* (Δαν. 7, 9-10. Α’ Ενώχ. 47, 3-4. 62. 90, 20-7. Λκ. 11, 31 κ. παρ.) όπου στον Ιουδαϊσμό απλώς διακηρύσσεται η σωτηρία και το *κατάκριμα*. Στον Παύλο χρησιμοποιείται σε συγκρουσιακές συνάφειες και έχει ανοικτό τέλος. Αποκαλύπτει τα κρύφια της καρδιάς και την ποιότητα του έργου εκάστου (Α’ Κορ. 3, 6-8. 12-15: *αὐτὸς δὲ σωθήσεται* [= διατηρηθεί ακέραιος; Παπαδόπουλος. θα σωθεί μόλις και μετά βίας;] *οὕτως δὲ ὡς διὰ πυρός* . 4, 4-5. Β’ Κορ. 5, 9-10. Ρωμ. 2, 14-6. 14, 10). αποσκοπεί μέσω του φόβου και της ελπίδος να επιλύσει προβλήματα εντός της κοινότητας και να «οικοδομήσει» την ενότητα (κατά το Α’ Κορ. 3, 16-17 επικρέμαται η ius talionis και η crimen laesae majestatis). Σύμφωνα με τα Ρωμ. 2, 6-12 (πρβλ. όμως 3, 23), Γαλ. 5, 19-21. 6, 7-8 (Β’ Κορ. 5, 10. 11, 15) και την παραβολή της τελικής Κρίσης στο Μτ. 25, 31-46, άπαντες κρίνονται χωρίς *προσωποληψία* ανεξάρτητα εθνοτικής καταγωγής σύμφωνα με τα έργα που διδάχθηκαν είτε από το Νόμο είτε από τη συνείδηση είτε (οι βαπτισμένοι) από το *περιπατεῖν* *ἀξίως τοῦ Θεοῦ* (Α’ Θεσ. 4, 1)/*ἐν πνεύματι*. Αυτοί που έζησαν κατά το θέλημά του (χωρίς να κατακρίνουν. Λκ. 6, 37) θα *κληρονομήσουν* βασιλεία/ζωή και οι άλλοι την προετοιμασμένη για τον διάβολο κόλαση. Κριτήριο προβάλλεται η ομολογία του Ι. Χριστού που συνηγορεί ως παράκλητος *ἐν αὐτῷ ἔμπροσθεν τῶν ἀγγέλων τοῦ θεοῦ* (Λκ. 12, 8 Q) και η αγάπη των ελαχίστων ως «εικόνων» Του. Η ξαφνική έλευση (Λκ. 12, 35-38. 42-44. 19, 12-27 Q) *ως κλέπτης* (Α’ Θεσ. 5, 2. 4. Μτ. 24, 43-44. Β’ Πε. 3, 10. Αποκ. 3, 3. 16, 15) παρά την παρουσία προειδοποιητικών σημείων, χρησιμοποιείται ως ελατήριο εγρήγορσης/νίψης των ακροατών που προβληματίζονταν με την καθυστέρηση της οσονούπω αναμενόμενης Π. (Α’ Θεσ. 4, 15: *ἡμεῖς οἱ ζῶντες*). Αυτή στο Β’ Πέ. 3, 8-10(Α’ Κλήμ. 23. 3) οφείλεται στη μακροθυμία του Θεού και αιτιολογείται από τα Β’ Θεσ., Μκ. 13 (κ. παρ.) και Αποκ. από το ότι προηγούνται το Κατέχον/ο Κατέχων, ο ευαγγελισμός των εθνών, η Παρουσία του Υιού της ανομίας/του Αντίχριστου, η αποστασία και η *μεγάλη θλίψις/ωδίνες*, η *διαταραχή/ανακαίνιση* του σύμπαντος, η συντριβή των κοσμοκρατόρων, η ανάσταση πάντων (Α’ Κορ. 15, 12-28. Πρ. 24, 10-15. Αποκ. 20, 13-15. πρβλ. Α’ Ενώχ 22. Δαν. 12) και κατεξοχήν των δικαίων και η *αρπαγή* εις αέρα για να συναντήσουν τον ερχόμενο μετά των αγγέλων Κύριο προηγουμένου τού *σημείου* (Μτ. 24, 30: *σημαία*; Ησ. 18, 3. 49, 22. ﻿Ιερ. 4, 21. 1QM 2:15–4:17. *Σταυρός;* Πατέρες). Στο Ιω. 3, 28. 5, 25 η Κρίση συντελείται *εδώ και τώρα* ανάλογα με την πίστη αφού όπως και με τη *Βασιλεία* ισχύει το «ήδη και όχι ακόμη» (πρβλ. Ιω. 5, 28 κε.. 12, 46-48. Πρβλ. Κολ. 1, 5. Εφ. 2, 5). Η καθυστέρηση της Π. δεν κλόνισε την πίστη καθώς ο πυρήνας της εστιάζεται στην έλευση της Βασιλείας διά της πρώτης Π. του Ιησού που σήμανε και την *πτώση* των σατανικών δυνάμεων (Λκ. 7, 22 Q. 11, 20 Q).

Brandenburger, E., Gericht Gottes III, *TRE* 12 469-483. Conzelmann, H., Parusie, *RGG* 5 133 κε., Zager, W., Gericht Gottes IV, 4*RGG* 3 735-6, Δεσπότης, Σ., Ο απ. Παύλος στην Αθήνα. Συγχρονική Ερμηνεία του Πρ. 17, Αθήνα: Άθως 2009. Konradt, M., [*Gericht und Gemeinde: Eine Studie zur Bedeutung und Funktion von Gerichtsaussagen im Rahmen der Paulinischen Ekklesiologie und Ethik im 1 Thess und 1 Kor*](http://books.google.com/books?id=mKc07zG9DoAC&printsec=frontcover&source=gbs_v2_summary_r&cad=0#v=onepage&q=&f=false) (Berlin: de Gruyter, 2003), 521-522. Παπαδοπούλου, Κ., Καινοδιαθηκικὰ καὶ Βυζαντινά, *ΕΕΘΣΠΑ* 33 (1998), 633-648. Ridl, W., *EWNT* III 102-105. Schreiber*,* S.,Eine neue Jenseitshoffnungin Thessalonikiundihre Probleme(1 Thess 4*,*13-18), *Biblica* 88 *(*2007*)* 326-350. Wolter, M., *Paulus. Ein Grundriss seiner Theologie*, Neukirchener 2011.

**Διάκρισις Πνευμάτων. Χάρισμα Ἁγίου Πνεύματος, την ενότητα που αφορά την Αγία Γραφή, (περί τις 300 λέξεις).**

Η *Διάκριση Πνευμάτων* αποτελεί χάρισμα το οποίο μνημονεύεται από τον Παύλο στο Α’Κορ. 12, 10, έβδομο κατά σειράν μετά την προφητεία και πριν τα γένη γλωσσών, τα οποία προφανώς προτιμούσαν οι «πνευματικοί» Κορίνθιοι. Δεν αφορά στην ερμηνεία της προφητείας αλλά, όπως στο Α’Θεσ. 5, 19-21 και Α’Ιω. 4, 1 (πρβλ. Β’ Ιω. 7), στον έλεγχο και τη διάκριση του πνεύματος που εμπνέει τον προφήτη ώστε να μην κηρύττεται *ἄλλος Ἰησοῦς* από *πνεῦμα ἕτερον* (Β’ Κορ. 11, 4. 13κε.), προφανώς δαιμονικό. Συνεπώς συνδέεται με τη διάκριση του όντως *πνευματικού* προφήτη από τον ψευδοπροφήτη που απασχολεί ήδη την Π.Δ. (Δτ. 13, 6. 18, 21 κε.. Γ΄ Βασ. 22, 22. Ιερ. 28 [35 Ο’], 9. πρβλ. Μκ. 13, 22 κ.παρ.. Μτ. 7, 15. Β’ Θεσ. 2, 2. Β’ Πέ. 2, 1.Αποκ. 16, 13). Όπως και τα άλλα χαρίσματα προέρχεται από το ένα και αυτό Άγ. Πνεύμα και διακονεί το συμφέρον της ορθοδοξίας και ορθοπραξίας της Εκκλησίας.

Βιβλιογραφία: Ι. Παναγόπουλος, Die urchristliche Prophetie. Ihr Charakter und Ihre Funktion. *Prophetic Vocation in the New Testament and Today* (επιμ. του ιδίου) 1977 (NT.S 45). W. Schrage, *Der erste Brief an die Korither (1Kor. 11,17-14, 40)*, Neukirchen-Vluyn: Neukirchener Verlag 1999.

**Δυνάμεις. Τάξεις του επουράνιου κόσμου** (215 λέξεις).

Στο ελληνιστικό περιβάλλον η δύναμις είχε υποστασιοποιηθεί, όπως αποδεικνύεται στο Πρ. 8, 10 αναφορικά με τον Μάγο Σίμωνα: *οὗτός ἐστιν ἡ* ***δύναμις τοῦ θεοῦ*** *ἡ καλουμένη μεγάλη.* Η άποψη ότι μία *αυτοκίνητος δύναμις* ονομάτισε τις κοσμικές *δυνάμεις* (Πλάτων, *Συμπόσιον* 186e. *Κρατ.* 438c. πρβλ. Πλουτ., *Περί Ίσιδος* 67) που διαχειρίζονται ή/και ταυτίζονται με *δαίμονες* οργανώθηκε σε σύστημα από τους Στωικούς/τον Ποσειδώνιο. Στον ελληνιστικό Ιουδαϊσμό προκειμένου να καταδειχθεί η κυριαρχία του υπερβατικού Θεού επί του σύμπαντος, οι ποικίλες δυνάμεις του ταυτίστηκαν με αγγέλους και δαίμονες (Ιωβηλ. 2, 2-3. Α’ Ενώχ 40.9. 61.10. 82,8). Στην Κ.Δ. *η Δύναμις* συνιστά όνομα του Θεού (Μκ. 14, 62 κ. παρ.. πρβλ.Ψ. 109 [110, 1]) και κατεξοχήν του Αγ. Πνεύματος (Λκ. 1, 34. 4, 14. Πρ. 1, 8. Ρωμ. 1, 16) που διά της παρουσίας τού Ι. Χριστού νικά τον Ισχυρό (= διάβολο Λκ. 11, 21Q=Μτ.12, 29. πρβλ. Λκ. 10, 19. Αποκ. 13, 2). Κατά τη Β’ Παρουσία του Ι.Χριστού *μετ᾽ ἀγγέλων δυνάμεως αὐτοῦ* (Β’ Θεσ. 1, 7. πρβλ. Β’ Πέ. 2, 11), όταν *αἱ δυνάμεις αἱ ἐν τοῖς οὐρανοῖς σαλευθήσονται* (Μκ. 13, 25), θα καταργήσει *πᾶσαν ἀρχὴν καὶ πᾶσαν ἐξουσίαν καὶ δύναμιν* (Α’ Κορ. 15, 24). Οι *δυνάμεις* ήδη έχουν υποταχθεί στη εξουσία του Αναστάντος/Αναληφθέντος (Εφ. 1, 21. Α’ Πέ. 3, 22. πρβλ. Ρωμ. 8, 38).

Βιβλιογραφία: H.D. Betz, Dynamis *DDD* 267-270..

**ΕΜΜΑΟΙ** Η *κατάβαση* του Αναστάντος με τους δύο άσημους μαθητές προς τους Εμμαούς καταγράφεται αποκλειστικά από το *Κατά Λουκάν* (24, 13-32). Μορφολογικά εντάσσεται στην κατηγορία εκείνων των αναστάσιμων εμφανίσεων όπου Αυτός δεν αναγνωρίζεται διότι *ἐφανερώθη ἐν ἑτέρᾳ μορφῇ πορευομένοις εἰς ἀγρόν* (όπως μαρτυρεί το πρώτο σχόλιο από τον μάλλον ένθετο «μάρκειο» Επίλογο 16, 12) αλλά επειδή *οἱ ὀφθαλμοὶ αὐτῶν ἐκρατοῦντο τοῦ μὴ ἐπιγνῶναι αὐτόν* (Λκ. 24, 16). Αυτοαποκαλύπτεται μέσω της ερμηνείας των Γραφών, ενός γεύματος ή/και των λόγων του (*μοτίβο αναγνώρισης*. πρβλ.Ιω. 20, 14-16 *Μαρία Μαγδαληνή*. 21, 4β. 9. 12 κε). Αυτή η διήγηση, η οποία έχει δραματικά στοιχεία και διαδραματίζεται καθ’ οδόν όπως και άλλες σημαντικές λουκάνειες περικοπές που συνδέονται με μετα*στροφή* (Πρ. 8, 26-40. 9, 1-19), έχει την εξής διάρθρωση: Α. Η συνάντηση του αναστημένου Ιησού με τους οδοιπόρους (στ. 13-16), Β. Ο διάλογος (στ. 17-27), Γ. Το Δείπνο (στ. 28-32), Δ. Η ‘ανάσταση’ των μαθητών και το κήρυγμα της Ανάστασης (στ. 33-35).

Οι **Εμμαοί** (< *chammath* = θερμή [ιαματική] πηγή) σύμφωνα με το Ευαγγέλιο απέχουν 60 στάδια, δηλαδή 11,1 χλμ. (< 1 στάδιο=185 μ.), από την πρωτεύουσα του Ισραήλ και έχουν ταυτισθεί με τα εξής:

1.Μια πόλη (σήμ. *Anwas*) περίπου 160 στάδια (= 30 χλμ.) δυτικά β.δυτικά της Ιερουσαλήμ στην Οδό προς το Τελ Αβίβ - Γιάφα (Ιόππη)γνωστή από τις μάχες των Μακκαβαίων (Α' Μακ. 3, 40. 57. 4, 3. 9, 50). Αργότερα κλήθηκε *Νικόπολις (*Ευσ., *Ονομαστικόν.* Ευσ. *Ε.Ι.* 3.1.90.15-17.Ιερών., *Επ.* 108.8.2), τειχίσθηκε από τον Βακχίδη (Α' Μακ. 9, 50. Ιώσ., *Αρχ.* 13.15 πρβλ. 14.276.436. 17.282.291. Πλίνιος Πρεσβ., *Φ.Ι.* 5.70), πυρπολήθηκε το 4 π.Χ. και ξανακτίσθηκε (Ιώσ., *Πόλ.* 3.55. 4.444.449. 5.42.67). Δεν συμφωνεί, όμως, με την ευαγγελική απόσταση. Γι’ αυτό ο Σιναϊτικός και κάποια άλλα χειρόγραφα ως απόσταση σημειώνουν 160 στάδια.

2. Ο Ιώσηπος (*Πόλ.* 7.217) μνημονεύει πόλη με το όνομα **Ἀμμαοῦς** σε απόσταση 30 σταδίων (περίπου 7 χλμ.) βορειοδυτικά της Ιερουσαλήμ, όπου ο Βεσπασιανός εγκατέστησε 800 βετεράνους. Πρόκειται για τη σημ. Kalonije (< λατ. colonia) πλησίον της Motsah (Ιησ. 18, 26).

3. Οι Σταυροφόροι ταύτισαν τους Εμμαούς με το **el-Quibeibeh**, όπου έκτισαν το 1099 μ.Χ. οχυρό και ναό. Ευρίσκεται ακριβώς 65 στάδια (=12 χλμ.) βορειοδυτικά της Ιερουσαλήμ, αλλά τα ελληνορωμαϊκά χρόνια δεν μαρτυρείται η παρουσία κώμης Εμμαών.

4. Το ίδιο συμβαίνει και με το Abut Gos (Kirjat Jearim) 70 στάδια (= 13 χλμ.) δυτικά της Ιερουσαλήμ επίσης από την εποχή των Σταυροφόρων.

5. Ο Zwickel ταύτισε τους Εμμαούς με το Bir el-Hammam 60 στάδια (=11 χλμ.) βόρεια της Ιερουσαλήμ.

6. O D σημειώνει το όνομα *Ουλαμμαούς* ανακαλώντας το Γέν.28, 19 (*Οὐλαμλοῦς* Ο’*/Λουζ* Εβρ.) όπου το γνωστό όραμα της κλίμακας υπό του Ιακώβ (πρβλ. Ιω. 1, 51). Πρόκειται για τη μεταγενέστερη Βαιθήλ (= Οἶκος Θεοῦ).

Το να εμπνεύσθηκε ο Λουκάς την τοποθεσία απλώς θεωρείται μάλλον απίθανο καθώς οι Εμμαοί ούτε συμβολικό όνομα φέρουν ούτε ιδιαίτερη ιστορική αξία έχουν. Από τις παραπάνω λύσεις προκρίνεται η δεύτερη. Το ίδιο άγνωστοι είναι και οι δύο μαθητές, οι οποίοι πορεύτηκαν προς αυτή την πόλη. Το ***Κλεοπάς*** αποτελεί σύντμηση του ονόματος *Κλεόπατρος* και δεν σχετίζεται με το *Κλωπάς* (Ιω. 19, 25). Ο τελευταίος, σύμφωνα με τον Ηγήσιππο, ήταν αδελφός του Ιωσήφ και θείος του Ιησού (Ευσεβίου *Ε.Ι.* 3.11.2). Σχετικά με τον άλλο ανώνυμο σύντροφό του έχουν εκφραστεί οι εικασίες ότι είναι ο Σίμων (όχι ο Πέτρος αλλά) ο υιός του Κλωπά (Ωριγ., *Κατά Κέλσου* 2.62.68) και ο Πέτρος (πράγμα αδύνατον όπως αποδεικνύει το 24, 34). Η λατρευτική παράδοση της Εκκλησίας έχει υιοθετήσει την άποψη ότι είναι ο Λουκάς (πρβλ. Εωθινό Ε'), παρότι ο ίδιος στην εισαγωγή του έργου του δε συγκαταλέγει τον εαυτό του στους αυτόπτες μάρτυρες και υπηρέτες του Λόγου.

**Bιβλιογραφία:** D.L.Bock, *Luke* Volume 2 Michigan 1996, 1904. Σ. Δεσπότη, «Η Πορεία προς Εμμαούς», Η Αγία Γραφή στον 21ο αι. Βιβλικές Μελέτες, Αθήνα: Άθως 2006 189-208. J.Nolland, *Luke 18,35-24,53,* Texas 1194-1196. M. Wolter, *Das Lukasevangelium*, Tübingen: Mohr 2008. W. Zwickel, Emmaus: Ein neuer Versuch, *BN* 74 [1994] 33-36.

**ΕΠΙΣΚΟΠΟΣ** Επίσκοπος (σύνθ. εκ συναρπαγής παθ. από τη φράση *ἐπὶ σκοπὸν*) εκ του *ἐπισκοπέω/ῶ* (= *παρατηρώ, εξετάζω, προσέχω μήπως* [με ενδοιαστική πρόταση]*, επιθεωρώ)* προσδιορίζει τον *φύλακα/σκοπό, επιβλέποντα, επιτηρητή* (Ομ. Οδ. 8. 163. πρβλ. Αρ. 4, 16. 31,14), *προστάτη* (Όμ. Ιλ. 24. 729 κ.ε) καθώς και τον *κατάσκοπο* (Ιλ. 10.38.342 *Τρώεσσιν επίσκοπον*). Ως ε. ήδη από τον 5ο-4ο αι. π.Χ. ορίζεται ο δημόσιος λειτουργός της αρχαίας Αθήνας, αρμόδιος για προσωρινή διοίκηση υποτελών πόλεων ίσως και με δικαστικές εξουσίες (πρβλ. Αππιανός, *Μιθριδ.* 48: Φιλοποίμην *ἐ. των Έφεσίων.* πρβλ. Ιώσηπος, *Αρχ.* 10.53. πρβλ. 12.254). Στον ελληνιστικό κόσμο και στους Ο’ (Αρ. 11, 9. 14. 22. Ησ. 60, 17. Α’ Μακ. 1, 51) ε. ονομάζονται αξιωματούχοι σε κοινότητες, επόπτες ανοικοδόμησης και κοπής νομισμάτων, αγορανόμοι (Πλάτων, *Νόμ.* 849a: *σωφροσύνης τε καὶ ὕβρεως ἐπισκόπους ὄντας.* πρβλ. 762d. IG V 2.465 1/ 2). Στο IG XII 1.731 ο ε. συνδέεται με το ιερό των Απόλλωνα στη Ρόδο, όπου όμως δεν ασκεί ιερατική λειτουργία (Αρ. 4, 16. 31, 14. Δ’ Βασ. 11, 18. 12, 11. Nεεμ. 11, 9. Α’ Μακ. 1, 51).Προσδιόριζε και τον θεό πολιούχο (Πίνδ. *Ολ.* 14. 5. Αισχ., *Επτά επί Θήβ.* 271: *κἀγορᾶς ἐπισκόποις.* Πρβλ. IG CII 9: *ἐπισκοποίη Χάρις καὶ Ὑγεία*) προστάτη αλλά και τιμωρό της αδικίας (Αισχ. *Χοηφ.* 124 κ.ε.. Πλάτων, *Νόμ.* 4.717d). Κατεξοχήν ο οφθαλμός του Διός είναι φύλακας της τάξης και *μάρτυς καὶ ἐ. τῶν πραττομένων* (Ηρόδ. *Ιστ.* 7.10.3. πρβλ. Ιώβ 20, 29 Ο’). Στην ελληνιστική εποχή ο Κυνικός ορίζεται *άγγελος,* ***κατάσκοπος*** *καὶ κῆρυξ τῶν θεῶν* *ὑποδείξων αὐτοῖς ὅτι πεπλάνηνται καὶ ἀλλαχοῦ ζητοῦσι τὴν οὐσίαν τοῦ ἀγαθοῦ καὶ τοῦ κακοῦ͵ ὅπου οὐκ ἔστιν͵ ὅπου δ΄ ἔστιν͵ οὐκ ἐνθυμοῦνται* (Επίκτ., *Διατρ.* 3.22, 69. πρβλ. *άγγελο*  Αποκ. 1, 23. 2-3).

Δεν μνημονεύονται από τον Παύλο στους καταλόγους των χαρισματούχων της Εκκλησίας. Ίσως εμπεριέχονται στις *αντιλήψεις, κυβερνήσεις* (Α’ Κορ. 12, 28. Εφ. 4, 11) και ανήκουν στους *προϊσταμένους* (Α’ Θεσ. 5, 12), όρος ο οποίος επίσης ενέχει την φροντίδα/επιμέλεια (Τιτ. 3, 8. 14. πρβλ. Α’ Τιμ. 3, 4. *προστάτις* Ρωμ. 16, 5). Για πρώτη φορά στη χριστιανική γραμματεία οι ε. αναφέρονται σε συνδυασμό με τους *διακόνους* στο Προοίμιο της Φιλ., όπως συμβαίνει και στα ύστερα Α’ Τιμ. 3, 1-7. Διδ. 15, 1. Α’ Κλήμ. 42. 1-5 (// Ησ. 60, 17:נָגַשׂ ). Ερμά *Ποιμήν Όρασις* 3.5.1 (πρβλ. Πολυκάρπου, *Φιλιπ.* 5.3).Ο Ι. Χρυσόστομος (PG. 62.183.7-43) ταυτίζει τις δύο «ομάδες» (*εν διά δυοίν.* πρβλ. Μκ. 10, 43. Ρωμ. 16, 1-2: Φοίβη *διάκονος και προστάτις*) και με τους *πρεσβυτέρους*. Η αναφορά τους σχετίζεται είτε με την αποστολή στον Παύλο βοηθήματος (1, 5 = 4, 15-19: *κοινωνία εἰς λόγον* ***δόσεως καὶ λήμψεως***) είτε με το πρόβλημα *έξαρσης του αξιώματος των ηγετών* (Καραβιδόπουλος 260) που αντιμετωπίζεται κατεξοχήν με τον χριστολογικό ύμνο (2, 6 κε.). Μάλιστα μνημονεύονται *μετά* τους αγίους της Εκκλησίας γεγονός που υποσημαίνει ότι ασκούν διακονία και όχι εξουσία (πρβλ. Πρ. 15, 4). Η προέλευσή τους αναζητήθηκε είτε στον ελληνιστικό κόσμο (Κυνικοί) είτε στον Ιουδαϊσμό: στο Ναό (Επιμελητής Θυσιών), στη Συναγωγή (*αρχισυνάγωγος*) και κατεξοχήν στο Κουμράν (Jeremias), όπου εξέχουσα θέση έχει ο mebaqqer/επόπτης της παρεμβολής (CD 13.7-9. 14.8,9,13). Διδάσκει και *ευσπλαχνίζεται όπως ο πατέρας τα παιδιά του και επιστρέφει αυτούς που πλανήθηκαν όπως ο βοσκός* *το κοπάδι του* (Ιερ. 23, 2. Ιεζ. 34, 11. Ζαχ. 11, 16), *λύνει τα δεσμά ώστε να μην υπάρχει καταπιεζόμενος και εκμηδενισμένος* (Ησ. 58, 6).Επιλέγει υποψήφια μέλη και διαχειρίζεται τα οικονομικά ασκώντας φιλανθρωπία. Άλλοι συνδέουν τον ε. με τη χρήση του ρήμ. *επισκέπτομαι* στους Ο’ (= θεωρώ, ερευνώ, φροντίζω, πληροφορούμαι, εξετάζω, τιμωρώ [Έξ. 32, 34. Ιώβ 35, 15] αλλά και αποδέχομαι επιδεικνύοντας έλεος [Γέν. 21, 1. 50, 24-25. πρβλ. Λκ. 1, 68. 7, 16. Πρ. 15, 14], διορίζω «ποιμένες» Αρ. 27, 16. πρβλ. Πρ. 6, 3). Στο Πρ. 1, 20 η *επισκοπή* του Ψ. 108, 8 (Ο’) (που στο Αρ. 14, 29 σημαίνει την *απογραφή*) συνδέεται με τον αποστολικό *κλῆρον τῆς διακονίας*. Στα Λκ. 19, 44 και Α’ Πέ. 2, 12 η *ημέρα της ε.* είναι αυτή της του Θεού στο πρόσωπο του Χριστού η οποία βιώνεται ανάλογα με τις προϋποθέσεις εκάστου είτε ως ημέρα *χάριτος* είτε ως δεινών.

Στο Φιλ. 1, 1 αναφέρονται οι ε. σε πληθυντικό (αντίθετα Ιγν., *Σμύρν.* 8.1-2. 9.1) και εννοούνται μάλλον οι *εποπτεύοντες, επιτηρούντες, και επιθεωρούντες* εκάστη κατ’ οίκον Εκκλησία, οι οποίοι ίσως διαχειρίζονταν και τα οικονομικά. Είτε ήταν κύριοι του οίκου είτε προέρχονταν από τα *πρεσβύτερα* *κατά την ηλικία μέλη της κοινότητας* (Γαλίτης 177) χωρίς όμως συγκροτούν *Σώμα* όπως οι *πρεσβύτεροι*. Στο Πρ. 20, 17-18 (πρβλ. 14, 23) οι *πρεσβύτεροι* της Εφέσου κατεστάθησαν *ε.* υπό του *Πνεύματος του Αγίου* (χωρίς να αποκλείεται «χειροτονία» υπό του αποστόλου ή ενός «κολλεγίου» πρεσβυτέρων. πρβλ. Τιτ. 1, 5. Α’ Τιμ. 4, 14. Β’ Τιμ. 1, 6). Καλούνται να προνοούν και να κήδονται ως ποιμένες. Το Α’ Τιμ. 3, 1 (πρβλ. Τιτ. 1, 7), που επίσης απευθύνεται στα κλίματα της Εφέσου, αναφέρεται στον ε. (σε ενικό) σε αντίθεση προς τους *διακόνους* 3, 8 αν και τα χαρακτηριστικά του δεν διακρίνονται από τους *πρεσβυτέρους* του 5, 17-20, όπου όμως υποδεικνύεται ***οἱ καλῶς προεστῶτες*** *πρεσβύτεροι* ***διπλῆς τιμῆς*** *ἀξιούσθωσαν, μάλιστα* ***οἱ κοπιῶντες ἐν λόγῳ καὶ διδασκαλίᾳ*** (πρβλ. Τίτ. 1, 5-9 [«καθρέφτης επισκόπου»]. Α’ Πέ. 5, 1-5). Προφανώς αρχικά στις «ελληνικές» πόλεις (όπως των Φιλίππων) ο *επί κεφαλής* εκάστης κατ’ οίκον Εκκλησίας ονομάστηκε ε. (και όχι *πρεσβύτερος* όπως ο αξιωματούχος της Συναγωγής): όπως ο όρος *διάκονος* ανακαλεί τη θυσία του Ι. Χριστού, έτσι και ο ε. αρμόδιος για την ευταξία, την επιμέλεια εκάστου (πρβ.λ Επίκτητος 3.72) και τη φιλανθρωπία δεν «λειτουργεί» στη χριστιανική σύναξη ως οικο*δεσπότης* (pater familias) αλλά ως *οικονόμος* του Θεού *Πατέρα* (Τιτ. 1, 7) που *επεσκέψατο* τον λαό (Λκ. 1, 68. 78. 7, 16. Πρ. 15, 14. πρβλ. Α’ Πέ. 2, 25:*ἦτε γὰρ ὡς πρόβατα πλανώμενοι, ἀλλὰ ἐπεστράφητε νῦν* ***ἐπὶ τὸν ποιμένα καὶ ἐπίσκοπον τῶν ψυχῶν ὑμῶν*** 5, 2) και *επισκοπεί* την Κοινότητα αλλά και τα μύχια εκάστης ύπαρξης. Όταν περιορίστηκαν οι περιοδεύοντες χαρισματούχοι (απόστολοι, προφήτες) και αυξήθηκε ο κίνδυνος της αίρεσης και δη της ανιστορικής *Γνώσεως* (Α’ Τιμ. 6, 20), εξαίρεται η λειτουργία των ε. ανάμεσα στους *πρεσβυτέρους.* Καλούνται να έχουν τέτοιο ήθος ώστε να *ευπροσωπούν* την Κοινότητα προς τους έξω ενώ ταυτόχρονα δίνεται έμφαση στο κηρυκτικό και ποιμαντικό έργο χάριν των αγίων. Η ανάδειξη ***ενός*** επισκόπου σε κάθε πόλη υπό του Ιγνατίου (*Τραλ.* 2.1.2. 3.1. 7.2) προφανώς συνδέεται με τη σύναξη σε έναν κοινό χώρο και όχι μόνον κατ’ οίκον, την αρμονική συλλειτουργία των Συνάξεων εκάστης πόλης ως μίας Εκκλησίας που ορθοδοξεί και την παρουσία του Χριστιανισμού προς τους «εκτός».

**ΒΙΒΛΙΟΓΡΑΦΙΑ**: Beyer, H.W., ἐπίσκοπος *ThWNT* II 606 κε. Brockhaus, U., *Charisma und Amt. Die paulinische Charismenlehre auf dem Hintergrund der frühchristlichen Gemenindefunktionen*. Wuppertal: Brockhaus 1972. Γαλίτης, Γ., *Η προς Τίτον Επιστολή του αποστόλου Παύλου. Ο ποιμένας και οι αιρετικοί*. (Ερμηνεία Καινής Διαθήκης 12γ), Θεσσαλονίκη: Πουρναρά 1995 Jeremias, J., *Jerusalem in the Time of Jesus* [Tr F. H. and C. H. Cave. Philadelphia: Fortress Press, 1969] 260-61). Καραβιδόπουλος I., *Ἀποστόλου Παύλου Ἐπιστολές, Πρὸς Ἐφεσίους, Φιλιππησίους, Κολοσσαεῖς, Φιλήμονα*, Θεσσαλονίκη: Πουρναρά 1981. Rohde, J., ἐπισκοπὴ-ἐπίσκοπος *EWNT* II 87-91. Roloff, J., *Der Erste Brief an Timotheus*, EKK XV 1988 (169-189). Schöllgen,G., *Die Anfänge der Professionalisierung des Klerus und das kirchliche Amt in der syrischen Didaskalie*, Münster 1998. Söding, T., Der Episkopos und die Diakone in der Kirche, *1 Timothy reconsidered*, K.P. Donfried (ed.) Peeters 2008 63-85.

**ΕΠΙΣΤΑΤΗΣ** (επι+ιστάτης <εφίσταμαι = στέκομαι πάνω από κάτι, επιβάλλομαι, προΐσταμαι, επιστατώ/φροντίζω). Σημαίνει τον πρόεδρο των αγώνων, δάσκαλο *παίδων* (IG XII 1.43.2. *Επιγρ. Πριήνης* 112.73 κε.), πρόεδρο συνελεύσεως/βουλής και εκκλησίας (μετά τον 4ο αι.), επόπτη ποιμνίων, προϊστάμενο ναού και κυβερνήτη μιας πόλης (Oepke). Στα Έξ. 1, 11. 5, 14. Γ’ Βασ. 2, 35 (8). 5, 30 σημαίνει τους διορισμένους από τον βασιλέα επόπτες. Στην Κ.Δ. απαντά αποκλειστικά στο *Κατά Λουκάν* (5, 5. 8, 24. 45. 9, 33. 17, 13) κατεξοχήν στο πλαίσιο *δυνάμεων* σε κλητική στο στόμα των μαθητών (εκτός του 17, 13, όπου έτσι αποκαλείται ο Ιησούς επίσης από ομάδα των δέκα λεπρών). Αποδίδει το ραββί (πρβλ. Μκ. 4, 38 *διδάσκαλε* // Μτ. 8, 25 *κύριε* // Λκ. 8, 24 επιστάτα) και δεν συνιστά χριστολογικό τίτλο αλλά έκφραση της εξέχουσας θέσης του Ιησού στο πλαίσιο μιας Κοινότητας. Και στις τρεις περιπτώσεις που χρησιμοποιείται στον Λκ. από τους μαθητές συνδέεται με σχετική γνώση του Ιησού που «διορθώνεται» από σκηνές *επιφάνειας* του *Κυρίου.* **ΒΙΒΛΙΟΓΡΑΦΙΑ**: Grimm, W., ἐπιστάτης, *EWNT* II 93-4. Oepke, A., ἐπιστάτης *ThWNT* II 619-20. Wolter, M., *Das Lukasevangelium*, Tübingen: Mohr 2008 213.

**ΕΡΜΗΣ**Στο Ρωμ. 16, 14 ο Παύλος ασπάζεται τα μέλη μίας κατ’ οίκον Εκκλησίας *Ἀσύγκριτον, Φλέγοντα,* ***Ἑρμῆν,*** *Πατροβᾶν****, Ἑρμᾶν*** *καὶ τοὺς σὺν αὐτοῖς ἀδελφούς*.Σύμφωνα με τη λειτουργική παράδοση (Μηναίον 4 Νοεμβρίου. Ψευδο-Δωρόθεος, Ψευδο-Ιππόλυτος 6ος αι. μ.Χ.) ο Ε. ήταν ένας από τους Εβδομήκοντα (Λκ. 10, 1), διαδέχθηκε τον Τίτο ως Επίσκοπος Δαλματίας στα Σάλωνα (Spalato. Σπλιτ Κροατίας) και τελικά μαρτύρησε. Σημειωτέον ότι το *Ερμής* ήταν το πιο διαδεδομένο θεοφορικό όνομα στη Ρωμαϊκή αυτοκρατορία. Το έφεραν σκλάβοι και μάλιστα μονομάχοι ενώ απαντά συχνά και στους χριστιανικούς κύκλους και μάλιστα τους μάρτυρες. Ο Π. ταυτίστηκε από τους κατοίκους των Λύστρων (πρβλ. Οβίδ. *Μετ.* 8.611-725) με τον δημοφιλή «τρισμέγιστο» Ερμή (αβέβ. ετύμου πιθ.< ἕρμα «σωρός λίθων» που συγκεντρώνονταν επάνω από τους τάφους, σύμβολο του ψυχοπομπού Ερμή) *ἐπειδὴ αὐτὸς ἦν ὁ ἡγούμενος τοῦ λόγου* (Πρ. 14, 12. πρβλ. Πλάτων, *Κρατύλος* 407E-408A. *Φαίδρος* 264C. Ιάμβλιχος, *Μυστ.* 1.1). **ΒΙΒΛΙΟΓΡΑΦΙΑ**: Martin, L.H., Hermes *DDD* 405-411

**ΕΡΜΟΓΕΝΗΣ**  Στο Β’ Τιμ. 1, 15 ο Παύλος σημειώνει *ὅτι ἀπεστράφησάν με πάντες οἱ ἐν τῇ Ἀσίᾳ, ὧν ἐστιν Φύγελος καὶ Ἑρμογένης* (σημ. γόνος Ερμή)*.* Μάλλον πρόκειται για πρόσωπα τα οποία σε αντίθεση προς τον οίκο του Ονησιφόρου είτε στην Ασία είτε στη Ρώμη απεμπόλησαν τον Παύλο είτε ως πρόσωπο υπό διωγμό είτε και τη διδασκαλία του. Στις απόκρυφες *Πράξεις Παύλου και Θέκλας* (Μικρά Ασία τέλη 2ου αι. μ.Χ.) ο Ε. χαρακτηρίζεται σιδηρουργός (όπως ο *Αλέξανδρος* του Β’ Τιμ. 4, 14) ενώ στρέφεται εναντίον του αποστόλου, όντας υπέρμαχος του γάμου και της ήδη πραγματοποιηθείσας ανάστασης (12-13. πρβλ. Β’ Τιμ. 2, 18). Προφανώς ο συγγραφέας έχει «συμπυκνώσει» στον Ε. χαρακτηριστικά των Υμέναιου και Αλέξανδρου όπως και στον Δήμα (Β’ Τιμ. 4, 10. πρβλ. Φιλήμ. 24. Κολ. 4, 14) των Φύγελου (σημ. δραπέτης) και Φιλητού (σημ. αγαπητός Β’Τιμ. 2, 17-8)

**ΒΙΒΛΙΟΓΡΑΦΙΑ**: Fellows, Richard G., **Does the author of the Acts of Paul conflate Hermogenes, Hymenaeus, Alexander, Demas, Phygelus, and Philetus into two people?** By <http://actapauli.wordpress.com/2009/05/12/does-the-author-of-the-acts-of-paul-conflate-hermogenes-hymenaeus-alexander-demas-phygelus-and-philetus-into-two-people-by-richard-fellows/> Καραβιδοπούλου, Ι. (Εισαγωγή-Μετάφρασις) Γαλάνη, Ι. (Μετάφραση), Πράξεις Παύλου, *Απόκρυφα Χριστιανικά κείμενα Β’*, Θεσσαλονίκη: Πουρναρά 2004 147-197

**ΛΟΥΚΑΣ (2540 λέξεις)** Το όνομα **Λουκάς**, δεν απαντά στην κλασική γραμματεία. Προέρχεται από σύντμηση του ονόματος *Λουκανός ή Λουκάνιος ή Λούκιος* (Lucanus, Lucanius, Lucius < lux < φως. πρβλ. Πλουτ., *Ηθικά* 675d. 676e). Μάλλον δε σχετίζεται με τον Λούκιο από την αφρικανική Κυρήνη, ο οποίος μνημονεύεται στις Πρ. χωρίς να ταυτίζεται με αυτόν ο συγγραφέας (Πρ. 13, 1. Ρωμ. 16, 21. πρβλ. Ωριγένης PG. 14.1288C). Την καταγωγή του από την Αντιόχεια, εκτός του αντιμαρκιωνιτικού Προλόγου, των Ευσέβιου (*Ε.Ι.* 3.4.6) και Ιερώνυμου (*Vir. Ill.* 7), και το ενδιαφέρον που ο συγγραφέας επιδεικνύει για την πόλη στις Πρ. (11, 19 κ.ε. πρβλ. 11, 28 [D]: *συνεστραμμένων δὲ ἡμῶν*). Οι υποθέσεις ότι ήταν Μακεδόνας καταγόμενος από τους Φιλίππους[[1]](#footnote-1), ένεκα της σχέσης των *ἡμεῖς*-χωρίων με την πόλη (Σιώτης) και ότι μέσω των Ρωμαίων αξιωματούχων αυτής (ανάμεσα σε αυτούς και ο Θεόφιλος) έτυχε καλής μεταχείρισης ο δέσμιος Π. στην Ρώμη ενώ και *η Οδός* (= χριστιανική πίστη. πρ. 18, 26) εισήλθε στο περιβάλλον των ανακτόρων της (Φιλ. 1, 12-14. 4, 22) (Bούλγαρης) δεν στηρίζονται σε εξωτερικές μαρτυρίες. Από τον Λουκά προέρχονται το *Κατά Λουκάν* (Λκ.) και οι *Πράξεις των Αποστόλων* (Πρ.) (συνολικά 52 κεφάλαια, 1/3 σχεδόν του Κανόνα). Ο P75 (αρχές 3ου αι. μ.Χ.) είναι ο αρχαιότερος πάπυρος με το subscriptio *Ευαγγέλιον Κατά Λουκάν*. Δεν σώζεται αναφορά του Παπία στον Λουκά, εκτός από ένα απόσπασμα (Λκ. 10, 18) σε αρμενική μετάφραση του υπομνήματος του Ανδρέα Καισαρείας στην Αποκ. (600 μ.Χ.). Από κάποιους o Λουκάς συνδέεται και με την *Προς Εβραίους* ένεκα του ότι *ἐστὶν ἡ ἐπιστολὴ συνθέσει τῆς λέξεως Ἑλληνικωτέρα* (Κλήμης Αλεξανδρεύς, Ωριγένης, Ευσ., *Ε.Ι.* 6.14.2. 25.14. Παπαδημητρίου).

Ο Λουκάς ως συνοδός του Παύλου μνημονεύεται στα Φιλήμ. 23-24 (*Ἀσπάζονταί σε Ἐπαφρᾶς […],* ***Λουκᾶς****, οἱ συνεργοί μου*). Κολ. 4, 14 (*ἀσπάζεται ὑμᾶς* ***Λουκᾶς ὁ ἰατρὸς ὁ ἀγαπητὸς***), διακρινόμενος από τους *άνδρες της περιτομής*, και Β’ Τιμ. 4, 11 (***Λουκᾶς ἐστιν μόνος μετ᾽ ἐμοῦ***)*.* Άρα είναι εάν αυτή η μορφή είναι ο συγγραφέας του δίτομου έργου, πρόκειται για το μοναδικός εθνικό Ευαγγελιστή και εξαιρέσει ίσως του Απολλώ, τον μόνο εκ των πρώτων κηρύκων, ο οποίος ως ιατρός είχε επιστημονική παιδεία. Ο Hobartτεκμηρίωσε την ιατρική του ιδιότητα στην ενημέρωσή του (πρβλ. παραβολή καλού Σαμαρείτη Λκ. 10, 25-37. θεραπεία χωλού στο Πρ. 3, 7 κ.ε.. ορολογία *καθῆψεν/ θηρίον/ θέρμη* Πρ. 28, 3) και την υπεράσπιση των ιατρών (απάλειψη μάρκειας σημείωσης: *καὶ πολλὰ παθοῦσα ὑπὸ πολλῶν ἰατρῶν καὶ δαπανήσασα τὰ παρ΄ αὐτῆς πάντα καὶ μηδὲν ὠφεληθεῖσα ἀλλὰ μᾶλλον εἰς τὸ χεῖρον ἐλθοῦσα.* 5, 26. πρβλ. Λκ. 8, 46). Αντίστοιχη, όμως, ενημέρωση απαντά και σε μη ιατρούς συγγραφείς της ελληνορωμαϊκής περιόδου. Επιπλέον ο Λουκάς επιδεικνύει ακρίβεια και στην ορολογία η οποία αφορά στο δίκαιο, τη ναυτιλία και τους θεσμούς εκάστης πόλεως. Η Alexanderεπεσήμανε ότι ο Πρόλογος του Λκ. ομοιάζει με προοίμια επιστημονικών και μάλιστα ιατρικών έργων όπως το *Περί αρχαίας Ιατρικής* (Ιπποκράτης; 460-350 π.Χ.). Σε κάθε περίπτωση ο Πρόλογος αποδεικνύει ότι ο συγγραφέας γνωρίζει τους κανόνες τής ιστοριογραφίας και της ρητορικής και δεν υπήρξε αυτόπτης μάρτυς του Ι. Χριστού (άρα δεν ήταν ούτε ο ένας από τους δύο οδοιπόρους προς Εμμαούς [Εωθινό Ε’], ούτε από τους Εβδομήκοντα που μόνος αυτός μαρτυρεί 10, 1 κε.. Αδαμάντιος PG. 11.1713 κ.ά. βλ. Βούλγαρη 234), αλλά ανήκε στη δεύτερη γενιά των Χριστιανών. Η ομόφωνη δυτική και ελληνική παράδοση περί του ότι ο Λουκάς ιστόρησε εικόνες της Θεοτόκου(που σώζονται στιςμονές του Μεγ. Σπηλαίου και Κύκκου της Κύπρου αλλά και στη ρωσική πόλη Βιλίνα (Αντουράκης 383), προέρχεται από τον Θεόδωρο Αναγνώστη (530 μ.Χ.. πρβλ. Συμεών Μεταφραστής PG. 165. 115.1136) και οφείλεται μάλλον στο γεγονός ότι είναι ο μόνος Ευαγγελιστής που κατέγραψε με έντεχνο τρόπο (πρβλ. Δίπτυχο γέννησης Ι. Βαπτιστή και Ι. Χριστού) τον Ευαγγελισμό και την παιδική Του ηλικία *(*Ιωαννίδης, 98: *«ζωγράφισε» με κάλαμο όχι με τον χρωστήρα*). Επιπλέον από την οικειότητα με τη γλώσσα των Ο’ συμπεραίνουμε ότι μάλλον προτού μυηθεί στον Χριστιανισμό και αυτός αλλά και ο κράτιστος Θεόφιλος, ο αποδέκτης του δίτομου έργου του, είχαν φοιτήσει στη Συναγωγή.

Η ιδιαίτερη σχέση του με τον Παύλο συμπεραίνεται και από τις *ἡμεῖς-περικοπές* των Πρ., όπου ο συγγραφέας ομιλεί σε πρώτο πληθυντικό (16, 10-17.20, 5-21, 18). Από την πρώτη περικοπή συνάγεται ότι συνόδευσε τον Παύλο από την Τρωάδα στους Φιλίππους όπου ως μη Ιουδαίος δεν συλλαμβάνεται μαζί με τους Παύλο και Σίλα (16, 19). Περί το 57 ή 58 (γ’ περιοδεία) συναντάται μαζί του πάλι στους Φιλίππους και τον συνοδεύει μέχρι τα Ιεροσόλυμα. Ακολουθεί η Οδύσσεια από την Καισάρεια μέσω της Κρήτης και Μελίτης στη Ρώμη. Ως αγαπητός προσωπικός ιατρός και συνεργός του Παύλου (Κολ. 4, 14), βρίσκεται κοντά του κατά τις δύσκολες ώρες της πρώτης και της δεύτερης φυλάκισης.

ο Ειρηναίος (180 μ.Χ.) πληροφορεί ότι ο Λουκάς, *ὁ ἀκόλουθος Παύλου, τὸ ὑπ’ ἐκείνου κηρυσσόμενον εὐαγγέλιον ἐν βιβλίω κατέθεντο* (3.1.1. 10.1. 11.8. 14.1), ενώ ο κατάλογος Μουρατόρι (170-180 μ.Χ.): ***Τρίτον τοῦ Εὐαγγελίου βιβλίον τὸ κατὰ Λουκᾶν. Λουκᾶς ὁ ἰατρὸς μετὰ τὴν ἀνάληψιν τοῦ Χριστοῦ, ἐπεὶ αὐτὸν ὁ Παῦλος ὡσεὶ καὶ τοῦ νόμου ζηλωτὴν μεθ΄ ἑαυτοῦ παρέλαβε, τῷ ἑαυτοῦ ὀνόματι κατὰ δόκησιν συνέγραψε· τὸν δὲ Κύριον οὐδ' αὐτὸς ἐώρακεν ἐν σαρκί. Καὶ οὗτος, κα­θὼς παρακολουθῆσαι ἠδυνήθη, οὕτω καὶ ἀπὸ τῆς γενέσεως Ἰωάννου ἄρχεται λέγειν.***Στον αντιμαρκινιωτικό πρόλογο του Λκ. (τέλη του 2ου ή 4ος αι. μ.Χ.) σημειώνεται: ***Ἒστιν ὁ Λουκᾶς Ἀντιοχεὺς Σύρος, ἰατρὸς τῇ τέχνῃ, μαθητὴς ἀποστόλων γενόμενος καὶ ὕστερον Παύλῳ παρακολουθήσας μέχρις τοῦ μαρτυρίου αὐτοῦ, δουλεύσας τῷ Κυρίῳ ἀπερισπάστως, ἀγύναιος, ἄτεκνος, ἐτῶν ὀγδοήκοντα τεσσάρων ἐκοιμήθη ἐν τῇ Βοιωτία, πλήρης πνεύματος Ἁγίου. οὗτος προϋπαρχόντων ἤδη εὐαγγελίων, τοῦ μὲν κατὰ Ματθαῖον ἐν τῇ Ἰουδαία ἀναγραφέντος, τοῦ δὲ κατὰ Μᾶρκον ἐν τῇ Ἰταλία, [οὗτος] προτραπεὶς ὑπὸ πνεύματος Ἁγίου ἐν τοῖς περὶ τὴν Ἀχαΐαν τὸ πᾶν τοῦτο συνεγράψατο εὐαγγέλιον, δηλῶν διὰ τοῦ προοιμίου τοῦτο αὐτὸ ὅτι πρὸ αὐτοῦ ἄλλα ἐστι γεγραμμένα καὶ ὅτι ἀναγκαῖον ἦν τοῖς ἐξ ἐθνῶν πιστοῖς τὴν ἀκριβῆ τῆς οἰκονομίας ἐκθέσθαι διήγησιν ὑπὲρ τοῦ μὴ ταῖς Ἰουδαϊκαῖς μυθολογίαις περισπᾶσθαι αὐτούς, μήτε ταῖς αἰρετικαῖς καὶ κεναῖς φαντασίαις ἀπατωμένους ἀστοχῆσαι τῆς ἀληθείας.*** Η λατινική εκδοχή θεωρεί ότι κοιμήθηκε 74 ετών στη Βιθυνία. Από τον Ιερώνυμο (*Vir. Ill*. 7) ο Λουκάς, που τιμάται στην Ανατολή ως ένας εκ των Εβδομήκοντα στις 18 Οκτωβρίου, ταυτίζεται με έναν (εκ των δύο) ανώνυμο αδελφό που αποστέλλονται με τον Τίτο στην Κόρινθο για τη λογεία (Β’ Κορ. 8, 18-24. 9, 3-5. 12, 18. βλ. σχετικά Σάκκος).

Ένεκα της απουσίας της θεολογίας του Π. και της μη συμφωνίας με τα χρονολογικά και άλλα δεδομένα των Επιστολών του (όπως αυτά που αφορούν στην Αποστολική Σύνοδο Πρ. 15 και Γαλ. 2, 6-10) αλλά και της αποδοχής τής περί *δικαιώσεως* διδασκαλίας *διά μόνης της χάριτος* (πρβλ. Πρ. 13, 38) ως του πυρήνα του παύλειου κηρύγματος, αμφισβητείται ότι ένας συνοδός του Παύλου έγραψε το Λκ. και τις Πρ.. O Vielhauer 26, μάλιστα επισημαίνει ότι όσον αφορά στη χριστολογία ο Λουκάς είναι προπαύλειος, ενώ στα υπόλοιπα στοιχεία (θεολογία, εσχατολογία) μεταπαύλειος. Μεταξύ, όμως, του Παύλου και των έργων του Λουκά απαντούν 175 κοινές λέξεις και αρκετές εκφράσεις, βασικές θεολογικές ιδέες (η ενέργεια του Αγ. Πνεύματος, η κατά χάριν εκλογή, η καθολικότητα/οικουμενικότητα της σωτηρίας), ενώ και στους δύο δεν *βλασφημείται* η ρωμαϊκή εξουσία. Παράλληλα είναι φυσικό το έργο του Λουκά να μην αποτελεί «αντιγραφή» των έργων του Παύλου, καθώς ο Έλληνας ιατρός αντιμετωπίζει άλλες προκλήσεις εντός και εκτός της Εκκλησίας (πρώιμος γνωστικισμός), συγγράφει το έργο του με διαφορετικό σκοπό από εκείνον των Επιστολών, ενώ, αν και συνοδός του Αποστόλου των Εθνών, διατήρησε την προσωπικότητα και τη θεολογική του αυτοτέλεια, στοιχεία τα οποία διαμορφώθηκαν πιθανότατα στη μήτρα της συναγωγής ελληνιστών Ιουδαίων την Αντιόχεια.

Ως **τόπος συγγραφής** έχουν προταθεί η Ρώμη (με αφορμή την απότομη διακοπή της ιστορικής εκθέσεως των Πρ. στην πρώτη φυλάκιση του Π. και τη διάδοση που είχε το κείμενο στη Δύση Α΄ Κλήμ. 5. 42), η Έφεσος (ένεκα της φιλολογικής εξάρτησης από το *Κατά Ιωάννην* κυρίως στην αφήγηση του Πάθους), η Καισάρεια, η Αχαΐα και μάλιστα η Βοιωτία σύμφωνα με τον αντιμαρκιωνιτικό Πρόλογο. Δεν αποκλείεται το δίτομο έργο να συγγράφηκε στην Ελλάδα (όπως υποστηρίζει η αρχαία παράδοση) και να απευθύνθηκε καταρχάς στη Ρώμη. Ως προς **τον χρόνο** συγγραφής ο Reickeεπισημαίνει τα εξής: το απότομο τέλος των Πρ. μπορεί να δικαιολογηθεί α) εάν ο Λουκάς δεν είχε ακόμη πληροφορηθεί το λιθοβολισμό του Ιακώβου του αδελφόθεου το 62 μ.Χ. και το μαρτύριο του Παύλου το 64 μ.Χ.. β) Παραλείπονται από ένα συγγραφέα, ο οποίος επαγγέλλεται ευθύς εξ αρχής ότι θα γράψει τα *πάντα ακριβώς,* πολλά σημαντικά γεγονότα της δεκαετίας του 60 μ.Χ., όπως ο διωγμός του Νέρωνα 64 μ.Χ. και η άλωση της Ιερουσαλήμ (66-70 μ.Χ.). Δεν θα ήταν για τον Λουκά άραγε η καταστροφή του Ναού ένα σπουδαίο επιχείρημα για την καθολικότητα της σωτηρίας και την ανεπάρκεια του ιουδαϊκού Νόμου και του Ναού; γ) Χρησιμοποιούνται επίσης στο έργο του αρχέγονοι χριστολογικοί τίτλοι και ονόματα(π.χ. *οδός*). Ίσως μάλιστα με το έργο του προς τον αξιωματούχο Θεόφιλο να προετοιμάζει το έδαφος για την απολογία και την αθώωση του Παύλου. δ) Εάν ο Λουκάς μυήθηκε στο Χριστιανισμό όταν ήταν ήδη ενήλικας, στα τέλη της δεκαετίας του 40, είναι φυσικότερο να συνέγραψε το έργο του τη δεκαετία του 60 και όχι το 80-90 μ.Χ.. ε) δεν φαίνεται επίσης να έχει υπόψη του στις Πρ. ούτε να εναρμονίζει τα δεδομένα του με το **Σώμα των παύλειων επιστολών**, το οποίο καταρτίσθηκε στο β’ ήμισυ του 1ου αι. μ.Χ.. Εάν ετοίμαζε **τρίτο λόγο** (όπως υποστήριξαν οι Spitta, Zahn, Ramsey, Knox) θα κατέκλειε τις Πρ. όπως και το Ευαγγέλιο με μια περίληψη των μελλόντων. Δεν μπορεί άλλωστε να μην ενδιαφερόταν ο Λουκάς για την έκβαση της δίκης, με την οποία ασχολείται το 1/3 (οκτώ κεφάλαια) των Πρ.. Την παραπάνω χρονολόγηση επιβεβαιώνει και ο Ευσέβιος (*Ε.Ι.* 2.22.6). Έτσι σύμφωνα με τον B. Reicke οι Πρ. γράφτηκαν το 62 μ.Χ. πριν ολοκληρωθεί η δίκη, ενώ το ευαγγέλιο σε άλλο ειλητάριο (αφού το μέγιστο μήκος ήταν 9 μ.) είτε συγχρόνως (πρβλ. τις δομικές παραλληλότητες των δύο έργων) είτε λίγο νωρίτερα το 60 μ.Χ..

Στο Λκ. 21, 20-24, όμως, στην προφητεία σχετικά με την καταστροφή της Ιερουσαλήμ τα δεδομένα τού Μκ. βελτιώνονται, ενώ στο Πρ. 20, 22-25 προλέγεται το τέλος του Παύλου. Ο ίδιος ο θεόφιλος γνώριζε τα γεγονότα μετά το 62 μ.Χ.. Έτσι μάλλον το δίτομο έργο του Λουκά μάλλον γράφτηκε τα πρώτα έτη της βασιλείας του Δομιτιανού (81-96 μ.Χ.), πριν δηλ. η θεοποίηση του Καίσαρα προκαλέσει την αντίδραση της *Αποκαλύψεως* (κεφ. 13 και 17) προς τη ρωμαϊκή εξουσία ως Θηρίου. Επίσης ο Λουκάς, όπως δηλώνει με τον Πρόλογό του, είχε υπόψιν του ***πολλές*** διηγήσεις για την ιστορική πορεία τού Ιησού, γεγονός που δεν δικαιολογείται πριν το 70 μ.Χ.. Όντως δεν φαίνεται να έχει υπόψη *καθιερωμένη* Συλλογή (Corpus) των επιστολών του Π. ούτε αντιμετωπίζεται το πρόβλημα της ιεραρχικής οργάνωσης της Εκκλησίας (Ιγνάτιος τέλη του 1ου αι. μ.Χ.). η μη μνεία του μαρτυρίου του Παύλου στο τέλος των Πρ. πρέπει να παραλληλιστεί με τη μη μνεία εμφάνισης του αναστημένου Ιησού στον επίσης «ανοικτό» επίλογο του Μκ. (16, 1-8). οφείλεται σε θεολογική σκοπιμότητα: η μαρτυρία του Χριστού αφενός φθάνει μετά από Οδύσσεια στον «ομφαλό της γης», αφετέρου συνεχίζει την πορεία της ***έως εσχάτου της γης*** (Ηράκλειες Στήλες;). Το κήρυγμα της **βασιλείας του Θεού και η διδασκαλία των *περὶ τοῦ κυρίου Ἰησοῦ Χριστοῦ*** συνεχίζει να ενεργεί μέσω του Αγ. Πνεύματος αλλά και του πνεύματος του Παύλου στο ιστορικό παρόν και τα έθνη *ἀκωλύτως*(πρβλ. σχόλιο Ι. Χρυσοστόμου PG. 60.382).

Οι Πρ. μάλλον γράφτηκαν μαζί με το Λκ., έστω και αν όντως αποτελούν ξεχωριστό έργο που γράφτηκε μετά το *Ευαγγέλιο*, καθώς α) ο Πρόλογος του Ευαγγελίου συμπεριλαμβάνει και τις Πρ. *(πεπληροφορημένων* ***ἐν ἡμῖν*** *πραγμάτων*), β) ο συγγραφέας σκοπίμως παραλείπει σημεία του *Κατά Μάρκον*, τα οποία και μνημονεύει στον δεύτερο τόμο: η κατηγορία των Ιουδαίων εναντίον του Ιησού ότι θα καταλύσει το Ναό (Μκ. 14, 56-59) αποδίδεται στον Στέφανο (Πρ. 6, 11-14). το θέμα της διάκρισης καθαρού και ακαθάρτου που συνδεόταν με τις κοινές τράπεζες εθνικών και Ιουδαίων (Μκ. 7, 1-23) θίγεται στο Πρ. 10, 1- 11, 18 με τη διπλή καταγραφή του ιδίου οράματος από τον Πέτρο. γ) Ο Επίλογος του Λκ. συνδέεται αρμονικά με τα Πρ. 1-2 (πρβλ. Λκ. 24, 46-47//Πρ. 26, 23).

Το Λκ. έχει την εξής δομή: α. Πρόλογος: 1, 1-4. β. Δίπτυχο Γέννησης του Ιωάννη και του Ιησού. παιδική ηλικία Του: 1, 5-4,13. γ. Η Δράση Του στη Γαλιλαία: 4, 14-9, 50. δ. Η Έξοδος-το Οδοιπορικό Του προς την Ιερουσαλήμ: 9, 51-19, 27. ε. Οι τελευταίες μέρες Του στην Ιερουσαλήμ: 19, 28-21, 38. στ. Πάθος, Ανάσταση και Ανάληψη: 22, 1-24, 53. Χαρακτηριστική η εκτεταμένη αναφορά του Λουκά στο «Οδοιπορικό του Ιησού» προς την Έξοδο/Ανάληψη, επέκταση αντίστοιχης μάρκειας (8, 22-10, 52) και παράλληλη προς τη δευτερονομική πορεία του Μωυσή και του ισραηλιτικού λαού προς τη Γη της Επαγγελίας, με μοναδικές πληροφορίες για λόγια και έργα του Ιησού. Αναφορικά με τις Πρ. βλ. το σχετικό λήμμα. Κυρίαρχη θέση στο δίτομο έργο του κατέχει το σύμβολο της οδού (Λκ. 24, 13-35. Πρ. 8, 26-40. 9, 1-19. 18, 25. 22, 6-11. 26, 12-18) ενώ δίνεται έμφαση στην Ιερουσαλήμ και την ιστορική εσχατολογική τομή που πραγματώνεται *τώρα* με την παρουσία του Ιησού (Πρ. 16, 16), τη δράση του Αγ. Πνεύματος (ήδη στην εκ Παρθένου σύλληψη αλλά στις Πρ.) και της Εκκλησίας στο πλαίσιο της ρωμαϊκής Οικουμένης, την Προσευχή, τη Λατρεία (πρβλ. *Ωδές* 1, 46-55. 1, 67-79. 2, 14. 2, 29-32. *Επικλήσεις* 18, 13. 23, 42 που έχουν ενταχθεί στη λειτουργική ζωή της Ορθόδοξης Εκκλησίας) και τη Μετάνοια του Απολωλότος που εκφράζεται κατεξοχήν με την ελεημοσύνη προς τους πτωχούς (Λκ. 15. Ζακχαίος 19, 1-10. Ληστής 23, 19-43. βλ. Αθ. Δεσπότη), στα γεύματα του Ιησού και της Αρχέγονης Εκκλησίας όπου πρωταγωνιστούν και γυναίκες μαθήτριες (Σ. Δεσπότη 271-274). Ο Ιησούς, ο εσχατολογικός Προφήτης (Δτ. 18, 15) που εκπληρώνει το Ησ. 61, 1-2 (= 4, 17-20) και παραλληλίζεται με τους Ηλία/Ελισσαίο (4, 25-27), είναι ο Υιός Υψίστου, Χριστός Κύριος και Σωτήρας που η παρουσία Του σε αντίθεση προς τα ευαγγέλια του Καίσαρα φέρνει αυθεντική Ειρήνη και χαρά (2, 32-36. 10-11. Πρ. 2, 36). Ο *συγχρονισμός* της γέννησης (2, 1-4) με την απογραφή του Κυρηνίου, που σύμφωνα με το Ιώσ. Αρχ. 18, 23-26 πραγματοποιήθηκε το 6 μ.Χ. σε συνδυασμό *με* την επανάσταση του Γαλιλαίου Ιούδα, όπως και η τοποθέτηση της επανάστασης του Θευδά *πριν* (Πρ. 5, 36-37. πρβλ. Ιώσ. *Αρχ.* 20.102 επί Φάδου 44-46 μ.Χ.) δεν συνάδουν με τα μέχρι τούδε δεδομένα. Αντιθέτως ακριβείς αποδεικνύονται οι ονομασίες των τοπικών θεσμών των *στρατηγών* στους Φιλίππους (16, 20), *πολιταρχών* στη Θεσσαλονίκη (17, 19) αλλά και του ανθύπατου Γαλλίωνα στην Κόρινθο (18, 12).

Σύμφωνα με τον Επιφάνιο (*Πανάριον* 5.11), ο Λουκάς κήρυξε στη Δαλματία, Γαλλία, Ιταλία και Μακεδονία. Σύμφωνα με τις *Αποστολικές Διαταγές* (7.46) χειροτόνησε τον Αβίλιο ως β’ επίσκοπο Αλεξανδρείας (βλ. Βούλγαρη 237). Ο κατά την παράδοση τόπος μαρτυρίου του (*ἐπὶ καρποφόρου ἐλαίας ἀναρτηθείς, οὖ γὰρ ἦν ξύλον ξηρόν ὥστε εἰς σταυρὸν διασκευασθῆναι. Εκκλησιαστική Ιστορία Νικηφόρου – Καλλίστου Ξανθοπούλου* PG. 145. 210) εντοπίζεται στον ομώνυμο ναό στο παλαιό νεκροταφείο ανατολικά των Θηβών Βοιωτίας. Στο δεξιό μέρος (διακονικό) του Ναού επιδεικνύεται σαρκοφάγος όπου είχε εναποτεθεί το άγιο λείψανο (2ου αι. μ.Χ. ανήκε στη ρωμαϊκή οικογένεια Νηδύμου – Ζωσίμου. Το 1204 οι Φράγκοι μεταφέρανε το άγιο λείψανο από το Ναό των αγ. Αποστόλων στην Κωνσταντινούπολη (όπου είχε εναποτεθεί από τον Κωνσταντίνο γιο του Μ. Κωνσταντίνου 337-361 μ.Χ.) στο ναό Santa Justina της Πάδοβα της Ιταλίας.

ΒΙΒΛΙΟΓΡΑΦΙΑ: L.C.A. Alexander*,The Preface to Luke’ s Gospel: Literary Convention and Social Context in Luke 1.1-4 and Acts 1.1.* Cambridge 1977. Γ. Αντουράκη, *Χριστιανική Αρχαιολογία καί Επιγραφική, Τόμος Β΄ Εκκλησιαστική Ζωγραφική*, Αθήνα 1997. Χ. Βούλγαρη, *Εισαγωγή εις την Καινήν Διαθήκην Τόμος Α’* Εν Αθήναις 2003. Κ. Hobart, *The Medical Language of St. Luke*, Dublin 1882. Α. Δεσπότη, Η Παραβολή του Πλούσιου και του Λαζάρου. Συγκριτική Μελέτη της πατερικής και σύγχρονης Ερμηνείας. Θεσσαλονίκη: Πουρναρά 2009. Σ. Δεσπότη, Ο Κώδικας των Ευαγγελίων. Εισαγωγή στα Συνοπτικά Ευαγγέλια και Πρακτική Μέθοδος Ερμηνείας τους, Αθήνα: Άθως 2007 Β. Ιωαννίδου, *Εισαγωγή εις την Καινήν Διαθήκη,* Εν Αθήναις 21992. Κ. Παπαδημητρίου Ἡ χρήση τῆς Kοινῆς ἀπό τόν εὐαγγελιστή Λουκᾶ. Mία ἄδηλη Ταυτότητα. Συμβολή στό Ζήτημα τοῦ Συγγραφέα τῆς πρός Ἑβραίους Ἐπιστολῆς, Δ.Δ., Θεσσαλονίκη: University Studio Press, 2003. B. Reicke*, The Roots of the Synoptic Gospels*, 1986 Σ. Σάκκου, Οι Ανώνυμοι Αδελφοί στη Β’ Κορινθίους Επιστολή, *Απ. Παύλος και Κόρινθος*. 1950 Έτη από την Άφιξή του. Πρακτικά Α’ Παγκόσμιου Συνεδρίου, Κόρινθος 2007. Σ. Παπαδόπουλος, ....(επιμ.), Αθήνα: Ψυχογιός 2009 Τόμος Β’ 641-656. Μ.Α. Σιώτου, Ο Ευαγγελιστής Λουκάς και η Πόλις των Φιλίππων, *Εκκλησιαστικός Φάρος* ΞΕ-ΞΣΤ (1983-4), 11 κε.. Ph. Vielhauer Zum Paulinismus der Apostelgeschichte, *Aufsätze zum Neuen Testament*, TB 31, München 1965 9-27. M. Wolter, *Das Lukasevangelium*, Tübingen: Mohr 2008 (όπου και περαιτέρω βιβλιογραφία).

ΙΕΡΟΥΣΑΛΗΜ (ΕΠΟΧΗ ΙΗΣΟΥ) 2000 λεξεις

Η Ιερουσαλήμ από κώμη δίπλα στο παφλάζον νερό της πηγής Σιλωάμ στις αρχές της 2ης χιλιετηρίδος π.Χ.. έφθασε το μέγιστο της έκτασής της επί Εζεκία (τέλη 8ου αι. π.Χ.). Καταστράφηκε ολοσχερώς με το Ναό το 586/7 π.Χ., όταν και χάθηκε η Κιβωτός. Επανακτίστηκε από τους Ασμοναίους κατά τα ύστερα χρόνια του 2ου αι. π.Χ.. Εμπλουτίστηκε με μνημειακά κτήρια από τον Ηρώδη τον Μέγα, ο οποίος το 37 π.Χ. εισήλθε στην πόλη θριαμβευτικά ως *βασιλεύς των Ιουδαίων*. Με την πυρπόληση του Ναού το 70 μ.Χ. οι θησαυροί του –χρυσή επτάφωτη λυχνία, ασημένιες σάλπιγγες, τράπεζα των άρτων και άλλα πολύτιμα αντικείμενα- μεταφέρθηκαν στην Ρώμη ως λάφυρο της κατάκτησης της Ανατολής από τον Τίτο και εδραίωσης της δυναστείας των Φλαβίων.

Εκτεινόταν αρχικά στο νοτιοανατολικό λόφο, όπου και η ***πόλη του Δαβίδ* με το τείχος της Σιών.** Αυτός (ο λόφος) ενωνόταν βορείως με το **όρος Μορία** στην κορυφή του οποίου ο Σολομών έκτισε το Ναό. Στο δυτικό λόφο, το **όρος Σιών**, εκτεινόταν η **Άνω Πόλη**. Η υπόθεση των ερευνητών ότι η Κάτω Πόλη κατοικούνταν από πένητες (πρβλ. μοντέλα της Ιερουσαλήμ του 1ου αι. του Michael Avi-Yonah), γι’ αυτό και εκεί σύχναζε ο Ιησούς, αποδεικνύεται λανθασμένη ένεκα της ανακάλυψης πολυτελών κατοικιών (Παλάτι Ελένης Αδιαβηνής;). Στις β.δυτικές και β.ανατολικές πλευρές της πόλης εντοπίζονται οι μικρότεροι λόφοι **Γολγοθά** και **Μπεζεθά**. Η Άνω από την Κάτω Πόλη διαιρούνταν από την απόληξη του φαραγγιού των *Τυροποιοιών* που διέσχιζε την πόλη από βόρεια (που αποτελούσε και την αχίλλειο πτέρνα της) προς νότια. Η ομαλή **Εγκάρσια** κοιλάδα χώριζε την Άνω Πόλη από τον λόφο του Γολγοθά βόρειά της. Δυτικά, νότια και ανατολικά της απαντούν τα δύο μεγάλα φαράγγια **Εννώμ και Κέδρων**. Συνδέονται στη νοτιοανατολική πλευρά της πόλης στο *Τόφετ*, όπου την εποχή των διαδόχων του Δαυίδ θυσιάζονταν στον παλαιστινό θεό Μολόχ ανάπηρα και άλλα βρέφη. Πρόκειται για τη Γέεννα *(Γε* ή *Νάππη Εννώμ.* *Διάπτωσις* [= Γκρεμός)] *Πολυάνδριον σφαγής.* πρβλ. Δ’ Βασ 23, 10. Β’ Παρ. 28, 3. 33, 6. Ιερ. 7, 31-32. 19, 36) εικόνα της κόλασης στα Ευαγγέλια(Μκ. 9, 43. 45. 47. Ησ. 66, 24), το ραβινικό Ιουδαϊσμό (καθαρτήριο πυρ) και το Κοράνι. Στη νότια Κάτω Κοιλάδα του Εννώμ εντοπίζεται το **Ακελδαμάχ** (= *Αγρός του Αίματος* Μτ. 27, 3-8.Πρ. 1, 27) με συγκέντρωση εβδομήντα και πλέον τάφων. Το 2000 σε τάφο της περιοχής ανακαλύφθηκε από τον Γκίπσον (σελ. 256) σάβανο του 1ου αι. μ.Χ. που απέδειξε ότι η λέπρα των ευαγγελικών αφηγήσεων δεν ήταν ψωρίαση αλλά η γνωστή νόσος Χάνσεν.

Σύμφωνα με το κλασικό έργο τού J. Jeremias, *Jerusalem in the Time of Jesus*, η Πόλη τον 1ο αι. μ.Χ. είχε 25.000 περίπου κατοίκους. Παρότι δεν είναι κτισμένη σε κάποια διασταύρωση κεντρικών οδικών αρτηριών της Ανατολής και τα εδάφη της δεν είναι γόνιμα (παρά μόνον για λατόμηση και καλλιέργεια της ελιάς) ούτε αποτελούσε έδρα του πολιτικού ηγεμόνα, εντούτοις εκτός της ιστορικής της σπουδαιότητας, την εποχή του Ιησού ακμάζει ένεκα δύο παραγόντων: 1) ο Ηρώδης ο Μέγας, όπως αρμόζει στους δυνάστες της εποχής του (πρβλ. Οκταβιανό Αύγουστο) αλλά και για να οικειοποιηθεί τον θρόνο του Δαυίδ, ανακατασκευάζει σε περίοδο λιγότερη των δύο ετών (ολοκληρώθηκε το 18 π.Χ.) και λαμπρύνει το Ναό τον οποίο θέλει να καταστήσει ένα από τα «θαύματα» του κόσμου αλλά και παγκόσμιο πόλο έλξης (Πλίνιος, *Φυσ. Ιστορία* 5. 14). Η σημείωση του Ιωάννη (2, 20) ότι η ανοικοδόμηση του Ναού διήρκεσε 46 χρόνια αφορά σε ολόκληρο το Ιερό. Οικοδομικές εργασίες (πλακόστρωση πεζοδρομίων) συνεχίζονταν μέχρι και την εποχή της άλωσης της Πόλης το 70 μ.Χ.. Τα εξωτερικά τείχη του συγκεκριμένου όρους δομήθηκαν από ογκώδεις ενός τόνου πελεκημένες πέτρες (πρβλ. θαυμασμό των μαθητών: *διδάσκαλε, ἴδε ποταποὶ λίθοι καὶ ποταπαὶ οἰκοδομαί»* Μκ. 13, 1). Ταυτόχρονα ο Ηρώδης ανεγείρει και άλλα μνημειώδη κτήρια (Πραιτόριο στην Άνω Πόλη με τρεις πύργους, Οχυρό Αντωνία, Ιπποδρόμιο μάλλον στην άνω κοιλάδα του Εννώμ και το Θέατρο μάλλον στο στενό φαράγγι που κατέβαινε διαγώνια από την Πύλη της Σιών προς την Κολυμβήθρα του Σιλωάμ) ενώ ανακαινίζει συνολικά την πόλη, παρέχοντας εργασία σε 11.000-18.000 ανθρώπους (*Αρχ.* 20. 219-22). 2) Η Ιερουσαλήμ και ιδιαιτέρως ο ανακαινισμένος Ναός ως ο ιουδαϊκός ομφαλός της γης, σε μια εποχή κατά την οποία το «ζηλωτικό» κίνημα αρχίζει να ακμάζει ένεκα της μακρόχρονης δουλείας αλλά και της εκμετάλλευσης (κυρίως μέσω της φορολογίας) των μαζών, συνιστά τον κατεξοχήν προορισμό ιεραποδημίας των Ιουδαίων της Παλαιστίνης αλλά και απανταχού της γης (Πρ. 2, 9-11). Τρεις φορές το χρόνο, άνοιξη και φθινόπωρο (Πάσχα, Πεντηκοστή και Σκηνοπηγία. Έξ. 23, 17. Δτ. 16, 16. Πρ. 2) 200.000-300.000 άνθρωποι (Φίλων, *Νόμων Ιερών* 1. 69. πρβλ. Ιώσ., *Πόλ.* 2. 224. 6. 425) συνωστίζονται στους δρόμους της πόλης προκειμένου να «αναφέρουν» τις προβλεπόμενες θυσίες αλλά και να προσφέρουν τη δεύτερη δεκάτη (Δτ. 14, 26). Κάποιοι μάλιστα Εβραίοι της Διασποράς εγκαθίστανται μόνιμα στην Αγία Πόλη διαθέτοντας τις «δικές» τους Συναγωγές (Πρ. 6, 9) καθότι ενόψει της παρουσίας του Μεσσία θεωρούνταν προνόμιο η ταφή κοντά στο Ναό. Ο εθνικιστικός οίστρος κορυφωνόταν το Πάσχα (Ιώσ., *Αρχ.* 17. 214), όταν και εορταζόταν η απελευθέρωση του ιουδαϊκού έθνους από τους Αιγυπτίους. Για να αποφευχθούν οι ταραχές και οι στάσεις αυτή την κρίσιμη περίοδο στην πόλη μετακινούνταν από την Παραθαλάσσια Καισάρεια ο Ρωμαίος έπαρχος και η συνοδεία του.

Σύμφωνα με το *Κατά Ιωάννη,* ο Ιησούς εκτός από το Ναό (όπου ανέτρεψε τις τράπεζες των Κολλυβιστών) επισκέφθηκε τις Κολυμβήθρες Σιλωάμ και Βηθεσδά**,** νότια και βόρεια αντιστοίχως του Όρους του Ναού. Κατά τον Γκίπσον (στον οποίο στηρίζονται και οι περισσότερες πληροφορίες του παρόντος άρθρου), δεν είχαν σχεδιαστεί ως αποθήκες τεράστιων υδάτινων όγκων βροχής για την πόλη ούτε για αναψυχή, αλλά για να καλύψουν τους λατρευτικούς εξαγνισμούς των Ιουδαίων προσκυνητών που εισέρχονταν από διαφορετικές διευθύνσεις για τις εορτές και να αποτραπεί ο συνακόλουθος κίνδυνος μετάδοσης λιμών και λοιμών. Στου **Σιλωάμ** (*ὃ ἑρμηνεύεται ἀπεσταλμένος.* Ιω. 9, 7*)* που είναι γνωστή και ως *του Δαυίδ - Σολομώντα*, συντελείται στο Ιω. 9 η θεραπεία του εκ γενετής τυφλού με πηλό, βρισκόταν στο χαμηλότερο σημείο της πόλης όπου συναντώνται οι Κοιλάδες Τυροποιών και Κέδρων. Τροφοδοτούνταν με *ζων/*τρέχον *ύδωρ* μέσω καναλιού/τούνελ του Εζεκία από την ομώνυμη πηγή (που ονομαζόταν και Γηών) στους πρόποδες του όρους Οφέλ αλλά και όμβρια ύδατα. Είχε τραπεζοειδές σχήμα (40-60Χ70 μέτρα) με σκαλιά και αποβάθρες κατά μήκος τουλάχιστον των τριών πλευρών. Η **Βηθεσδά** (< αραμαϊκό *Μπεθ Χεσδά* = οίκος ελέους), όπου σύμφωνα με το Ιω. 5 θεραπεύθηκε ο επί 38 έτη παράλυτος, βρισκόταν έξω από την προβατική πύλη στο βόρειο μέρος του Δευτέρου Τείχους κοντά στο Οχυρό Αντωνία. Είχε πέντε στοές διότι διαιρούνταν σε δύο δεξαμενές: τη βόρεια (53Χ40 μέτρα), χώρος συλλογής όμβριων υδάτων (οτσάρ= ρεζερβουάρ), και τη νότια (47Χ52 μέτρα), χώρος εξαγνισμού (μικβέ) με νερό συνήθως αναβράζον (ένεκα της εισροής του από τη βόρεια) και κοκκινωπό ένεκα του υπεδάφους και όχι ένεκα *τῶν πάλαι καθαιρομένων ἐν αὐτῇ ἱερείων* (Ευσέβιος, *Ονομαστικόν* 58.21-26).

Κατά την τελευταία εβδομάδα της επίγειας παρουσίας Του ο Ιησούς έφθασε μέσω της **Βηθαραβά** (= οίκος του περάσματος) και της **Ιεριχώ** (= ευώδης), πόλης σε όαση με φοινικιές και χουρμαδιές, τόπος παραγωγής βάλσαμου αλλά και εγκατάστασης ιερέων. Εκεί θεράπευσε τον Βαρτιμαίο (Μκ. 10, 46. δύο τυφλούς κατά τον *Ματθαίο* 20, 29-34) και συντελέσθηκε η μεταστροφή του αρχιτελώνη Ζακχαίου (Λκ. 19, 2. πρβλ. 10, 30). Από τη **Βηθφαγή** (= *οίκος των πράσινων/ανώριμων σύκων* < εβραϊκό paggim]) σήμ. Et-Tur στην ανατολική πλευρά τής νότιας πλαγιάς του Όρους των Ελαιών ο Ιησούς απέστειλε δύο μαθητές για να φέρουν έναν πώλο όνου και όνο για την «θριαμβευτική» Είσοδο στην Ιερουσαλήμ (Μκ. 11, 1-2. πρβλ. Μτ. 21, 1-2. Λκ. 19, 29-30). Έμενε νοτίως στη **Βηθανία** (σήμ. el-Azariyeh < *Λαζάριον* = ο τόπος του λαζάρου. Beth Ananaiah [κύριο όνομα], ή <αραμ. beth 'anya = οίκος οδύνης/πτωχών μάλλον των Εσσαίων [11QTemple 46:13-18. πρβλ. τόπος κατοικίας Σίμωνος λεπρού και συζήτησης σχετικά με τους πτωχούς Mκ. 14, 3-10]). Πρόκειται για ακμάζον αγροτικό χωριό 15 στάδια (= 3 χλμ.) νοτιοανατολικά της Ιερουσαλήμ (Ιω. 11). Μόνον τη νύχτα της προδοσίας μετά το τελευταίο «Μυστικό» Δείπνο σε ανώγεο μάλλον κοντά στη Σιλωάμ (το σημ. προσκύνημα προέρχεται από την εποχή των Σταυροφόρων) και διανυκτέρευσαν στην πλαγιά του Όρους των Ελαιών *από την άλλη πλευρά του χειμάρρου των Κέδρων* (τε. ανατολικά της πόλης όπου υπήρχαν και λαξευτοί τάφοι των Αβεσσαλώμ, Ιωσαφάτ, Ζαχαρία), *ὅπου ἦν κῆπος* (Ιω. 18, 1-2. πρβλ. Μτ. 24, 3. Λκ. 21, 37. 22, 39) χωράφια καλλιεργήσιμα /αλσύλια σε αναβαθμίδες. Η ελληνική λέξη ***Γεθσημανή*** προέρχεται από την αραμαϊκή ή εβραϊκή λέξη που αποδίδει *το ελαιοτριβείο*. Τέτοια ανακαλύφθηκαν σε σπηλιές, όπως αυτή που επιδεικνύεται ως το σημείο τής σύλληψης του Ιησού. Κατόπιν οδηγείται στον ευρύχωρο οίκο των αρχιερέων Άννα (Άνανο τον Α’) και Ιωσήφ Καϊάφα (18-36 π.Χ. Μτ. 26, 57) μάλλον στην Άνω Πόλη πλησίον μάλλον του *Πραιτωρίου* (*Πόλ.* 2.427). Το 1990 στη βόρεια πλευρά της σύγχρονης συνοικίας Ταλπιότ, 2 χλμ. νότια της αρχαίας Ιερουσαλήμ, ανακαλύφθηκε λαξευτός τάφος του διορισμένου από τον Βαλέριο Γκράτο Καϊάφα.

Η δίκη του Ιησού από τον Πόντιο Πιλάτο δεν έγινε στον **Πύργο Αντωνία,** απ’ όπου παραδοσιακά ξεκινά η *Οδός του Πάθους* (Via dolorosa), αφού αυτός λειτουργούσε ως πύργος στρατιωτικού ελέγχου των δρώμενων στο Ναό (πρβλ. Πρ. 21, 30-36) και χώρος φύλαξης των αρχιερατικών ενδυμάτων. Σε αυτόν αντιθέτως φυγαδεύτηκε ο Παύλος την Πεντηκοστή (25 Μαΐου) του 57 μ.Χ. από τον χιλίαρχο Λυσία, αφού ομίλησε «εβραϊστί» στους ομοεθνείς του (21, 31 κε.). Είχε ανέβει στην Πόλη (όπου είχε ανατραφεί [Πρ. 22, 3] και μετά τη μεταστροφή επανειλημμένα επισκεφθεί [Γαλ. 1, 18. 2, 1. Πρ. 11, 29 λιμός. 15, 2 κε. Αποστολική Σύνοδος. 18, 22] ενώ στο Γαλ. 4, 25 συστοιχίζει με την δούλη Άγαρ) για να κομίσει τη λογεία (Γαλ. 2, 20). Η δίκη τού Ιησού πραγματοποιήθηκε στο βασιλικό Παλάτι (= *Πραιτώριο*) του Ηρώδη, ένα πολυτελές σύμπλεγμα κτηρίων με κήπους και στρατώνες (Ιώσ., *Πόλ.* 5. 176-183) στον δυτικό τομέα της Ιερουσαλήμ, με τρεις οχυρούς πύργους στο βορειοανατολικό του άκρο (Ιππικός, Φασαήλ και Μαριάμμη). Το λιθόστρωτο/Γαββαθά (Ιω. 19, 13) και το Βήμα (tribunal), όπου εκφωνείται από τον Πόντιο Πιλάτο η τελική ετυμηγορία, μάλλον εντοπίζονται στην ***Πύλη*** του Παλατιού που μάλλον ταυτίζεται με αυτή ***των Εσσαίων***, αφού εκτός αυτής για λόγους καθαρότητας κατασκήνωναν τα μέλη της ομώνυμης αίρεσης που διατηρούσε άριστες σχέσεις με τον Ηρώδη (Ιώσ. *Αρχ.* 15.10.5 [373-8]). Σημειωτέον ότι αρχαιολογικά δεν αποδεικνύεται η ύπαρξη ειδικού εσσαϊκού τετραγώνου εντός της Πόλης. Ο τετράρχης Ηρώδης Αντίπας (4 π.Χ.-39 μ.Χ.), όπου σύμφωνα με τον Λουκά μεταφέρθηκε αιχμάλωτος ο Ιησούς (23, 7), παρέμενε στο παλάτι των Ασμοναίων ανατολικά και όχι μακριά από τους στρατώνες του Πραιτωρίου. Ο Ιησούς σταυρώθηκε στον έχοντα **σχήμα κρανίου Γολγοθά** (από το αραμαϊκό golgolta ή gulgulta. λατ. Calvarly < calvar=κρανίο) βορειοδυτικά της πόλης κοντά στη γωνία όπου ενώνονταν το Πρώτο και το Δεύτερο Τείχος και στην Πύλη Γενάθ (κήπων σε εδάφη λατομημένα που ποτίζονταν από τα ύδατα της Δεξαμενής *Αμύγδαλον* *Πόλ.* 5. 146. πρβλ. Ιω. 19, 41. 21, 15). Οι αρχαιολογικές ανασκαφές έχουν καταδείξει ότι μεγάλο μέρος της περιοχής στη βόρεια πλευρά της *Εγκάρσιας Κοιλάδας* και μέχρι και το βόρειο σημείο όπου εντοπίζεται ο Ναός της Αναστάσεως, λειτουργούσε ως μεγάλο λατομείο για εξαγωγή οικοδομικής πέτρας για το Ναό και ήταν ιδανικό για την κατασκευή τάφων. Εκεί κατασκήνωναν και προσκυνητές, όπως και στο όρος των Ελαιών. Το 41 π.Χ. υψώθηκε από τον Ηρώδη Αγρίππα τρίτο τείχος που ενέταξε την περιοχή στην πόλη και για λόγους λατρευτικής καθαρότητας απομακρύνθηκαν οι τάφοι.

Σύμφωνα με τον Ευσέβιο (*Ονομαστικόν* 74.21) η ακριβής τοποθεσία του Γολγοθά στη βόρεια πλευρά του Όρους Σιών παραδινόταν από γενιά σε γενιά στους Χριστιανούς, ακόμη κι όταν ο χώρος ο ίδιος καλύφθηκε από το λιθόστρωτο του Φόρουμ και του Ναού της Αφροδίτης μετά το 135 μ.Χ.. Τον Ιούνιο 1968 κατά τη διάρκεια οικοδομικών εργασιών στη νέα γειτονιά Giv’at ha-Mivtar (βόρεια Ιερουσαλήμ) ήλθαν στο φως από τον Β. Τζαφέρη σε ταφική σπηλιά του 1ου αι. υπολείμματα οστών Εσταυρωμένου 24-28 χρονών εντός λίθινου οστεοφυλάκιου αναμεμειγμένα με οστά παιδιού ίσως και ενός *τρίτου* ενήλικα. Πρόκειται για οστό δεξιάς φτέρνας (calcaneum) που το διαπερνούσε ένα σιδερένιο καρφί (11,5 εκατ.) με υπολείμματα μιας λεπτής πλάκας ξύλου ελιάς. Η επιγραφή *Γιεχοχανάν (Yehohanan)* συνοδεύεται από το *ο γιος του Χαγκακόλ* (ben Hagakol= *αυτός που κρεμάστηκε με τα γόνατα παράμερα* σε παράξενη θέση;).

O Ιησούς ετάφη πλησίον αυτού (και όχι στον *τάφο του Κήπου* που «ανακάλυψε» ο Γκόρντον το 1883, βόρεια της Πύλης της Δαμασκού) σε καινό τάφο του Ιωσήφ, όπου δεν είχαν ταφεί έτεροι συγγενείς του αφού η οικογένειά του καταγόταν από την Αριμαθαία. Η ανακάλυψη του οικογενειακού τάφου του Ιησού στο Ταλπιότ απεδείχθη φρούδα (Γκίπσον, 293 κε.) όπως και του οστεοφυλακίου του Ιακώβου του αδελφοθέου. Σημειωτέον ότι και μετά την άλωση της Πόλης του 70 μ.Χ. ζούσαν Ιουδαιοχριστιανοί που επέστρεψαν από την Πέλλα (Μκ. 13, 14. Ευσέβιος Ε.Ι. 5.3.5. Επιφάνιος, *Κατά Αιρέσεων* 29.9. Γνίλκα 307 κε.) στην Ιερουσαλήμ (πρβλ. Επιφάνιος *Περί Μέτρων* 14 κε.). Η παρουσία τους παύει μετά την μεγάλη ιουδαϊκή επανάσταση επί Αδριανού (132-5) που είχε δύο αιτίες: το σχέδιο να κτιστεί στη θέση της καινούργια πόλη με ειδωλολατρικό Ναό και η απαγόρευση της περιτομής ως ευνουχισμού. Ηγέτης της Επανάστασης ήταν ο Σίμων *Μπαρ Κοσμπά* που μετονομάσθηκε σε *Μπαρ Κοχμπά* (= *Υιός του Αστέρα* Αρ. 24, 17). Μετά από 3 1/2 χρόνια σκληρό συμμοριτοπόλεμο νικήθηκε στο οχυρό Beth-ther, νοτιοδυτικά της Ιερουσαλήμ (Ευσέβιος, Ε.Ι. 4.6.3). Απαγορεύθηκε στον ιουδαϊκό λαό να εισέρχεται στην περιοχή της, ονομάζεται Aelia Capitolina προς τιμήν του αυτοκράτορα Aelius Hadrianus14 λατρεύεται ο Καπιτώλιος Δίας κι εποικίζεται από ξένους. Πρώτος ο αυτοκράτορας Κωνσταντίνος τον 4ο αι. μ.Χ. επέτρεψε στους Ιουδαίους να επισκέπτονται το Ναό μία φορά το χρόνο, στις 9 του Αβ (επέτειος άλωσης).

ΒΙΒΛΙΟΓΡΑΦΙΑ Shimon Gibson, Οι τελευταίες Ημέρες του Ιησού, Μτφρ. Σ.Σ. Δεσπότης, Αθήνα: Ψυχογιός 2009 (όπου και περαιτέρω βιβλιογραφική ενημέρωση). J. Gnilka, Χριστιανισμός και Ισλάμ. Μια νέα Προσέγγιση, Μτφρ. Σ.Σ. Δεσπότης, Αθήνα: Ουρανός 2009. J. Jeremias, *Jerusalem in the Time of Jesus*, Philadelphia: Fortress 1969.

ΝΑ ΠΡΟΣΤΕΘΕΙ ΧΑΡΤΗΣ ΙΕΡΟΥΣΑΛΗΜ ΑΠΟ ΤΟ ΒΙΒΛΙΟ ΤΟΥ ΓΚΙΠΣΟΝ ΤΗΛΕΦΩΝΟ ΕΚΔΟΣΕΩΝ 210 2804800 (ΖΗΤΗΣΤΕ ΤΗΝ ΑΓΓΕΛΑ ΣΩΤΗΡΙΟΥ ΕΞ ΟΝΟΜΑΤΟΣ ΜΟΥ)

# ΝΙΚΟΛΑΪΤΕΣ

Το ελληνικό όνομα ***Νικόλαος*** (νίκος+λαός), σημαίνει τον *κατακτητή των απλών ανθρώπων*. Το έφερε ο τελευταίος Διάκονος στον κατάλογο των Επτά, ο *προσήλυτος Ἀντιοχεύς* (Πρ. 6, 9 80 μ.Χ.) άρα και ο μόνος μη Ιουδαίος. Σε καμία Εκκλησία δεν τιμάται ως άγιος αν και στις Πρ. ο Λουκάς δεν σημειώνει μεταγενέστερη πτώση ενώ σήμερα αμφισβητείται έντονα η διάσύνδεσή του με την αίρεση των Νικολαϊτών (Ν.). Στην Αποκ. απαντούν στην Έφεσο, τα Θυάτειρα (κύκλος *Ιεζάβελ* 2, 20) και το Πέργαμο, όπου και μάλλον ταυτίζονται με τους *κρατοῦντας την διδαχὴν Βαλαάμ* (2, 14 πρβλ. Αρ. 31,16), το εβρ. συνονόματο του *Νικόλαος* (= κύριος/καταστροφέας του λαού 2, 14-15). Κατηγορούνται για πορνεία και βρώση ειδωλοθύτων, άρα αθέτηση της απόφασης της Αποστολικής Συνόδου (Πρ. 15). Στην Αποκ., όμως, η πορνεία δεν αφορά στην παράβαση της έκτης αλλά της πρώτης εντολής του Δεκαλόγου, όπως στους προφήτες (Ωσ. 2, 4-17. Ιεζ. 16, 15-22): την μη πιστότητα στον Θεό και ιδίως Αρνίο. Άρα δεν φαίνεται οι Ν. να ευνοούσαν τους μικτούς γάμους. Υποστήριζαν τη συμμετοχή τους στην οικονομική και κοινωνική ζωή των πόλεων που συνδυαζόταν με θυσία άρα και τη βρώση εκλετών κρεάτων-ιεροθύτων που προερχόταν από τις θυσίες των ειδωλολατρών και κατόπιν τρωγόταν στο εστιατόριο του ναού (Α΄Κορ. 8: ἐδώλεια, τράπεζες δαιμόνων) ή αγοραζόταν σε μειωμένη τιμή από το *μάκελλον*, το κρεοπωλείο διότι δεν μπορούσε να διατηρηθεί πάνω από δύο ημέρες. Ίσως οι ίδιοι αντιμετωπίζονται και στις *Ιούδα* 4.11και *Β’ Πέ.* 2,15 όπου συνδέονται με τον Κάιν (για τα εγκλήματα) και τον Κορέ (για την ανταρσία προς την Εκκλησία).

Σύμφωνα με τον Ειρηναίο διδάσκουν ότι *είναι αδιάφορο το να μοιχεύουν καί να τρώνε ειδωλόθυτα* (1.26.3) ενώ σε άλλο σημείο καταγράφει τη δογματική τεκμηρίωση του ήθους: διακρίνουν μεταξύ Πατρός του Κυρίου και κατώτερου Δημιουργού, Λόγου/Χριστού εκ των άνω και Ιησού υιού του Δημιουργού (3.11.1). Κατά τον Ιππόλυτο (*De resurrection ad Mamma Eam* CPG 1900) ο Νικόλαος πρέσβευε ότι η έγερση (την οποία ταύτιζε με την πίστη στον Χριστό και το λουτρό του βαπτίσματος και όχι ως εσχατολογική ανάσταση της σάρκας), ήδη έχει πραγματοποιηθεί. Ο Επιφάνιος (Πανάριον *1.267-8* πρβλ. *Δαμασκηνός Βίβλος Αιρετικών 25 1.*) διατείνεται ότι αρχικά εγκρατευόταν από την όμορφη σύζυγό του, μιμούμενος τους αφοσιωμένους στον Θεό. Κατόπιν, όμως, δεν άντεξε στο πάθος της ακολασίας, ισχυριζόμενος μάλιστα ***εἰ μή τις καθ΄ ἑκάστην ἡμέραν λαγνεύῃ͵ ζωῆς μὴ δύνασθαι μετέχειν τῆς αἰωνίου.*** *ἐκ προφάσεως γὰρ εἰς πρόφασιν μετηνέχθη ἑτέραν. ὁρῶν γὰρ τὴν ἑαυτοῦ σύμβιον κάλλει μὲν διαπρέπουσαν, ταπεινότητι δὲ φερομένην͵ ἐζηλοτύπησε ταύτην καὶ κατὰ τὴν ἰδίαν ἀσέλγειαν τοὺς ἄλλους εἶναι νομίσας, τὰ πρῶτα μὲν* ***ἐμπαροινῶν*** (= φέρομαι ως μεθυσμένος, υβριστικώς) *εἰς τὴν ἰδίαν γαμετὴν διετέλει καὶ διαβολάς τινας αὐτῇ ἐπιφέρων διὰ λόγων͵ τὸ δὲ πέρας ἑαυτὸν κατέσπασεν οὐ μόνον εἰς τὴν χρῆσιν τῆς σαρκὸς τὴν κατὰ φύσιν τῶν ἀνθρώπων͵ ἀλλὰ καὶ εἰς βλάσφημον ὑπόνοιαν καὶ βλάβην κακοτροπίας καὶ πλάνην παρεισδύσεως πονηρίας.*

Ο Κλήμης (*Στρωματείς* 3.4.25.5.2-29.1.2), τον οποίο ακολουθούν οι Ευσέβιος Καισαρείας (Ε.Ι. 3. 29) και Θεοδώρητος Κύρου (PG. 83. 401), διακρίνει μεταξύ Νικολάου που δίδασκε έναν ακραίο ασκητισμό (***παραχρῆσθαι τῇ σαρκὶ***) και εκείνων που σφετερίστηκαν το όνομά του για να δικαιώσουν τις ασελγείς πράξεις τους. Ο διάκονος (όπως και οι θυγατέρες αλλά και ο γιος του) όντως ήταν ασκητές, και όταν έθεσε σε κοινή χρήση την ωραία γυναίκα του,: *ὡραίαν͵ φασί͵ γυναῖκα ἔχων οὗτος͵* ***μετὰ τὴν ἀνάληψιν τὴν τοῦ σωτῆρος πρὸς τῶν ἀποστόλων ὀνειδισθεὶς ζηλοτυπίαν͵ εἰς μέσον ἀγαγὼν τὴν γυναῖκα γῆμαι τῷ βουλομένῳ ἐπέτρεψεν****. ἀκόλουθον γὰρ εἶναί φασι τὴν πρᾶξιν ταύτην ἐκείνῃ τῇ φωνῇ τῇ ὅτι* ***παραχρήσασθαι τῇ σαρκὶ δεῖ****͵ καὶ δὴ κατακολουθήσαντες τῷ τε γενομένῳ τῷ τε εἰρημένῳ ἁπλῶς καὶ ἀβασανίστως ἀνέδην ἐκπορνεύουσιν οἱ τὴν αἵρεσιν αὐτοῦ μετιόντες. πυνθάνομαι δ΄ ἔγωγε τὸν Νικόλαον μηδεμιᾷ ἑτέρᾳ παρ΄ ἣν ἔγημεν κεχρῆσθαι γυναικὶ τῶν τ΄ ἐκείνου τέκνων τὰς θηλείας μὲν καταγηρᾶσαι παρθένους͵ ἄφθορον δὲ διαμεῖναι τὸν υἱόν· ὧν οὕτως ἐχόντων ἀποβολὴ πάθους ἦν εἰς μέσον τῶν ἀποστόλων* ***ἡ τῆς ζηλοτυπουμένης ἐκκύκλησις γυναικός****͵ καὶ ἡ ἐγκράτεια τῶν περισπουδάστων ἡδονῶν* ***τὸ παραχρῆσθαι τῇ σαρκὶ ἐδίδασκεν****. οὐ γάρ͵ οἶμαι͵ ἐβούλετο κατὰ τὴν τοῦ σωτῆρος ἐντολὴν δυσὶ κυρίοις δουλεύειν͵ ἡδονῇ καὶ θεῷ.*

Ο Βικτορίνος στο αρχαίο *Υπόμνημα* (PL 5. 321) σχολιάζει το Αποκ. 2, 9 ως εξής: *εκείνη την εποχή άνθρωποι εριστικοί και φθοροποιοί δημιούργησαν στο όνομα του διακόνου Νικολάου μια αίρεση: δηλ. ότι το ειδωλόθυτο υπόκειται σε έναν εξορκισμό ώστε να το τρώει ο οποισδήποτε και ότι όποιος πορνεύει έχει τη δυνατότητα την όγδοη ημέρα να λάβει ειρήνη* (ut delibatum exorcizaretur et manducari posset, et ut quicum- que fornicatus esset octava die pacem acciperet). Παρουσιάζονται δηλ. οι Ν. επί τη βάσει ιδιαίτερης γνώσης των βαθέων του Σατανά, να καθαρίζουν τα ιερόθυτα με εξορκιστικές φόρμουλες συμμετέχοντας άφοβα στα θυσιαστικά γεύματα ενώ και οι πορνεύοντες μετά από μια εβδομάδα εντάσσονται πλήρως στην Κοινότητα.

Στη σύγχρονη έρευναέχουν διατυπωθεί οι εξής απόψεις:

1. Οι Νικολαΐτες ήταν μία μεταπαύλεια πρωτογνωστική ομάδα, η οποία διακήρυττε ότι γνωρίζει τα βαθέα (2, 24) και προσαρμοζόταν στο εθνικό της περιβάλλον, ερμηνεύοντας γνωστικά την *Προς Εφεσίους* (Heiligenthal).
2. Οι Ν. είναι οπαδοί του Παύλου και η Αποκ. εκπροσωπεί την άποψη εκείνων των Ιουδαίων στο Πρ. 25, 1 αλλά και των αντιπάλων του στη Γαλατία. Για να δικαιολογηθεί η κριτική απέναντι στους μη χριστιανούς Ιουδαίους (2, 9. 3, 9) προϋποτίθεται ο διαχωρισμός της Εκκλησίας από τη Συναγωγή (Walter).
3. Οι Ν. εκπροσωπούν την φιλελεύθερη πτέρυγα των μαθητών του Παύλου όπως και τους ισχυρούς της Κορίνθου οι οποίοι ήθελαν προσαρμογή στο περιβάλλον ή εκπρόσωποι μια ελληνιστικής ορθολογικής στάσης.
4. Το Νικόλαος (= νῖκος λαοῦ = ἀντρισμὸς τοῦ λαοῦ […]) και οι Ν. συνδέονται με τη διαδεδομένη στο Αιγαίο (Τήνος, Μυκάλη, Μύρα) εορτή των Ποσειδωνίων τα **Νικολάια**: *ἐν δὲ ταύταις ταῖς ὁμηγύρεσι πᾶν εἶδος ἀκολασίας ἐτολμᾶτο· καὶ γὰρ αἱ τελεταὶ καὶ τὰ ὄργια τὰ τούτων εἶχεν αἰνίγματα* (Θεοδώρητος, ῾*Ελλην. παθ. θερ.,* 7 PG 83,993d πρβλ. ῾Ηρόδοτος 1,148,1. Στράβων 10,5,11. ᾿Αθήναιος 13,59). Σε μαγικὸ πάπυρο ἀναγράφεται ὅτι γινόταν μαγικὴ μελάνη γιὰ γραφὴ ἐξορκισμῶν ἀπὸ ἑφτὰ καμένα κοτσάνια **φοινίκων νικολα<ΐ>ων** (P. Mag. Berolin. Α καὶ Β, πάπυρος 1, στίχ. 244) (Σιαμάκης).

**ΒΙΒΛΙΟΓΡΑΦΙΑ:** G. Guttenberger, Johannes von Thyateira, in: F.W. Horn/M. Wolter (Hg.), Studien zur Johannesoffenbarung und ihrer Auslegung, FS O. Böcher, Neukirchen-Vluyn 2005, 160-188, 170 υποσ. 53. R. Heiligenthal. Ein Beitrag -zur Theologiegeschichte des frühen Christentums. *ZNW* 82 (1991) 133-137 Κ. Σιαμάκης, Εισαγωγή στην Αποκάλυψη <http://www.philologus.gr/4/68-2010-01-01-01-22-30/76--i> Ν. Walter Nikolaos. Proselyt aus Antiochien. und die Nikolaiten in Ephesos und Pergamon. Ein Beitrag auch zum Thema: Paulus und Ephesos*. ΖNW* 93 (2002) 200-226

## ΣΠΑΡΤΗ

Στο *Α΄ Μακ*. 12 μαρτυρείται επιστολή που απευθύνει ο βασιλεύς της Σπάρτης Άρειος (ο οποίος ταυτίζεται με τον Αρέα τον Α’309-265 π.Χ.) προς τον Ιουδαίο αρχιερέα Ονία η οποία δεν ζητά συμμαχία αλλά κοινοκτημοσύνη (!): *εὑρέθη ἐν γραφῇ περί τε τῶν Σπαρτιατῶν καὶ Ιουδαίων ὅτι εἰσὶν* ***ἀδελφοὶ*** *καὶ ὅτι εἰσὶν* ***ἐκ γένους Ἀβραὰμ*** *καὶ νῦν ἀφ᾽ οὗ ἔγνωμεν ταῦτα καλῶς ποιήσετε γράφοντες ἡμῖν περὶ τῆς εἰρήνης ὑμῶν καὶ ἡμεῖς δὲ ἀντιγράφομεν ὑμῖν τὰ κτήνη ὑμῶν καὶ ἡ ὕπαρξις ὑμῶν ἡμῖν ἐστιν* ***καὶ τὰ ἡμῶν ὑμῖν ἐστιν*** *ἐντελλόμεθα οὖν ὅπως ἀπαγγείλωσιν ὑμῖν κατὰ ταῦτα* (12, 21-23 πρβλ. Ιώσ., *Αρχ.* 12. 225 κε.). Και ο Ιωνάθαν το 143 π.Χ. *ἐπελέξατο ἄνδρας καὶ ἀπέστειλεν εἰς Ῥώμην στῆσαι καὶ ἀνανεώσασθαι τὴν πρὸς αὐτοὺς φιλίαν καὶ πρὸς Σπαρτιάτας καὶ τόπους ἑτέρους ἀπέστειλεν ἐπιστολὰς κατὰ τὰ αὐτά* (12, 1-2). Οι Σπαρτιάτες απάντησαν στον αρχιερέα Σίμωνα (που διαδέχθηκε τον Ιωνάθαν) και το Συνέδριο και τον δήμο των Ιουδαίων (14, 20-21) επικυρώνοντας τη φιλία. Η προσέγγιση οφείλεται σε πολιτικές ισορροπίες καθώς η Σπάρτη βρισκόταν σε αντιπαράθεση προς τη Μακεδονία και η Ιουδαία επίσης προς τους Μακεδόνες Σελευκίδες. Ήδη το 168 π.X. επί Αντιόχου Δ' (175 - 163 π.X.), ο αρχιερέας των Ιουδαίων, Ιάσων, εξόριστος από τα Ιεροσόλυμα και τους ομοφύλους του επειδή είχε ασπαστεί «ελληνικές» συνήθειες, κατέφυγε στη Σπάρτη *ὡς διὰ τὴν συγγένειαν τευξόμενος σκέπης καὶ ὁ πλῆθος ἀτάφων ἐκρίψας ἀπένθητος ἐγενήθη καὶ κηδείας οὐδ᾽ ἡστινοσοῦν οὔτε πατρῴου τάφου μετέσχεν* (Β’ Μακ. 5, 9-10). Η φιλική σχέση με τη Σπάρτη συνεχίστηκε και επί Ηρώδη του Μέγα, ο οποίος μάλλον την επισκέφθηκε προσωπικά (Ιώσ., *Πόλ.* 1. 425-515). Προφανώς εκτός των άλλων λόγων, η Σπάρτη βρισκόταν σε στρατηγική θέση στον πλου από την Καισάρεια της Παλαιστίνης προς την Ρώμη όπως και η Ιουδαία ως πυλώνας προς την Ανατολή, σ’ένα κόσμο που «ελλήνιζε» η σχέση με τη Σπάρτη (και το ένδοξο ηρωικό παρελθόν της) προσέδιδε στους Ιουδαίους (ιδιαιτέρως) τους κοσμοπολίτες κύρος και απεδείκνυε ότι δεν ήταν κάτι το ιδιόρυθμο και μισάνθρωπο. Βασίζεται στη θετική εικόνα που είχε δημιουργηθεί αρχικά στον ελλαδικό χώρο μέσω του Κλεάρχου (Ιώσ., *Απίων* 1.176-182, όπου γίνεται αναφορά σε απόσπασμα από τον πρώτο τόμο του Κλεάρχη, *Περί Ύπνου*. Ευσ., *Ευαγ. Προπ.* 9. 5), Μεγασθένη (Κλήμ., *Στρωμ.* 1. 15. 72), Θεόφραστο (Πορφ., *Περί αποχής Εμψύχων* 2. 26), Έρμιππο (Ωριγένης, *Κέλσος* 1. 15) και κυρίως τον Εκαταίο από τα Άβδηρα περί των Ιουδαίων ως *γένους φιλοσόφων*. Ο τελευταίος συγγραφέας μάλιστα στα *Αιγυπτιακά* του (Διόδωρος 40. 3) σημειώνει πώς οι Ιουδαίοι μαζί με τους Κάδμο, Δαναό και άλλους δραπέτευσαν από την Αίγυπτο ένεκα επιδημίας. Ο Δαναός όμως ήταν ο πρόγονος των Σπαρτιατών βασιλέων. Επιπλέον τους δύο λαούς συνέδεαν τα εξής: η προβολή ενός αρχαίου νομοθέτη, η υπακοή στους νόμους την οποία επιστατούσαν ιερείς στην Ιουδαία και έφοροι στη Σπάρτη, το γεγονός ότι και οι δύο υποχρεώθηκαν στις αρχές του 2ου αι. π.Χ. να αντικαταστήσουν τη νομοθεσία/αγωγή τους με την *αχαϊκή παιδεία/ελληνιστική εφηβεία* (Λίβιος 38.34.3) αλλά και η επιφυλακτικότητα απέναντι στον αλλοεθνή (πρβλ. σπαρτιατική ξενηλασία Απίων 2. 259-260) κάτι που δεν ευνόησε μάλλον την ύπαρξη ιουδαϊκής Κοινότητας στην πόλη των Λακεδαιμονίων, όπως συνήθως υποστηρίζεται αλλά δεν μαρτυρείται. Βλ. σχετικά Μ.S. Ginsburg, Sparta and Judaea, *Classical Philology* 29 (1934), 117 -122. S. Schüller, Some problems connected with the supposed common ancestry of Jews and Spartans and their relations during the last three centuries B.C., *Journal of Semetic Studies* (1956) 1(3) 257-268.Β. Cardanus, Juden und Spartaner, *Hermes* 95 (1967), 317 – 324. R. Katzoff, Jonathan and Late Sparta, *The American Journal of Philology* 10/4 (1985), 485 - 489. Άννα Λαμπροπούλου, Μορφές Επικοινωνίας Εβραίων και Χριστιανών στην Πελοπόννησο κατά την πρωτοβυζαντινή Περίοδο, *Η Επικοινωνία στο Βυζάντιο: Πρακτικά Β΄ Διεθνούς Συνεδρίου (4 - 6 Οκτωβρίου 1990),* Ν. Μοσχονάς (επιμ.), Αθήνα: Κέντρο Βυζαντινών Ερευνών 1993, 657-682. Σ. Καργάκος, *Ιστορία της Αρχαίας Σπάρτης. Τόμος Β*’, Αθήνα: Gutenberg 2006, 721-730. Π. Θέμελης, Ιουδαίοι, Σπαρτιάτες, Κάδμος, *Αρχαιολογικά Ανάλεκτα εξ Αθηνών* 40-41 (2007-2008) 177-185. Σημειωτέον ότι η Α. Λαμπροπούλου δημοσίευσε το έργο: Η Εβραϊκή παρουσία στον ελλαδικό χώρο (4ος-19ος αι), (επιμέλεια έκδοσης - εισαγωγή: Άννα Λαμπροπούλου - Κ. Τσικνάκης) [Διεθνή Συμπόσια 12], Ινστιτούτο Βυζαντινών Ερευνών Εθνικού Ιδρύματος Ερευνών - Εταιρεία Μελέτης Ελληνικού Εβραϊσμού, Αθήνα 2008,. Η βιβλιογραφική ενημέρωση επί του θέματος οφείλεται στον Αρχαιολόγο και υποψ. Διδάκτορα Δημ. Θ. Βαχαβιώλο.

1. Ο Αιμ. Μαυρουδής, *Μακεδονική Ιατρική Προσωπογραφία. Μακεδόνες Γιατροί και Γιατροί στην υπηρεσία Μακεδόνων κατά την αρχαιότητα.  Μαρτυρίες και αποσπάσματα: Κείμενο-Μετάφραση-Σχόλια*, Αθήναι: Aκαδημία Αθηνών 2010, 99 αποδεικνύει ότι υπήρχε ιερό και λατρεία του Ασκληπιού στους Φιλίππους. Τον 1ο-2ο αι. μ.Χ. έδρασε εκεί ένας γιατρός με το όνομα Q Mofius Euhemerus. [↑](#footnote-ref-1)